
Skiriu Beti 


Kai tik Jėzus išlipo į krantą, jį pasitiko iš miesto atbėgęs vyras. 
Šis buvo demonų apsėstas... Dvasia dažnai sugriebdavo jį. Žmonės 
jį laikydavo surakintą, bet jis sutraukydavo pančius... Jėzus 
paklausė: „Kuo tu vardu?“ Šis atsakė: „Legionas...“ 


Evangelija pagal Luką 8, 27-30 


Džeimsas Torelas: Džeksonas buvo pakabintas ant to mėsos 
kablio. Buvo toks sunkus, kad arlenkė jį. Jis kabėjo ant to daik- 
Čiuko tris dienas, kol padvese. 

Frenkas Bučijeris (kikendamas): Džeki, tau reikėjo pamatyti 
tą vyruką. Jis buvo kaip dramblys, o kai Džimis bakstelėjo jam 
elektros laidu... 

Torelas (susijaudinęs): Džeki, jis kratėsi ant to kablio. Mes 
užpylėme ant jo vandens, kad elektros laidumas būtų geresnis, 0 jo 
klyksmas... 

Federalinio Tyrimų Biuro užrašyta 
ištrauka iš Koza nostra pokalbio telefonu 


apie Viljamo Džeksono nužudymą. 


Kai kurie komunistų darbai yra nesuvokiami. Pavyzdžiui, 
kunigui į kaukolę buvo suvarytos aštuonios vinys... Arba - septyni 
maži berniukai ir jų mokytojas giedojo „Tėve mūsų“, kai karei- 
viai užklupo juos. Vienas kareivis išsitraukė peilį ir nupjovė mo- 
kytojui liežuvį. Kitas išsiėmė medines lazdeles ir įkalė jas septy- 
niems mažiems berniukams į ausis. Kaip tu vertini tokius nusi- 
kaltimus, kaip šie? 

Dr. Tomas Dūlis 
Dachau 
Osvencimas 


Buchenvaldas 


PROLOGAS 


Siaurės Irakas 


Karšta saulės liepsna spaudė prakaito lašelius iš senuko kak- 
tos, tačiau karštos, saldžios arbatos stiklinę jis laikė delnuose, lyg 
norėdamas sušildyti juos. Jis negalėjo atsikratyti nuojautos. Ji 
prilipo prie jo nugaros kaip šalti šlapi lapai. 

Kasinėjimai buvo baigti. Sluoksnis po sluoksnio medžiaga 
buvo kruopščiai išanalizuota, jos turinys ištirtas, pažymėtas eti- 
ketėmis ir pakrautas į laivą: karoliai ir papuošalai; raižyti akme- 
nys; falai; viršutinio žemės sluoksnio akmenys, aplipę ochra; po- 
liruoti indai. Nieko neįprasta. Asiriška dramblio kaulo tualetinė 
dėžutė. Trapios kosminės kančios liekanos, kurios kartą buvo 
privertusios jį susimąstyti, ar Liuciferis vėl neieško kelio pas savo 
Dievą? Tačiau dabar jis jau žinojo. Saldymedžio šaknų ir tama- 
risko aromatas atitraukė jo žvilgsnį į snaudžiančias kalvas, į nen- 
drėmis apaugusias lygumas. Į apleistą, uolų nuolaužomis nu- 
klotą takelį, stačia galva puolantį į kaimą. Į šiaurės vakarus buvo 
Mosulas, į rytus — Erbilas, į pietus - Bagdadas, Kirkukas ir di- 
dingasis Nabuchadnezaras. Jis perkėlė kojas po stalu, stovinčiu 
priešais vienišą pakelės arbatinę ir žvelgė į žolės dėmes ant batų 
ir chaki spalvos kelnių. Jis sriubtelėjo arbatos. Kasinėjimai buvo 
baigti. Kokia gi buvo pradžia? Jis perkratė mintis kaip naują 


radinį šviežiame molyje, bet negalėjo prisiminti. 

Kažkas sušniokštė užeigos viduje; nusilpęs savininkas sliūki- 
no jo link, keldamas dulkes rusiškais batais, kuriuos avėjo kaip 
šlepetes, kulnais spausdamas verkiančius padus. Jo tamsus šešė- 
lis uždengė stalą. 

— Kaman chay, chawaga?* 

Žmogus chaki spalvos drabužiais papurtė galvą, žiūrėda- 
mas į nesuvarstytus, purvu ir gyvenimo skausmu apneštus ba- 
tus. Kosmoso medžiaga, švelniai pagalvojo jis: materija, nors 
galų gale tai — dvasia. Dvasia ir batai jam buvo ne kas kita, o 
patys fundamentaliausi materijos aspektai, medžiaga, kuri bu- 
vo pirminė ir visiškai kita. 

Šešėlis susvyravo. Kurdas stovėjo ir laukė kaip sena skola. 
Žmogus chaki spalvos drabužiais pažvelgė į drėgnas ir nubalu- 
sias akis, lyg apvilktas kiaušinio lukšto plėve. Glaukoma. Anks- 
čiau jis nebūtų galėjęs pamilti šio žmogaus. 

Jis išsitraukė piniginę ir ėmė naršyti ją, ieškodamas monetos 
tarp susidėvėjusių ir susiglamžiusių piniginės gyventojų: kelių 
dinarų, Irako vairuotojo teisių, nublukusio plastiko kalendo- 
riuko, kuris buvo jau dvylikos metų senumo. Kitoje jo pusėje 
buvo užrašas: X7 mes duodame vargšams, yra tai, ką mes pasti- 
mame su savimi, kai mirštame. Šį kalendoriuką išleido Jėzuitų 
misionieriai. Jis užmokėjo už arbatą ir paliko ant aplūžusio liū- 
desio spalvos stalo penkiasdešimt filių arbatpinigių. 

Jis nuėjo prie savo džipo. Švelnus, čiurlenantis raktelio sprag- 
telėjimas užvedant mašiną atgaivino tylą. Kurį laiką jis laukė, 
mėgaudamasis ramybe. Tolumoje matėsi krūmokšniais apau- 
gusi iškilusio piliakalnio viršūnė, suskilę Erbilo stogai, kabantys 
debesyse lyg žvirgždu ir purvu suteptas palaiminimas. Lapai dar 


tvirčiau prisispaudė prie jo nugaros. 


* Dararbatos, jaunuoli? (2726.) 

Kažkas laukė. 

— Allah ma'ak, chawaga.* 

Išpuvę dantys. Kurdas stovėjo išsišiepęs ir atsisveikindamas 
mojavo ranka. Žmogus chaki spalvos drabužiais sukaupė savyje 
visą šilumą ir, pamojęs kurdui ranka, nusišypsojo. Nukreipus 
žvilgsnį į šalį, šiluma išblėso. Jis užvedė variklį, staigiai ir ekscen- 
triškai apsisuko ir nuvažiavo Mosulo link. Kurdas stovėjo ir ly- 
dėjo akimis tolstančią mašiną, sumišęs nuo širdį stabdančio pra- 
radimo jausmo. Ir kas buvo tas, kuris nuvažiavo? Kas buvo tai, 
ką jis jautė nepažįstamajam esant šalia? Kažką panašaus į saugu- 
mą, prisiminė jis, kažkokį globos ir saugios gerovės pojūtį. Da- 
bar šis jausmas nyko tolumoje kartu su greitai važiuojančiu dži- 
pu. Jis pasijuto keistai vienišas. 

Dešimt minučių po šešių kruopšti inventorizacija buvo 
baigta. Mosulo senienų saugotojas, arabas įdubusiais skruos- 
tais, rūpestingai rašė paskutinę vokabulą į didžiąją knygą. 
Jis trumpam stabtelėjo ir pažvelgė į savo draugą, panardin- 
damas plunksnakotį į rašalinę. Žmogus chaki spalvos dra- 
bužiais buvo paskendęs mintyse. Jis stovėjo prie stalo susiki- 
šęs rankas į kišenes, žvelgdamas žemyn į kažkokį išdžiūvusį, 
praeities pažymėtą šnibždesį. Saugotojas smalsiai ir tyliai ste- 
bėjo jį, paskui grįžo prie vokabulos, rašydamas labai mažo- 
mis ir dailiomis raidėmis. Pagaliau jis atsiduso, padėjo plunks- 
nakotį ir pažvelgė į laikrodį. Traukinys į Bagdadą turėjo 
išvykti aštuntą valandą. Jis nusausino puslapį sugeriamuoju 
popieriumi ir pasiūlė arbatos. 

Žmogus chaki spalvos drabužiais papurtė galvą. Jo akys vis 
dar buvo prikaustytos prie kažko ant stalo. Arabas neramiai žvel- 
gė į jį. Kas čia yra? Kažkas tvyrojo ore. Jis atsistojo ir priėjo ar- 


* Alachas su jumis, jaunuoli (2746.). 

čiau, tada pajuto silpną dygsėjimą sprande, o tuo tarpu jo 
draugas pasilenkė ir, paėmęs nuo stalo amuletą, ėmė susimąstęs 
siūbuoti jį rankoje. Tai buvo nefritinė demono Pazuzu galva, 
pietvakarių vėjo personifikacija. Jo dominija buvo šleikštulys ir 
liga. Galvoje žiojėjo perdurta skylė. Amuleto savininkas nešiojo 
jį kaip apsauginį skydą. 

— Blogis prieš blogį, — tyliai prašneko saugotojas, apatiškai 
vėdindamasis prancūzišku mokslo žurnalu, ant kurio viršelio 
buvo matyti riebaluoto nykščio atspaudas. 

Jo draugas nepajudėjo; neatsakė į jo pastabą. 

— Kažkas ne taip? 

Tyla. 

— Tėve? 

Žmogus chaki spalvos drabužiais vis dar nieko negirdėjo. 
Jį buvo užvaldęs amuletas, paskutinis jo radinys. Po kurio lai- 
ko jis padėjo amuletą ir pakėlė klausiamą žvilgsnį į arabą. Jis 
ką nors sakė? 

— Nieko. 

Jie sumurmėjo atsisveikinimo žodžius. 

Prie durų saugotojas su perdėtu tvirtumu paėmė seno žmo- 
gaus ranką. 

— Mano širdis trokšta, Tėve, kad jūs nevažiuotumėte. 

Jo draugas kažką švelniai atsakė apie arbatą, apie laiką, apie 
tai, kad kažką reikia daryti. 

— Ne, ne, ne, aš turėjau galvoje — nevažiuokite namo. 

Žmogus chaki spalvos drabužiais pastebėjo virtą žirnelį, su- 
radusį prieglobstį arabo burnos kampelyje. Ir vis dėlto jo akys 
žiūrėjo į tolį. 

— Namo, - pakartojo jis. 


Šis žodis nuskambėjo kaip neišvengiama pabaiga. 

— Į Jungtines Valstijas, — nežinodamas kodėl pridūrė sau- 
gotojas. 

Žmogus chaki spalvos drabužiais pažvelgė į susirūpinusį 
draugą. Jam niekuomet nebuvo sunku pamilti šį žmogų. 

— Sudie, — sušnibždėjo jis. 

Paskui apsisuko ir žengė į gatves gaubiančią tamsą ir kelionę 
namo, kurios trukmė kažkodėl atrodė neribota. 

— Susitiksime po metų! — nuo prieangio šūktelėjo saugotojas. 

Tačiau žmogus chaki spalvos drabužiais neatsigręžė. Arabas 
žiūrėjo į jo nykstančią figūrą, ji įstrižai perkirto gatvę, beveik 
susidurdama su palengva riedančia puskariete. Joje sėdėjo ap- 
kūni pagyvenusi moteris, užsidengusi veidą laisvai krentančiu 
juodu nėrinių šydu. Jis spėjo, kad ji skuba į pasimatymą. Po 
kurio laiko jo skubantis draugas dingo iš akiračio. 

Žmogus chaki spalvos drabužiais it sukaustytas keliavo to- 
liau. Palikęs miestą, jis prasibrovė į apylinkes ir perkirto Tigro 
upę. Artedamas prie griuvėsių sulėtino eiseną, kadangi žingsnis 
po žingsnio ką tik įgyta nuojauta stiprėjo, darėsi vis baisesnė. 
Tačiau jam reikėjo žinoti. Jam reikėtų pasirengti. 

Stora medinė lenta, permesta per dumbliną Khosro upelį, 
sugirgždėjo nuo jo svorio. Pagaliau jis pasiekė tą vietą: jis stovė- 
jo ant kapo kauburio, kur kadaise švytėjo penkiolikos vartų Ni- 
nevijos miestas, bauginamas asirų ordos lizdas. Dabar miestas 
tysojo kruvinose likimo dulkėse. Tačiau jis buvo čia, aplink jį 
oras buvo sunkus, tas Kitas, kuris naikino jo svajones. 

Kurdų sargybinis išėjęs iš už kampo nusiėmė nuo peties šau- 
tuvą ir emė bėgti jo link, paskui staiga sustojo ir, pažinęs žmo- 
gų, pamojavo ranka, nusišypsojo ir toliau tęsė budėjimą. 

Žmogus chaki spalvos drabužiais klaidžiojo po griuvėsius. 


Nabaus šventovė. Ištar šventovė. Jis patikrino vibraciją. Prie 

Ašurbanipalo rūmų jis stabtelėjo ir įžambiai pažvelgė į klintinę 
statulą, gremėzdiškai tūnančią 77 sžtu*: šiurkštūs sparnai; nagai 
ant kojų; kolbos formos išsišovęs kresnas penis ir į fatališką šyps- 
nį ištempta burna. Demonas Pazuzu. 

Staiga jis nusilpo. 

Jis žinojo. 

JIS ateina. 

Jis žvelgė į dulkes. Pagyvėjusius šešėlius. Išgirdo silpną am- 
sėjimą laukinių šunų gaujų, sėlinančių miesto pakraščiuose. Sau- 
lės orbita pradėjo kristi už pasaulio krašto. Pakilus drebulį ne- 
šančiam brizui, jis nusiraitojo žemyn marškinių rankoves ir 
susisegė jas. Brizas pūtė iš pietvakarių. 

Jis nuskubėjo į Mosulą, į savo traukinį. Širdį jam sukaustė 
ledinis įsitikinimas, kad netrukus jis akis į akį susidurs su senu 


priešu. 


* Savo vietoje (/ot.). 


T 


PRADŽIA 


Lyg trumpas neišvengiamas sprogstančių saulių plykstelėjimas, 
kurį aklų žmonių akys vos geba užfiksuoti, siaubo pradžia praėjo 
beveik nepastebimai; išties, vėliau vykusiame košmare ji buvo už- 
miršta ir galbūt visiškai nesusieta su siaubu. Sunku spręsti. 

Tai buvo mūrinis nuomojamas namas. Slogus. Ankštas. Ap- 
augęs gebenemis. Džordžtaune, Vašingtone. Už gatvės buvo 
Džordžtauno universitetui priklausantis teritorijos pakraštys; ga- 
le — status pylimas, besiremiantis į judrią M gatvę, o už jos — 
purvinas Potomakas. Ankstyvą balandžio pirmosios rytą name 
buvo tylu. Kris Makneil, pasirėmusi lovoje, vartė savo vaidmens 
žodžius rytojaus filmavimui, jos duktė Regana miegojo korido- 
riaus gale esančiame kambaryje, o apačioje, prie indų sandėliuko, 
miegojo vidutinio amžiaus namų prižiūrėtojai — Vili ir Karlas. 
Maždaug be penkių pusė pirmos Kris pakėlė akis nuo scenari- 
jaus ir sumišusi suraukė antakius. Ji išgirdo beldimo garsus. Jie 
buvo keisti. Duslūs. Gilūs. Ritmiški. Svetimas kodas, barbena- 
mas mirusio Žmogaus. 

Juokinga. 

Ji truputį pasiklausė, tada nuvijo šią mintį, bet beldimas ne- 


siliovė ir ji negalėjo susikaupti. Ji tėškė scenarijų ant lovos. 

Jėzau, jis mane nervina! 

Ji atsikėlė ir nutarė išsiaiškinti. 

Kris išėjo į koridorių ir apsižvalgė. Atrodo, beldimas sklido 
iš Reganos miegamojo. 

Ką ji daro? 

Jai kiūtinant koridoriumi, beldimas darėsi garsesnis ir grei- 
tesnis, bet atidarius duris ir įžengus į kambarį, jis staiga nutilo. 

Velniava! 

Jos vienuolikmetė gražuolė miegojo, tvirtai apglėbusi didelį 
medžiaginį apvaliaakį meškėną. Nusitrynusį ir nublukusį nuo 
ilgų mylavimo metų, nuo lipšnių, karštų ir drėgnų bučinių. 

Kris patyliukais priėjo prie jos lovos ir pasilenkusi sušnibždėjo: 

— Regi? Tu miegi? 

Kvėpavimas lygus. Sunkus. Gilus. 

Kris apžvelgė kambarį. Iš koridoriaus sklindanti blyški švie- 
sa blanko ir dužo į Reganos piešinius, Reganos skulptūrėles, 
kitus medžiaginius gyvūnus. 

Gerai, Regi. Tavo motinai vaidenasi. Sakykim, kad tai „Me- 
lagių dienos“ pokštas. 

Ir vis dėlto Kris jautė, kad ji taip negalėtų elgtis. Mergaitė iš 
prigimties buvo kukli ir drovi. Tad kas buvo šis apgavikas? Mie- 
guista sąmonė, įsakanti barškėti vandentiekio ar šildymo vamz- 
džiams. Kartą Butano kalnuose ji ištisas valandas nenuleido akių 
nuo budistų vienuolio, prigludusio prie žemės meditacijos me- 
tu. Pagaliau jai pasirodė, kad ji mato jį sklandantį ore. Galbūt. 
Kam nors pasakodama šią istoriją ji visuomet pridurdavo „gal- 
būt“. Ir galbūt jos sąmonė, ši nenuilstanti iliuzijų ir tikrovės 
vienytoja, pati sukūrė šiuos garsus. 

Nesąmonė! Aš girdėjau juos! 

Staiga ji žvilgrelėjo į lubas. Štai kur! Negarsus krebždenimas. 

Dėl Dievo meilės, tai žiurkės pastogėje! Žiurkės! 

Ji atsiduso. Štai kas. Ilgauodegės. Šliopt, šliopt. Ji pasijuto 
keistai nurimusi. Ir tada pajuto šaltį. Kambaryje. Jis buvo ledinis. 

Ji nutipseno prie lango. Patikrino jį. Uždarytas. Palietė ra- 
diatorių. Karštas. 

Negali būti! 

Sumišusi ji priėjo prie lovos ir palietė Reganos skruostą. Jis 
buvo švelnus kaip mintis ir apibertas šiltais prakaito lašeliais. 

Tikriausiai aš sergu! 

Ji pažiūrėjo į savo dukterį, jos užriestą nosytę ir strazdanotą 
veiduką, tada nejučiomis pasilenkė virš lovos ir pabučiavo jos 
skruostuką. 

— Aš tave myliu, — sušnibždėjo ji ir grįžo į savo kambarį, kur 
jos laukė lova ir scenarijus. 

Kurį laiką Kris mokėsi. Tai buvo filmo „Misteris Smitas va- 
žiuoja į Vašingtoną“ perdirbta muzikinė komedija. Nauja ant- 
raeilė siužetinė linija buvo susijusi su maištų universitete. Kris 
vaidino pagrindinį vaidmenį — psichologijos mokytoją, prisidė- 
jusią prie maištininkų. Ji nekentė šios scenos. Ji kvazla! Si scena 
visiškai kvaila! Nors ir neišsprususi, jos sąmonė niekuomet šū- 
kių netapatino su teisybe, todel lyg smalsi neišmanėlė negailes- 
ungai knaisiojosi žodžių krūvoje, norėdama rasti blizgančią, pa- 
slėptą tiesą. Todėl, jos nuomone, maišto priežastis buvo kvaila. 
Joje nebuvo jokios prasmės. Įdomu, iš kur ji atsirado? Bedugnė 
tarp kartų? Idiotiška! Man trisdešimt dveji. Tai paprasčiausiai 
kvaila, viskas taip!.. 

Nusiramink. Dar vieną savaitę. 

Jie jau baigė vidaus scenas Holivude. Liko tik kelios lauko 
scenos Džordžtauno universiteto teritorijoje. Jas pradės filmuoti 


rytoj. Dabar Velykų atostogos, todėl studentai išvažinėję. 

Ją apėmė miegas. Vokai pasunkėjo. Ji atsivertė keistai nu- 
plėštą puslapį. Suglumusi šyptelėjo. Jos režisierius iš Anglijos. 
Būdamas labai susinervinęs, jis mėgdavo drebančiomis ranko- 
mis nuplėšti siaurą bet kokio lapo juostelę ir kramtyti ją, centi- 
metras po centimetro, kol burnoje nesusidarydavo visas 
gniužulas. 

Mielasis Burkas. 

Ji nusižiovavo, tada švelniai pažvelgė į savo scenarijaus kraš- 
telį. Lapai atrodė apgraužti. Ji prisiminė žiurkes. Šie maži vel- 
niūkščiai tikrai gabūs muzikai. Reikia neužmiršti pasakyti Kar- 
lui, kad jis rytą paspęstų spąstus. 

Pirštai nusviro. Scenarijus išslydo. Ji leido jam nukristi. Kvai- 
las. Jis kvailas. Nevikri ranka užčiuopė šviesos jungiklį. Štai. Ji 
atsiduso. Minutėlę gulėjo nejudėdama, lyg užmigusi, paskui tin- 
giai nuspyrė antklodę. Neįprastai karšta. Rasos migla švelniai ir 
tyliai prigludo prie lango stiklo. 

Kris miegojo. Ji sapnavo svaiginamą mirtį, mirtį, lyg ji būtų 
dar nepatirta, o tuo tarpu kažkas skambėjo; ji duso, tirpo, slydo 
į tuštumą. Mintyse sukosi Mangs nebus, aš mirsiu, aš nebūsiu, 
amžių amžius, 0, Tėte, neleisk jiems, neleisk jiems to daryti, ne- 
leisk, kad aš visuomet būčiau niekas ir tirpo, skleidėsi, skambėjo, 
ir skambėjo... 

Telefonas! 

Ji pašoko. Širdis daužėsi, kūnas nejautė svorio, ranka skriejo 
prie skambančio telefono. Ji pakėlė ragelį. Režisieriaus asistentas. 

— Brangioji, šeštą grimavimo kambaryje. 

— Gerai. 

— Kaip jautiesi? 

— Jei aš nueisiu į vonią ir ji nesudegs, tai tikiuosi, kad viskas 


bus gerai. 


18 


EGZORCISTAS 


Jis sukikeno. 

— Iki pasimatymo. 

— Taip, ačiū tau. 

Ji padėjo ragelį. Kurį laiką sėdėjo nejudėdama ir galvojo 
apie sapną. Sapną? Greičiau mintį pusiau per miegus. Tas bai- 
sus aiškumas. Kaukolės švytėjimas. Nebūtis. Negrįžtamumas. Ji 
negalėjo to įsivaizduoti. Dieve, to negali būti! 

Ji svarstė. Pagaliau nuleido galvą. Bet taip yra. 

Nuėjo į vonią, apsivilko chalatą ir greitai nutipseno į virtu- 
vę, kur keptuvėje čirškėjo gyvybę teikianti kiauliena. 

— Labas rytas, misis Makneil. 

Žilaplaukė, išsekusi, su mėlynais maišeliais po akimis Vili, 
spaudžianti sultis iš apelsinų. Kalba, kaip ir Karlas, — su šveica- 
rišku akcentu. Ji nusišluostė rankas į popierinį rankšluostį ir 
pajudėjo viryklės link. 

— Aš pati, Vili. 

Visuomet jautri Kris pastebėjo išvargusį Vili žvilgsnį ir, kai ši 
suniurnėjusi vėl pasisuko prie plovyklės, aktorė įsipylė kavos ir 
atsisėdo prie pusryčių stalo. Pažiūrėjusi į lėkštę, švelniai nusi- 
šypsojo. Rausva rožė. Regana. Angelėlis. Daugelį rytų, kai Kris 
dirbdavo, Regana tyliai išlipdavo iš lovos, nueidavo į virtuvę, 
padėdavo gėlytę ir užmiegotomis akimis apgraibomis grįždavo 
į savo lovą. Kris papurtė galvą. Liūdnai, svajingai; ji vos nepava- 
dino jos Gonerile. Na taip, žinoma. Pasirenk blogiausiam. Ji 
tyliai nusijuokė iš prisiminimų. Gurkštelėjo kavos. Kai jos žvilgs- 
nis vėl užkliuvo už rožės, ją vėl apėmė liūdesys, didelės žalios 
akys pasimetė tuščiame veide: ji prisiminė kitą gėlę. Sūnų. Dže- 
mį. Jis mirė labai seniai, kai jam buvo tik treji, o Kris buvo labai 
jauna ir niekam nežinoma Brodvėjaus choriste. Vėliau ji prisie- 


kė, kad daugiau niekad taip nesielgs, kaip su Džemiu, kaip su 

jo tėvu Hovardu Makneilų. Ji greitai nukreipė žvilgsnį nuo ro- 
žės ir, kai mirties vizija išnyko virš garuojančios kavos, užsidegė 
cigaretę. Vili atnešė sulčių, ir Kris prisiminė žiurkes. 

— Kur Karlas? — paklausė ji tarnaitę. 

— Aš čia, ponia! 

Karlas lanksčiai kaip katinas išniro iš indų sandėliuko. Įtai- 
gus. Pagarbus. Veiklus. Susilenkęs. Tvirtai prispaudęs servetėlę 
prie kaklo, kurį besiskusdamas įsipjovė. 

— Taip? — jis priėjo prie stalo. 

Raumeningas. Spindinčios akys. Vanagiška nosis. Plika galva. 

— Klausyk, Karlai, pas mus palėpėje yra žiurkių. Surask ke- 
letą spąstų. 

— Ten yra žiurkių? 

— Aš taip ir sakau. 

— Tačiau pastogė švari. 

— Gerai, tada ten atsirado šva74y žiurkių! 

— Jokių žiurkių ten nėra. 

— Kailai, šiąnakt aš jas girdėjau, — kantriai ir tvardydamasi 
tarė Kris. 

— Gal tai vandentiekis, - nenusileido Karlas. — Gal lentos. 

— Gal žiurkes! Nupirk tuos nelaimingus spąstus ir liaukis 
ginčytis! 

— Taip ponia! — jis suskubo. — Aš einu! 

— Ne, ne dabar, Karlai! Visos parduotuvės uždarytos! 

— Jos uždarytos! — suūžė Vili. 

— Aš paieškosiu. 

Jis išėjo. 

Kris ir Vili persimetė žvilgsniais, tada Vili papurtė galvą ir 
grįžo prie kiaulienos. Kris gurkštelėjo kavos. Keistas. Keistas žmo- 
gus. Kaip ir Vili daug dirbantis, labai lojalus. Santūrus. Ir vis 

dėlto turėjo kažkokį bruožą, kuris vertė ją nepatogiai jaustis. 
Kas tai buvo? Jo subtilus įžūlumas? Nepaklusnumas? Ne. Kaž- 
kas kita. Kažkas, ką sunku apibrėžti. Ši pora jau gyvena pas ją 
beveik šešerius metus, o Karlas vis dar su kauke — vaikščiojantis, 
kvėpuojantis, neiššifruotas hieroglifas, vykdantis pavedimus ne- 
savomis kojomis. Tačiau už kaukės kažkas judėjo, ji girdėjo lyg 
sąmonė tiksintį mechanizmą. Kris užgesino cigaretę. Lauko du- 
rys girgždėdamos atsidarė, paskui užsidarė. 

— Jos uždarytos, — suniurnėjo Vili. 

Kris užkrimto kiaulienos, tada grįžo į savo kambarį. Apsivil- 
ko megztinį ir sijoną. Ji pažvelgė į veidrodį ir išdidžiai įsispokso- 
jo į savo trumpus rudus plaukus, kurie visad atrodė lyg sušiauš- 
ti, į netikėtai išryškėjusias strazdanas mažame nušveistame 
veidelyje; paskui sužvairavo akimis ir idiotiškai išsišiepė. Sveika, 
nuostabioji kaimynele! Ar galėčiau pakalbėti su tavo vyru? Tavo 
mylimuoju? Tavo sąvadautoju? Ak, tavo sąvadautojas prieglaudo- 
je? Kokia nelaimė! Ji parodė sau liežuvį. Tada paniuro. O Die- 
ve, koks gyvenimas! Ji pasiėmė perukų dėžę ir nusileido laiptais į 
medžiais apsodintą gatvę. 

Trumpam sustojo priešais savo namą ir godžiai kvėpė ryto 
vėsą. Ji pažiūrėjo į dešinę. Prie namo seni akmeniniai laiptai 
stačiai nerė į žemai apačioje nusitiesusią M gatvę. Truputį to- 
liau buvo viršutinis įvažiavimas į mašinų stovėjimo pastatą, ku- 
riame anksčiau buvo laikomi tramvajai, — nutolusį pastatą su 
čerpių stogu, rokoko stiliaus bokšteliais, senovinėmis plytomis. 
Kris ilgesingai žvelgė į jį. Maloni. Maloni gatvė. Po galais, kodėl 
man nepersikėlus? Bet namas? Pradėti gyventi? Kažkur pradėjo 
skambėti varpas. Ji žvilgtelėjo į tą pusę, iš kur sklido garsas. 
Džordžtauno universiteto bokšto laikrodis. Melancholiškas re- 


zonansas suaidėjo virš upės, suvirpėjo, nugrimzdo per jos išvar- 

gusią širdį. Ji nužingsniavo darbo link, šiurpios šarados link, 
niekų prikimštos, groteskiškos pinigų imitacijos link. 

Kris įėjo pro pagrindinius priekinius teritorijos vartus ir jos 
depresija apslopo; vėliau dar labiau atlėgo, kai ji pažvelgė į prieka- 
bose įrengtų persirengimo kambarių eilę, išsirikiavusią palei ke- 
lią prie pietinės sienos; o apie aštuntą valandą, kai prabrėško die- 
na, ji jau jautėsi savame kailyje — pradėjo ginčytis dėl scenarijaus. 

— Ėė, Burkai? Nagi pažiūrėk į šitą nesąmonę! 

— Žiūrėk tu man, tu 4 ži4ryjų turi scenarijų! Labai malonu! 

Žemaūgis režisierius Burkas Deningsas, nuo įtampos trūk- 
čiojant kairei akiai, kurioje spindėjo vaikiškas išdykumas, dre- 
bančiais pirštais lyg chirurgas atriekė siaurą juostelę nuo jos sce- 
narijaus lapo. 

— Truputį pakramsnosiu, — sukikeno jis. 

Jie stovėjo aikštelėje priešais administracijos pastatą, apsupti 
aktorių, šviesų, technikų, statistų ir lagaminų. Šen bei ten pieve- 
lėje buvo išsibarstę žiūrovai, kurių daugumą sudarė Jėzuitų fakul- 
teto dėstytojai. Buvo ir daugybė vaikų. Nuobodulio apimtas ope- 
ratorius vartė Daž/y Variety. Deningsas įsikišo popierių į burną ir 
vėl sukikeno; iš jo burnos silpnai tvokstelėjo rytinio džino smarvė. 

— Taip, man 5ažsiai malonu, kad tu gavai scenarijų. 

Geraširdiškas ir neatsparios dorovės režisierius, persiritęs į 
šeštą dešimtį, kalbėjo su nuostabiai ryškiu anglišku akcentu, o 
jo kalba buvo tokia glausta ir tiksli, kad net patys nešvankiausi 
keiksmai atrodė elegantiški. Išgėręs jis nuolat turėjo kovoti su 
savimi, kad neperžengtų šiurkštumo ribos. 

— Nagi, pasakyk man, vaikeli, kas yra? Kas ne taip? 

Pagal scenarijų mitinio koledžo dekanas turėjo kreiptis į su- 
sirinkusių studentų minią, norėdamas numalšinti pavojų ke- 


liantį protestą. Tada Kris turėjo užbėgti laiptais į aikštelę, iš- 

plėšti garsiakalbį dekanui iš rankų ir, parodžius ranka į pagrin- 
dinį administracijos pastatą, sušukti: „Nugriaukime jį!“ 

— Paprasčiausiai čia nėra jokios prasmės, — tarė Kris. 

— Na, viskas juk labai paprasta, - sumelavo Deningsas. 

— Burkai, kokio galo jiems reikia nugriauti tą pastatą? Kodėl? 

— Tu juokiesi iš manęs? 

— Ne, aš klausiu „kodėl“? 

— Brangioji, todėl, kad jis ten yra! 

— Scenarijuje? 

— Ne, ant žemės! 

— Burkai, vis tiek čia nėra jokios prasmės. Ji paprasčiausiai 
taip nedarytų. 

— Darytų. 

— Ne, nedarytų. 

— Gal iškviesti rašytoją? Man atrodo, jis dabar Paryžiuje. 

— Slepiasi? 

— Dulkinasi! 

Jo klastingos akys sužibėjo lyg du pinigėliai. Šis žodis buvo 
ištartas nepriekaištingu balsu ir ryžtingai užbaigė ginčą. Kris 
juokdamasi susmuko jam ant pečių. 

— Po velniais, Burkai, tu nepakeičiamas. 

— Taip, — šį kartą jo balsas skambėjo kaip Cezario, trečią 
kartą kukliai atsisakančio karūnavimo. — Taigi gal mes pratęsi- 
me darbą? 

Kris negirdėjo. Ji paslapčia žvelgė į šalimais stovintį jėzuitą, 
norėdama suprasti, ar jis išgirdo keiksmą. Tamsus, raukšlių iš- 
vagotas, randuotas lyg boksininko veidas. Per keturiasdešimt 
metų. Akyse kažkoks liūdesys, skausmas, tačiau į ją jos žvelgė 
šiltai ir raminamai. Jis girdėjo. Jis šypsojosi. Paskui pažvelgė į 


laikrodį ir nuėjo. 

— Taigi sakau, gal tęsiame darbą? 

Ji pasisuko, akimis sekdama jėzuitą. 

— Taip, žinoma, Burkai, pradėkime darbą. 

— Ačiū Dievui. 

— Ne, palauk. 

— Na, kas dar? 

Kris pasiskundė del paskutinės šios scenos replikos. Ji jautė, 
kad kulminacija turi būti jos žodžiai, o ne bėgimas pro pastato 
duris iškart pasakius juos. 

— Bėgimas nieko neprideda, — tarė Kris, — tai kvaila. 

— Taip, mieloji, tai kvaila, kvaila, - nuoširdžiai sutiko Bur- 
kas, — bet redaktorius reikalauja, kad viskas būtų būtent taip, — 
tęsė jis. — Taigi mes taip ir darome. Supranti? 

— Ne, nesuprantu. 

— Ne, žinoma, tu nesupranti. Tai kvaila. Matai, kadangi ki- 
ta scena, — sukikeno jis, — prasideda tuo, kad Džedas įeina pas 
mus pro anas duris, redaktorius yra visiškai įsitikinęs, kad prieš 
tai esanti scena turi baigtis tavo išėjimu pro tas duris. 

— Tai kvaila. 

— Na žinoma, tai kvaila! Tai mėšlas! Paprasčiausiai tai šlykš- 
tus, dvokiantis mėšlas! Kodėl mums neišmetus šio epizodo ir 
neleidus man sutvarkyti paskutinės scenos? Turėtų išeiti labai 
gera košė. 

Kris nusijuokė. Ji sutiko. Burkas pažvelgė į redaktorių, kuris 
buvo žinomas kaip karštakošis egoistas, mėgstantis tuščiai pa- 
siginčyti. Jis buvo užsiėmęs su operatoriumi. Režisierius leng- 
viau atsiduso. 

Laukdama pievelėje laiptų apačioje, kol bus įjungtos visos 
šviesos, Kris žvelgė į Deningsą, kuris dar kartą nešvankiai krei- 


pėsi į niekuo nekaltą lagaminą. Tada jo veidas prašviesėjo. 

Atrodė, kad jis mėgaujasi savo ekscentriškumu. Tačiau Kris ži- 
nojo, kad tam tikrais momentais begerdamas jis gali staiga įniršti, 
o jei tai atsitiktų trečią ar ketvirtą valandą nakties, tai galėtų 
paskambinti vadovaujantiems asmenims ir piktai iškoneveikti 
juos dėl niekniekių. Kris prisiminė vienos studijos šefą, kurio 
visas įžeidimas — tai draugiška pastaba ekranizacijos metu, kad 
Deningso marškinių rankogaliai buvo truputį nusidėvėję. Į tai 
Deningsas „draugiškai“ atsakė skambučiu maždaug trečią va- 
landą nakties ir pavadino jį „smirdančiu ožiu“, kurio tėvas bu- 
vo „daugiau nei tik apsimetantis kvailys“. Kitą dieną jis dėdavo- 
si buvęs užpultas amnezijos priepuolio ir švytėdavo iš malonumo, 
kai įžeistieji smulkmeniškai pasakodavo, ką jis naktį jiems pada- 
ręs. Žinoma, ką reikėjo, jis prisimindavo. Kris šyptelėjo prisimi- 
nusi tą naktį, kai jis, apimtas beprotiško ir džino apsemto įnir- 
šio, nusiaubė daugybę studijos kontorų, o vėliau, kai jam prieš 
nosį buvo pakištos „Polaroido“ nuotraukos ir išsamus padary- 
tos žalos sąrašas, viską atmetė: „Akivaizdi klastotė, žala buvo ge- 
rokai didesnė!“ Kris netikėjo, kad Deningsas yra beviltiškas al- 
koholikas; jis gėrė todėl, kad visi šito iš jo tikėjosi. Jis buvo 
vaikščiojanti legenda. 

Taip, - pamanė ji, - turbūt tai vienas nemirtingumo būdų. 

Ji pasisuko ir per petį pažvelgė į nusišypsojusį jėzuitą. Matė 
tolumoje — liūdną, nuleidusį galvą, lyg vienišą tamsų debesį, 
ieškantį lietaus. 

Ji niekuomet nemėgo kunigų. Jie tokie įsitikinę savo tiesa. 
Tokie saugūs. Tik ne šis... 

— Kris, pasirengusi? - Deningso balsas. 

— Taip, pasirengusi. 

— Gerai, visiška tyla! — režisieriaus pavaduotojas. 


— Kamera! — šūktelėjo Burkas. 

— Greitis! 

— Pradedam! 

Skambant pritarimo šūksniams, Kris užbėgo laiptais. De- 
ningsas stebėjo ją svarstydamas, kas toptels jai į galvą. Ji per grei- 
tai baigė ginčytis. Jis reikšmingai pažvelgė į dialogų repetitorių, 
kuris paklusniai atslinko prie jo ir ištiesė atverstą scenarijų — 
taip pagyvenęs diakonas paduoda savo kunigui katalikų mišio- 
lą iškilmingų mišių metu. 

Saulė tai užlįsdavo už debesų, tai išnirdavo, o jie vis dirbo. 
Bet apie ketvirtą valandą drumzlini debesys gausiai aptraukė 
dangų, ir režisieriaus asistentas atsisveikino su grupe iki rytojaus. 

Kris ėjo namo. Ji buvo pavargusi. Trisdešimt šeštosios ir O 
gatvių sankryžoje ji pasirašė autografą senyvam italui, kuris pa- 
sveikino ją nuo savo bakalėjos parduotuvės slenksčio. Ant rudo 
popierinio maišelio ji užrašė savo pavardę ir „Nuoširdžiausi lin- 
kėjimai“. Prieš pereidama gatvę ji pažvelgė į katalikų bažnyčią, 
stovinčią kitoje sankryžos pusėje. Šiaip ar taip, šventa vieta. Pilna 
jezuitų. Kažkur ji buvo girdėjusi, kad Džonas F. Kenedis čia vedė 
Džeki, čia meldėsi. Ji stengėsi tai įsivaizduoti: Džonas F. Kenedis 
tarp iškilmingų šviesų ir dievobaimingų senučių; Džonas F. Ke- 
nedis palinkęs maldoje; Aš žžkžu... sumažėjusia mūsų su rusais san- 
tykių įtampa; Aš tikiu, aš tikiu... Apolonu IV, paskendusiu roži- 
nių barškėjime; Aš tikiu... prisikėlimu ir amžinuoju gyvenimu... 

Taip, taip. Tai gobšuolis. 

Ji akimis palydėjo alaus sunkvežimį, kuris, žadėdamas vėsius 
ir svaigius malonumus, lėtai pradardėjo gatve. 

Ji perėjo gatvę. Kris, einančią O gatve, už pradžios mokyk- 
los salės pralenkė kunigas, susikišęs rankas į nailoninės, vėjo ne- 
prapučiamos striukės kišenes. Jaunas. Labai įsitempęs. Nesisku- 


tęs. Vėliau jis pasuko į dešinę - prie bažnyčios kiemo. 

Kris stabtelėjo ir smalsiai stebėjo jį, einantį link kotedžo su 
>altais karkasais. Senos perdengtos durys girgždėdamos atsi- 
Jarė, ir jose išdygo kitas kunigas. Jis atrodė paniuręs ir labai 
susinervinęs. Linktelėjo jaunajam vyriškiui ir, nuleidęs akis, 
nuskubėjo prie durų, vedančių į bažnyčią. Koredžo durys dar 
«artą atsivėrė iš vidaus. Dar vienas kunigas. Jis buvo panašus 
i... Nagi, 15 tikrųjų! Tai tas pats, kuris nusišypsojo, kai Burkas 
pasakė „Dulkinasi“! Tik šį kartą jis buvo niūrus kaip kapas. Jis 
liai pasveikino naujai atvykusį, švelniai ir tėviškai uždėda- 
mas ranką jam ant peties. Įsivedė jį į vidų, o durys cyptelėjo ir 
.ėtai užsidarė. 

Kris žvelgė į savo batus. Buvo susimąsčiusi. Žinoma procedū- 
ra! Įdomu, ar jėzuitai eina išpažinties? 

Silpnai sudundėjo griaustinis. Ji pažvelgė į dangų. Ar lis?.. 
Prisikėlimas... 

Taip, taip. Žinoma. Kitą antradienį. Tolumoje sužaibavo. 
Nešauk mūsų, vaikeli, mes patys jus pašauksime. 

Ji pasistatė palto apykaklę ir nužingsniavo. Turbūt lis kaip 
:š kibiro. 

Netrukus ji buvo namie. Nuskubėjo į vonią, paskui pasuko 
: VIrtuvę. 

— Sveika, Kris, kaip sekėsi? 

Prie stalo sėdėjo graži dvidešimtmetė blondinė. Šarona Spen- 
ser. Žvali. Iš Oregono. Jau trejus metus ji buvo Reganos moky- 
coja ir Kris sekretorė. 

— Aa, ta pati nesąmonė, - Kris nuslinko prie stalo ir pradėjo 
naršyti laiškus. —- Kas nors įdomaus? 

— Ar norėtum kitą savaitę papietauti Baltuosiuose Rūmuose? 

— Tiesiog nežinau. Ką tu veiki? 


— Valgau saldainius, kol pasidarys bloga. 

Kris sukikeno. 

— Beje, kur Regi? 

— Apačioje, žaidimų kambaryje. 

— Ką veikia? 

— Lipdo skulptūrėles. Man atrodo, ji daro paukštelį. Tau. 

— Taip. Man reikia paukščiuko, - sumurmėjo Kris. Ji priėjo 
prie viryklės ir įsipylė puodelį kavos. - Tu juokavai dėl tų pie- 
tų? — paklausė ji. 

- Žinoma, ne, - atsakė Šarona. - Jie bus ketvirtadienį. 

— Didelė puota? 

— Ne, kiek suprantu, penki ar šeši žmonės. 

— Nejau?! 

Ji buvo patenkinta, bet nenustebusi. Visi stengėsi sudaryti 
jai kompaniją: vežikai, poetai, profesoriai, karaliai. Kuo ji taip 
traukė juos? Gyvenimu? Kris atsisėdo prie stalo. 

— Kaip sekasi pamokos? 

Šarona suraukė antakius ir prisidegė cigaretę. 

— Vel blogai su matematika. 

— Nejau? Che, tai juokinga. 

— Aš žinau, tai jos mėgstamiausias dalykas, — tarė Šarona. 

— A, ta „naujoji matematika“. Dieve, aš taip pat negalėčiau 
persėsti į naujus ratus, jei... 

— Sveika, mamyte! 

Ji bėgo pro duris ištiesusi laibas rankutes. Plaukų uodegytė 
surišta raudona juostele. Švelnus, švytintis, strazdanotas veidelis. 

— Sveika, mano neklaužada! 

Spindėdama iš džiaugsmo, Kris tvirtai pagavo ją į glėbį, pri- 
spaudė prie savęs ir karštai išbučiavo mergaitės skruostus. 

Ji negalėjo sulaikyti savo meilės prasiveržimo. Mm, mm, mm. 


Dar keletas bučinių. Tada atsitraukė ir pažvelgė jai į veidą. 

— Ką šiandien veikei? Ką nors nuostabaus? 

— A, visokius niekus. 

— Kokius visokius niekus? 

— Na, žinoma, aš mokiausi, — ji užsiropštė ant mamos kelių 
ir švelniai siūbavo pirmyn atgal. 

— Taaaip. 

— Aš piešiau. 

— Ką tu piešei: 

— Nagi gėlytes. Saulutes. Tik ryškiai raudonas. Paskui... Na 
žinoma! Tas arklys! — staiga jos akys išsiplėtė. — Tas žmogus tu- 
rėjo arklį, žinai, prie upės. Mamyte, mes vaikštinėjome, vaikšti- 
nėjome ir tada atėjo tas arklys! Jis buvo toks gražus! Mamyte, 
tau reikėjo jį pamatyti; o tas žmogus leido man ant jo pasėdėti! 
Vos ne visą minutę! 

Kris paslapčia ir linksmai mirktelėjo Šaronai. 

— Tas pats? — paklausė ji, pakeldama antakius. 

Prieš išvykdama į Vašingtoną filmuotis, šviesiaplaukė sekre- 
torė, kuri faktiškai jau buvo jų šeimos narė, gyveno jos namo 
antrame aukšte laisvame miegamajame. Iki tol, kol netoliese 
esančioje arklidėje sutiko savo „arklininką“. Tada Kris nuspren- 
dė, kad Šaronai reikia pagyventi vienai, perkėlė ją į prašmatnų 
viešbutį ir primygtinai pati mokėjo sąskaitas. 

— Tas pats, — Šarona šypsodamasi atsakė Kris. 

— Tai buvo pilkas arklys! — pridūrė Regana. — Mama, ar 
mes galime turėti arklį? Aš norėjau pasakyti, ar mes galėtume? 

— Žiūrėsim, vaikeli. 

— Kada aš galėčiau jį turėti? 

— Pažiūrėsim. Kur tas paukštelis, kurį tu nulipdei? 

Kurį laiką Regana atrodė lyg žado netekusi, tada pasisuko į 
Šaroną ir nutaisė grimasą. Jos akys buvo pilnos kuklių priekaištų. 


* 

— Tu pasakei, — tada tyliai suprunkštė. - Mama, tai turėjo 
būti staigmena. 

— Tu nori pasakyti... 

— Su ilgu juokingu snapu, tokiu, kaip tu norėjai. 

— Regi, tai šaunu! Ar galiu jį pamatyti? 

— Ne, aš dar turiu jį nuspalvinti. Mama, kada bus vakarienė? 

— Tu alkana? 

— Mirštu iš bado. 

— Che, dar nėra penkių. Kada buvo pietūs? — Kris paklausė 
Šaroną. 

— Apie dvyliktą, — atsakė Šarona. 

— Kada grįžta Vili ir Karlas? 

— Manau, apie septintą, — tarė Šarona. 

— Mama, gal eime į užkandinę, - maldavo Regana. 

Kris pakėlė dukrytės ranką, švelniai nusišypsojo ir pabu- 
čiavo ją. 

— Bėk aukštyn, apsirenk ir mes eisime. 

— Aš taip tave myliu! - Regana išbėgo iš kambario. 

— Vaikeli, užsivilk naująją suknelę, — pavymui sušuko Kris. 

— Ar norėtum dabar būti vienuolikmetė? — susimąsčiusi pa- 
žvelgė Šarona. 

— Kas tai — pasiūlymas? 

Kris paėmė laiškus ir abejingai ėmė sklaidyti įvairias ke- 
verzones. 

— Ar sutiktum? — paklausė Šarona. 

— Mąstydama taip, kaip dabar? Viską prisimindama? 

- Žinoma. 

— Nesutikčiau. 


— Svarstyk. 

— Aš svarstau, — Kris paėmė scenarijų, ant kurio viršaus bu- 
vo tvarkingai prisegtas laiškelis. Džeris. Jos agentas. - Man at- 
rodo, aš sakiau jiems, kad kol kas nereikia jokių scenarijų. 

— Tau vertėtų jį perskaityti, — tarė Šarona. 

— Tikrai? 

— Taip, aš perskaičiau jį šį rytą. 

— Geras? 

— Nuostabus. 

— Ir man reikės vaidinti vienuolę, kuri pasirodo esanti les- 
bietė, ar ne: 

— Ne, tau nereikės nieko vaidinti. 

— Po galais, tie filmai nuolat tobulėja. Apie ką tu kalbi, Šaro- 
na? Ko šypsaisi? 

- Jie nori, kad tu būtum režisierė, — iškvėpė Šarona kartu su 
cigaretės dūmais. 

— Ką? 

— Perskaityk laišką. 

— Dieve, Šarona, tu juokauji! 

Kris čiupo laišką ir akimis ėmė ryte ryti žodžius: „...naujas 
scenarijus... triptikas... studija nori, kad seras Stivenas Mūras... 
sutiktų vaidinti, jei...“ 

— Aš režisierė! 

Pergalingą Kris gestą palydėjo spigus džiaugsmo šūksnis. Pas- 
kui abiem rankomis ji prisispaudė laišką prie krūtinės. 

— O, Stivai, tu — angelas, tu prisiminei. 

Filmavimas Afrikoje. Girti. Stovyklos kėdėse. Palydint kru- 
viną saulėlydį. „Stivai, visa tai tuščios kalbos! Aktoriui tai — šū- 
das!“ „O aš mėgstu!“ „Tai šūdas. Nejau tu nežinai, apie ką jie 


visi galvoja? Tapti režisieriais!“ „A, na taip.“ „Tada žmogus pa- 

daro kažką, kas yra jo; aš noriu pasakyti, kažką tokio, kas gyva!“ 
„Tai daryk taip.“ „Aš bandžiau, niekas nenori imti.“ „Kodėl?“ 
„Juk pats gerai žinai kodėl: jie nemano, kad aš sugebėsiu.“ Ma- 
lonūs prisiminimai. Maloni šypsena. Brangusis Stivas... 

— Mama, aš nerandu savo suknelės! —- Regana šūktelėjo iš 
savo kambario. 

— Spintelėje! — atsakė Kris. 

— Aš ten žiūrėjau. 

— Tuoj ateisiu! — ji vartė scenarijų. Pamažu jos entuziazmas 
išblėso. — Tikriausiai tai tikrai šūdas. 

— Na, liaukis. Man atrodo, jis tikrai geras. 

— Taip, taip. Tu manai, kad „Psicho“ turėjo būti humoristi- 
nis filmas. 

Šarona nusijuokė. 

— Mama! 

— Ateinu! - Kris lėtai atsistojo. - Šarona, tu eini į pasimatymą? 

— Taip. 

Kris pažvelgė į laiškus. 

— Gerai, tada gali eiti. Mes peržiūrėsim juos rytoj rytą. 

Šarona pakilo eiti. 

— Oi ne, palauk, - pasitaisė Kris, kažką prisiminusi. — Vieną 
laišką reikia išsiųsti šį vakarą. 

— Gerai, — sekretorė paėmė bloknotą. 

— Mama! — nekantriai suverkšleno viršuje. 

— Palauk, kol aš nusileisiu, — tarė Kris ir norėjo išeiti iš virtu- 
vės, bet Šaronai pažvelgus į savo laikroduką, sustojo. 

— Kris, man laikas medituoti, — tarė ji. 

Kris susiraukusi pažvelgė j ją. Jos akyse švystelėjo nebylus 
susierzinimas. Ji matė, kaip per pastaruosius šešis mėnesius jos 


sekretorė tapo „ramybės ieškotoja“. Tai prasidėjo Los Andžele 

autohipnoze, ši vėliau peraugo į budistinį meditavimą. Per pas- 
tarąsias dvi savaites, kai Šarona apsigyveno antrame aukšte, na- 
muose nuolat dvokė smilkalais, o monotoniškas „Nam myobo 
renge kyo“ („Matai, Kris, tau reikia kartoti tik šiuos žodžius ir tu 
būsi laiminga, tavo norai išsipildys“) niurnėjimas būdavo girdi- 
mas visiškai netinkamu laiku — kai Kris mokydavosi savo vaid- 
menį. „Gali įsijungti televizorių, — kartą kilniaširdiškai pareiškė 
Šarona, — jokie garsai mano meditacijai nė kiek netrukdo.“ Da- 
bar tai buvo transcendentinė meditacija. 

— Šarona, tu tikrai manai, kad šita nesąmonė bus tau į ge- 
ra? — abejingai paklausė Kris. 

— Ji suteikia ramybę mano mintims. 

— Teisingai, — trumpai nukirto Kris. Ji apsisuko ir atsisveiki- 
no. Nieko nebeužsiminė apie laišką, o išeidama iš virtuvės su- 
murmėjo: — Nam myobo renge kyo. 

— Kartok tai apie penkiolika, dvidešimt minučių, — tarė Ša- 
rona. — Galbūt tai tau padės. 

Kris stabtelėjo ir apsvarstė pasiūlymą, bet po minutės numo- 
jo ranka. Ji užkope laiptais į Reganos miegamąjį ir iškart nuė- 
jo prie spintelės. Regana stovėjo kambario viduryje ir žiūrėjo į 
lubas. 

— Kas yra? — paklausė Kris, ieškodama suknelės. 

Ji buvo iš šviesiai mėlynos medvilnės. Kris nupirko ją praeitą 
savaitę ir, kiek prisiminė, pakabino į spintelę. 

— Keisti garsai, — tarė Regana. 

— Žinau. Mes turime draugų. 

Regana pažvelgė į ją. 

— Voverės, brangioji, voverės pastogėje. 

Jos duktė labai bijojo žiurkių. Net pelės ją gąsdino. Sukne- 


lės paieškos buvo bevaisės. 

— Matai, mama, čia jos nera. 

— Taip, aš matau. Gal Vili paėmė ją kartu su kitais skalbiniais. 

— Ji dingo. 

— Na, nieko, užsivilk tamsiai mėlyną suknelę. Ji taip pat 
nuostabi. 

Jos nuėjo į užkandinę. Kris pasitenkino salotomis, o Regana 
sušveitė sriubą, keturias bandeles, keptą viščiuką, porą šokola- 
dinių pudingų ir pusę įdaryto mėlynėmis pyragaičio su kavos 
ledais. Jr kur jai viskas telpa? — švelniai pagalvojo Kris. Mergaitė 
buvo liekna kaip nendrė. 

Kris užsidegė cigaretę, paėmė puodelį kavos ir pažvelgė į 
dešinę, pro langą. Upė buvo tamsi ir rami. Ji laukė. 

— Mama, man labai patiko vakarienė. 

Kris pasisuko į ją ir, kaip dažnai būdavo, jai užgniaužė kva- 
pą ir suspaudė širdį, išvydus Reganos veide Hovardo atvaizdą. 
Tai priklausydavo nuo to, kokiu kampu krisdavo šviesa. Ji nu- 
kreipė žvilgsnį į Reganos lėkštę. 

— Paliksi šitą pyragaių? — paklausė Kris. 

Regana nuleido akis: 

— Aš prisivalgiau saldumynų. 

Kris užgesino cigaretę ir nusijuokė. 

— Eime. 

Jos grįžo prieš septynias. Vili ir Karlas jau buvo parėję. Re- 
gana nuskubėjo į žaidimų kambarį, trokšdama baigti mamai 
skirtą skulptūrėlę. Kris nukulniavo į virtuvę pasiimti scenari- 
jaus. Ten ji rado Vili, puode verdančią pupelių kavą. Ji atrodė 
suirzusi ir pikta. 

— Sveika, Vili, kaip sekasi? Gerai praleidai laiką? 

— Neklausk, - ji įdėjo į puodą kiaušinio lukštą ir žiupsnelį 


druskos. Vili paaiškino, kad jie buvo kine. Ji norėjo pažiūrėti 

„The Beatles“ koncertą, bet Karlas primygtinai reikalavo nueiti 
į „arthauso“ filmą apie Mocartą. — Tai baisu, — neatlėgo ji, su- 
mažindama ugnį. — Kvailys. 

— Man labai gaila, — Kris pasikišo scenarijų po pažastimi. — 
Beje, Vili, ar nematei tos suknelės, kurią nupirkau Reganai pra- 
eitą savaitę? Iš mėlynos medvilnės? 

— Taip, aš mačiau ją spintelėje. Šįryt. 

— Kur tu ją padėjai? 

— Ji ten ir yra. 

— Gal tu netyčia paėmei ją su skalbiniais? 

— Ji ten. 

— Prie skalbinių? 

— Spintelėje. 

— Ne, jos ten nėra. AŠ viską peržiūrėjau. 

Vili kažką norėjo sakyti, bet sučiaupė lūpas ir rūsčiai pažvel- 
gė į kavą. Karlas įėjo į virtuvę. 

— Labas vakaras, madam, — jis nuėjo prie plovyklės įsipilti 
vandens. 

— Ar paspendei spąstus? — paklausė Kris. 

— Ten nėra jokių žiurkių. 

— Ar paspendei juos? 

— Žinoma, bet pastogė švari. 

— Karlai, kaip tau patiko filmas? 

— Nuostabus, - jo nugara, kaip ir veidas, nieko neaiškino. 

Kris pasuko iš virtuvės niūniuodama dainelę, kurią išgarsi- 
no „The Beatles“, bet staiga apsisuko. Dar vienas bandymas! 

— Karlai, lengvai gavai spąstų? 

— Taip, be keblumų. 

— Šeštą valandą ryto? 


— Parduotuvė dirba ištisą parą. 

Jezau! 

Kris gerą valandą pratūnojo vonioje, o kai nuėjo į savo mie- 
gamąjį ko nors apsirengti, rado dingusią Reganos suknelę. Su- 
glamžyta suknelė gulėjo spintelės apatinėje lentynoje. 

Kris pakėlė ją. Kaip ji čia atsirado? 

Suknelė vis dar buvo su etiketėmis. Kris mintimis nusklendė į 
praeitį. Ji prisiminė, kad tą dieną, kai pirko šią suknelę, ji taip pat 
nusipirko keletą audinių sau. Tikriausiai viską kartu sudėjau. 

Kris nunešė suknelę į Reganos miegamąjį, pakabino ant pa- 
kabos ir pažvelgė į Reganos drabužių spintą. Gražūs. Gražūs 
drabužiai. Taip, Regi, žiūrėk į juos, o ne į tėtuką, kuris niekada 
nerašo. 

Pasisukdama nuo spintos, ji netyčia koja užkliudė šalia stovin- 
čią komodą. Jėzau, skauda. Pakėlė koją ir pamasažavo pirštus. 
Komoda buvo pastumta iš savo vietos vos ne per visą metrą. Ne- 
nuostabu, kad už jos užkliuvau. Tikriausiai Vili siurbė kambarį. 

Paėmusi scenarijų, kurį atsiuntė jos agentas, ji nusileido į 
savo darbo kabinetą. 

Kitaip nei didelė masyvi svetainė su dideliais švieslangiais, 
už kurių plytėjo gražus reginys, darbo kabinetas darė slogų ir 
„turtingų dėdžių“ paslapčių apgaubtą įspūdį. Plytų židinys, 
ąžuolo lentelės; kryžmiški medinės statinės strypai reiškė, kad 
ji kažkada buvo dažnai kilnojama. Buvo ir keletas šiuolaikinių 
kambario užuominų: įrengtas baras, pora ryškių pagalvėlių ir 
kilimėlis iš leopardo kailio, patiestas ant pušinių grindų prie- 
šais židinį. Ant jo ir išsitiesė Kris, atremdama galvą ir pečius į 
minkštą sofą. 

Ji dar kartą pažvelgė į agento laišką. Tikėjimas, Viltis tr Lab- 
darybė — trys skirtingos dalys, kurias kūrė skirtingi aktoriai ir 


režisieriai. Ji pasirinktų Viltį. Jai patiko ši mintis. Jai patiko ir 

pats pavadinimas. Galbūt nuobodus, pamanė ji, bet tobulas. 
Tikriausiai netrukus jis bus pakeistas į „Sąmyšį dėl Dorybės“ — ar 
į kažką panašaus. 

Sučirškė skambutis. Burkas Deningsas. Šis vienišius dažnai 
užsukdavo. Išgirdusi, kaip jis padovanojo keletą keiksmažodžių 
Karlui, kurio nekentė ir kurį nuolat stengėsi įžeisti, Kris papur- 
tė galvą ir liūdnai nusišypsojo. 

— A, sveika, duok išgerti, — piktai pareikalavo jis, įeidamas į 
kambarį. 

Nukreipęs akis ir susikišęs rankas į susiraukšlėjusias lietpal- 
čio kišenes, jis pasuko baro link. Ten atsisėdo ant kėdės. Susier- 
zinęs. Netekęs pusiausvyros. Nusiminęs. 

— Vel slampinėji? — paklausė Kris. 

— Ką nori tuo pasakyti? — sušnarpštė jis. 

— Tu labai juokingai atrodai. 

Ji jau kartą matė jį tokį, kai jie kartu filmavosi Lozanoje. 
Pirmą filmavimosi naktį nuošaliame viešbutyje prie Ženevos eže- 
ro Kris blogai miegojo. Apie penktą valandą ryto ji išsirito iš 
lovos, apsirengė ir nutarė nueiti į vestibiulį paieškoti kavos ar 
kompanijos. Koridoriuje laukdama lifto, ji pažvelgė pro langą 
ir pamatė režisierių, vaikščiojantį pakrante, giliai susikišusį ran- 
kas į kišenes, sustingusį nuo žvarbaus žiemos šalčio. Tuo metu, 
kai ji pasiekė vestibiulį, jis įėjo į viešbutį, sušvokštė „nė gyvos 
dvasios aplink“ ir, nuleidęs akis, praėjo pro ją. Kris įlipo į liftą ir 
grįžusi atsigulė miegoti. Kai vėliau ji juokdamasi papasakojo šį 
įvykį, režisierius iš pykčio prarado savitvardą ir apkaltino ją sklei- 
džiant „bukas haliucinacijas“, kuriomis žmonės „lengvai patiki, 
nes ji kino žvaigždė“. Jis taip pat pavadino ją „paprasčiausia 
iškrypusia beprote“, bet vėliau, norėdamas sušvelninti jos jaus- 


mus, pažymėjo, kad „galbūt“ ji matė ką nors kitą ir paprasčiausiai 

palaikė jį Deningsu. „Ir pagaliau, — pabrėžė jis, - mano pro- 
prosenelė buvo šveicarė.“ 

Kris palinko virš baro ir priminė jam šį incidentą. 

— A, nebūk kvaila, — sušvokštė Deningsas. — Tai todėl, kad aš 
praleidau visą vakarą gurkšnodamas prakeiktą 276a+4 fakultete. 

Kris pažvelgė iš už baro: 

— Tu gerei tik arbatą? 

— Žinoma, kvaile. Greičiau įpilk! 

— Arbata tave pritrenkė, — tarė ji sausai, — kaip ir kitus jėzuitus. 

— Ne, jėzuitai buvo blaivūs. 

— Jie negeria? 

— Ką tu, nuo proto nušokai? — suriko jis. — Jie Zz42 kaip 
šunys. Gyvėnime nesu matęs, kad kas nors tiek išgertų. 

— Ei, Burkai, nusiramink. Vaikas namie. 

— Taip, Regana, — sušnibždėjo Deningsas. — Po velniais, kur 
mano gėrimas? 

— Gal pasakysi, ką tu darei fakultete? 

— Nusibodę visuomeniniai santykiai. Tu turėtum jų imtis. 

Kris padavė jam taurę džino. 

— Dieve, kaip mes apdergėme jų žemę! — dievobaimingai 
sušnibždėjo režisierius, priglaudęs taurę prie lūpų. - Gerai, juo- 
kis, juokis! Vienintelis dalykas, ką tu moki — tai juoktis ir paro- 
dyti lopinėlį savo nuogo pasturgalio. 

— Aš tik šypsausi. 

— Na, gerai. Kažkam juk reikia imtis iniciatyvos. 

— Ir kiek kartų tu riebiai nusikeikei? 

— Brangioji, tai negražu, — švelniai papriekaištavo jis. — Sa- 
kyk, kaip tau sekasi? 

Ji liūdnai gūžtelėjo pečiais. 


— Tu paniurusi. Sakyk, kas yra? 

— Nežinau. 

— Papasakok savo bobutei. 

— Po galais, aš taip pat išgersiu, — tarė ji, siekdama stikliuko. 

— Taip, labai padeda virškinimui. Taigi kas yra? 

Ji lėtai įsipylė degtinės. 

— Kada nors galvojai apie mirtį? 

— Atsipra... 

— Mirtį, — pertarė ji. — Ar kada nors galvojai apie ją, Burkai? 
Ką ji reiškia? Aš noriu pasakyti, ką ji 5 žžkryjų reiškia? 

— Aš nežinau. Nežinau, — jo balsas pritilo. —- Aš negalvoju 
apie ją. Aš paprasčiausiai judu jos link. Ir iš kur tau kyla tokių 
minčių? 

Ji sudrebėjo. 

— Aš nežinau, — švelniai atsakė ji. Įsimetė leduką į savo stik- 
liuką ir mįslingai žiūrėjo į jį. - Ne... aš žinau, — prisipažino ji, — 
aš kažkaip... na, aš pagalvojau apie ją šįryt... kaip sapne, prieš 
atsibusdama. Aš nežinau. Tai mane pritrenkė... jos reikšmė. Tai 
pabaiga, galas!.. Lyg anksčiau aš nebūčiau apie ją girdėjusi, — ji 
papurtė galvą. — Jėzau, ji apkabino mane lyg kokia šmėkla. Aš 
jaučiausi, lyg būčiau kritusi nuo šios prakeiktos planetos šimtu 
milijonų kilometrų per valandą greičiu. 

— A, nesąmonė! Mirtis — tai ramybė, - sušnarpštė Deningsas. 

— Ne, tik ne man. 

— Na gerai, tu gyvensi savo vaikuose. 

— Išmesk tai iš galvos! Mano vaikai — tai ne aš. 

— Ačiū Dievui. Vienos visiškai užtenka. 

— Burkai, aš noriu pasakyti, pagalvok apie ją! Neegzistuoti 
amžiams! Tai... 

— Dėl Dievo meilės. Parodyk savo nuogą užpakalį fakultete, 
ir galbūt tie kunigai tau suteiks ramybę. 

Jis trenkė taurę ant stalo. 

— Dar vieną. 

— Tu žinai, aš nemaniau, kad jie geria. 

— Ką gi, tu kvaila. 

Jo akys vėl tapo piktos. „Ar jis jau tuoj prieis liepto galą?“ — 
pagalvojo Kris. Ji jaute, kad palietė jo silpną vietą. Nejau? 

— Ar jie eina išpažinties? — paklausė ji. 

— Iš kur aš žinau! — suriaumojo jis. 

— Bet juk tu studijavai, kad taptum... 

— Kur mano prakeiktas gėrimas! 

— Gal kavos! 

— Nebūk tokia bukaprotė. Aš noriu dar išgerti. 

— Išgerk kavos. 

— Liaukis. Dar vieną burnelę. 

— Įpilti „Lincoln Highway ? 

— Jis bjaurus. Aš nekenčiu bjaurių gėrimų. Velniai tave 
griebtų, įpilk! 

Jis pastūmė savo taurę baro link, ir ji įpylė dar džino. 

— Sakau, gal man pasikviesti porą jų pas save, - sumurmėjo ji. 

— Pasikviesti ką? 

— Na bet ką, - ji gūžtelėjo pečiais. — Ką nors iš didesnių 
žmonių — kunigų. 

— Taip, tavęs jie bėdoje nepaliks. Tokio sultingo kąsnelio jie 
nepaleis, — sudžeržgė jis ir išmaukė savo džiną. 

Taip, jis tuoj pratrūks, pagalvojo Kris ir greitai pakeitė temą. 
Ji papasakojo apie scenarijų ir apie galimybę tapti režisiere. 

— Na, neblogai, - sumurmėjo Deningsas. 

— Aš bijau. | 

— Vaikeli, tai tuščios kalbos. Pats sunkiausias dalykas režisie- 
riaus darbe yra įsitikinti, kad šis prakeiktas dalykas yra sunkus. 

Pirmą kartą ir aš to nežinojau, bet kaip matai, aš juo tapau. 
Tai — vaikų žaidimas. 

— Burkai, atvirai šnekant, dabar, kai jie man suteikė tokią 
galimybę, aš jaučiu, kad ne tik filmo, bet ir arbatinuko ant vi- 
ryklės nepastatyčiau. 

— Brangioji, nusiramink. Rasi gerą redaktorių, operatorių, 
scenarijaus autorių, ir jie viską sutvarkys. Svarbiausia yra pasi- 
rinkti aktorius, o tu tai nuostabiai sugebėsi padaryni. Vaikeli, tu 
gali jiems ne tik pasakyti, kaip vaikščioti ar kaip tarti žodžius, tu 
gali jiems pati parodyti. Prisimink Polą Njumeną ir Reičel ir 
nepulk į isteriją. 

Ji vis dar buvo susimąsčiusi. Filmo statymas nedavė jai ra- 
mybės. Girtas ar blaivus, Deningsas buvo režisierius, geriausiai 
išmanantis visus subtilumus. Ji paprašė patarimo. 

— Kokio patarimo reikia? — paklausė jis. 

Beveik visą valandą ji stengėsi prasiskverbti pro smulkme- 
nų užkardas. Visus duomenis lengvai buvo galima rasti kny- 
gose, bet skaitymas greitai išvesdavo ją iš kantrybės. Ji verčiau 
skaitydavo žmones. Iš prigimties būdama smalsi, ji išsiurbda- 
vo ir išgręždavo juos. Knygų negalima išgręžti. Jose viskas la- 
bai gražu. Jose rašoma „todel“ ar „akivaizdu“, kai anaiptol ne 
viskas yra taip akivaizdu. Ir su daugiažodžiavimu nepasiginčy- 
si! Jų nesustabdysi ir nepaklausi: „Palauk. Kažkokia nesąmo- 
nė! Gal paaiškintum suprantamiau?“ Jų negalima priremti prie 
sienos, apsukti aplink pirštą, ištirti iš vidaus. Knygos buvo kaip 
Karlas. 

— Brangioji, tik vieno žmogaus tau tikrai reikia — puikaus 
redaktoriaus, — sukikeno režisierius, apvainikuodamas visą po- 
kalbį. — Aš turiu galvoje — tokio, kuris tikrai žino, pro kurias 


duris reikia įeiti. 

Jis tapo žavus ir linksmas ir, atrodė, sėkmingai išvengė pavo- 
jingo lūžio. 

— Atsiprašau, madam. Gal ko nors pageidautumėte? 

Tarpduryje stovėjo rūpestingasis Karlas. 

— A, sveikas, Torndaikai, - sužviegė Deningsas, - ar Hainri- 
chai, niekaip neprisimenu to vardo. 

— Karlas. 

— Na žinoma. Po velniais, visai užmiršau. Sakyk man, Karlai, 
dirbdamas gestapui tu atsakei už viešuosius ar už visuomeni- 
nius santykius? Čia juk yra skirtumas? 

Karlas buvo ramus. 

— Nei už šiuos, nei už tuos. Aš — šveicaras. 

— Nejau!? — sukvatojo režisierius. — Ir tu niekada nežaidei 
kėgliais su Gėbelsu? 

Neįveikiamasis Karlas pažvelgė į Kris. 

— Ir niekad neskraidei su Rudolfu Hesu? 

— Gal madam ko nors pageidautų? 

— Aš nežinau. Burkai, nori kavos? 

— Susikišk ją... 

Režisierius pašoko ir karišku žingsniu išmarširavo iš kambario. 

Kris papurtė galvą ir pasisuko į Karlą. 

— Atjunk telefonus, — abejingai liepė ji. 

— Taip, madam, dar ką nors? 

— Atnešk truputį mineralinio. Kur Regi? 

— Žaidimų kambaryje. Pašaukti? 

— Taip, laikas miegoti. Oi, ne, palauk. Nereikia. Aš pati nu- 
eisiu ir pažiūrėsiu į paukštelį. Tik atnešk man mineralinio. 

— Taip, madam. 

— Ir šimtąjį kartą atsiprašau del Burko. 


— Aš nekreipiu dėmesio. 

— Aš žinau. Būtent tai ir veda jį iš proto. 

Kris nužingsniavo koridoriumi iki laiptų, vedančių į rūsį, ir 
pradėjo leistis žemyn. 

— Sveika, mano neklaužada, ką tu čia veiki? Ar jau baigei 
paukštelį? 

— Ateik ir pažiūrėk. Jau baigiau. 

Žaidimų kambarys buvo apmuštas lentelėmis ir ryškiai 
išpuoštas. Molbertai. Paveikslai. Stalai žaidimams ir skulptūroms. 
Raudonai baltas audeklas, užsilikęs nuo puotos, skirtos buvusių 
nuomininkų sūnui. 

— Oho, nuostabu! — sušuko Kris, kai jos duktė padavė jai 
skulptūrėlę. 

Ji dar nebuvo visiškai išdžiūvusi ir panėšėjo į „išvargusį paukšte- 
lį“, nudažytą oranžine spalva, išskyrus snapą, išilgai nuteptą žaliais 
ir baltais dryžiais. Prie galvos buvo priklijuotas plunksnų kuokštelis. 

— Ar tau jis patinka? — paklausė Regana. 

— Brangioji, tikrai patinka. Ar sugalvojai jam vardą? 

— Ėė... 

— Na? 

— Aš nežinau, — Regana gūžtelėjo pečiais. 

— Reikia pagalvoti, - Kris pabarbeno nagu į dantis. — Aš 
nežinau. Kaip tu manai, gal pavadinkime jį Kvailiapaukščiu? 
A? Paprasčiausiai Kvailiapaukščiu. 

Regana linktelėjo ir, pridėjusi ranką prie burnos, kad ne- 
pradėtų juoktis, tyliai suprunkštė. 

— Kvailiapaukštis — sutarta! Tegul jis pabūna čia, kol išdžius, 
o paskui aš parsinešiu jį į savo kambarį. 

Kris padėjo paukštelį ir tada pastebėjo planšetę spiritizmo 
seansams. Visai šalia. Ant stalo. Ji visai buvo užmiršusi, kad turi 


ją. Norėdama sužinoti kuo daugiau ne tik apie kitus, bet ir apie 

save, ji nusipirko ją kaip priemonę keliams į savo pasąmonę su- 
rasti. Ji neveikė. Kelis kartus Kris išbandė ją su Šarona ir kartą 
su Deningsu, kuris taip spitrijosi į plastiko planšetę („Balandė- 
le, ar tai tu judini ją?“), kad visi „pranešimai“ buvo migloti, ir jis 
galiausiai suvertė visą kaltę „iškrypusioms dvasioms“. 

— Tu žaidi su planšete? 

— Taip. 

— Tu žinai kaip? 

— Žinoma. Tuoj parodysiu, — ji atsisėdo prie planšetės. 

— Širdele, man atrodo, reikia dviejų žmonių. 

— Ne, nebūtinai. Aš viską darau viena. 

Kris prisitraukė kėdę. 

— Pažaidžiam dviese, gerai? 

Regana suabejojo. 

— Na gerai. 

Ji uždėjo pirštus ant baltos planšetės, o kai Kris ištiesė ran- 
kas, planšetė staigiai pasisuko ant lentos prie ženklo „Ne“. 

Kris ironiškai šyptelėjo. 

— Mama, verčiau aš pati viską padarysiu. Gerai? 

— Tu nenori, kad aš žaisčiau? 

— Ne, aš noriu. Kapitonas Haudis pasakė „Ne“. 

— Kas? 

— Kapitonas Haudis. 

— Brangioji, kas toks tas kapitonas Haudis? 

— Tu juk žinai. Aš klausiu, o jis atsakinėja. 

— Nejau? 

— Taip. Jis labai malonus. 

Kris stengėsi nesuraukti antakių, pajutusi staigų ir nesupran- 
tamą nerimą. Vaikas labai mylėjo savo tėtį, bet akivaizdžiai ne- 
parodė savo reakcijos į jų skyrybas. Kris tai nepatiko. Galbūt ji 

verkė savo kambaryje, kas žino. Bet Kris bijojo, kad šios slopina- 
mos emocijos vieną dieną gali prasiveržti itin nepageidaujamai. 
Išgalvotas žaidėjas. Kažkas buvo negerai. Kodėl Haudis? Vietoj 
Hovardo? Jos tėvo? Labai panašu. 

— Taigi iš pradžių tu negali sugalvoti vardo savo paukščiui, 
o dabar pritrenki mane kažkokiu „kapitonu Haudžiu“? Kodėl 
tu jį vadini „kapitonu Haudžiu“? 

— Nes jo toks vardas, — nusijuokė Regana. 

— Kas tau taip sakė? 

— Jis pats. 

— Žinoma. 

— Žinoma. 

— Na, ir ką dar jis tau sako? 

— Visokių nesąmonių. 

— Kokių nesąmonių? 

— Paprasčiausių nesąmonių, — Regana patraukė pečiais. 

— Pavyzdžiui. 

— Aš tau parodysiu. Aš pateiksiu jam kelis klausimus. 

— Gerai. 

Uždėjusi pirštus ant planšetės, Regana sutelkė į ją savo žvilgsnį. 

— Kapitone Haudi, mano mama graži, ar ne? Viena sekun- 
dė... penkios... dešimt... dvidešimt... 

— Kapitone Haudi? 

Praėjo dar kelios sekundės, Kris buvo nustebusi. Ji tikėjosi, 
kad jos duktė nukreips planšetę prie dalies, pažymėtos „Taip“. 
Ne, dėl Dievo meilės, kas čia dabar? Nesąmoningas priešiškumas? 
Nesąmonė. 

— Kapitone Haudi, tai iš žkryjų nelabai mandagu, — paprie- 
kaištavo Regana. 


— Brangioji, turbūt jis miega. 

— Tu taip manai? 

— Aš manau, kad tau reikėtų miegoti. 

— Jau? 

— Na gerai. Į lovą! — Kris atsistojo. 

— Jis nieko neišmano, — sumurmėjo Regana ir nusekė pas- 
kui motiną į viršų. 

Kris paguldė ją į lovą ir atsisėdo ant lovos krašto. 

— Širdele, sekmadienį aš nedirbsiu. Tu sugalvojai, ką veiksi? 

— Ką? 

Kai jie pirmą kartą atvažiavo į Vašingtoną, Kris pabandė su- 
rasti draugų Reganai. Ji rado tik vieną — dvylikos metų mergaitę, 
vardų Džudi. Bet dabar Džudi kartu su tėvais buvo išvykusi Ve- 
lykų atostogų, tad Kris jautė, kad Regana gali būti labai vieniša. 

— Na, aš nežinau, - atsakė Kris. - Ką nors. Gal nori ką nors 
pamatyti? O gal jau vyšnios žydi! Tikrai, jos anksti pražysta! No- 
ri pamatyti vyšnių žiedus? 

— Taip, mama. 

— O rytoj vakare eisime į filmą. Gerai? 

— Aš taip tave myliu. 

Regana prisiglaudė prie jos, o Kris dar stipriau ją apkabino 
ir sušnibždėjo: 

— Regi, brangioji, aš tave taip pat myliu. 

— Jei nori, gali pasikviesti misterį Deningsą. 

Kris sumišusi atsitraukė. 

— Misterį Deningsą: 

— Na, aš noriu pasakyti, jei tu nori. 

Kris nusijuokė. 

— Ne, aš nenoriu. Brangioji, kodėl turėčiau norėti pasikvies- 
ti misterį Deningsą? 


— Na, jis tau patinka. 

— O, brangioji, jis tikrai man patinka, o tau? 

Duktė tylėjo. 

— Vaikeli, kas yra? — Kris bakstelėjo dukrai pirštu. 

— Mama, tu ištekėsi už jo, taip, — tai nebuvo klausimas, o 
niūrus teiginys. 

Kris pratrūko juoktis. 

— Vaikeli mano, žinoma ne. Ką tu kalbi? Už misterio De- 
ningso? Iš kur tu ištraukei? 

— Bet tau jis patinka. 

— Man patinka ir picos, bet aš nesirengiu ištekėti nė už 
vienos iš jų. Brangioji, jis yra draugas, paprasčiausiai — senas 
geras draugas. 

— Tau jis nepatinka taip, kaip tėvelis? 

— Brangioji, aš myliu tavo tėvelį. Aš visuomet jį mylėsiu. Mis- 
teris Deningsas ateina čia tik todėl, kad yra vienišas, ir viskas, 
jis - draugas. 

— Na, aš girdėjau... 

— Ką tu girdėjai? Iš ko? 

Jos akyse trumpam blykstelėjo abejonė, svyravimas. 

— Aš nežinau. Aš tik pagalvojau. 

— Tai kvaila, todėl pamiršk. 

— Gerai. 

— Dabar miegok. 

— Ar aš galiu paskaityti? Dar nenoriu miego. 

— Žinoma. Paskaityk savo naująją knygą, tik ne per ilgai. 

— Ačiū, mamyte. 

— Labanakt, vaikeli. 

— Labanakt. 

Kris pasiuntė jai oro bučinį iš tarpdurio ir, neuždariusi du- 


rų, nusileido laiptais. Vaikas! Iš kur jiems šauna tokios mintys! 

Įdomu, ar Regana mano, kad Deningsas turėjo įtakos skyry- 
boms. A, visa tai nesąmonė. Regana žinojo tik tai, kad Kris rei- 
kalavo skyrybų, nors ir Hovardas jų norėjo. Ilgas išsiskyrimas. 
Jo ego, kaip žvaigždės vyro, žlugimas. Jis susirado kitą moterį. 
Regana šito nežinojo. Reikia baigti tą mėgėjišką savęs psicboa- 
nalizavimą ir pamėginti praleisti daugiau laiko su ja! 

Atgal į darbo kabinetą. Scenarijus. Kris skaitė, įpusėjusi ji 
pamatė Reganą, einančią jos link. 

— Sveika, brangioji. Kas atsitiko? 

— Mama, ten tie keisti garsai. 

— Tavo kambaryje? 

— Tai lyg beldimas. Aš negaliu užmigti. 

Po velniais, kur tie spąstai! 

— Brangioji, miegok mano miegamajame, o aš eisiu pažiūrė- 
ti, kas ten yra. 

Kris nuvedė ją į savo miegamąjį ir paguldė į lovą. 

— Ar galiu pažiūrėti televizorių, kol užmigsiu? 

— Kur tavo knyga? 

— Aš jos nerandu. Ar galiu pažiūrėti? 

— Žinoma, — Kris distanciniu pultu nustatė kanalą. — Ar 
užtenka garso? 

— Taip, mama. 

— Pabandyk užmigti. 

Kris išjungė šviesą ir nuėjo koridoriumi. Ji užlipo siaurais, 
kilimais užklotais laiptais, vedančiais į pastogę. Atidarė duris, 
užčiuopusi jungiklį įjungė šviesą ir pasilenkusi įėjo į vidų. 

Ji apsižvalgė. Iškarpų ir laiškų dėžutės ant pušinių lentų. 
Daugiau nieko, išskyrus spąstus. Šešerius. Parengtus. Kamba- 


ryje nebuvo nė žymelės purvo. Net oras tvyrojo švarus ir vėsus. 

Pastogė buvo nešildoma. Be vamzdžių. Be radiatoriaus. Be ma- 
žyčių skylių stoge. 

— Čia nieko nėra. 

Kris net plaukai pasistojo piestu. 

— O, Jėzau, - atsiduso ji, vikriai pridėdama ranką prie besi- 
daužančios širdies. - Dieve mano, Karlai, niekados daugiau ne- 
daryk taip! 

Jis stovėjo ant laiptų. 

— Labai atsiprašau. Bet jūs matote? Ji švari. 

— Taip, švari. Labai ačiū. 

— Gal verčiau katinas. 

— Ką? 

— Kad peles gaudytų. 

Kurį laiką Kris žvelgė į tarpdurį. Arba Karlas visiškai netu- 
rėjo jokio humoro jausmo, arba tas jausmas buvo toks klastin- 
gas, kad jis praslydo pro ją nepastebėtas. Ji negalėjo nuspręsti, 
katras iš tų dviejų dalykų buvo tiesa. 

Kris vel prisiminė barbenimą ir pažvelgė į kampuotą stogą. 
Gatvėje augo įvairių medžių, dauguma buvo kreivi ir susipynę 
su vijokliais, todėl tankios kaip grybiena ir masyvios šakos lyg 
skėtis dengė visą priekinį namo trečdalį. Gal vis dėlto tai vove- 
rės? Turbūt jos. Arba šakos. Tikrai. Tai galėtų būti šakos. Naktys 
buvo vėjuotos. 

— Gal verčiau katinas? 

Kris vėl pažvelgė į tarpdurį. Šmaikštauji? Už jo šypsnio slė- 
pėsi įžūlus nepaklusnumas. 

Ji nusileido į Reganos miegamąjį, šį tą iš ten paėmė ir nune- 
šė į pastogę, o po kelių minučių grįžo į savo miegamąjį. Regana 
miegojo. Ji pernešė ją į jos miegamąjį, paguldė į lovą, grįžusi 
atgal, išjungė televizorių ir atsigulė miegoti. 

Iki ryto name buvo ramu. 

Valgydama pusryčius Kris lyg tarp kita ko užsiminė Karlui, 
kad naktį ji tartum girdėjusi spragtelint spąstus. 

— Ar nenorėtum nueiti ir pažiūrėti, — pasiūlė Kris, siurbčio- 
dama kavą ir apsimesdama įsigilinusi į rytinį laikraštį. 

Be jokių komentarų Karlas užlipo į pastogę. Kiek vėliau Kris 
sutiko jį antro aukšto koridoriuje. Jis buvo grįžęs iš palėpės ir 
abejingai žiūrėjo į rankoje nešamą didžiulę medžiaginę pelės 
iškamšą. Rado ją „įkliuvusią“ į spąstus. 

Eidama savo miegamojo link Kris pažvelgė į pelę. 

— Kažkas juokauja, — sumurmėjo Karlas ir nunešė kimštinį 
gyvūną į Reganos miegamąjį. 

— Taip, ir ko tik nebūna šiame pasaulyje, - sumurmėjo Kris 
ir, purtydama galvą, įėjo į miegamąjį. 

Ji nusimetė drabužius ir susirengė į darbą. Taip, seni, gal 
verčiau katinas. Bus kur kas geriau. Kai tik ji išsišiepdavo, visas 
jos veidas rodėsi raukšlėtas. 

Filmavimas tądien ėjo sklandžiai. Vėliau rytą, pertraukų tarp 
scenų metu, persirengimo kambaryje Kris ir Šarona apžvelgė 
neatidėliotinus reikalus: nusiuntė laišką agentui (aš pagalvosiu 
dėl scenarijaus) ir teigiamą atsakymą į Baltuosius Rūmus; pa- 
skambino Hovardui ir priminė, kad šis pasveikintų Reganą su 
gimtadieniu; paskambino savo reikalų vadybininkui ir paklau- 
sė, ar galėtų metams išvykti; suplanavo balandžio dvidešimt tre- 
čiosios pietus. 

Vakare Kris nusivedė Reganą į filmą, o kitą dieną jaguaru 
vežiojo ją po įdomias vietoves: Linkolno memorialą, Kapitolijų, 
vyšnių sodą, paskui truputį užkando, persikėlė į kitą upės pusę, 
aplanke Arlingtono kapines bei Nežinomojo kareivio kapą. Rega- 
na jautėsi lyg kažko išsigandusi, o vėliau, prie Džono E. Kenedžio 


50 


EGZORCISTAS 


kapo, pasidarė tolima ir liūdna. Kurį laiką ji žvelgė į Amžinąją 
ugnį, o vėliau tylom suspaudė Kris ranką ir sušnibždėjo: 

— Mama, kodėl žmonės turi mirti? 

Klausimas pervėrė motinos sielą. O, Regi, žr tu? Ir tu? Ne, 
negali būti! Ir vis dėlto, ką ji galėjo atsakyti? Meluoti? Ji negalė- 
jo. Pažvelgė į dukters nuliūdusį veidą, į ašarų užtvindytas akis. 
Nejau ši perprato jos mintis? Anksčiau dažnai taip padarydavo. 

— Brangioji, žmonės pavargsta, — švelniai atsakė ji. 

— Kodėl Dievas leidžia jiems pavargti? 

Kurį laiką Kris nepratarė nė žodžio. Jautėsi sumišusi. Būda- 
ma ateistė, ji niekad nemokė Reganos religijos. Ji manė, kad tai 
nesąžininga. 

— Kas tau pasakojo apie Dievą? — paklausė ji. 

— Šarona. 

— Aa, — ji būtinai turės pakalbėti su ja. 

— Mama, kodėl Dievas leidžia žmonėms pavargti? 

Žiūrėdama į jos jautrias akis ir jose susikaupusį skausmą, 
Kris suprato, kad pralaimėjo — negalėjo jai papasakoti to, kuo 
pati tikėjo. 

— Na, Regi, po tam tikro laiko Dievas pasiilgsta mūsų ir no- 
ri, kad mes grįžtume pas jį. 

Regana užsisklendė savyje. Ji tylėjo grįžtant namo, likusią 
dienos dalį ir visą pirmadienį. 

Antradienį, per Reganos gimtadienį, jos liūdesys tarsi din- 
go. Kris nusivedė ją į darbą, o po filmavimosi visa trupė sudai- 
navo „Laimingų metų“ ir atnešė tortą. Visuomet geras ir malo- 
nus (kai blaivus), Deningsas vėl įjungė šviesas ir nufilmavo 
Reganą, kai ji pjaustė tortą. Jis pavadino šią sceną „tilmavimosi 
testu“ ir vėliau pažadėjo, kad padarys iš jos žvaigždę. Ji buvo 
gan linksma. 

Bet po pietų, po dovanų peržiūros, nuotaika ėmė gesti. Iš Ho- 
vardo nebuvo jokios žinios. Kris paskambino jam į Romą, bet vieš- 
bučio tarnautojas pasakė, kad Hovardo jau kelios dienos nebuvo 
viešbutyje ir kad su juo negalima susisiekti. Jis kažkur išplaukęs jachta. 

Kris bandė pasiteisinti. 

Prislėgta Regana palingavo galvą, o kai motina pasiūlė nu- 
eiti joms į užkandinę, ji be žodžių atsisakė ir tylom pasuko į savo 
žaidimų kambarį. Ten buvo iki pat nakties. 

Kitą rytą, kai Kris atmerkė akis, ji rado pusiau atsibudusią 
Reganą savo lovoje. 

— Na, kokio... Ką tu ča veiki? — sukikeno ji. 

— Mano lova drebėjo. 

— Keistuolė, — Kris pabučiavo ją ir užsitempė antklodę. — 
Miegok. Dar anksti. 

Atrodė, dar tik rytas, bet tai buvo bemiegių naktų pradžia. 


2 


Jis stovėjo nuošalios metro platformos pakraštyje, klausyda- 
mas traukinio dundėjimo, malšinančio visuomet jame tūnantį 
skausmą. Šis, kaip ir žmogaus pulsas, yra girdimas tik tyloje. Jis 
perėmė portfelį į kitą ranką ir pažvelgė į tunelį. Šviesos taške- 
liai. Jie driekėsi į tamsą lyg rodydami kelią į beviltiškumą. 

Kažkas sukosėjo. Jis pažvelgė į kairę. Pražilęs, nesiskutęs ir 
apsileidęs valkata sėdėjo ant žemės savo šlapimo baloje. Pagel- 
tusios, iškankintos ir liūdnos akys žvelgė į kunigą. 

Kunigas nusigręžė. Jis ateis. Jis ateis. Zeve, a7 galetum padėti 
senam diakonui? Ar bpadėsi? Vėmalais apdergta ranka nusilei- 

džia ant jo peties, ieško medalio. Iš burnos pasklinda tūkstančio 
išpažinčių tvaikas, sumišęs su vynu, česnaku ir ssnomis mirtino- 
mis nuodėmėmis, ir dusina... dusina. 

Kunigas išgirdo valkatą keliantis. 

Neik! 

Išgirdo žingsnį. 

O, Dieve, palik mane ramybėje. 

— Sveikas, šventasis tėve. 

Jis krūptelėjo. Palinko. Negalėjo pasisukti. Jis nebegalėjo ieš- 
koti Kristaus dvokiančiose ir įkritusiose akyse; Kristaus pūlin- 
gose ir kruvinose išmatose; Kristaus, kurio negalėjo būti. Nesą- 
moningai jis pasičiupinėjo rankovę, lyg ieškodamas nematomos 
gedulo juostelės. Jis miglotai prisiminė Kristų. 

— Sveikas, šventasis tėve! 

Atvažiuojančio traukinio dundėjimas. Suklupimo garsai. Jis 
pažvelgė į valkatą. Šis svirduliavo. Alpo. Aklas, staigus judesys, 
ir kunigas pačiupo jį, nutempė prie suoliuko palei sieną. 

— Aš katalikas, - sumurmėjo valkata, — aš katalikas. 

Kunigas nuramino jį, ištiesė ant suoliuko ir pažvelgė į atva- 
žiuojantį traukinį. Jis greitai išsitraukė iš piniginės vieną dolerį 
ir įdėjo jį į valkatos švarko kišenę. Paskui nusprendė, kad valka- 
ta pames jį. Jis ištraukė dolerį, įkišo jį į drėgnų nuo šlapimo 
kelnių kišenę ir, pačiupęs portfelį, šoko į traukinį. 

Atsisėdo kampe ir apsimetė miegas. Paskutinėje stotelėje iš- 
lipo ir nužingsniavo į Fordhemo universitetą. Doleris buvo skir- 
tas užmokėti už taksi. 

Įėjęs į lankytojų salę, žurnale užrašė savo pavardę. Demienas 
Karas. Atidžiai peržvelgė ką parašęs. Kažkas buvo ne taip. Var- 
gais negalais jis prisiminė ir pridūrė: J. O. 

Užsisakė kambarį studentų bendrabutyje ir po valandos at- 
sigulė miegoti. 

Kitą dieną jis dalyvavo Amerikos psichiatrų asociacijos suva- 
žiavime. Buvo pagrindinis pranešėjas ir perskaitė pranešimą, pava- 
dintą „Dvasios ugdymo psichologiniai aspektai“. Per vakarienę 
jis su malonumu išgėrė kelis stikliukus drauge su kitais psichiat- 
rais. Mokėjo jie. Jis išėjo anksti. Jam reikėjo pasimatyti su motina. 

Jis priėjo prie aptrupėjusio raudonų plytų pastato Manhe- 
teno Rytinėje 21-ojoje gatvėje. Sustojęs prie laiptų, pažvelgė į 
vaikus, žaidžiančius verandoje. Susivėlę. Blogai aprengti. Neran- 
dantys sau vietos. Jis prisiminė išsikraustymą, pažeminimu, pasi- 
vaikščiojimą su septintoke gražuole ir netikėtą susitikimą su moti- 
na, viltingai besiknaisiojančia po šiukšlių dėžę. Jis atsargiai užlipo 
laiptais ir atidarė duris, lyg paliesdamas jautrią žaizdą. Saldus 
puvėsių kvapas. Jis prisiminė vizitus pas misis Koireli, jos mažą 
butuką su aštuoniolika katinų. Įsitvėrė į turėklą ir kopė aukš- 
tyn, apimtas staigaus ir sekinamo nuovargio, kurį sukelia kaltės 
jausmas. Jis tai žinojo. Jam niekad nereikėjo jos palikti. Vienos. 

Ji sutiko džiaugsmingai. Riksmas. Bučinys. Nuskubėjo virti 
kavos. Negražios, kreivos kojos. Jis sėdėjo virtuvėje ir klausėsi 
jos pasakojimo, aprūkusios sienos ir purvinos grindys smelkėsi į 
jo kaulus. Butas buvo labai varganas. Socialinis draudimas. Kiek- 
vieną menesį po kelis dolerius, gautus iš brolio. 

Jie atsisėdo prie stalo. Vienas priešais kitą. Kalba vis dar su 
imigrantų akcentu. Jis vengė sielvarto užtvindytų jos akių, akių, 
kurios ilgas dienas žiūrėjo pro langą. 

Jam niekad nereikėjo jos palikti. 

Vėliau jis parašė jai keletą laiškų. Ji nemokėjo nei skaityti, 
nei rašyti angliškai. Paskui kurį laiką jis taisė traškančio plast- 


masinio radijo jungiklį. Jos pasaulį. Naujienos. Meras Lindsėjus. 

Jis nuėjo į vonią. Ant linoleumo patiesti pageltę laikraščiai. 
Vonioje ir praustuvėje matėsi rūdžių dėmių. Ant grindų senas 
korsetas. Gyvenimo sėklos. Iš jų jis pakilo meilei. Dabar ta mei- 
lė atšalo. Naktimis jis girdėdavo, kaip ji švilpauja po tuščius šir- 
dies skyrius lyg pasimetęs verkiantis vėjas. 

Be penkiolikos vienuolika jis pabučiavo ją ir atsisveikinda- 
mas prižadėjo sugrįžti kuo greičiau. Jis paliko radiją, pranešantį 
naujienas. 

Grįžęs į savo kambarį bendrabutyje, nusprendė parašyti laiš- 
ką Merilendo provincijos jėzuitų vadovui. Jis jau kartą buvo su 
juo susitikęs, kai prašė perkelti jį į Niujorko provinciją, kad bū- 
tų arčiau motinos; kai prašė atleisti jį iš pareigų ir paskirti mo- 
kytoju. Prašydamas atleidimo iš darbo, jis viską motyvavo „ne- 
tinkamumu“ šioms pareigoms. 

Merilendo arkivyskupas susibičiuliavo su juo kasmetinės 
Džordžtauno universiteto apžiūros metu, kuri labai panėšėjo į 
armijos generolo inspektoriaus leidimą atiduoti nagrinėti slap- 
tas bylas tiems, kurie turėjo daugiausia skundų. O dėl Demie- 
no Karo motinos arkivyskupas palinksėjo galvą ir pareiškė užuo- 
jautą, bet kunigo „netinkamumas“ darbui jam atrodė labai 
prieštaringas. Tačiau Karas atkakliai siekė savo tikslo: 

— Tomai, tai kažkas daugiau nei psichiatrija. Tu tai Žinai. 
Kai kurios jų problemos paprasčiausiai yra susijusios su jų pa- 
šaukimu, su jų gyvenimo tikslu. Velniai rautų, ne visuomet sek- 
sas yra visų kalčiausias, kaltas jų tikėjimas, o aš negaliu to įrody- 
ti, Tomai, ir tai jau blogai. Man reikia pasitraukti. Aš ir pats 
turiu savų problemų. Aš noriu pasakyti — abejonių. 

— Demienai, kas iš protaujančių žmonių neturi abejonių? 

Išvargęs nuo daugelio susitikimų arkivyskupas nebereikala- 


vo tolesnių pasiaiškinimų dėl abejonių. Už tai Karas buvo jam 

dėkingas. Jis žinojo, kad jo atsakymai nebūtų buvę protingi: 
Maistą reikia sukramtyti, o tada pašalinti. Devyni mano moti- 
nos Didieji Penktadieniai. Smirdančios kojinės. Talidomido su- 
žaloti kūdikiai. Žinutė laikraštyje apie jauną diakoną, laukusį 
autobuso, užpultą nepažįstamųjų, apipiltą benzinu, sudegintą. 
Ne, per daug jausminga. Neaišku. Egzistenciška. Dievo tyla buvo 
giliau įsišaknijusi logikoje. Pasaulyje esama blogio. Ir didžioji 
blogio dalis kilo iš abejonių, iš geros valios žmonių nuoširdaus 
sumišimo. Ar supratingasis Dievas nesumanys viską užbaigti? 
Neparodys savęs? Neprabils? 

Viešpatie, duok mums ženklą... 

Neaiškus Lozoriaus prisikėlimas įvyko senų senovėje. Nė vie- 
nas dabar gyvenantis žmogus nebuvo girdėjęs jo juoko. 

Kodel nera jokio ženklo? 

Kartais kunigas troško gyventi vienu metu su Kristumi: ma- 
Leisk man sužinoti! Ateik pas mane sapne! 

Šis didelis troškimas išsekino jį. 

Dabar jis sėdėjo prie rašomojo stalo iškėlęs plunksnakotį virš 
popieriaus lapo. Galbūt ne laikas nuramino arkivyskupą. Gal- 
būt jis suprato, kad tikėjimas galų gale perauga į meilę. 

Arkivyskupas buvo prižadėjęs apsvarstyti prašymą, bet kol 
kas nieko nebuvo padaryta. Karas parašė laišką ir atsigulė. 

Jis palengva prabudo penktą valandą ryto, nuėjo į bendra- 
bučio koplytėlę, paėmė ostiją, tada grįžo į savo kambarį ir su- 
kalbėjo mišias. 

— „Et chlamor meus ad te veniat', - meldėsi jis su giliu sielvar- 
tu, - „Tegul mano šauksmas Tave pasiekia...“ 

Jis iškėlė ostiją pašventinti, su skausmu prisimindamas tą 


džiaugsmą, kurį ji jam yra suteikusi. Kaip ir kiekvieną rytą jis 

tolumoje pajuto veriamą, netikėtą ir nepastebimą žvilgsnį, ku- 
piną seniai prarastos meilės. 
Jis perlaužė ostiją virš taurės. 
— „Būk ramybėje. Savo ramybę atiduodu tau...“ 
Jis įsidėjo ostiją į burną ir prarijo ploną nevilties dalelę. 
Pasibaigus mišioms, nublizgino taurę ir atsargiai paguldė ją 
į savo juodą portfelį. Paskui čiupo jį ir kupinas skausmo nusku- 


bėjo į traukinį, vykstantį į Vašingtoną. 

Ankstyvą balandžio vienuoliktosios rytą Kris paskambino savo 
gydytojui į Los Andželą ir paprašė jį pasiųsti Reganą pas vietos 
psichiatrą. 

— O kas atsitiko? 

Kris paaiškino. Kitą dieną po Reganos gimtadienio ir vė- 
liau, kai nesulaukė žinios iš Hovardo, ji pastebėjo staigių ir ke- 
liančių nerimą jos dukters elgesio ir būdo pokyčių. Nemiga. 
Priekabumas. Pykčio priepuoliai. Daiktų spardymas. Daiktų 
švaistymas. Klykimas. Nevalgymas. Be to, jos aktyvumas pasida- 
rė nenormalus. Ji nuolat judėjo, bėgiojo, šokinėjo, kažką lietė, 
sukiojo, barškino. Ėmė blogai mokytis. Išgalvotas žaidimų drau- 
gas. Ekcentriška dėmesio pritraukimo taktika. 

— Pavyzdžiui? — paklausė gydytojas. 

Ji pradėjo nuo barbenimo. Po tos nakties, kai apžiūrėjo pasto- 
gę, ji girdėjo barbenimą dar du kartus. Abiem atvejais ji pastebė- 
jo, kad tuo metu Regana buvo savo kambaryje, ir barbenimas 
išnyko, kai tik Kris įėjo į kambarį. Antra, ji papasakojo, kad Regana 

pradėjo nerasti daiktų savo kambaryje: suknelės, dantų šepetėlio, 
knygų, batelių. Ji pasiskundė, kad „kažkas stumdo“ baldus. Ir 
pagaliau, kitą rytą po pietų Baltuosiuose Rūmuose, Kris užtiko 
Karlą Reganos miegamajame, stumiantį komodą iš kambario vi- 
durio į savo vietą. Kai Kris paklause, ką jis daro, Karlas pakartojo 
„kažkas juokauja“ ir nesileido į aiškinimus, bet netrukus Kris ra- 
do Reganą virtuvėje besiskundžiančią, kad jai miegant kažkas per- 
stumdė visus jos baldus. 

Tai buvo įvykis, paaiškino Kris, kuris pagaliau patvirtino jos 
įtarimus. Buvo aišku, kad jos duktė viską daro pati. 

— Tu manai, kad tai somnambulizmas? Ji daro tai mie- 
godama? 

— Ne, Markai, ji daro tai nemiegodama. Kad atkreiptų į 
save dėmesį. 

Kris paminėjo lovos drebėjimą, kuris pasikartojo dar du kar- 
tus, o tada Regana primygtinai reikalavo miegoti kartu su mama. 

— Na, fiziškai tai įmanomas dalykas, — pareiškė jis. 

— Ne, Markai, aš nesakiau, kad lova drebėjo. Aš pasakiau, 
kad 77 sakė, jog lova drebėjo. 

— Tu žinai, kad ji nedrebėjo? 

— Ne. 

— Na, tai galėjo būti kloniniai spazmai, - sumurmėjo jis. 

— Kas? 

— Ar ji turi karščio? 

— Ne. Klausyk, ką tu manai? — paklausė ji. — Nuvesti ją pas 
psichiatrą? 

— Kris, tu paminėjai jos mokymąsi. Kaip jai sekasi mate- 
matika? 

— Kodel tu klausi? 


— Kaip jai sekasi? — neatlėgo jis. 

— Blogai. Tai yra, staiga pradėjo blogai sektis. 

Jis suniurnėjo. 

— Kodel tu klausi? — pakartojo ji. 

— Na, tai sindromo dalis. 

— Kokio? 

— Nieko rimta. Nenorėčiau spėlioti telefonu. Ar turi kuo 
užsirašyti? 

Jis norėjo jai pasakyti Vašingtono vidaus ligų specialisto 
pavardę. 

— Markai, ar tu negalėtum pats atvažiuoti ir apžiūrėti ją? 

Džemis. Užsitęsusi infekcija. Kris gydytojas tuo metu išra- 
šė naują, stipriai veikiantį antibiotiką. Vietos vaistininkas, žvelg- 
damas į receptą, patarė Kris būti atsargiai: „Aš nenorėčiau 
sukelti panikos, madam, bet šis... Na, šis antibiotikas yra vi- 
siškai naujas, ir Džordžijos valstijoje buvo pastebėta, kad jis 
sukelia aplastinę anemiją...“ Džemis. Džemis mirė. Nuo to lai- 
ko Kris nepasitiki gydytojais. Išskyrus Marką. O tam reikėjo 
daugelio metų. 

— Markai, ar tu pats negalėtum? — maldavo Kris. 

— Ne, aš negaliu, bet tu nesijaudink. Tai nuostabus žmogus. 
Pats geriausias. Ar turi kuo užsirašyti? 

Abejojimas. Paskui „taip“. 

Ji užsirašė pavardę. 

— Tegul jis ją apžiūri, o vėliau tegul paskambina man, — 
patarė gydytojas, — o kol kas užmiršk visus psichiatrus. 

— Tu tikrai taip manai? 

Jis pasakė išpūstą posakį apie tai, kad žmonės visuomet yra 
pasirengę priskirti sau psichikos ligas, bet niekuomet nesisten- 
gia suprasti atvirkščio proceso, kad kūno negalios dažnai yra 


įsivaizduojamų proto ligų priežastys. 

— Ir ką tu pasakytum, — pasiūlė jis kaip pavyzdį, - jei, ne- 
duok Dieve, būtum mano vidaus ligų gydytoja ir aš tau papasa- 
kočiau, kad man skauda galvą, nuolat sapnuojasi košmarai, jau- 
čių šleikštulį, kankina nemiga, akyse viskas dvejinasi, kad aš 
pasijutau niekam nereikalingas ir baisiausiai jaudinuosi dėl dar- 
bo. Ar pasakytum, kad aš esu neurotikas? 

— Markai, neklausk manęs tokių dalykų. Aš tik žinau, kad 
tu išprotėjęs. 

— Simptomai, kuriuos aš tau paminėjau, Kris, yra tokie pa- 
tys, kaip ir esant smegenų augliui. Pirmiausia patikrink kūną. 
Tada matysime. 

Kris paskambino vidaus ligų gydytojui ir susitarė susitikti 
po pietų. Dabar ji turėjo laisvo laiko. Jos filmavimas baigėsi. 
Burkas Deningsas dirbo toliau, prižiūrėdamas antraeiles sce- 
nas, kuriose dirbo ne tokie brangūs aktoriai, o scenos buvo ne 
tokios svarbios: sraigtasparnių skrydžiai virš miesto ir kiti triu- 
kai, kuriuose nedalyvavo pagrindiniai aktoriai. Bet jis norėjo, 
kad kiekvienas filmo centimetras būtų tobulas. 

Gydytojas priiminėjo Arlingtone. Semiuelis Kleinas. Kol Re- 
gana piktai sėdėjo tyrimų kabinete, Kleinas ir jos motina darbo 
kabinete aptarė ligos istoriją. Ji papasakojo, kas jai kėlė nerimą. 
Jis klausėsi, linksėjo galva, daug rašė. Kai ji paminėjo lovos dre- 
bėjimą, jis suraukė antakius. Tačiau Kris tęsė: 

— Markas mano, kad svarbu yra tai, jog Reganai blogai se- 
kasi matematika. Kodėl? 

— Jūs turite galvoje mokymąsi? 

— Taip, mokymąsi, bet ypač matematiką. Ką tai reiškia? 

— Na, palaukime, kol aš ją apžiūrėsiu, misis Makneil. 

Paskui jis atsiprašė ir padarė visus Reganos kraujo ir šlapimo 


tyrimus. Šlapimo tyrimas turėjo parodyti jos inkstų ir kepenų 

funkcionavimą; kraujo tyrimas — skydliaukės sutrikimus, dia- 
betą; raudonųjų kraujo kūnelių skaičius - galimą anemiją, bal- 
tųjų kraujo kūnelių skaičius — kraujo infekcines ligas. 

Baigęs tyrimus jis kurį laiką šnekėjosi su Regana stebėdamas 
jos elgesį, tada grįžo pas Kris ir pradėjo rašyti receptą. 

— Esama hiperkinezės požymių. 

— Ko: 

— Nervų sutrikimo. Bent jau mes taip manome. Mes tiksliai 
nežinome, kaip jis pasireiškia, bet tai dažnai pastebima anksty- 
voje jaunystėje. Atitinka visi požymiai: per didelis aktyvumas, 
susierzinimas, nesiseka matematika. 

— Taip, matematika. Kodėl būtent matematika? 

— Sutrikimai veikia gebėjimą susikaupti, — jis išplėšė receptą 
iš mažo mėlyno bloknoto ir padavė jį. — Tai ritalinas. 

— Kas? 

— Metilfenidatas. 

— Aa. 

— Po dešimt miligramų dukart per dieną. Aš rekomenduo- 
čiau pirmą kartą aštuntą valandą ryte, o antrą — antrą valandą 
po pietų. 

Ji žiūrėjo į receptą. 

— Kas tai? Raminamieji vaistai? 

— Stimuliuojamieji. 

— Stimuliuojamieji? Šiuo metu ji ir taip padebesiais skraido. 

— Ji nėra tokia, kaip atrodo, — paaiškino Kleinas. 

— Tai nukrypimo nuo pusiausvyros forma. Per didelė reak- 
cija į depresiją. 

— Depresiją? 

Kleinas linktelėjo. 


— Depresiją... - sumurmėjo Kris. 

Ji susimąstė. 

— Jūs paminėjote jos tėvą, — tarė Kleinas. 

Kris pažvelgė į jį: 

— Kaip jūs manote, ar nuvesti ją pas psichiatrą? 

— O ne. Aš noriu pažiūrėti, kaip ją veiks ritalinas. Man atro- 
do, kad čia glūdi atsakymas. Palaukime dvi tris savaites. 

— Taigi jūs manote, kad visa tai — nervai. 

— Manau, kad taip. 

— O tai, kad ji per akis meluoja? Ar vaistai padės? 

Jo atsakymas ją suglumino. Jis paklausė, ar kada nors Kris 
girdėjo, kad Regana keiktųsi ar kalbėtų nešvankybes. 

— Niekados, - atsakė Kris. 

— Matote, tai labai panašu į jos melavimą. Iš to, ką jūs man 
papasakojote, jai tai būtų nebūdinga, bet tam tikru nervų su- 
trikimo atveju gali... 

— Palūkėkit, — pertarė apstulbusi Kris. — Kodėl jūs įtariate, 
kad ji kalba nešvankybes? Jūs tai norėjote pasakyti, ar aš ne taip 
supratau? 

Kurį laiką jis smalsiai žiūrėjo į ją, galvojo, tada nedrąsiai ryžosi: 

— Taip, aš noriu pasakyti, kad ji kalba nešvankybes. Jūs apie 
tai nežinojote? 

— Aš 47 dabar nieko apie tai nežinau! Apie ką jūs kalbate? 

— Na, darant tyrimus, ji paleido visą virtinę tokių žodžių, 
misis Makneil. 

— Negali būti! Kokių žodžių? 

Jis bandė išsisukti. 

— Na, sakyčiau jos žodynas yra tikrai platus. 

— Pavyzdžiui? Duokite man pavyzdį! 

Jis gūžtelėjo pečiais. 


— Jūs turite galvoje „šūdas“ arba „bardakas“? 

Jis atsipalaidavo. 

— Taip, ji vartojo šiuos žodžius, — tarė jis. 

— Ką dar ji pasakė? Konkrečiai. 

— Na, misis Makneil, konkrečiai ji patarė man patraukti sa- 
vo purvinas rankas nuo jos p... 

Kris tai buvo šokas. 

— Ji pasakė tokius žodžius? 

— Na, tai nėra neįprasta, misis Makneil, ir aš visiškai neim- 
čiau į galvą. Tai sindromo dalis. 

Ji papurtė galvą, žiūrėdama žemyn į savo batelius. 

— Sunku, sunku patikėti. 

— Klausykit, aš abejoju, ar ji išvis supranta, ką šneka, — rami- 
no jis. 

— Taip, galbūt, - sumurmėjo Kris, - galbūt nesupranta. 

— Pamėginkime ritaliną, — patarė jis, — ir mes pamatysime, 
kas iš to išeis. Ir aš norėčiau vėl pamatyti ją po dviejų savaičių. 

Jis paėmė nuo stalo kalendoriuką. 

— Na sakykime, trečiadienį, balandžio dvidešimt septintą. 
Ar jums patogu? — paklausė jis, pakeldamas akis. 

— Žinoma, - sumurmėjo ji, keldamasi nuo kėdės. Ji įsikišo 
receptą į palto kišenę. — Dvidešimt septintoji visiškai tinka. 

— Aš didelis jūsų gerbėjas, — šyptelėjo Kleinas, atidarydamas 
duris į koridorių. 

Tarpduryje ji sustojo, susimąsčiusi, pridėjusi pirštą prie lū- 
pų. Ji pažvelgė į gydytoją. 

— Jūs manote, neverta kreiptis į psichiatrą, a? 

— Aš nežinau. Bet geriausias paaiškinimas visuomet būna 
pats paprasčiausias paaiškinimas. Palaukime. Palaukime ir pa- 
žiūrėsime, — jis drąsinamai nusišypsojo. — O šiuo metu stenkitės 


nesijaudinti. 

— Kaip? 

Ji išėjo. 

Važiuojant namo Regana paklausė ją, ką sakė gydytojas. 

— Kad tu nervinga. 

Kris nutarė nešnekėti apie jos kalbą. Burkas. Ji perėmė tai iš 
Burko. 

Bet ji vėliau aptarė viską su Šarona klausdama, ar ši girdėjo 
Reganą sakant kokią nešvankybę. 

— Ne, kodėl? - atsakė Šarona. — Aš turiu galvoje pastaruoju 
metu. Bet žinai, man atrodo, kad jos dailės mokytojas kažką 
užsiminė. 

Tai buvo specialus mokytojas, kuris ateidavo pas juos į namus. 

— Tu nori pasakyti, tai buvo neseniai? — paklausė Kris. 

— Taip, tai buvo praeitą savaitę. Bet tu žinai ją. Man atrodo, 
Regana pasakė „velnias“ arba „nesąmonė“. Arba ką nors panašaus. 

— Beje, Šarona, ar tu daug šnekėjai su ja apie religiją? 

Šarona nuraudo. 

— Na, truputį, ir viskas. Sunku išsisukti. Ji pateikia tiek klau- 
simų, kad... — ji beviltiškai patraukė pečiais. — Sunku. Kaip aš 
atsakysiu nepasakius, kad tai, ką aš manau, yra nedidelis melas. 

— Duok jai kelis atsakymus, kad ji pati pasirinktų teisingą. 

Visas dienas iki jos suplanuotų pietų Kris labai stropiai žiū- 
rėjo, kad Regana gertų ritaliną. Tačiau jokio pastebimo page- 
rėjimo nebuvo. Tiesą sakant, išryškėjo net pablogėjimo požy- 
mių: padidėjęs užmaršumas, netvarkingumas ir vienąkart 
atsiradęs šleikštulys. O dėl dėmesio atkreipimo taktikos, nors 
jau žinomi faktai nepasikartojo, atsirado vienas naujas - dvokas 
ir nemalonus „kvapas“ Reganos miegamajame. Reganai at- 
kakliai reikalaujant, Kris vieną dieną stengėsi ką nors užuosti, 


bet jokio kvapo nepajuto. 

— Tu neužuodi? 

— Tu nori pasakyti, kad užuodi dabar? — paklausė Kris. 

— Na žinoma! 

— Koks tai kvapas? 

Ji suraukė nosį. 

— Na, lyg kažkas degtų. 

— Tikrai? — Kris įkvėpė. 

— Ar tu neužuodi? 

— Taip, brangioji, - sumelavo ji. - Lyg ir. Atidarykime trum- 
pam langą ir įleiskime gryno oro. 

Iš tikrųjų ji nieko neužuodė, bet nusprendė truputį padels- 
ti, bent jau iki susitikimo su gydytoju. Be to, ji buvo užsiėmusi 
daugybe kitų reikalų. Pirma, reikėjo rengtis pietums. Antra, 
nors ir labai entuziastiškai ji žvelgė į galimybę tapti režisiere, 
natūralus atsargumas neleido jai priimti staigaus sprendimo. Tuo 
pat metu jos agentas skambino jai kiekvieną dieną. Ji pasakė 
jam, kad yra atidavusi scenarijų Deningsui ir nori sužinoti jo 
nuomonę, O pati tikėjosi, kad šis skaitė, o ne kramtė jį. 

Trečia, ir svarbiausia, žlugo du Kris finansų sumanymai: ak- 
cinės bendrovės obligacijų pirkimas, panaudojant iš anksto ap- 
mokėtą jų dalį, ir investavimas į naftos siurbimo projektą pietų 
Libijoje. Šie abu projektai būtų apsaugoję jos pajamas nuo mil- 
žiniškų mokesčių. Tačiau atsitiko dar blogiau — gręžiniai pasi- 
rodė besą sausi ir, kaipmat sumažėjus susidomėjimu jais, buvo 
parduoti pusvelčiui. 

Iškilus tokiems keblumams, jos niūrusis vadybininkas atskri- 
do į miestą pasitarti. Jis atvyko ketvirtadienį. Visą penktadienį jis 
braižė diagramas ir aiškino Kris susidariusią padėtį. Pagaliau Kris 
nusprendė, kad jos vadybininkas teisus. Ji pritariamai linktelėjo. 


Tačiau jis susiraukė, kai ji užsiminė, kad norėtų pirkti ferarį. 

— Tu nori pasakyti, visiškai naują? 

— O kodėl ne. Žinai, filmuodamasi viename filme aš važinė- 
jau ferariu. Jei mes parašytumėme apie tai į gamyklą ir šį bei tą 
jiems primintume, galbūt jie padarytų šiokią tokią nuolaidą. 
Kaip tu manai? 

Jis taip nemanė ir įspėjo, kad, jo nuomone, naujas automo- 
bilis būtų per brangus. 

— Benai, pernai aš uždirbau aštuonis šimtus tūkstančių, o tu 
sakai, kad aš negaliu nusipirkti kažkokio nelaimingo awur0mobi- 
lšo. Ar tau neatrodo, kad tai juokinga? Kur jie dingo? 

Jis priminė jai, kad didžioji jos pinigų dalis buvo apsaugota. 
Tada jis išvardijo dvylika vamzdžių, kuriais išteka jos pinigai: 
federalinis pajamų mokestis; planinis federalinis pajamų mo- 
kestis; valstybinis mokestis; jos žemės nuosavybės mokestis; de- 
šimties procentų pervedimas jos agentui; penkių procentų — 
jam; penkių procentų — jos publicistui; pusantro procento lab- 
dara Filmų gerovės fondui; išlaidos drabužių spintai, neatsilie- 
kančiai nuo paskutinės mados; algos Vili, Karlui, Šaronai ir Los 
Andželo namo prižiūrėtojui; įvairių kelionių išlaidos; ir paga- 
liau, kasdieninės mėnesio išlaidos. 

— Ar dar filmuosies šiais metais? — paklausė jis. 

Ji gūžtelėjo pečiais. 

— Nežinau. Manai, kad reikia? 

— Taip, manau, kad vertėtų. 

Ji susiėmė veidą abiem rankomis ir liūdnai žvelgė į jį. 

— O gal hondą? 

Jis nieko neatsakė. 

Vėliau vakare Kris stengėsi atidėti visus rūpesčius į šalį ir 


imtis pasirengimo rytojaus pietums. 

— Padarykime mišrų užkandžių ir gėrimų stalą, — pasiūlė ji 
Vili ir Karlui, — ir pastatykime jį svetainės gale. Ar ne? 

— Labai gerai, madam, — skubiai atsakė Karlas. 

— Tai kaip manai, Vili? Desertui — šviežių vaisių salotos? 

— Taip. Tai nuostabu! — tarė Karlas. 

— Ačiū, Vili. 

Įdomus būrelis turėjo susirinkti jos svetainėje. Be Burko („Po 
galais, ateik blaivus“) ir jaunoko antrosios dalies režisieriaus, ji 
buvo pakvietusi senatorių (su žmona), „Apolono“ astronautą 
(su žmona), du jėzuitus iš Džordžtauno, kaimynus ir Meri Džou 
Perin bei Eleną Kleri. 

Meri Džou Perin buvo apkūni ir pražilusi Vašingtono pra- 
našė, kurią Kris sutiko per pietus Baltuosiuose Rūmuose ir Ia- 
bai pamėgo. Kris tikėjosi, kad ji bus niūri ir atgrasi, bet vėliau 
pamatė, kad „ji visai ne tokia“. Linksma kaip šampano burbu- 
las ir pretenzinga. 

Elena Kleri buvo vidutinio amžiaus Valstybės departamen- 
to sekretorė, dirbusi JAV ambasadoje Maskvoje, kai Kris kelia- 
vo po Rusiją. Ji turėjo daug vargo ir gerokai pasistengė, kad 
padėtų Kris įveikti visą ruožą sunkumų ir kliūčių, susidariusių 
kelionės metu, dauguma kurių iškilo dėl rusvaplaukės aktorės 
atvirų kalbų. Ilgus metus Kris su meile prisimindavo ją ir laukė, 
kada ši grįš į Vašingtoną. 

— Sveika, Šarona. Kurie kunigai žada ateiti? — paklausė ji. 

— Kol kas neaišku. Aš pakviečiau prezidentą ir koledžo de- 
kaną, bet man atrodo, kad prezidentas pasiųs pavaduotoją. Vė- 
lai rytą jo sekretorė paskambino ir pasakė, kad jam gali prireikti 
išvykti iš miesto. 


— Ką jis siunčia? — susidomėjusi paklausė Kris. 

— Tuoj pažiūrėsiu, — Šarona ėmė sklaidyti užrašus. — Štai. 
Savo asistentą. Tėvą Džozefą Dajerį. 

— Jis iš universiteto? 

— Negaliu tiksliai pasakyti. 

— Na gerai. 

Ji atrodė nusivylusi. 

— Neišleisk iš akių Burko ryt vakare, — paliepė. 

— Gerai. 

— Kur Regi? 

— Apačioje. 

— Žinai, gal tau reikėtų persinešti ten savo rašomąją mašinelę, 
kaip manai? Galėtum kartkartėm spausdindama žvilgtelėti į Re- 
gi. Gerai? Man nepatinka, kad ji viena praleidžia tiek daug laiko. 

— Gera idėja. 

Baigusi pasirengimą Kris mintimis vėl nuskriejo prie Rega- 
nos. Bande žiūrėti televizorių, bet negalėjo sutelkti dėmesio. Ne- 
ramiai jautėsi. Kažkas svetimas buvo name. Lyg apsigyvenusi 
tyluma. Slogios dulkės. 

Iki vidurnakčio visi name jau buvo sumigę. 


Tą naktį miego niekas netrukdė. 


4 


Ji pasitiko svečius apsivilkusi žaliu šeimininkės kostiumu — 
švarkelis su ilgomis, plačiomis rankovėmis ir kelnės, apsiavusi 
patogiais bateliais, kurie atspindėjo jos šio vakaro viltis. 

Pirmoji atvyko Meri Džou Perin su savo paaugliu sūnumi 


Robertu. Paskutinis atėjo įraudęs kaip gvazdikas tėvas Dajeris. 

Jis buvo jaunas, mažo ūgio, keistomis akimis, paslėptomis už 
akinių metaliniais rėmeliais. Tarpduryje jis atsiprašė už pavėla- 
vimą. „Negalėjau rasti tinkamo kaklaryšio“, — neįtikinamai pa- 
siaiškino jis. Kurį laiką ji žvelgė tiesiai į jį, paskui pratrūko juok- 
tis. Jos kasdieninė depresija ėmė blėsti. 

Gėrimai padarė savo darbą. Be penkiolikos dešimt visi buvo 
išsibarstę svetainėje ir pasinėrę į pokalbių sūkurį. 

Kris prie garuojančio stalo prisikrovė savo lėkštę ir apžvelgė 
kambarį, ieškodama Džou Perin. Štai. Ant sofos su tėvu Vagne- 
riu, jėzuitų dekanu. Kris trumpai buvo šnekėjusi su juo. Jis bu- 
vo nuplikęs ir strazdanotas, sausų ir švelnių manierų. Kris nu- 
dreifavo prie sofos ir susirangė ant grindų priešais kavos staliuką. 
Pranašė linksmai nusijuokė. 

— Na liaukitės, Meri Džou, — šypsodamasis tarė dekanas ir 
pakėlė šakutę su mišraine burnos link. 

— Taip, liaukitės, Meri Džou, - lyg aidas atkartojo Kris. 

— O, sveiki. Nuostabi mišrainė! — tarė dekanas. 

— Ne per aštri? 

— Visiškai ne. Kaip tik Meri Džou pasakojo man apie vieną 
jezuitą, kuris, be to, buvo ir mediumas. 

— O jis netiki manimi! — sukikeno pranašė. 

— A, distinguo*, — pataisė dekanas. — Aš tik pasakiau, kad 
sunku patikėti. 

— Jūs turite galvoje mediumno mediumą? — paklausė Kris. 

— Žinoma, — tarė Meri Džou, - jis net sklandydavo ore! 

— Aš taip pat skraidau kiekvieną rytą, — tyliai ištarė jėzuitas. 

— Jūs norite pasakyti, kad jis atlikdavo seansus? — paklausė 
Kris Meri Džou. 


* Skiriu (/ot:). 

— Taip, — atsakė ji. — Jis buvo labai labai garsus devyniolik- 
tame amžiuje. Beje, kadaise tikriausiai jis buvo vienintelis spiri- 
tistas, niekad nebuvęs viešai apkaltintas sukčiavimu. 

— Aš jau sakiau, kad jis nebuvo jėzuitas, - pakomentavo 
dekanas. 

— O, Dieve, jis tikrai buvo! — ji nusijuokė. — Kai jam sukako 
dvidešimt dveji, jis tapo jėzuitu ir prižadėjo niekad daugiau ne- 
bedirbti mediumu, tačiau jį išvijo iš Prancūzijos, — ji dar šiurkš- 
čiau nusijuokė, — iškart po seanso, kurį jis atliko karaliaus rū- 
muose. Jūs žinote, ką jis padarė? Įpusėjus seansui, jis pasakė 
imperatorienei, kad ją tuoj ranka palies vaiko dvasia, kuri turi 
galutinai materializuotis, ir kai jie staiga įjungė šviesą, — nusi- 
kvatojo ji, - jie pamatė mediumą, užkėlusį savo nuogą 4074 ant 
imperatorienės rankos! Jūs įsivaizduojate? 

Jėzuitas šypsodamasis padėjo lėkštę. 

— Meri Džou, niekada nesitikekite malonės indulgencijoje. 

— Na, liaukitės, kiekvienoje šeimoje būna nors vienas 
niekšas. 

— Visi niekšai išmirė drauge su Medičių rūmų didikais. 

— Aš žinau, aš kartą tai patyriau, — pradėjo Kris. 

Tačiau dekanas ją pertarė: 

— Jūs tai norite padaryti kaip per išpažintį? 

Kris nusišypsojo. 

— Ne, aš nesu katalikė. 

— Na, jėzuitai taip pat nėra katalikai, - sukikeno misis Perin. 

— Dominikonų šmeižtas, — atkirto dekanas. Tada tarė Kris: — 
Atsiprašau, brangioji. Jūs sakėte... 

— Tik tiek, kad aš manau, jog kartą esu mačiusi žmogų, sklan- 
dantį ore. Butane. 


Ji papasakojo tą istoriją. 

— Kaip jūs manote, ar tai įmanoma? — baigė ji. — Iš tikrųjų. 
Rimtai. 

— Kas žino, — jis patraukė pečiais. — Kas žino, kas yra gravita- 
cija? Arba materija? 

— Norėtumėte išklausyti mano nuomonę? - įsiterpė misis Perin. 

— Ne, Meri Džou, - atsakė dekanas, - mano mintyse visuo- 
met viešpatavo skurdas. 

— Mano taip pat, — sumurmėjo Kris. 

— Ką sakote? — paklausė dekanas, lenkdamasis į priekį. 

— A, nieko. Aš norėjau paklausti jus vieno dalyko. Jūs žinote 
tą mažą trobelę prie bažnyčios, tenai? — ji parodė ranka į bažnyčią. 

— Šventosios Trejybės? — paklausė jis. 

— Taip. Kas ten vyksta? 

— Na, ten laikomos Juodosios mišios, — tarė misis Perin. 

— Juodosios... kas? 

— Juodosios mišios. 

— Ką ji sako? 

— Ji juokauja, — tarė dekanas. 

— Žinau, — tarė Kris, — bet aš esu kvaila. Norėjau paklausti, 
kas yra Juodosios mišios? 

— Faktiškai — katalikiškų mišių iškraipymas, — paaiškino de- 
kanas. — Jos susijusios su burtais. Velnio garbinimu. 

— Tikrai? Jūs norite pasakyti, kad iš tikrųjų taip yra? 

— Aš negaliu garantuoti, nors kartą esu girdėjęs, kad Paryžiuje 
kasmet laikoma apie penkiasdešimt tūkstančių Juodųjų mišių. 

— Šiais laikais? — nusistebėjo Kris. 

— Aš tik girdėjau apie tai. 

— Na taip, žinoma, girdėjote iš slaptosios jėzuitų tarnybos, — 
sučiauškėjo misis Perin. 


— Visai ne. Aš girdžiu balsus, — atšovė dekanas. 

— Žinote, kai aš dar gyvenau Los Andžele, - užsiminė Kris, — 
sklido baisiai daug kalbų apie burtininkų kultus. Dažnai galvo- 
jau, ar tai tiesa? 

— Na, kaip aš jau sakiau, tiksliai nežinau, — tarė dekanas, — 
bet aš galiu nurodyti žmogų, kuris žino... Tai Džo Dajeris. 
Kur yra Džo? — dekanas apsižvalgė. — A, štai ten, — tarė jis, 
linkteldamas į kito kunigo pusę. Šis stovėjo prie vaišių stalo 
nugara atsisukęs į juos. Jis krovėsi antrą porciją mišrainės į 
savo lėkštę. — Ei, Džo! 

Jaunasis kunigas atsisuko. Jo veidas buvo bejausmis. 

— Jūs mane kvietėte, didysis dekane? 

Antrasis jėzuitas pirštais davė ženklą prieiti. 

— Gerai, vieną minutę, — atsakė Dajeris ir toliau atakavo 
mišrainę. 

— Tai vienintelis nepaklusnus elfas iš visų dvasininkų, — tarė 
dekanas šiurkštesniu balsu. Jis gurkštelėjo vyno. — Praeitą savai- 
tę buvo keletas išniekinimo atvejų Šventosios Trejybės bažny- 
čioje, ir Džo kažką užsiminė, kad vienas jų priminė jam tam 
tikrus dalykus, kurie įprasti Juodųjų mišių metu, todėl aš ti- 
kiuosi, kad jis šį bei tą žino apie jas. 

— Kas atsitiko bažnyčioje? — paklausė Meri Džo Perin. 

— Oi, tai tikrai labai bjauru, — tarė dekanas. 

— Na liaukitės, mes visi jau papietavę. 

— Ne, tai tikrai bjauru, — prieštaravo jis. 

— Papasakokite! 

— Jūs norite pasakyti, kad neskaitote mano minčių, Meri 
Džou? — paklausė jis. 

— Aš galėčiau, — atšovė ji, — bet aš tikrai nemanau, kad nusi- 
pelniau 7ėj:m0 į šventųjų šventybes! — ji prunkštelėjo. 

— Na, tai iš tikrųjų šlykštu, — pradėjo dekanas. 

Jis apibūdino išniekinimus. Pirmuoju atveju pagyvenęs baž- 
nyčios zakristijonas rado krūvą žmogaus išmatų ant altoriaus 
drobės prieš pat tabernakulį. 

— O, tai tikrai šlykštu, — susiraukė misis Perin. 

— Antrasis atvejis dar šlykštesnis, — pažymėjo dekanas ir ne- 
tiesioginiais apibūdinimais bei keliais eufemizmais paaiškino, kad 
masyvus, iš molio nulipdytas falas buvo tvirtai priklijuotas prie 
Kristaus statulos kairėje altoriaus pusėje. 

— Ganėtinai šlykštu, — užbaigė jis. 

Kris pastebėjo, kad Meri Džou Perin buvo tikrai sujaudin- 
ta, kai ji tarė: 

— Oi, tikrai užtenka. Atsiprašau, kad mygau papasakoti. Pa- 
keiskime temą, gerai? 

— Ne, aš tikrai sužavėta, — tarė Kris. 

— Taip, žinoma. Aš žavus žmogus. 

Tai buvo tėvas Dajeris. Jo lėkštė pakibo virš Kris. 

— Klausykite, duokite man dar vieną minutę ir aš grįšiu. Mes 
turime aptarti labai svarbų reikalą su astronautu. 

— Kokį reikalą? — paklausė dekanas. 

Tėvo Dajerio akyse matėsi beviltiškas spėliojimas. 

— Ar patikėtumėte, — paklausė jis, — jei pirmasis misionie- 
rius nuskrietų į Mėnulį? 

Jie pratrūko juokais. 

— Jūs kaip tik esate tokio ūgio, kokio reikia, — tarė misis Pe- 
rin. — Jus galima įgrūsti į pačią laivo nosį. 

— Ne, ne mane, — rimtai pataisė jis ir, pasisukęs į dekaną, 
paaiškino: — Aš bandau susitarti dėl Emorio. 

— Tai mūsų teritorijos disciplinos palaikytojas, — paaiškino 
Dajeris moterims. — Jis mėgsta ramybę, o laive nieko stebuklin- 


ga neatsitiks, todėl jam turėtų patikti. 

— Na ir ką jis iš naujo krikštytų? — paklausė misis Perin. 

— Ką jūs norite tuo pasakyti? —- Dajeris rimtai suraukė anta- 
kius. — Jis iš naujo krikštytų astronautus. Taigi. Jam tai patiktų. 
Žinote, vieną arba du žmones, o ne grupėmis. Tik porą žmonių. 

Bereikšmiškai pažvelgęs į astronautą, Dajeris atsiprašė ir nu- 
ėjo pas jį. 

— Man jis patinka, — tarė misis Perin. 

— Man taip pat, - sutiko Kris. Paskui ji pasisuko į dekaną. — 
Jūs man nepapasakojote, kas vyksta toje trobelėje, — priminė 
ji. - Didelė paslaptis? Kas tas kunigas, kurį dažnai ten matau? 
Žinote, toks tamsus? Jūs pažįstate jį? 

— Tėvas Karas, — tarė dekanas prislopintu balsu, kuriame 
nuskambėjo gailesčio gaidele. 

— Kas jis? 

— Jis yra patarėjas, - dekanas pastatė vyno taurę ir sukiojo ją 


< 


už kojelės. — Vargšas, praeitą naktį jis patyrė žiaurų smūgį. 

— Kokį? — staiga sunerimusi paklausė Kris. 

— Jo motina mire. 

Kris pasirodė, kad jos vargai ima mažėti, bet kodėl - ji nega- 
lėjo paaiškinti. 

— Man labai gaila, — tarė ji. 

— Atrodo, kad jis labai sielvartauja, — tęsė jėzuitas. — Ji gyve- 
no viena ir tada, kai ją rado, buvo mirusi jau kelias dienas. 

— Kaip baisu, —- sumurmėjo misis Perin. 

— Kas ją rado? — baugiai paklausė Kris. 

— Pastato, kuriame ji gyveno, valdytojas. Turbūt iki šiol ji 
dar nebūtų surasta, jei ne... Na, kaimynai ėmė skųstis, kad jos 
radijas veikia ištisas paras. 

— Kaip baisu, - sumurmėjo Kris. 


— Atsiprašau, madam. 

Ji pakėlė akis į Karlą. Jis laikė padėklą su taurelėmis ir likeriu. 

— Padėk jį čia, Karlai. Ačiū. 

Kris mėgo pati pilstyti svečiams likerį. Ji jautė, kad tai sutei- 
kia intymumo, kurio kartais gali trūkti. 

— Na, pradėsiu nuo jūsų, — tarė ji dekanui ir misis Perin ir 
įpyle likerio. 

Paskui ji vaikščiojo po kambarį, priimdama ir vykdydama kiek- 
vieno svečio užsakymus, o kai apėjo visą ratą, svečiai jau buvo 
sudarę naujas grupeles, išskyrus Dajerį ir astronautą, kurie, atro- 
do, dar artimiau susidraugavo. „Ne, aš tikrai ne kunigas“, - išgirdo 
Kris jėzuito žodžius, kai šis uždėjo ranką ant besijuokiančio astro- 
nauto peties. „Iš tikrųjų aš — baisiai avangardiškas rabinas.“ Ne- 
trukus ji išgirdo, kaip Dajeris klausė astronautą: „Kas yra erdvė?“ 
Kai astronautas patraukė pečiais ir pasakė, kad jis gerai nežinąs, 
tevas Dajeris rimtai suraukė antakius ir tarė: „O reikėtų žinoti“. 

Paskui Kris stovėjo su Elena Kleri ir prisiminė Maskvą, kai 
išgirdo pažįstamą rėžiamą balsą, sklindantį iš virtuvės. 

O Dieve, Burkas! 

Jis kažką apibėrė nešvankybėmis. 

Kris atsiprašė ir greitai nuskubėjo į virtuvę, kur Deningsas 
įnirtęs keikė Karlą, o Šarona bergždžiai stengėsi suvaldyti jį. 

— Burkai! — suriko ji. - Liaukis! 

Režisierius ignoravo ją ir toliau plūdosi. Iš jo burnos kampų 
tryško seilės, o Karlas, tyliai atsirėmęs į plovyklę, sukryžiavęs ran- 
kas, bejausmiu veidu žvelgė tiesiai į Deningsą. 

— Karlai! - piktai suriko Kris. — Gal išeik iš čia? Eik Zz244/! Juk 
matai, koks jis! 

Bet šveicaras nesijudino iš vietos, kol Kris nepradėjo stumte 
stumti jo iš kambario. 

— Fašistų A/au/2! — suriko Deningsas jam pavymui. 

Paskui linksmai pasisuko į Kris ir pasitrynė rankas. 

— Kas desertui? — švelniai paklausė jis. 

— Desertui! — Kris trinktelėjo sau per kaktą. 

— Aš alkanas, - suverkšleno jis. 

Kris pasisuko į Šaroną. 

— Pamaitink jį. Man reikia paguldyti Reganą. Ir Burkai, dėl 
Dievo meilės, elkis žmoniškai, — paprašė ji. - Čia yra kunigų! — 
ji parodė į svetainę. 

Jis suraukė antakius, akyse sublizgo staigus ir neabejotinai 
nuoširdus susidomėjimas. 

— O, ir tu tai pastebėjai? — paklausė jis, nejausdamas jokios 
kaltės. 

Kris išėjo iš virtuvės ir nusileido į Reganos žaidimų kambarį 
rūsyje, kur jos duktė buvo praleidusi visą dieną. Ji rado ją 
žaidžiančią su spiritizmo planšete. Ji atrodė niūri, sunkiai su- 
prantama, tolima. Gerai, kad ji nors ne agresyvi, pagalvojo Kris 
ir, tikėdamasi pralinksminti ją, nusivedė į svetainę ir pristatė 
svečiams. 

— O, ji tokia miela, — tarė senatoriaus žmona. 

Regana elgėsi neįtikimai mandagiai, išskyrus vieną atvejį su 
misis Perin, kai nenorėjo nei paduoti rankos, nei kalbėti su ja. 
Bet pranašė linksmai pajuokavo: 

— Ji žino, kad aš apgavikė. 

Ji mirktelėjo Kris, bet paskui pasilenkė ir švelniai paėmė Re- 
ganos ranką, lyg norėdama pajusti jos pulsą, tiriamai žvelgda- 
ma į ją. Regana staigiai atitraukė ranką ir pagiežingai pažvelgė į 
pranašę. 

— O, vaikelis, vaikelis. Ji tikriausiai pavargo, - nerūpestingai 
tarė misis Perin, bet toliau akimis rijo Reganą. 


Ji pajuto nepaaiškinamą nerimą. 

— Ji truputį serga, — lyg atsiprašydama sumurmėjo Kris ir 
pažvelgė į Reganą.- Ar ne, dukrele? 

Regana neatsakė. Ji žvelgė į grindis. 

Regana jau buvo visiems pristatyta, išskyrus senatorių ir mi- 
sis Perin sūnų Robertą, todėl Kris nusprendė, kad geriausia bus 
netrukdyti jų. Ji nuvedė Reganą į miegamąjį ir paguldė į lovą. 

— Ar nori miego? — paklausė Kris. 

— Nežinau, — mieguistai atsakė Regana. 

Ji apsivertė ant šono ir nutolusiu žvilgsniu įsistebeilijo į sieną. 

— Nori, kad aš tau truputį paskaityčiau? 

Ji papurtė galvą. 

— Na gerai. Pamėgink užmigti. 

Ji pasilenkė ir pabučiavo ją, tada nuėjo prie durų ir išjungė 
šviesą. 

— Labanakt, dukrele. 

Kris jau buvo beveik uždariusi duris, kai išgirdo tylų Rega- 
nos balsą: 

— Mama, kas su manimi darosi? 

Taip bauginamai. Balsas toks beviltiškas. Toks neatitinkan- 
tis jos elgesio. Kurį laiką motina jautėsi sumišusi ir sukrėsta. Bet 
netrukus susigriebė. 

— Na, kaip aš tau sakiau — nervai. Tau reikia tik porą savai- 
čių gerti tabletes ir aš žinau, kad tu vėl puikiai jausies. O dabar 
pasistenk užmigti. Gerai? 

Atsakymo nebuvo, Kris laukė. 

— Gerai? — pakartojo ji. 

— Gerai, — sušnibždėjo Regana. 

Kris staiga pajuto, kad nuo šalčio rankų oda šiurpsta nelygi- 
nant žąsies. Ji pasitrynė rankas. Dieve, kodėl taip šalta kambary- 
Je? Iš kur tas skersvėjis? 

Kris priėjo prie lango ir patikrino, ar nėra plyšių. Nieko ne- 
rado. Pasisuko į Regana: 

— Vaikeli, tau nešalta? 

Tyla. 

Kris priėjo prie lovos. 

— Regana? Tu miegi? — sušnibždėjo ji. 

Akys užmerktos. Kvėpavimas gilus. 

Kris ant pirštų galų ištipseno iš kambario. 

Koridoriuje ji išgirdo dainavimą ir lipdama laiptais su malo- 
numu pamatė, kad jaunasis tėvas Dajeris skambina pianinu, 
stovinčiu prie svetainės lango, o aplink būriuojasi linksmai dai- 
nuojantys svečiai. Jai įėjus į kambarį, jie kaip tik baigė „Kol mes 
susitiksime vėl“. 

Kris žengė artyn, bet buvo sustabdyta senatoriaus ir jo žmo- 
nos, kurie jau buvo pasiėmę paltus. Jiedu atrodė suirzę. 

— Jūs jau išeinate? — paklausė Kris. 

— Mes labai atsiprašome, tai buvo nuostabus vakaras, — pra- 
trūko senatorius, — bet vargšei Martai skauda galvą. 

— O, man taip gaila, bet aš tikrai labai blogai jaučiuosi, — 
suaimanavo senatoriaus žmona. — Jūs nepyksite ant mūsų, Kris? 
Tai buvo tokia puiki puota. 

— Man labai gaila, kad jūs turite išeiti, — tarė Kris. 


Ji palydėjo juos iki durų ir girdėjo, kaip tėvas Dajeris, ap- 
suptas dainininkų, paklausė: 

— Ar dar kas nors žinote „Aš esu įsitikinęs, jūs dabar gailitės, 
Tokijo Rože“ žodžius? 

Kris atsisveikino su senatorium bei jo žmona ir grįžo į svetai- 


nę. Tuo metu Sarona tyliai išlindo iš savo kabineto. 


— Kur Burkas? — paklausė ją Kris. 

— Čia, — atsakė Šarona, linkteldama galva kabineto link. — 
Jis miega. Sakyk, ką tau sakė senatorius? 

— Ką turi galvoje? — paklausė Kris. — Jie tik ką išėjo. 

— Na, aš to ir tikėjausi. 

— Šarona, ką tu turi galvoje? 

— A, Burkas, — atsiduso Šarona. 

Ji nupasakojo senatoriaus ir režisieriaus susidūrimą. Dening- 
sas, praeidamas pro šalį, užsiminė jam, pasakojo Šarona, kad 
„jo džine plaukioja nepažįstamos personos apatinės pilvo dalies 
plaukas“. Tada jis atsisuko į senatorių ir visiškai nekaltu tonu 
pridūrė: „Niekados gyvenime nebuvau tokio matęs! O jūs?“ 

Kris nusijuokė, o Šarona toliau pasakojo, kaip senatorius su- 
triko, o Deningsas, pasijutęs Don Kichotu, išreiškė „beribį dė- 
kingumą“ politikams, nes jei jų nebūtų, pareiškė jis, „mes ir 
nesuvoktume, kad galima taip žemai pulti“. 

Kai senatorius susierzinęs nuėjo, režisierius atsisuko į Šaroną 
ir išdidžiai pareiškė: „Na, matai, aš nesikeikiau. Juk aš santūriai 
elgiausi?“ 

Kris negalėjo susilaikyti nesijuokusi. 

— Na, gerai, leiskime jam pamiegoti. Bet tau geriau pasilikti 
čia, nes jis gali pabusti. Gerai? 

— Gerai, - Šarona įėjo į kabinetą. 

Meri Džou Perin susimąsčiusi sėdėjo svetainės kampe. Ji atro- 
dė suirzusi, sujaudinta. Kris norėjo prisėsti prie jos, bet apsigal- 
vojo, pamačiusi, kad vienas jos kaimynų pajudėjo pranašės link. 

Tad Kris pasuko prie pianino. Dajeris liovėsi grojęs ir pa- 
žvelgė į ją. 

— Na, jaunoji ledi, kuo mes galime šiandien jums padėti? 
Mes tęsiame pageidavimų koncertą. 


Kris nusijuokė drauge su kitais. 

— O aš maniau, kad išgirsiu kokią sensacingą naujieną apie 
tai, kas vyksta Juodųjų Mišių metu, — tarė ji. — Tėvas Vagneris 
sakė, kad jūs esate ekspertas. 

Grupė dainininkų susidomėjusi nutilo. 

— Ne, ne visiškai, — tarė Dajeris, švelniai paliesdamas kelis 
klavišus. — Kodėl jūs paminėjote Juodąsias mišias? — rimtai pa- 
klausė jis. 

— Mes anksčiau keliese kalbėjomės apie... apie tai, kas buvo 
rasta Šventosios Trejybės bažnyčioje, ir... 

— A, jūs turite galvoje išniekinimus, — pertarė Dajeris. 

—Ė, paaiškinkit kas nors, kas čia vyksta, — pareikalavo ast- 
ronautas. 

— Ir man, — tarė Elena Kleri. — Aš nieko nesuprantu. 

— Na, bažnyčioje gatvės gale būta išniekinimų, — paaiškino 
Dajeris. 

— Kokių? — paklausė astronautas. 

— Verčiau neprisiminti, — patarė jam tėvas Dajeris. 

— Sakykime, šiokių tokių nešvankybių, gerai? 

— Tėvas Vagneris sakė, jog jūs papasakojote jam, kad tai pa- 
našu į Juodąsias Mišias, — užsiminė Kris, — ir man įdomu, kas 
ten įvyko? 

— Ne kažin ką težinau, — protestavo jis. — Iš tiesų, daugelį 
dalykų aš sužinojau iš kito jebo. 

— Kas yra jebas? - paklausė Kris. 

— Taip sutrumpintai vadinamas jėzuitas. Tėvas Karas išma- 
no tuos dalykus. 

Kris staiga sunerimo. 

— Tai tas tamsusis kunigas Šventosios Trejybės bažnyčioje? 

— Jūs pažįstate jį? —- paklausė Dajeris. 

— Ne, aš tik girdėjau šią pavardę, ir viskas. 

— Man atrodo, jis apie tai parašė straipsnį. Na, psichiatrijos 
požiūriu. 

— Ką jūs turite galvoje? — paklausė Kris. 

— K3 jūs turite galvoje klausdama „ką jūs turite galvoje?“ 

— Jūs norite pasakyti, kad jis — psichiatras? 

— Žinoma. Che, atsiprašau. Aš maniau, kad jūs žinote. 

— Klausykite, ar kas nors man paaiškins! - nekantriai parei- 
kalavo astronautas. — Kas vyksta Juodųjų mišių metu? 

— Na, sakykime, įvairūs išniekinimai, — Dajeris patraukė 
pečiais. - Šventvagystės. Tai bloga Šventųjų mišių parodija, kur 
vietoje Dievo garbinamas Šėtonas ir kartais paaukojamas 
žmogus. 

Elena Kleri papurtė galvą ir nuėjo į šalį. 

— Man tai per šiurpu, — šyptelėjo ji. 

Kris nekreipė į ją dėmesio. Pasirodė dekanas. 

— Bet iš kur jūs 272057 — paklausė ji jaunąjį jėzuitą. — Net 
jeigu ir buvo toks dalykas — Juodosios mišios, kas gali patvir- 
tinti tai? 

— Aš manau, — atsakė Dajeris, — kad daugumą dalykų jie 
sužinojo iš žmonių, kurie buvo sugauti ir vėliau prisipažino. 

— Na, pakaks, — tarė dekanas. — Šie prisipažinimai buvo be- 
verčiai. Jie buvo kankinami. 

— Ne, kankinami buvo tik pasipūtėliai, — ironiškai tarė 
Dajeris. 

Kažkas tyliai ir nervingai nusijuokė. Dekanas pažvelgė į savo 
laikrodį. 

— Ką gi, man tikrai reikia eiti, — tarė jis Kris. — Šeštą valandą 
aš laikau mišias Dalgreno bažnytėlėje. 

— Oaš laikau bandžos mišias, — džiugiai nusišypsojo Dajeris. 
Staiga jo akys nukrypo už Kris nugaros į kitą kambario galą. — 

Na štai, man atrodo, mes turime svečią, misis Makneil, - įspėjo 
jis, linkteldamas galva. 

Kris atsigręžė. Ir net amo neteko, pamačiusi Reganą, apsi- 
vilkusią naktiniais marškiniais ir srauniai besišlapinančią ant ki- 
limėlio. Nenuleisdama akių nuo astronauto ši užgiedojo negy- 
vu balsu: 

— Ten tu ir mirsi. 

— O Dieve, - suvaitojo Kris ir pribėgo prie dukters. - O 
Dieve, vaikeli, eikš, eikš su manimi! 

Ji paėmė Reganą už rankų ir paskubom išsivedė ją iš kam- 
bario, drebančiu balsu atsiprašinėdama apstulbusio astronauto: 

— Oi, aš labai atsiprašau. Ji serga, ji tikriausiai vaikšto miego- 
dama. Ji nežino ką sako! | 

Kris išgirdo, kai Dajeris kažkam tarė: 

— Mums tikriausiai reikėtų eiti. 

— Ne, ne, pabūkite, — protestavo Kris, trumpam atsisukda- 
ma į svečius. — Pabūkite dar, prašom! Viskas gerai! Aš tuoj grįšiu. 

Kris stabtelėjo prie virtuvės, nurodė Vili išvalyti kilimėlį, kol 
neįsigėrė dėmė, nuvedė Reganą į vonią, išmaudė ją ir pakeitė 
naktinius marškinius. 

— Brangioji, kodėl tu taip kalbėjai? — nuolat kartojo Kris, 
bet atrodė, kad Regana nieko nesupranta ir murma 207 
seguiturs.* 

Jos akys buvo abejingos ir blausios. Kris paguldė ją į lovą, ir 
Reganą iškart užmigo. Kurį laiką Kris stovėjo, klausydamasi jos 
kvėpavimo, paskui išėjo iš kambario. : 
Nusileidusi laiptais, ji susidūrė su Šarona ir antrosios dalies 


jaunuoju režisieriumi, vedančiais Deningsą iš kabineto. Jie iš- 


* Nenuosekliai (Jot.). 

kvietė taksi ir buvo susirengę parvežti jį į jo apartamentus Sera- 
tono Parke. 

— Nekreipkite į jį dėmesio, — patarė Kris jiems išeinant iš 
namo. 

Beveik neatgavęs sąmonės režisierius pasakė „Eikit velniop“ 
ir išnyko rūke prie laukiančio taksi. 

Kris grįžo į svetainę, kur jos svečiai pareiškė savo užuojautą, 
kai ji trumpai apibūdino Reganos ligą. Kai ji paminėjo barbe- 
nimą ir kitus „dėmesį patraukiančius“ reiškinius, misis Perin 
įdėmiai pažvelgė į ją. Sugavusi žvilgsnį Kris tikėjosi komentaro, 
bet ši nieko nepasakė, tad Kris tęsė toliau. 

— Ar dažnai ji vaikšto miegodama? — paklausė Dajeris. 

— Ne, šiandien pirmą kartą. Bent jau aš matau pirmą kartą. 
Gal tai susiję su per dideliu aktyvumu. Kaip jūs manote? 

— O, sunku pasakyti, — tarė kunigas. — Esu girdėjęs, kad 
vaikščiojimas per miegus įprastas lytinio brendimo metu, išsky- 
rus tai... — Čia jis gūžtelėjo pečiais ir nutraukė mintį. — Aš neži- 
nau. Man atrodo, jums geriau paklausti savo gydytoją. 

Misis Perin tyliai sėdėjo žiūrėdama, kaip svetainės židinyje 
žaidžia ugnelės. Kris pastebėjo, kad panašiai prislėgtas ir astro- 
nautas. Po metų jis turėjo skristi į Mėnulį. Astronautas žvelgė į 
savo stikliuką ir kartkartėm niurnėjo, pareikšdamas susidomėji- 
mą ir dėmesį. Lyg be žodžių susitarę nė vienas net neužsiminė, 
ką Regana pasakė jam. 

— Na, aš tikrai turiu laikyti mišias, — pagaliau tarė dekanas ir 
pakilo eiti. 

Jo žodžiai išjudino visus. Atsistoję jie padėkojo už pietus ir 
vakarą. 

Prie durų tėvas Dajeris paėmė Kris ranką ir nuoširdžiai pa- 


žvelgė jai į akis. 

— Gal jūsų filmuose atsirastų koks nors vaidmuo labai ma- 
žam kunigui, kuris moka skambinti pianinu? — paklausė jis. 

— Jeigu ir nėra, — nusijuokė Kris, — aš prirašysiu vieną vaid- 
menį jums, tėve. 

— Aš galvojau apie savo brolį, — tarė jis rimtai. 

— Ak, jūs! — nusijuokė ji ir palinkėjo labos nakties. 

Paskutinieji išėjo Meri Džou Perin ir jos sūnus. Kris, taukš- 
dama niekus, užlaikė juos prie durų. Ji jautė, kad Meri Džou 
nori kažką pasakyti, bet stengiasi atidėti šią šneką vėlesniam lai- 
kui. Norėdama dar truputį pašnekėti, Kris paklausė jos nuo- 
monės apie Reganos žaidimą su spiritizmo planšete ir išgalvotą 
kapitoną Haudį. 

— Kaip manote, ar čia nėra nieko bloga? — paklausė ji. 

Kris tikėjosi nerūpestingo ir mechaniško paneigimo, bet la- 
bai nustebo, kai misis Perin suraukė antakius ir nukreipė akis 
žemyn į slenkstį. Atrodė, kad ji nugrimzdo mintyse, bet drauge 
su Kris išėjo į verandą ir sustojo greta sūnaus. 

Kai ji pagaliau pakėlė akis, jos buvo kažkokios miglotos. 

— Aš ją atimčiau, — tyliai tarė ji. 

Ji padavė sūnui automobilio raktelius. 

— Bobi, užvesk variklį, — paliepė ji, — tegul įšyla. 

Jis paėmė raktelius, pasakė Kris, kad žavisi ja visuose jos fil- 
muose, ir kukliai nužingsniavo prie šalikelėje pastatyto seno ap- 
daužyto mustango. 

Misis Perin akys vis dar skendėjo migloje. 

— Aš nežinau, ką jūs manote apie mane, - lėtai prašneko 
ji. - Daugelis žmonių sieja mane su spiritizmu. Čia maža tiesos. 
Taip, aš manau, kad turiu gebėjimų, — tyliai tęsė ji, — bet jie 
nesusiję su okultizmu. Tiesą sakant, man jie atrodo natūralūs. 


Esu katalikė, todel tikiu, kad mes stovime tarp dviejų pasaulių. 

Vienas — jį mes suvokiame — yra laikas. Bet kartais koks nors 
keistuolis, pavyzdžiui, aš, pažvelgia į kitą pasaulį, ir šis pasaulis, 
man atrodo... yra amžinybėje. Amžinybėje laikas neegzistuoja. 
Ten egzistuoja tik ateitis. Taigi kai aš kartais pažvelgiu į tą kitą 
pasaulį, pradedu tikėti, kad matau ateitį. Kas žino? Galbūt ir 
ne. Galbūt viskas yra sutapimas, — ji patraukė pečiais. — Bet aš 
taip nemanau. Ir jei taip yra, aš sakyčiau, kad tai natūralu. Su- 
prantat? Bet okultizmas... — ji stabtelėjo ieškodama tinkamų žo- 
džių. — Okultizmas yra kažkas kita. Aš laikausi toliau nuo jo. 
Man atrodo, kad nesąmoningas domėjimasis juo gali būti pa- 
vojingas. Taip pat ir kvailiojimas su spiritizmo planšete. 

Iki šiol Kris manė, kad ši moteris yra labai skvarbaus proto, 
bet dabar jos kalboje pynėsi kažkokia painiava. Kris jautė at- 
slenkantį blogį ir bandė išsklaidyti jį. 

— Na, ką jūs, Meri Džou, - nusišypsojo Kris. — Jūs juk žino- 
te, kaip elgiamasi su tomis planšetėmis. Tik žmogaus pasąmonė 
valdo jas. 

— Taip, galbūt, — tyliai atsakė Meri. - Galbūt. Tai gali būti 
įtaiga. Bet aš girdėjau ne vieną pasakojimą apie seansus su spiri- 
tizmo planšete, kai ji yra atvėrusi tam tikras duris. Ne, ne dvasių 
pasaulio duris; tuo sunku .patikėti. Galbūt duris į vadinamąją 
pasąmonę. Aš nežinau. Tik esu girdėjusi taip pasakojant. Bran- 
gioji, pasaulyje juk yra šimtai beprotnamių, kuriuose prigrūsta 
žmonių, mėgėjiškai išdykavusių su okultizmu. 

— Negali būti! 

Kurį laiką viešpatavo tyla. Paskui vėl pasigirdo švelnus balsas: 

— Kris, 1921 metais Bavarijoje gyveno viena šeima. Aš ne- 
prisimenu jų pavardės, bet joje buvo vienuolika žmonių. Jei 
netikit, galit peržvelgti to meto laikraščius. Iškart po seanso jie 


išsikraustė iš proto. Visi. Visi vienuolika. Jie sudegino viską 

namuose ir, kai baigė liepsnoti baldai, jie padegė vienos iš duk- 
terų trijų mėnesių kūdikį. Ir tik tada įsiveržę kaimynai sustabdė 
juos. Visa šeima, — baigė ji, - buvo uždaryta į beprotnamį. 

— O Dieve, - tyliai atsiduso Kris, pagalvojusi apie kapitoną 
Haudį. Dabar ji suprato artėjančią grėsmę. Psichikos liga. Ne- 
jau iš tiesų? Kažkas panašaus. — Aš jaučiau, kad man reikia nu- 
vesti ją pas psichiatrą. 

— Dėl Dievo meilės, — tarė misis Perin, įžengdama į šviesą, — 
jūs neklausykite manęs, klausykite tik savo gydytojo, - jos balsas 
mėgino nuraminti. — Aš galiu puikiai įžvelgti ateitį, bet dabar- 
tyje esu visiškai bejėgė, — nusišypsojo ji ir apčiupinėjo savo pini- 
ginę. — O kur mano akiniai? Na, matot, aš kažkur juos nukišau. 
Oi, štai kur jie! — ji rado akinius palto kišenėje. — Mielas na- 
mas, — tarstelėjo ji užsidėjusi akinius ir pažvelgusi į viršutinį fa- 
sadą. — Suteikia šilumos jausmą. 

— Dieve visagali, jūs nuraminote mane. Vienu metu aš pa- 
maniau, kad jūs pasakysite, jog name gyvena vaiduokliai. 

Misis Perin pažvelgė į ją. 

— Ar aš galiu jums pasakyti tokį dalyką? 

Kris prisiminė draugę, žinomą Beverli Hilzo aktorę, kuri 
pardavė savo namą, nes manė, kad jame įsitaisė poltergeistas. 

— Aš nežinau, — ji liguistai šyptelėjo. - Turint omenyje tai, 
kas jūs esate, manau, galite ir pasakyti. Aš juokauju. 

— Šis namas labai šaunus, — tikino ją misis Perin monotoniš- 
ku balsu. - Žinote, aš čia esu buvusi anksčiau. Daug kartų. 

— Tikrai? 

— Taip. Vienas mano draugas — admirolas — gyveno jame. 
Dar ir dabar aš gaunu iš jo laiškų. Vargšelis. Jis vėl buvo išsiųs- 
tas į jūrą. Aš ir pati nežinau, ar ilgiuosi jo, ar šio namo, — ji 


nusišypsojo. — Bet galbūt jūs mane dar pasikviesite. 

— Meri Džou, man būtų /26a: malonu, jei jūs vėl apsilanky- 
tumete. Tikrai. Jūs - nuostabus žmogus. 

— Na, bent jau aš pati akiplėšiškiausia iš visų žinomų. 

— Ką jūs! Klausykite, paskambinkite man. Gerai? Kitą savaitę? 

— Būtinai Aš norėsiu išgirsti, kaip jūsų dukters sveikata. 

— Žinote mano telefoną? 

— Taip, turiu užsirašiusi namie. 

„Kažkas ne taip“, - galvojo Kris. Jos balsas skambėjo neįtiki- 
namai. 

— Labos nakties, — tarė misis Perin, — ir labai dėkui už nuo- 
stabų vakarą. 

Kris net nespėjus atsakyti, ji greitai nutolo prie mašinos. 

Kurį laiką Kris žvelgė įkandin, paskui uždarė duris. Ją apė- 
mė baisus nuovargis. Jau naktis, pagalvojo ji, naktis... naktis... 

Ji nuėjo į svetainę ir sustojo prie Vili, kuri klūpojo prie šlapi- 
mo dėmės. Ji valė kilimėlio plaukelius. 

— Aš užpyliau baltojo acto, - sumurmėjo Vili. - Du kartus. 

— Išsivalo? 

— Galbūt dabar, — atsakė Vili. —- Nežinau. Pažiūrėsime. 

— Tikrai, kol tas prakeiktas kilimas neišdžius, nieko negali- 
me pasakyti. 

Taip, kvaile, puiku. Tai tikrai puiki pastaba. Na, vaikelį, 
eik miegoti! 

— Gerai, Vili, palikime iki rytojaus. Eik miegoti. 

— Ne, aš noriu baigti. 

— Taip, dėkui. Labanakt. 

— Labanakt, madam. 

Nuvargusiais žingsniais Kris ėmė kopti laiptais. 

— Puiki buvo mišrainė, Vili. Visiems labai patiko. 


— Ačiū, madam. 

Kris užsuko į Reganos kambarį ir rado ją miegančią. Tada 
prisiminė planšetę. Ar paslėpti ją? Išmesti? Tap, Perin yra la- 
bai blogos nuomonės apie tokius dalykus. Kris pati suprato, kad 
išgalvotas žaidimo draugas yra nesveikas ir patologinis dalykas. 
Taip, turbūt reikia išmesti ją. 

Vis dėlto Kris abejojo. Stovėdama prie lovos ir žiūrėdama į 
Reganą, ji prisiminė incidentą, kai jos dukrai buvo tik ;7e77 me- 
tukai — naktį, kai Hovardas nutarė, kad ji jau per didelė miego- 
ti su maisto buteliuku, prie kurio buvo labai pripratusi. Tą naktį 
jis ateme buteliuką, o Regana klykė iki ketvirtos ryto ir dar ke- 
lias dienas elgėsi isteriškai. Dabar Kris bijojo panašios reakcijos. 
Geriau palauksiu ir pirmiau pakalbėsiu su psicboterapeutu. Be 
to, pagalvojo ji, ritalinas neturėjo jokios teigiamos įtakos. 

Galiausiai ji nusprendė palaukti. 

Kris grįžo į savo kambarį, patogiai įsitaisė lovoje ir iškart už- 
migo. Staiga ją prabudino iš proto varantis baisus ir isteriškas 
klyksmas. 

— Mama, ateik čia, ateik, aš bijau! 

— Taip, ateinu, vaikeli, ateinu! 

Ji nuskubėjo koridoriumi į Reganos kambarį. Žliumbimas. 
Šauksmas. Lovos spyruoklių cypimas. 

— Vaikeli, kas atsitiko?! — suriko Kris, uždegdama šviesą. 

Dieve visagalį! 

Regana gulėjo įsitempusi ant nugaros, veidas pasruvęs aša- 
romis ir iškreiptas išgąsčio, rankos tvirtai įsikibusios į siauros lo- 
vos kraštus. 

— Mama, kodėl ji dreba? — šaukė ji. - Sustabdyk ją! Man 
baisu! Sustabdyk! Mama, maldauju, priversk ją sustoti! 

Lovos čiužinys kratyte kratėsi. 


„II. 


RIBA 


„Mūsų sapnuose nieko nepamirštantis skausmas lašas po lašo 
skverbiasi į širdį, kol apimti nevilties, prieš savo norą mes suvokiame, 
kad per negailestingą Dievo malonę ateina išmintis... 


EsCHILAS 


Paskutinė jos kelionė buvo į perpildytas kapines, kuriose ant- 
kapiai maldavo gaivaus oro. 

Mišios buvo tokios pat vienišos, kaip ir jos gyvenimas. Jos 
broliai iš Bruklino. Bakalėjininkas, pratęsęs jos kreditus. Žiūrė- 
damas, kaip jie nuleidžia ją į tamsųjį pasaulį, kuriame nėra lan- 
gų, Demienas Karas nebeslėpė savo širdgėlos. 

— Ak, Dimi, Dimi... 

Jo dėdė apkabino jam pečius. 

— Nesisielok, Dimi, dabar ji danguje, ji laiminga. 

O Dieve, kad taip būtų! Dieve! Prašau! Dieve, padaryk, kad 
taip būtų! 

Jie laukė mašinoje, kol jis sukiojosi aplink kapą. Jis negalėjo 
pakęsti minties, kad dabar ji viena. 

Važiuojant į Pensilvanijos stotį, jis klausėsi savo dėdžių, ku- 
rie laužyta imigrantų kalba šnekėjosi apie savo ligas. 

— „„emfizema... teikia mest rūkyt... žinot, pernai vos nemiriau. 

Įniršio priepuolis vos neišsprūdo iš jo lūpų, bet jis užslopino 


jį ir susigėdo. Pažvelgė pro langą: jie pravažiavo Paguodos Namų 

stotį, kur žiemą, šaltais šeštadienio rytais, kol jis gulėdavo lovoje, 
ji gaudavo pieno ir bulvių maišelį; Centrinio Parko Zoologijos 
sodą, kuriame jinai jį palikdavo, o pati prašydavo išmaldos prie- 
šais Plazos fontaną. Pravažiuojant viešbutį, Karas pratrūko verkti, 
bet greitai užgniaužė prisiminimus ir nusišluostė sielvarto gėlos 
drėgmę. Jis svarstė, kodėl meilė laukė tiek ilgai, laukė akimir- 
kos, kai nebereikia jokio prisilietimo, kai bendravimo ir žmo- 
gaus pasidavimo ribos sumažėjo iki vizitinės kortelės dydžio, kurią 
jis laikė savo piniginėje: In Memoriam.* 

Jis žinojo. Ši širdgėla buvo sena. 

Jis atvyko į Džordžtauną kaip tik pietums, bet valgyt jam 
nesinorėjo. Nužingsniavo į trobelę. Praeinantys draugai jėzui- 
tai reiškė užuojautą, trumpai sustodami, pažadėdami melstis. 

Apie dešimtą valandą pasirodė Džo Dajeris, nešinas viskio 
buteliu. Jis išdidžiai iškėlė jį: 

— „Chivas Regal“! 

— Iš kur gavai jam pinigų — iš skrynelės vargšams? 

— Nebūk kvailys, tai sulaužytų mano priesaiką skurdui. 

— Iš kur tada jį gavai? 

— Pavogiau. 

Karas nusišypsojo, papurtė galvą, paėmė stiklinę ir alavinį 
kavos puoduką. Praskalavo juos mažytėje vonios praustuvėje 
ir tarė: 

— Aš tikiu tavimi. 

— Didesnio pasitikėjimo nesu matęs. 

Karas pajuto jau pažįstamo skausmo dūrį. Pergalėjo jį ir grį- 
žo į kambarį, kur Dajeris sėdėjo ant mažos lovytės ir kimšo bu- 


telį. Jis atsisėdo šalia. 


* Arminimui (Žž. ). 

— Ar dabar norėtum atleisti mano kaltes, ar vėliau? 

— Įpilk, — tarė Karas, — ir mes atleisime vienas kitam. 

Dajeris pripylė beveik pilną stiklinę ir puodelį. 

— Koledžo prezidentas neturėtų gerti, — sumurmėjo jis. — 
Tai blogas pavyzdys. Aš turbūt išvadavau jį iš baisios pagundos. 

Karas prarijo viskį, bet ne jo žodžius. Jis per daug gerai žino- 
jo prezidento gyvenimo būdą. Būdamas taktiškas ir jautrus, jis 
niekad nieko tiesiogiai nesakydavo. 

Žinojo, kad Dajeris atėjo ne tik kaip draugas, bet ir kaip 
prezidento asmeninis pasiuntinys. Todėl kai Dajeris užsiminė, 
kad Karui reikia „poilsio“, jėzuitų psichiatras priėmė tai kaip 
daug žadantį ateities ženklą ir pajuto trumpalaikį palengvėjimą. 

Dajeris buvo jam geras; vertė jį juoktis; kalbėjo apie puotą 
ir Kris Makneil; pasakojo naujus anekdotus apie jėzuitų dis- 
ciplinos tobulybę. Jis gėrė mažai, bet vis pylė į Karo stiklinę, o 
kai pamatė, kad šis jau „pasirengęs miegui“, atsikėlė nuo lovy- 
tės, ištiesė Karo kojas, o pats atsisėdo prie stalo ir tęsė pasako- 
jimą, kol Karo akys užsimerkė, o komentarai virto nesupran- 
tamu niurnėjimu. 

Dajeris atsistojo ir atrišo Karo batų raištelius. Tada nuavė 
batus. 

— Dabar pavogsi mano batus? — kimiai sumurmėjo Karas. 

— Ne, aš nuspėju ateitį iš pado. Dabar užsičiaupk ir miegok. 

— Tu gali tik katiną pavogti. 

Dajeris tyliai nusijuokė ir, paėmęs iš spintos paltą, apklojo jį. 

— Klausyk, kažkam juk reikia rūpintis banknotais. Visi jūs 
tik barškinate karoliais ir meldžiatės už M gatvės hipius. 

Karas neatsakė. Jo kvėpavimas buvo ritmingas ir gilus. Da- 
jeris tyliai priėjo prie durų ir išjungė šviesą. 


— Vogti — nuodėmė, — tamsoje sumurmėjo Karas. 

— Mea culpa, * - tyliai atsakė Dajeris. 

Jis truputį palaukė ir nusprendęs, kad Karas užmigo, išėjo iš 
trobelės. 

Vidurnaktį Karas pabudo apsipylęs ašaromis. Jis sapnavo mo- 
tiną. Stovėdamas prie lango Manhetene jis matė, kaip ji išlindo 
iš už metro kiosko ir nuėjo gatve. 

Sustojo prie šaligatvio. Rankose laikė rudą popierinį maiše- 
lį. Apsidairė ieškodama jo. Jis pamojavo. Jinai nematė. Ėjo gat- 
ve. Autobusai. Sunkvežimiai. Nedraugiška minia. Ji ėmė bijoti. 
Grįžo į metro ir nusileido laiptais. Karą apėmė siaubas. Jis išbė- 
go į gatvę ir, šaukdamas jos vardą, ėmė verkti. Nebematė jos. 
Įsivaizdavo ją, bejėgę ir suglumusią, požeminių tunelių labirinte. 

Jis palaukė, kol ašaros nustojo srūti iš akių, tada apgraibo- 
mis surado viskio butelį, atsisėdo ant lovytės ir gėrė tamsoje. Vėl 
pasipylė ašaros. Jos nesiliovė. Širdgėla turėjo išsilieti, jis nebuvo 
verkęs nuo vaikystės. 

Karas prisiminė savo dėdės skambutį: 

— Dimi, edema paveikė jos smegenis. Ji neprisileidžia jokio gy- 
dytojo. Klykia, ir viskas. Net šnekasi su savo prakeiktu radiju. Di- 
mi, man atrodo, jai reikia važiuoti į Beleviu. Paprasta ligoninė 
nieko nepadės. Man atrodo, kad po poros mėnesių ji vėl bus kaip 
buvusi, o tada mes pasiimsime ją atgal. Gerai? Klausyk, Dimi, aš 
tau sakau: mes tai jau bandėme. Si rytą. Jai suleido vaistų tr išvežė 
su greitąja. Mes nenorėjome tavęs trukdyti, bet sako, kad reikės tavo 
parašo. Dabar... Ką? Į privačią ligoninę? Dimi, kas užmokės? Tu? 

Jis nepajuto, kai vėl užmigo. 

Pabudo sustingęs, lyg arterijose nebebūtų likę kraujo. Nu- 


svirduliavo į vonią: nusiprausė, nusiskuto, užsivilko sutaną. Bu- 


* Mano kaltė (/ot.). 

vo penkios minutės po pusės šešių. Jis atrakino Šventosios Tre- 
jybės duris, užsivilko apeigų rūbus ir paaukojo mišias kairėje 
altoriaus pusėje. 

— Memento etiam...*- meldėsi jis, apimtas sielvarto. — Prisi- 
mink savo tarnaitę. Meri Karas... 

Tabernakulio duryse jis pamatė Beleviu priimamojo slau- 
gės veidą; vėl išgirdo klyksmus izoliuotame kambaryje. 

— Jūs jos sūnus? 

— Taip, aš - Demienas Karas. 

— Geriau neikite ten. Ji įpuolusi į isteriją. 

Jis priėjo prie langelio ir pažvelgė į kambarį: be langų, nuo 
lubų nuleista lemputė, sienos apmuštos minkštais apmušalais, 
iš baldų pastatyta tik lova, ant kurios ji raudojo. 

— ... atleisk jai, mes meldžiamės už Tave, už poilsio vietą, 
šviesą ir ramybę... 

Sugavusi jo žvilgsnį, ji staiga nutilo ir, priėjusi prie langelio, 
tuščiomis akimis pažiūrėjo į sūnų. 

— Dimi, kodel tu taip darai? Kodėl? 

Jos akys buvo nuolankesnės nei ėriuko. 

— Agnus det... ** — sumurmėjo jis pasilenkdamas ir daužyda- 
masis į krūtinę. — Dievo avineli, kuris nusineši pasaulio nuodė- 
mes, suteik jai ramybę. 

Užmerkęs akis ir laikydamas ostiją, jis pamatė motiną pri- 
imamajame, švelniai sudėjusią rankas ant kelių, paklusnią ir su- 
mišusią, besiklausančią eksperto, kuris aiškino jai Beleviu psi- 
chiatro diagnozę. 


— Ar jūs suprantate tai, Meri? 


* Taip pat prisimink (Jr. ). 
** Dievo avineli (/ot.). 


93 


William Peter Blatty 


Ji linktelėjo, bet nieko nepasakė. Jie buvo išėmę jos dantų 
protezus. 

— Na, ir ką jūs pasakysite, Meri? 

Ji išdidžiai atsakė jam: 

— Mano vaikelis, jis kalba už mane. 

Skausminga aimana išsprūdo iš Karo lūpų, kai jis pasilenkė 
prie ostijos. Jis daužėsi sau į krūtinę ir murmėjo. 

— Domine, no sum dignus. * Aš nevertas... pasakyk nors žodį, 
ir mano siela išgis. 

Jis meldėsi. Neįmanoma patikėti, neįmanoma paaiškinti, bet 
kažkas girdėjo jo maldą. 

Jis taip nemanė. 

Po mišių jis grįžo į trobelę ir bandė užmigti. Nesėkmingai. 

Vėliau rytą pas jį netikėtai užėjo jaunas kunigas, kurio jis 
nebuvo matęs. Jis pasibeldė ir žvilgtelėjo pro duris. 

— Jūs užsiėmęs? Galima su jumis truputį pakalbėti? 

Akyse - gilus rūpestis, balse — nenumaldomas prašymas. 

Šią akimirką Karas nekentė jo. 

— Įeik, — švelniai tarė jis. 

Jo krūtinėje blaškėsi piktas įniršis, kuris pavertė jį bejėgiu, 
kurio jis negalėjo numalšinti, kuris tūnojo jame lyg susisukusi 
virvė, visuomet galinti išsivynioti, kai kažkam kitam reikia pa- 
galbos. Jis nedavė jam ramybės. Net miegant. Sapnų pakraštyje 
visuomet skambėjo kažkieno kenčiančio silpnas ir šaižus šauks- 
mas. Tolumoje jo neįmanoma išgirsti. Jis visad būna vienodas. 
Ir pabudęs jis jausdavo, kad dar neįvykdė kažkokios pareigos. 

Jaunasis kunigas nervinosi, svyravo, atrodė kuklus. Karas kan- 
triai laukė. Pasiūlė jam cigaretę. Tirpios kavos. Tada prisivertė 


* Dieve, aš nevertas (/ot.). 

susikaupti, kai paniuręs jaunasis kunigas pamaža išrutuliojo ge- 
rai žinomą problemą — baisią kunigų vienatvę. 

Iš visų troškimų, su kuriais Karas yra susidūręs bendrijoje, 
šis pasidarė dominuojantis. Atskirti nuo šeimų ir moterų, dau- 
gelis jėzuitų bijojo, kad nesusaistytų savęs tvirta ir brangia drau- 
gyste su kitu kunigu. 

— Kartais aš norėčiau uždėti ranką ant kito jaunuolio peties, 
bet iškart išsigąstu, kad jis pamanys, jog aš esu homoseksualis- 
tas. Turiu omenyje, yra tiek teorijų apie slaptą susižavėjimą ku- 
nigais. Taigi aš paprasčiausiai to nedarau. Aš net neinu pas kitą 
pasiklausyti muzikos ar pašnekėti, ar parūkyti. Ne todėl, kad 
bijau jo; aš bijau, kad jis ims bijoti manęs. 

Karas jautė, kaip sunkumas iš jaunuolio pereina į jį. Jis leido 
jam išsilieti, tegul jaunasis kunigas kalba. 

Jis žinojo, kad jis vėl sugrįš, jo vienatvė sumažės, jie susi- 
draugaus, ir jis be baimės suprato, kad vėliau jis susidraugaus ir 
su kitais. 

Psichiatras pasijuto pavargęs, jis vėl grimzdo į savo paties 
skausmą. Pažvelgė į lėkštelę, kurią jam kažkas padovanojo per 
pracitas Kalėdas. MANO BROLIUI SKAUDA. AŠ PERIMU 
DALĮ JO SKAUSMO. JAME AŠ RANDU DIEVĄ, perskaitė 
jis. Jis pralaimėjo šį susirėmimą. Jis kaltino save. Buvo susižymė- 
jęs brolio kančios kelius, bet niekuomet jais nevaikščiojo; bent 
jau tikėjo, kad nevaikščioja. Jis manė, kad skausmas, kurį jautė, 
yra jo paties skausmas. 

Pagaliau svečias pažvelgė į savo laikrodį. Buvo laikas pietau- 
ti. Jis pakilo ir rengėsi išeiti. Tada stabtelėjo ir pažvelgė į garsų 
romaną ant Karo stalo. 

— Ar skaitei jį? — paklausė Karas. 

Jaunuolis papurtė galvą. 

— Ne, neskaičiau. Ar vertėtų? 

— Aš nežinau. Ką tik baigiau ir net nesuvokiu, ar jį supra- 
tau, — sumelavo Karas. Jis paėmė knygą ir ištiesė ją kunigui. — 
Nori paskaityti? Tikrai norėčiau išgirsti kieno nors kito nuomo- 
nę apie ją. 

— Žinoma, — tarė jėzuitas, apžiūrinėdamas knygą. — Pasi- 
stengsiu grąžinti po poros dienų. 

Atrodo, jo nuotaika pragiedrėjo. 

Jam išeinant durys sugirgždėjo, ir Karas trumpam pajuto 
ramybę. Paėmė savo brevijorių ir, išėjęs į kiemą, nužingsniavo į 
darbą. 

Po pietų jis turėjo dar vieną lankytoją — senyvą Šventosios 
Trejybės pastorių, jis atsisėdo ant kėdės prie stalo ir pareiškė 
užuojautą del Karo motinos mirties. 

— Demienai, laikiau porą mišių už ją ir vienas už jus, - sun- 
kiai ištarė jis ryškia airiška tarsena. 

— Labai malonu iš jūsų pusės, tėve. Labai ačiū. 

— Kiek jai buvo metų? 

— Septyniasdešimt. 

— Garbus amžius. 

Karas žvelgė į altoriaus atviruką, kurį pastorius atsinešė su 
savimi. Vienas iš trijų, naudojamų mišių metu. Jis buvo padeng- 
tas plastiku ir išraižytas maldų dalimis, kurias kunigas sakydavo. 
Psichiatras pasidomėjo, kodėl jį atsinešė. 

— Demienai, šiandien mes turėjome dar vieną atvejį. Ži- 
nai, bažnyčioje. Dar vieną išniekinimą. Bažnyčios gale Šven- 
tosios Mergelės statula buvo išpaišyta taip, kad ji panėšėjo į 
prostitutę, — pasakojo pastorius. Paskui jis padavė Karui atvi- 
ruką. — O štai čia tą patį rytą, kai jūs išvykote į Niujorką. Tai 
buvo šeštadienį? Taip, šeštadienį. Pažvelkit į jį. Aš tik ką 

kalbėjau su policijos seržantu, ir jis... na, Demienai, pažvelki- 
te į šį atviruką... 

Kol Karas tyrinėjo, pastorius paaiškino, kad kažkas įkišo 
mašinėle atspausdintą lapelį tarp atviruko apvalkalo ir bažny- 
tinio teksto. Pakeistas tekstas, nors ir pribraukytas ir su tipog- 
rafijos klaidomis, buvo atspausdintas taisyklinga lotynų kalba 
ir vaizdingomis erotiškomis frazėmis aprašė įsivaizduojamą les- 
bišką meilę tarp Švenčiausiosios Panelės Marijos ir Marijos 
Magdalietės. 

— Užtenka, nebūtina skaityti iki pabaigos, — tarė pastorius ir 
paėmė atviruką lyg bijodamas, kad daro nuodėmę. — Taigi tai 
puiki lotynų kalba, turinti savo stilių, bažnytinės kalbos stilių. 
Seržantas sako, kad jis šnekėjo su vienu jaunuoliu, psichologu, 
šis pasakęs, kad asmuo, kuris taip padarė, galįs būti... kunigas, 
pamišęs kunigas. Kaip jūs manote? 

Psichiatras truputį pagalvojo. Paskui linktelėjo galvą. 

— Taip. Gali būti. Lyg maištaujantis, lyg visiškai užvaldytas 
somnambulizmo. Aš nežinau. Visko gali būti. 

— Gal įtariate ką nors, Demienai? 

— Nesuprantu jūsų. 

— Na, anksčiau ar vėliau, galima sakyti, jie ateina pas jus. Aš 
turiu galvoje, nesveiki kunigai, jei tokių pas mus yra. Jūs neži- 
note tokių? Turinčių tokios ligos požymių. 

— Ne, nežinau. 

— Aš ir nemaniau, kad jūs pasakysite. 

— Aš iš tikrųjų nežinau, tėve. Somnambulizmas yra geras 
būdas daugeliui konfliktinių situacijų paaiškinti, o įprasta spren- 
dimų forma yra grynai simbolinė. Taigi aš tikrai nežinau. Ir jei 
tai somnambulas, jis tikriausiai serga visiška amnezija ir neturi 


jokio supratimo, ką daro miego metu. 

— O jeigu jums reikėtų pasakyti, kas jis? — atsargiai paklausė 
pastorius. 

Jis čiuptelėjo už savo ausies spenelio. Karas buvo pastebėjęs, 
kad tai įprastas gestas, kai žmogus darosi klastingas. 

— Aš tikrai nežinau, — pakartojo psichiatras. 

— Ne, ne. Aš ir nemaniau, kad jūs pasakysite, — jis pakilo ir 
pasuko durų link. — Aš žinau, į ką jūs, žmonės, panašūs! Į kuni- 
gus! — nusiskundė jis. 

Karui juokiantis, pastorius sugrįžo prie stalo ir padėjo ant jo 
atviruką. 

— Manau, jums reikėtų išstudijuoti šį dalyką, —- sumurmėjo 
jis. - Jums turėtų kilti kokia mintis. 

Pastorius pajudėjo durų link. 

— Ar jie patikrino pirštų atspaudus? — paklausė Karas. 

Pastorius sustojo ir lėtai apsisuko. 

— Abejoju. Be to, tai — ne kriminalinis nusikaltimas, ar ne? 
Greičiau tai padarė pamišęs parapijietis. Kaip jūs manote, De- 
mienai? Ar įmanoma, kad tai būtų kažkas iš parapijos? Aš ma- 
nau, kad taip. Tai buvo visiškai ne kunigas, o koks nors parapi- 
jietis, — jis vėl timptelėjo už ausies spenelio. — Kaip jūs manote? 

— Nežinau, — pakartojo Karas. 

— Aš ir nemaniau, kad jūs pasakysite. 

Vėliau vakare tėvas Karas buvo atleistas iš patarėjo pareigų 
ir paskirtas Džordžtauno universiteto Medicinos mokyklos psi- 


chiatrijos dėstytoju. Jis reikalavo „poilsio“. 

Regana gulėjo ant nugaros Kleino tyrimų kambaryje iškė- 
lusi rankas ir kojas. Paėmęs jos koją abiem rankomis, gydytojas 
sulenkė ją per kulkšnį. Kurį laiką jis laikė ją taip, tada staigiai 
atleido. Koja išsitiesė. 

Jis pakartojo šią procedūrą kelis kartus, bet rezultatas buvo 
tas pats. Gydytojas atrodė nepatenkintas. Kai staiga Regana at- 
sisėdo ir spjovė jam į veidą, jis paprašė slaugės pasilikti kamba- 
ryje, o pats grįžo į kabinetą pakalbėti su Kris. 

Buvo balandžio dvidešimt šeštoji. Sekmadienį ir pirmadienį jis 
buvo išvažiavęs, ir Kris negalėjo jo rasti iki šios dienos ryto. Ji papa- 
sakojo apie Reganos elgesį pobūvio metu ir vėliau drebėjusią lovą. 

— Ji pati drebėjo? 

— Ji drebėjo. 

— Ilgai? 

— Aš nežinau. Galbūt dešimt, galbūt penkiolika sekundžių. 
Tai tiek, kiek aš mačiau. Paskui Regana lyg suakmenėjo ir prisiš- 
lapino. O galbūt buvo prisišlapinusi anksčiau. Aš nežinau. Bet 
tada ji iškart užmigo mirtinu miegu ir neprabudo iki kitų pietų. 

Daktaras Kleinas susimąstęs kažką rašė. 

— Kas tai? — paklausė Kris susirūpinusi balsu. 

Kai ji buvo atvykusi pirmą kartą, jis pasižymėjo sau, kad lo- 
vos drebėjimą sukėlė kloniniai spazmai — besikaitaliojantis rau- 
menų susitraukimas ir atsipalaidavimas. Lėtinė forma, tada pa- 
sakė jis, rodo smegenų pažeidimą. 

— Ką gi, testas buvo neigiamas, — pasakė jis ir paaiškino, kad 
kloninėje padėtyje besikaitaliojantis kojos sulenkimas ir atpalai- 
davimas turėtų sukelti kloninius susitraukimus. Jis sėdėjo prie 


savo stalo ir atrodė dar labiau susirūpinęs. — Ar ji turėjo traumų? 


99 


William Peter Blatty 


— Galvos? — paklausė Kris. 

— Taip. 

— Ne. 

— Vaikų ligos? 

— Įprastos. Tymai, kiaulytė, vėjaraupiai. 

— Miegodama vaikščiodavo? 

— Iki to atvejo — ne. 

— Ką jūs norite pasakyti? Pobūvio metu ji vaikščiojo mie- 
godama? 

— Taip. Ji iki šiol nežino, ką ji darė tą naktį. Yra dar vienas 
dalykas, kurio ji taip pat neprisimena. 

— Kada tai įvyko? 

Sekmadienis. Regana dar miega. Užmiestinis skambutis. 
Hovardas. 

— Kaip Regi? 

— Labai ačiū, kad paskambinai per gimtadienį. 

— Aš buvau įstrigęs jachtoje. Dėl Dievo meilės, liaukis. Aš 
paskambinau, kai tik grįžau į viešbutį. 

— Na žinoma. 

— Ji tau nesakė? 

— Tu šnekėjai su ja? 

— Taip. Todėl ir nutariau tau paskambinti. Koks velnias ją 
apsėdo? 

— Apie ką tu šneki? 

— Ji paprasčiausiai pasakė man „čiulpk b...“ ir padėjo ragelį... 

Pasakodama šį įvykį daktarui Kleinui, Kris paaiškino, kad 
kai Regana pagaliau atsibudo, ji nieko neprisiminė nei apie po- 
kalbį telefonu, nei apie tai, kas įvyko puotos metu. 

— Tad galbūt ji nemelavo apie baldų perstatymą, — spėjo 


Kleinas. 

— Nesuprantu jūsų. 

— Be abejonės, ji pati stumdė juos, bet būdama tokios būk- 
lės, nežinojo ką daro. Tai vadinama automatizmu. Kaip transo 
būklėje. Pacientas nežino ir neprisimena, ką jis daro. 

— Tačiau, daktare, man kelia nerimą toks dalykas. Jos kam- 
baryje yra didžiulė sunki komoda, padaryta iš tikmedžio. Ji tu- 
rėtų sverti visą toną. Kaip ji galėjo ją pajudinti? 

— Patologijai žinomi nežmoniškos jėgos atvejai. 

— Tikrai? Iš kur ji atsiranda? 

Gydytojas patraukė pečiais. 

— To niekas nežino. Beje, be to, ką jūs man papasakojote, — 
tęsė jis, — jūs nepastebėjote kitų keisto elgesio formų? 

— Na, ji pasidarė visiškai apsileidusi. 

— Keista, — pažymėjo jis. 

— Jai tai nebūdinga. Oi, palaukite, žinoma! Jūs prisimenate 
tą planšetę spiritizmo seansams, su kuria ji žaisdavo? Kapitoną 
Haudį? 

— Išgalvotą žaidimų draugą? — gydytojas linktelėjo galvą. 

— Dabar jinai girdi jį, — lyg paslaptį atskleidė Kris. 

Gydytojas parėmė smakrą rankomis. Kris toliau pasakojant, 
jo akys ėmė bėgioti ir susiaurėjo iki tamsių siaurų plyšelių. 

— Vakar rytą, — pasakojo Kris, — aš girdėjau, kaip ji kalbasi 
su Haudžiu savo miegamajame. Aš turiu omenyje, ji šneka, o 
paskui laukia, lyg žaisdama su planšete. Kai aš pažvelgiau į kam- 
barį, jame nebuvo jokios planšetės, o Regi linksėjo galvą lyg 
sutikdama su tuo, ką jis sako. 

— Ar jinai matė jį? 

— Nemanau. Ji buvo šiek tiek palenkusi galvą į šoną; ji taip 
daro, kai klausosi muzikos. 


Gydytojas mįslingai palinksėjo galvą. 


101 


William Peter Blatty 


— Taip taip. Suprantu. Ar būna dar kokių panašių reiški- 
nių? Ar ji mato ką nors? Užuodžia ką nors? 

— Užuodžia, — prisiminė Kris. — Ji nuolat užuodžia kažkokį 
stiprų kvapą savo miegamajame. 

— Degėsių kvapą? 

— Taip! — sušuko Kris. — Iš kur jūs žinote? 

— Tai tam tikro smegenų cheminio elektrinio aktyvumo su- 
trikimo simptomas. Jūsų dukters atveju — sutrikimo smilkininėje 
smegenų skiltyje, — jis pridėjo ranką prie viršutinės priekinės kau- 
kolės dalies. — Štai čia, priekinėje smegenų dalyje. Šiuo metu tai 
būna labai retai, bet šis sutrikimas sukelia labai keistas haliucina- 
cijas, ypač prieš konvulsijų pradžią. Todel, aš manau, jis taip daž- 
nai painiojamas su šizofrenija. Bet tai nėra šizofrenija. Tai smilki- 
ninės smegenų skilties pažeidimas. Ir kadangi kloninis testas 
nedavė rezultatų, aš norėčiau padaryti EEG, misis Makneil. 

— Kas tai? 

— Elektroencefalograma. Ji parodys jos smegenų bangų mo- 
delį. Paprastai ji aiškiai parodo nenormalų funkcionavimą. 

— Bet jūs manote, kad visa bėda smilkininėje smegenų 
skiltyje, a? 

— Ji tikrai turi tokį sindromą, misis Makneil. Pavyzdžiui, jos 
netvarkingumas, agresyvumas, keistas elgesys, taip pat nesąmo- 
ningi judesiai. Ir žinoma, traukuliai, priverčiantys lovą drebėti. 
Paskui paprastai būna lovos prišlapinimas arba vėmimas, arba 
abu kartu, o dar vėliau — gilus miegas. 

— Jūs norite ją ištirti dabar? — paklausė Kris. 

— Taip, aš manau, mums nereikia atidėlioti, bet jai reikės 
suleisti raminamųjų. Jei ji judės ar krūpčios, mes negausime 
jokių rezultatų, todėl aš norėčiau suleisti jai, sakysime, dvidešimt 


penkis miligramus libriumo. 

— Jėzau, darykite tai, ką jums reikia, — sukrėsta tarė ji. 

Ji palydėjo jį į tyrimo kambarį, ir kai Regana pamatė, kad jis 
rengiasi daryti injekciją, — sukliko ir paleido į orą visą srautą 
nešvankybių. 

— Brangioji, tai padės tau, - įkalbinėjo Kris. 

Ji palaikė Reganą, kad ši nejudėtų, kol daktaras Kleinas lei- 
do raminamuosius. 

— Aš tuoj grįšiu, — tarė gydytojas, linktelėjo, ir kol slaugė 
atrideno EEG aparatą į kambarį, išėjo apžiūrėti kitų pacientų. 

Kai jis sugrįžo, libriumas dar nebuvo suveikęs. Kleinas atro- 
dė nustebęs. 

— Tai gan didelė dozė, - sumurmėjo jis. 

Jis suleido dar dvidešimt penkis miligramus, išėjo, grįžo, ra- 
do Reganą paklusnią ir ramią. 

— Kąjūs darote? — paklausė Kris, kai Kleinas pritvirtino drus- 
ka apteptus elektrodus prie Reganos galvos odos. 

— Mes dedame po keturis abiejose pusėse, - paaiškino jis. — 
Tai leidžia nustatyti smegenų bangas ir iš kairės, ir iš dešinės 
smegenų pusės, o paskui palyginti jas. 

— Kam jas reikia lyginti? 

— Gali būti žymių skirtumų. Pavyzdžiui, aš turėjau pacien- 
tą, kuris matė haliucinacijas, — tarė Kleinas. — Jis kažką regėjo, 
kažką girdėjo, bet, žinoma, to kažko visai nebuvo. Aš pastebė- 
jau skirtumus tarp dešiniosios ir kairiosios pusės bangų ir nu- 
stačiau, kad jis matė haliucinacijas tik viena galvos puse. 

— Tai beprotiška! 

— Kairioji akis ir ausis funkcionavo normaliai; tik dešinioji 
pusė kažką mate ir girdėjo. Gerai, pažiūrėsime, — jis įjungė apa- 
ratą ir parodė į bangas ant fluorescencinio ekrano. - Dabar abi 


pusės kartu, — paaiškino jis. — Mane ypač domina smailios 

bangos, — jis smiliumi vedžiojo ore, — labai aukštos amplitudės 
bangos, kurios ateina po keturias ar aštuonias per sekundę. Jas 
siunčia smilkininė smegenų skiltis, — paaiškino jis. 

Jis atidžiai išstudijavo smegenų bangų modelį, bet nerado 
jokios aritmijos. Jokių smailių bangų. Jokių lūžių. Abiejų pusių 
palyginimas taip pat nedavė jokių rezultatų. 

Kleinas suraukė kaktą. Jis negalėjo suprasti. Dar kartą pa- 
kartojo visą procedūrą. Viskas taip pat. 

Jis pašaukė slaugę ir paprašė ją pabūti su Regana, o pats 
kartu su Kris grįžo į savo kabinetą. 

— Taigi kokie rezultatai? — pasiteiravo Kris. 

Gydytojas liūdnai susimąstęs atsisėdo ant stalo krašto. 

— EEG turėjo patvirtinti jos diagnozę, bet aritmijos nebuvi- 
mas dar nieko galutinai neįrodo. Tai galėtų būti isterija, bet 
modeliai prieš ir po konvulsijų tikrai yra neįprasti. 

Kris suraukė antakius. 

— Žinote, daktare, jūs vis kartojate „konvulsijos“. Koks tiks- 
lus ligos pavadinimas? 

— Na, tai nėra liga, — tyliai tarė jis. 

— Ir kaip jūs tai vadinate? Konkrečiai. 

— Tai vadinama epilepsija, misis Makneil. 

— O Dieve. 

Kris susmuko į kėdę. 

— Na, palaukite, - guodė Kleinas. — Aš matau, kad, kaip ir 
daugumos žmonių, jūsų supratimas apie epilepsiją yra perdėtai 
išpūstas ir tikriausiai neturi jokio pagrindo. 

— Ar tai paveldima? — krūptelėjusi paklausė Kris. 

— Tai vienas iš prasimanymų, — švelniai tarė Kleinas. — Bent 
jau daugelis gydytojų mano, kad taip nėra. Matote, praktiškai 
kiekvieną gali ištikti konvulsijos. Daugelio mūsų atsparumas 

konvulsijoms yra labai stiprus, bet kai kurių atsparumo ribos 
gan siauros; taigi skirtumas tarp jūsų ir epileptiko yra tik atspa- 
rumo ribų reikalas. Ir viskas. Tik ribų. Tai nėra liga. 

— O kas tada yra nenormalios haliucinacijos? 

— Sutrikimas. Kontroliuojamas sutrikimas. Misis Makneil, 
yra daugybė jo tipų. Pavyzdžiui, jūs sėdite čia ir vienai sekundei 
„atsijungiate“, tai yra neišgirstate kažko, ką aš sakau. Tai epi- 
lepsijos rūšis, misis Makneil. Taip. Tai tikrių tikriausias epilep- 
sijos priepuolis. 

— Reganai taip nėra, — paneigė Kris. - Ir kaip tai gali atsitikti? 

— Klausykite, mes dar vis nesame tikri, kas jai yra, ir aš visiš- 
kai sutinku, kad galbūt jūs teisi — galbūt tai psichosomatiška. 
Nors aš abejoju. Ir atsakant į jūsų klausimą, epileptikams bū- 
dingas konvulsijas gali išjudinti bet kuris smegenų funkciona- 
vimo pakitimas: nerimas, nuovargis, emocinis stresas, tam tik- 
ras muzikinio instrumento garsas. Kartą aš turėjau pacientą, kurį 
priepuolis ištikdavo tik autobuse, kai jis važiuodavo namo pro 
paskutinį kvartalą. Pagaliau mes nustatėme, kas sukelia jį: žyb- 
sinti šviesa, atsimušanti į autobuso langą nuo balto tvoros sker- 
sinio. Matote, kitu paros metu ar autobusui važiuojant kitu grei- 
čiu jo nebūtų ištikęs priepuolis. Jis turėjo sutrikimą — randą 
smegenyse, jis buvo likęs po kažkokios vaikiškos ligos. Jūsų duk- 
ters atveju randas galėtų būti priešakinėje smilkininėje smege- 
nų skiltyje, ir kai jis sujaudinamas tam tikro bangos ilgio ir peri- 
odiškumo elektrinio impulso, tada sukelia nenormalių reakcijų 
sprogimą. Suprantate? 

— Taip, — Kris liūdnai atsiduso. - Bet aš jums pasakysiu tiesą, 
daktare. Aš nesuprantu, kaip galėjo taip pasikeisti jos asmenybė. 

— Tai ypač būdinga smilkininės smegenų skilties atveju ir 


gali tęstis dienas ar net savaites. Neatmetamas ir destruktyvus 

bei kriminalinis elgesys. Iš tiesų yra buvę tokių didelių pasikei- 
timų, kad prieš du ar tris šimtus metų žmonės su smilkininės 
smegenų skilties pažeidimais buvo laikomi velnio apsėstais. 

— Kokiais? 

— Užvaldytais Šėtono sąmonės. Žinote, kažkas panašaus į 
prietaringą versiją apie asmenybės skilimą. 

Kris užsimerkė ir nuleido galvą ant sugniaužto kumščio. 

— Pasakykite man ką nors gero, - sumurmėjo ji. 

— Na, nepulkite į paniką. Jei tai pažeidimas, jai iš dalies ir 
pasisekė. Tada mums reikės pašalinti randą ir viskas bus gerai. 

— Tiesiog nuostabu. 

— Arba smegenis kas nors gali spausti. Aš norėčiau padaryti 
keletą jos kaukolės rentgeno nuotraukų. Pas mus yra rentgeno- 
logas ir, jei aš jį surasčiau, mes galėtume padaryti nuotraukas 
dabar. Ar pakviesti jį? 

— Dieve, taip. Žinoma. 

Kleinas paskambino ir susitarė. Reikia nedelsiant atvesti ją, 
atsakė jie. 

Jis padėjo ragelį ir ėmė rašyti receptą. 

— Dvidešimt pirmas kabinetas antrame aukšte. Aš jums pa- 
skambinsiu rytoj arba ketvirtadienį. Noriu sužinoti, ką mano neu- 
rologas. Kol kas nebeduokite ritalino. Pabandykime libriumą. 

Jis išplėšė recepto lapelį iš knygutės ir padavė Kris. 

— Aš patarčiau visuomet būti šalia jos, misis Makneil. Vaikš- 
čiodama transe, jei taip yra, ji visuomet gali susižaloti. Ar jūsų 
miegamasis toli nuo jos? 

— Ne, arti. 

— Tai gerai. Pirmame aukšte? 

— Antrame. 

— Jos miegamajame dideli langai? 

— Vienas nemažas. O ką? 

— Aš patarčiau laikyti jį uždarą, galbūt net užrakinti jį. Transe 
ji gali iššokti pro jį. Kartą aš turėjau... 

— ...pacientą, — užbaigė Kris, kreivai ir išvargusiai šypsodamasi. 

Jis nusijuokė. 

— Man atrodo, aš jų daug turiu, tiesa? 

— Keletą. 

Ji užsidengė veidą ranka ir susimąsčiusi pasilenkė į priekį. 

— Žinote, aš dabar dar apie šį tą pagalvojau. 

— Ir apie ką? 

— Jūs sakėte, kad po priepuolio visi užmiega kaip užmušti. 
Jai taip buvo šeštadienio naktį. Juk sakėte taip? 

— Taip, — linktelėjo Kleinas. — Teisingai. 

— O kodėl tada, kai ji sakydavo, kad lova dreba, ji visuomet 
būdavo visiškai pabudusi? 

— Jūs man šito nesakėte. 

— Bet taip yra. Ji normaliai atrodydavo. Ateidavo į mano 
kambarį ir prašydavo miegoti kartu. 

— Į lovą šlapinosi? Vėmė? 

Kris papurtė galvą. 

— Nieko panašaus. 

Kleinas suraukė antakius ir kurį laiką kramtė lūpą. 

— Na, pažiūrėsime į rentgeno nuotraukas, — pagaliau tarė jis. 

Išsunkta ir sustabarėjusi ji nuvarė Reganą pas rentgenolo- 
gą, stovėjo šalia jos, kol buvo padarytos nuotraukos, parvežė ją 
namo. Po antros injekcijos ji keistai tylėjo, ir dabar Kris paban- 
dė išjudinti ją. 

— Nori pažaisti monopolį ar ką kitą? 

Regana papurtė galvą ir pažvelgė į savo motiną nieko nere- 


ginčiomis akimis, kurios atrodė lyg nugrimzdusios tolumoje. 

— Aš noriu miego, - Reganos balsas buvo panašus į jos akis. 

Paskui ji apsisuko ir užlipo laiptais į savo miegamąjį. 

Tikriausiai libriumas, pagalvojo Kris, žiūrėdama į ją. Galų 
gale ji atsiduso ir nuėjo į virtuvę, įsipylė kavos ir draugę su Šaro- 
na prisėdo prie pusryčių staliuko. 

— Kaip sekėsi? 

— O, Dieve! 

Ji švystelėjo recepto lapelį ant stalo. 

— Geriau paskambink ir pasakyk, kad atsiųstų tų vaistų, — 
tarė ji ir tik tada papasakojo, ką jai pasakė gydytojas. — Jei aš 
būsiu užsiėmusi ar išėjusi, nenuleisk nuo jos akių. Gerai? 

Staiga prisiminė. 

Ji pakilo nuo stalo ir nuėjo į Reganos miegamąjį. Rado ją 
užsiklojusią, giliai miegančią. 

Kris nuėjo prie lango ir patikrino, ar gerai uždarytas. Pa- 
žvelgė žemyn. Langas išėjo tiesiai į stačius laiptus, o šie staigiai 
nėrė į M gatvę. 

Taaip. Reikia kuo greičiau iškviesti sbynų meistrą. 

Kris grįžo į virtuvę, pažymėjo tai lapelyje, nuo kurio Šarona 
pradėdavo savo darbą, davė Vili pietų valgiaraštį ir paskambi- 
no savo agentui. 

— Ką nusprendei del scenarijaus? — paklausė jis. 

— Taip, jis nuostabus, Edai. Padarykime jį, — tarė ji. - Kada 
pradėsime? 

— Tavo dalis bus liepos mėnesį, taigi tau reikia pradėti reng- 
tis jau dabar. 

— Tu nori pasakyti — dabar? 

— Aš noriu pasakyti — dabar. Kris, tai tau ne vaidinti. Reikia 
didžiulio pasirengimo. Tau reikia dirbti su dekoratoriumi, kos- 


tiumų dizaineriu, grimuotoju, prodiuseriu. Reikia pasirinkti 

operatorių ir redaktorių, sudaryti kadrų eskizus. Kris, tu pati 
viską gerai žinai. 

— Ot velnias. 

— Kas nors negerai? 

— Negerai, Edai. 

— Kas? 

— Regana sunkiai serga. 

— Kas jai? 

— Jie dar nežino. Aš laukiu tam tikrų testų. Klausyk, Edai, aš 
negaliu jos palikti. 

— O kas liepia tau palikti ją? 

— Ne, Edai, tu nesupranti. Man reikia būti namie kartu su 
ja. Jai reikia mano dėmesio. Klausyk, aš negaliu tau paaiškinti, 
Edai, tai per daug sudėtinga, tad gal mes trumpam atidėsime? 

— Negalime. Kris, jie nori parodyti jį Muzikos Namuose per 
Kalėdas ir, man atrodo, jau dabar jį reklamuoja. 

— Edai, dėl Dievo meilės, jie juk gali palaukti kelias savaites! 

— Klausyk, tu prisispyrusi prašeisi tapti režisiere, o dabar 
staiga... 

— Taip, Edai, aš žinau, — pertarė ji, — aš tikrai noriu, aš labai 
noriu, ir tau reikės pasakyti tik tai, kad man reikia dar trupučio 
laiko! 

— Ir jei aš taip padarysiu, viskas nueis niekais. Tokia mano 
nuomonė. Klausyk, jiems tavęs nereikia, ir tu tai žinai. Jie daro 
tai del Mūro, ir man atrodo, jei jie dabar nueis pas jį ir pasakys, 
kad ji nežino, ar norinti režisuoti, j7s atsisakys tavęs. Klausyk, 
Kris, kalbėk rimtai. Daryk, ką nori. Man nesvarbu. Pinigų ne- 
gausim tol, kol nebaigsim. Bet jeigu tu nori, aš galiu taip ir pa- 
daryti: aš paprašau dar kelių savaičių, ir jie mūsų atsisako. Taigi 


ką man jiems pasakyti? 

— Nežinau, - atsiduso Kris. 

— Tai nėra lengva. Aš suprantu. 

— Tai tikrai nelengva. Klausyk... 

Ji galvojo. Paskui papurtė galvą. 

— Edai, jiems reikės palaukti, — tarė ji išvargusiu balsu. 

— Kaip nori. 

— Gerai, Edai. Duok man žinią. 

— Aš paskambinsiu. Ir nesijaudink. 

— Ir tu taip pat. Sudie. 

Ji padėjo ragelį ir, pajutusi depresiją, užsidegė cigaretę. 

— Beje, kalbėjau su Hovardu. Ar pasakojau tau? — tarė ji 
Šaronai. 

— Kada? Tu jam sakei, kad Regana serga? 

— Sakiau. Ir dar sakiau, kad jis atvažiuotų ir susitiktų su ja. 

— Jis atvažiuos? 

— Nežinau. Man atrodo, kad ne, - atsakė Kris. 

— Galėtų ir pasistengti. 

— Galėtų, — atsiduso Kris. — Bet reikia suprasti ir jo padėtį, 
Šarona. 

— Ką tu turi omenyje? 

— Na, visą tą „misteris Kris Makneil“ nesąmonę. Regi taip 
pat buvo to dalis. Ji buvo su manimi, c jis — ne. Visados aš ir 
Regi ant žurnalų viršelių, aš ir Regi plakatuose, mama ir dukre- 
lė, nuotraukų dvynukės, — ji liūdnai nukratė pelenus. — Ak, 
velnias, kas žino. Viskas taip susimaišė. Bet labai sunku baigti su 
juo, Šarona. Aš negaliu. 

Ji paėmė knygą, gulinčią prie Šaronos alkūnės. 

— Ir ką tu skaitai? 

— Ką tu turi galvoje? A, š774! Tai — tau. Aš ir užmiršau. Misis 


Perin užnešė ją. 

— Ji buvo užėjusi? 

— Taip, šįryt. Pasakė, kad labai gailisi tavęs neradusi, kad 
turinti išvažiuoti iš miesto, bet iškart paskambins sugrįžusi. 

Kris linktelėjo ir pažvelgė į knygos pavadinimą: Velnio gar- 
binimo ir su tuo susijusių okultinių reiškinių studijos. Ji atvertė 
knygą ir rado plunksnakočiu rašytą Meri Džou Perin laiškelį: 

Brangioji Kris. Netyčia užėjau į Džordžiauno universiteto 
biblioteką ir paemiau ją Jums. Joje yra keli skyriai apie Juodąsias 
mišias. Jums reikėtų ją visą perskaityti. Man atrodo, kiti skyriai 
jums ypač patiks. Iki susitikimo. 

Meri Džou 

— Maloni moteris, — tarė Kris. 

— Taip, labai, — sutiko Šarona. 

Kris greitai sklaidė knygos lapus. 

— Na, ir kokios naujienos apie Juodąsias mišias? Šiurpios? 

— Nežinau, — atsakė Šarona. — Aš jos neskaičiau. 

— Netinka siekiant ramybės? 

Šarona išsitiesė ir nusižiovavo. 

— Tokios knygos ne man. 

— Kas atsitiko su tavo Jėzaus kompleksu? 

— Apie ką tu šneki?! 

Kris pastūmėjo knygą Šaronos link. 

— Štai, perskaityk ją ir papasakok, kas joje rašoma. 

— Ir pradėk sapnuoti košmarus! 

— O už ką, tavo manymu, gauni pinigus? 

— Už vėmimą. 

— Aš pati galiu išsivemti, - sumurmėjo Kris, imdama vakari- 
nį laikraštį. — Reikia tik suvirškinti verslo vadybininko patari- 
mus, ir tu vemsi krauju visą savaitę, — suirzusi ji padėjo laikraštį 


į šalį. — Šarona, įjunk radiją. Paklausykime žinių. 

Šarona papietavo drauge su Kris ir išėjo į pasimatymą. Kny- 
g3 ji paliko ant stalo. Kris žvelgė į knygą ir svarstė, gal paskaityti, 
bet nuovargis ją įveikė, ir Kris, palikusi knygą ant stalo, užlipo į 
antrą aukštą. 

Ji pažvelgė į Reganą. Ši vis dar miegojo užsiklojusi. Ji dar 
kartą patikrino langą. Išeidama iš kambario paliko pravertas 
duris, tą pat padarė su savo miegamojo durimis ir įsiropštė į 
lovą. Trumpai žiūrėjo televizorių. Paskui užmigo. 

Kitą rytą knyga apie velnio garbinimą buvo dingusi nuo 
stalo. 

Niekas neatkreipė į tai dėmesio. 


3 


Neurologas konsultantas vėl prisegė rentgeno nuotraukas 
ir eme ieškoti įdubimų, kurie turėtų atrodyti lyg varinės mone- 
tos, išdaužytos mažu plaktuku. Daktaras Kleinas stovėjo už jo 
sudėjęs rankas. Jie abu ieškojo pažeidimų arba skysčio susikau- 
pimo, kankorėžinės liaukos galimo poslinkio. Dabar jie tyrė Liu- 
kenšadlio kaukolės metodu, ieškodami įdubimų, kurie parody- 
tų lėtinį vidinės kaukolės spaudimą. 

Jie nieko nerado. Buvo ketvirtadienis, balandžio 28-oji. 

Neurologas nusiemė akinius ir atsargiai įsikišo juos į kairę 
vidinę švarko kišenę. 

— Čia nieko nėra, Semai. Nieko, ką aš galėčiau įžvelgti. 

Kleinas suraukė antakius ir papurtė galvą. 

— Nieko nesuprantu. 


— Norėsi dar kartą peršviesti? 

— Ne. Pabandysiu punkciją. 

— Gera mintis. 

— O dabar norėčiau, kad tu apžiūrėtum ją. 

— Šiandien? 

— Na, aš 

Telefono skambutis. 

— Atsiprašau, — jis pakėlė ragelį. — Klausau! 

— Skambina misis Makneil. Sako, labai svarbu. 

— Kuri linija? 

— Dvylikta. 

Jis paspaudė papildomą telefono mygtuką. 

— Misis Makneil, čia daktaras Kleinas. Kas atsitiko? 

Jos balsas skambėjo isteriškai lyg pamišėlės. 

— O Dieve, daktare, Regana! Ar galite dabar iškart atvažiuoti? 

— Kas atsitiko? 

— Aš nežinau, daktare, aš negaliu to apibūdinti! Dėl Dievo 
meilės, atvažiuokite! Dabar! 

— Važiuoju! 

Jis nuspaudė mygtuką ir skust savo sekretorei. 

— Siuzana, pasakyk Desneriui, kad priimtų ir mano pacien- 
tus, — padėjo ragelį ir nusivilko švarką. — Tai ji. Nori važiuoti 
kartu? Čia netoli, iškart už tilto. 

— Turiu laisvą valandėlę. 

— Važiuojam. 

Po kelių minučių jie jau buvo prie durų, čia juos pasitiko 
Šarona ir čia jie išgirdo siaubingą vaitojimą ir klyksmą, sklin- 
dančius iš Reganos miegamojo. 

— Aš - Šarona Spenser, — tarė ji. - Eime. Ji viršuje. 

Ji nusivedė juos prie Reganos miegamojo durų, atidarė jas 
ir šūktelėjo: 

— Kris, gydytojai atvyko. 

Kris iškart priėjo prie durų. Jos veidas buvo iškreiptas baimės. 

— O Dieve mano, įeikite, — drebančiu balsu ištarė ji. — Įeiki- 
te ir pažiūrėkite, ką ji daro. 

— Tai daktaras... 

Kleinas pažvelgė į Reganą ir nebaigė pristatyti savo kolegos. 
Mergaitė isteriškai klykė ir mosikavo rankomis, o jos kūnas ho- 
rizontaliai pakilo nuo lovos į orą ir negailestingai šlioptelėjo ant 
čiužinio. Viskas vyko greitai ir vel kartojosi. 

— Mama, priversk jį sustoti! — spigiai klykė ji. — Sustabdyk jį. 
addamaaaaa! 

— Oi, mano vaikeli, — raudojo Kris, kramtydama savo kumštį. 
Ji maldaujamai pažvelgė į Kleiną. - Daktare, kas jai? Kas čia darosi? 

Šis papurtė galvą neatitraukdamas žvilgsnio nuo Reganos. 
Keistas reiškinys vis dar tęsėsi. Kiekvieną kartą ji pakildavo į orą 
apie trisdešimt centimetrų, tada žnekteldavo žemyn su skaus- 
mingu atodūsiu — lyg nematomos rankos pakeldavo ją į viršų ir 
mesdavo žemyn. 

Kris drebančia ranka užsidengė akis. 

— Jėzau, Jėzau! — kimiai tarė ji. - Daktare, kas tai? 

Judesiai aukštyn žemyn staiga liovėsi, ir dabar mergaitė karšt- 
ligiškai purtėsi į šonus, jos akys akiduobėse buvo apvirtusios taip, 
kad matėsi tik baltymai. 

— Oi, jis degina mane... degina mane! — vaitojo Regana. — 
Aš degu! Degu! 

Ji tai sukryžiuodavo, tai vėl išskėsdavo kojas. 

Gydytojai priėjo arčiau, iš abiejų lovos pusių. Purtydamasi ir 
trūkčiodama Regana atkragino galvą, atverdama ištinusią burną. 


Pradėjo murmėti kažką nesuprantamu keistu gomuriniu balsu: 

— ...sakeinuseša ... sakeinuseša... 

Kleinas suėmė jos ranką — patikrinti pulsą. 

— Dabar, brangioji, pažiūrėkime, kas čia yra, — švelniai 
tarė jis. 

Tą pačią sekundę nuo siaubingai galingo Reganos rankos 
smūgio jis kaip ritė, apstulbęs ir sukdamasis, nulėkė į kitą kam- 
bario galą. Regana atsisėdo lovoje įniršio iškreiptu veidu. 

— Paršelis 72220! — sustaugė ji šiurkščiu ir galingu balsu. - Ji 
mano! Saugokitės jos. Ji mano! 

Iš jos gerklės siūbtelėjo viauksėjantis juokas. Paskui ji nuvir- 
to ant nugaros, lyg kažkas būtų pastūmęs ją. Pasikėlė naktinius 
marškinius, atidengdama lyties organus. 

— Dulkinkit mane! Dulkinkit mane! - klykė ji daktarams ir 
emė klaikiai masturbuotis abiem rankomis. 

Po keliolikos sekundžių Kris dusdama nuo ašarų išbėgo iš 
kambario, kai Regana pridėjo savo pirštus prie burnos ir ėmė 
laižyti juos. 

Kleinui artėjant prie lovos, Regana tarytum nurimo visiškai 
patenkinta savimi ir rankomis glostėsi kojas. 

— O taip, mano perliuk, — niūniavo ji tuo pačiu šiurkščiu 
balsu. Jos akys buvo užmerktos lyg ekstazėje. - Mano vaikeli... 
mano gėlyte... mano perliuk... 

Paskui ji vėl ėmė purtytis į šonus, išdejuodama beprasmius 
skiemenis. Staiga ji atsisėdo. Plačiai atmerktose akyse švietė be- 
jegiška baimė. 

Ji ėmė miaukti kaip katė. 

Paskui loti. 

Tada žvengti. 

Vėliau, susilenkusi per liemenį, ėmė suktis greitais ir ener- 


gingais ratais. Pradėjo dusti. 

— Sustabdykit Jį! - raudojo ji. — Prašau, sustabdykit jį! Skau- 
da! Priverskite jį sustoti! Priverskite jį sustoti! Aš negaliu kvėpuoti! 

Kleinui to jau buvo per daug. Jis čiupo savo vaistų krepšį, 
priėjo prie lango ir ėmė ruošti injekciją. 

Neurologas liko prie lovos. Regana lyg pastūmėta krito ant 
nugaros. Jos akys vėl apsivertė ir ji, blaškydamasi į šonus, pradė- 
jo greitai murmėti gomuriniu balsu. Neurologas pasilenkė ar- 
čiau ir stengėsi pagauti žodžius. Paskui pamatė, kad Kleinas moja 
jam ranka, ir priėjo artyn. 

— Aš suleisiu jai libriumo, - atsargiai tarė jam Kleinas, laiky- 
damas švirkštą prieš šviesą. — Bet tau reikės palaikyti ją. 

Neurologas linktelėjo. Jis atrodė susirūpinęs kitkuo. Jis pa- 
lenkė galvą į šoną lyg klausydamasis murmėjimo, sklindančio 
nuo lovos. 

— Ką ji sako? — sušnibždėjo Kleinas. 

— Nežinau. Negaliu suprasti. Nesąmoningi skiemenys. 

Tačiau ir jo paties toks paaiškinimas netenkino. 

— Bet ji Ąa/ba, lyg tai kažką reikštų. Jos balsas moduliuotas. 

Kleinas linktelėjo lovos link, ir jie tyliai priėjo iš abiejų pu- 
sių. Tada ji sustingo lyg stabo ištikta. Gydytojai reikšmingai žvilg- 
telėjo vienas į kitą. Paskui vėl nukreipė žvilgsnius į Reganą - ši 
ėmė lenkti savo kūną į neįmanomą padėtį: lyg įrempdama lan- 
ką ji lenkė jį tol, kol galva pasiekė pėdas. Ir klykė iš skausmo. 

Gydytojai susižvalgė nežinodami ką daryti. Tada Kleinas da- 
vė neurologui ženklą, bet konsultantas nespėjo sugriebti jos — 
mergaitė nualpo, žnektelėjo ant lovos ir prisišlapino. 

Kleinas pasilenkė ir pakėlė jos akies voką. Patikrino pulsą. 

— Kurį laiką ji bus be sąmonės, — sumurmėjo jis. - Man 
atrodo, tai buvo konvulsijos. Kaip manai? 


— Taip. Ir aš taip manau. 

— Vis dėlto apsidrauskime, — tarė Kleinas ir padarė neskaus- 
mingą injekciją. 

— Ir ką tu manai? — Kleinas paklausė konsultantą, pridėjęs 
sterilios marlės skritulėlį prie injekcijos vietos. 

— Smilkininė smegenų skiltis. Žinoma, Semai, galbūt tai ir 
šizofrenija, bet pradžia per daug staigi. Juk ji neturi jokios ligos 
istorijos? 

— Ne, neturi. 

— Neurastenija? 

Kleinas papurtė galvą. 

— Tada galbūt isterija, — pasiūlė konsultantas. 

— Aš galvojau apie tai. 

— Žinoma. Bet ji turėtų būti visiškai nenormali, kad galėtų taip 
valingai purtyti savo kūną, kaip kad darė dabar. Kaip manai? - jis 
papurtė galvą. — Ne, aš manau, kad tai patologiška, Semai, — jos 
jėga, paranoja, haliucinacijos. Gerai, esama ir šizofrenijos simpto- 
mų. Smilkininė smegenų skiltis susijusi su konvulsijomis. Tačiau 
mane jaudina kitas dalykas... — jis susirūpinęs suraukė antakius. 

— Kas? 

— Aš nesu visiškai tikras, bet man atrodo, girdėjau disociaci- 
jos požymių: „mano perliuk“... „mano vaikeli“... „mano gėly- 
te“... „paršelis“. Aš susidariau įspūdį, kad ji kalba apie save. Ar 
man taip pasirodė, ar aš viską perdedu? 

Kleinas susimąstęs persibraukė ranka per lūpas. 

— Tiesą sakant, tuo metu aš taip negalvojau, bet dabar, kai 
tu pasakei... — jis mįslingai sugriežė dantimis. — Gali būti. Taip, 
gali būti. 

Veliau jis nusikratė šios minties. 

— Gerai, dabar, kol ji miega, aš padarysiu punkciją, ir gal- 


būt tada ką nors sužinosime. 

Neurologas pritariamai linktelėjo. 

Kleinas pasirausė savo gydytojo krepšyje, surado piliulę ir 
įsikišo ją į kišenę. 

— Gali dar truputį pabūti? 

Neurologas žvilgtelėjo į laikrodį. 

— Gal dar pusvalandį. 

— Eime pakalbėti su motina. 

Jie išėjo iš kambario ir nužingsniavo koridoriumi. 

Kris ir Šarona persilenkusios žiūrėjo per laiptinės baliustra- 
dą. Gydytojams priėjus, Kris nusišluostė nosį sumaigyta drėgna 
nosine. Jos akys buvo raudonos nuo ašarų. 

— Ji miega, — tarė jai Kleinas. 

— Ačiū Dievui, — atsiduso Kris. 

— Jai suleidome daug raminamųjų. Greičiausiai ji miegos 
iki rytojaus ryto. 

— Tai gerai, — silpnu balsu tarė Kris. — Daktare, aš labai 
atsiprašau, kad elgiausi kaip vaikas. 

— Jūs labai normaliai elgėtės, — patikino jis. — Tai labai sun- 
kus išmėginimas. Beje, tai daktaras Deividas. 

— Sveiki, — tarė Kris ir niūriai nusišypsojo. 

— Daktaras Deividas yra neurologas. 

— Ką jūs manote? — paklausė ji juodu. 

— Mes vis dar manome, kad tai smilkininė smegenų skiltis, — 
atsakė Kleinas, — ir... 

— Jėzau, kokias nesąmones jūs man špekate, — pratrūko Kris. — 
Ji elgiasi kaip psichė, kaip skilusi asmenybė! Ką jūs... 

Staiga ji susitvardė ir nuleido galvą ant rankų. 

— Turbūt aš per daug sukrėsta, — ji sunkiai atsiduso. 

— Atsiprašau, — ji pakėlė iškankintas akis į Kleiną. — Ką jūs 
sakėte? 

Šį kartą prašneko Deividas. 

— Misis Makneil, yra užfiksuota ne daugiau kaip šimtas auten- 
tiškų skilusios asmenybės atvejų. Tai labai retas dalykas. Aš žinau 
šį norą viską suversti psichiatrijai, bet geras psichiatras visuomet 
pirmiausia ištiria kūno negalavimus. Tai saugiausia procedūra. 

— Gerai, ir kas toliau? — atsiduso Kris. 

— Punkcija, — atsakė Deividas. 

— Stuburo? 

Jis linktelėjo galvą. 

— Tai, ko mes nepastebėjome rentgeno nuotraukose ir EEG, 
gali išryškėti šio tyrimo metu. Bent jau viską patikrinsime. Aš 
norėčiau padaryti tai dabar, Čia, kol ji miega. Žinoma, aš sulei- 
siu nuskausminamųjų, tačiau man reikia, kad ji nejudėtų. 

— Kaip ji galėjo taip šokinėti lovoje? — paklausė Kris, krestel- 
dama galva. 

— Man atrodo, mes jau apie tai kalbėjomės, — tarė Kleinas. — 
Patologinė būklė gali suteikti nenormalių jėgų ir pagreitinti mo- 
torinio nervo veiklą. 

— Bet jūs nežinote kodėl? — tarė Kris. 

— Na, kažkas turėtų būti susiję su motyvacija, - pakomenta- 
vo Deividas. - Bet tai viskas, ką mes žinome. 

— Tai kaip dėl punkcijos? - paklausė Kleinas. — Ar galime? 

Ji atsiduso, nuleido galvą ir įsistebeilijo į grindis. 

— Darykite, - sumurmėjo ji. — Darykite, ką tik norite. Tik 
padėkite jai. 

— Mes pasistengsime, — tarė Kleinas. — Galiu paskambinti 
jūsų telefonu? 

— Žinoma. Jis mano kabinete. 

— Oi, beje, — tarė Kleinas, pasisukdamas į juos. — Reikia 
pakeisti patalynę. 

— Aš pakeisiu, — tarė Šarona ir pasuko į Reganos miegamąjį. 

— Gal išvirti jums kavos? — paklausė Kris, kai jie leidosi laip- 
tais. — Tarnai jau išėjo namo, todėl teks pasitenkinti tirpia kava. 

Jie atsisakė. 

— Matau, kad jūs dar nesutvarkėte lango, — pažymėjo Kleinas. 

— Ne, bet jau susitariau, — tarė Kris, — ir jie atvyks rytoj su 
užrakinamomis langinėmis. 

Jis pritariamai linktelėjo. 

Jie įėjo į kabinetą, Kleinas paskambino į savo priimamąjį ir 
paliepė asistentei atgabenti reikiamą įrangą ir vaistus. 

— Ir parenkite laboratoriją stuburo tyrimui, - nurodė jis. — 
Aš pats viską ištirsiu. 

Baigęs kalbėti jis pasisuko į Kris ir paklausė, kas atsitiko vė- 
liau, kai jis paskutinį kartą matė Reganą. 

— Antradienį, — stengėsi prisiminti Kris, — visiškai nieko ne- 
įvyko. Ji iškart atsigulė ir miegojo iki kitos dienos vėlaus ryto, 
tada... Oi, ne, ne, -— pasitaisė ji. — Teisingai. Vili užsiminė, kad ji 
girdėjo ją labai anksti virtuvėje. Prisimenu, kad labai apsidžiau- 
giau, kad jai vėl sugrįžo apetitas. Bet ji vel grįžo į miegamąjį, 
kuriame ir praleido visą dieną. 

— Ji miegojo? — paklausė Kleinas. 

— Ne, man atrodo, ji skaitė, — atsakė Kris. —- Aš pamaniau, 
kad reikalai taisosi, atrodė, kad libriumas daro savo. Pastebė- 
jau, kad ji buvo kažkokia nutolusi, ir tai mane jaudino, bet vis 
dėlto viskas ėjo į gerąją pusę. Praeitą naktų — vėl nieko, — tęsė 
Kris. — O šį rytą ir prasidėjo. 

Ji giliai įkvėpė. 

— Taip, prasidėjo tai prasidėjo! — ji papurtė galvą. 

Ji sėdėjo virtuvėje, pasakojo Kris gydytojams, kai Regana 
klykdama atbėgo laiptais pas ją, lyg gindamasi tempdama paskui 

save kėdę. Ji griebė Kris už rankų ir išsigandusiu balsu paaiški- 
no, kad kapitonas Haudis persekioja ją, žnaibo, muša, stumdo, 
keikia, gąsdina užmušiąs. „Štai jis!“ — pagaliau sukliko ji ir paro- 
dė į virtuvės duris. Paskui Regana parkrito ant grindų, jos kū- 
nas ėmė spazmiškai trūkčioti, ji gaudė orą ir verkė, kad Haudis 
spardo ją. Tada staiga, pasakojo Kris, Regana atsistojo virtuvės 
viduryje, ištiesė rankas ir pradėjo suktis nelyginant vilkutis. Tai 
truko kelias minutes, kol ji išsekusi susmuko ant grindų. 

— Ir tada staiga, — išsekusi baigė Kris, — aš pamačiau, kad jos 
akyse šviečia... neapykanta, žiauri neapykanta, ir ji pasakė man... 

Ji duso. 

— Ji pavadino mane... O, Dieve! 

Kris pratrūko verkti ir, tampoma konvulsiškos raudos, užsi- 
dengė rankomis veidą. 

Kleinas tyliai priėjo prie baro, pripylė stiklinę vandens. Pri- 
ėjo artyn. 

— Po galais, kur cigaretės? — virpėdama atsiduso Kris ir ran- 
ka nusišluostė akis. 

Kleinas padavė jai vandenį ir mažą žalią tabletę. 

—Verčiau išgerkite ją, — patarė jis. 

— Tai — raminamieji? 

— Taip. 

— Man reikia dviejų tablečių. 

— Pakaks ir vienos. 

— Nemėgstat švaistytis, - sumurmėjo Kris ir blausiai šyptelėjo. 

Ji prarijo tabletę ir atidavė gydytojui tuščią stiklinę. 

— Ačiū, — tarė ji ir parėmė smakrą drebančiais pirštais. Švel- 
niai palingavo galvą. — Taip, tada ir prasidėjo, — atsiduso ji. — 
Visa ši nesąmonė. Lyg ji būtų buvus ne Ji. 

— Galbūt kapitonas Haudis? — paklausė Deividas. 

Kris sumišusi pažvelgė į jį. Jis žiūrėjo labai atkakliai. 

— K jūs turite galvoje? - paklausė ji. 

— Aš nežinau, — jis patraukė pečiais. — Tai tik klausimas. 

Ji pasisuko į židinį ir tuščiomis, išsigandusiomis akimis žvel- 
gėį jį. 

— Nežinau, — be jausmo atsakė ji. - Ne ji, o kažkas kitas. 

Kurį laiką viešpatavo tyla. Paskui Deividas atsistojo ir paaiš- 
kino, kad jam reikia eiti pas kitą pacientą ir, pasakęs keletą pa- 
guodos žodžių, atsisveikino. 

Kleinas palydėjo jį iki durų. 

— Tu patikrinsi cukraus kiekį? — paklausė jį Deividas. 

— Ne, aš kvailelis iš vidurio kaimo. 

Deividas šyptelėjo. 

— Aš ir pats truputį sukrėstas, — tarė jis ir mįslingai pažvelgė 
į tolį. - Keistas atvejis. 

Kurį laiką jis trynėsi smakrą ir mąstė. Tada žvilgtelėjo į Kleiną. 

— Pranešk man, ką sužinosi. 

— Būsi namie? 

— Taip. Paskambink, — jis pamojo ranka ir išėjo. 

Neilgai trukus buvo atvežta įranga, ir Kleinas, nuskausmi- 
nęs Reganos nugaros plotą novokainu, Kris ir Šaronai stebint, 
ištraukė stuburo skysčio, žiūrėdamas į manometrą. 

— Spaudimas normalus, — sumurmėjo jis. 

Baigęs darbą jis priėjo prie lango pažiūrėti, ar skystis skaid- 
rus, ar drumzlinas. 

Jis buvo skaidrus. 

Kleinas atsargiai įdėjo vamzdelius į savo krepšį. 

— Nemanau, kad taip bus, — tarė Kleinas moterims, — bet jei 
ji atsibus vidury nakties ir ims judėti, jums prireiks seselės, kad 


suleistų raminamųjų. 

— Ar aš pati negaliu to padaryti? -— susirūpinusi paklau- 
se Kris. 

— O kodėl ne seselė? 

Ji nenorėjo prasitarti nepasitikinti gydytojais ir seselėmis. 

— Verčiau aš pati tai padarysiu, — tarė ji. - Galima? 

— Injekcijos — sudėtingas dalykas, — atsakė jis. — Kiekvienas 
oro burbuliukas yra labai pavojingas. 

— Aš žinau, kaip tai daryti, - įsiterpė Šarona. - Mano mama 
Oregone turėjo prieglaudos namus. 

— Ak, Šarona, tu tai padarysi? Tu pasiliksi čia šiąnakt? — pa- 
klausė ją Kris. 

— Ir dar, — tarė Kleinas, - jai gali prireikti intraveninio mai- 
tinimo, priklausomai nuo to, kokia ji atsibus. 

— Ar galėtumėt mane pamokyti, kaip tai daryti? — susijaudi- 
nusi paprašė Kris. 

Jis linktelėjo. 

— Taip, galiu. 

Jis išrašė receptą tirpiam torazinui, vienkartiniams švirkštams 
ir padavė jį Kris. 

— Tuojau pat nusipirkite. 

Kris perdavė jį Šaronai. 

— Brangioji, padaryk tai už mane, gerai? Tik paskambink ir 
paprašyk, kad jie atvežtų. Aš norėčiau eiti su gydytoju ir pažiū- 
rėti į testus... Jūs neprieštaraujat? — paklausė ji gydytoją. 

Kleinas pažvelgė į jos išvargusias akis, sugavo jos sumišusį ir 
bejėgį žvilgsnį. Jis linktelėjo. 

— Aš žinau, kaip jūs jaučiatės, — švelniai nusišypsojo jis. — Aš 
lygiai taip pat jaučiuosi, kai šneku su mechaniku apie savo au- 
tomobilį. 


Jie išėjo iš namų lygiai aštuoniolika minučių po šešių. 

Roslino medicinos pastato laboratorijoje Kleinas darė dau- 
gybę testų. Iš pradžių jis išanalizavo proteino kiekį. 

Normalus. 

Tada kraujo kūnelių skaičių. 

— Per daug raudonųjų, — paaiškino Kleinas, — reiškia krau- 
javimą. Per daug baltųjų reiškia infekciją. 

Jis ypač tikėjosi aptikti grybelinę infekciją, kuri dažnai suke- 
lia nuolatinį keistą elgesį. Ir vėl niekas nepasitvirtino. 

Pagaliau Kleinas išanalizavo cukraus kiekį. 

— Na ir kas? —- pasidomėjo Kris. 

— Stuburo cukrus, — paaiškino jis jai, — turėtų sudaryti du 
trečdalius viso kraujo cukraus kiekio. Kiekvienas ryškesnis nu- 
krypimas nuo šio santykio reikštų ligą, kai bakterijos valgo cuk- 
rų stuburo skystyje. O jei taip, jos ir gali būti šių simptomų 
priežastis. 

Bet jam nepasisekė jų rasti. 

Kris papurtė galvą ir sudėjo rankas ant krūtinės. 

— Na štai, žmoneliai, ir priėjome, — šaltai suniurnėjo ji. 

Kurį laiką Kleinas mąstė. Paskui pasisuko ir pažvelgė į Kris. 

— Ar jūs namie laikote narkotikų? — paklausė jis. 

— Ką? 

— Amfetamino? LSD? 

— O ne, ne. Klausykite, tikrai nieko panašaus. 

Jis linktelėjo ir žvelgė į savo batus, paskui pakėlė galvą. 

— Misis Makneil, man atrodo, kad laikas pas psichiatrą. 

Ji buvo namie lygiai dvidešimt viena minutė po septynių. 

Sustojo prie durų ir šūktelėjo: 

— Šarona? 


Šaronos nebuvo. 

Kris užkopė į Reganos miegamąjį. Vis dar giliai miega. Net 
patalynė nejuda. Kris pastebėjo, kad langas plačiai atidarytas. 
Šlapimo kvapas. Tikriausiai Šarona atidarė jį, kad išsivėdintų, 
pagalvojo ji ir uždarė langą. Kur ji išėjo? 

Kris nusileido laiptais ir sutiko įeinančią Vili. 

— Sveika, Vili, kas linksmo šiandien? 

— Pirkiniai. Filmai. 

— Kur Karlas? 

Vili skėstelėjo rankomis. 

— Šį kartą jis leido man pažiūrėti „The Beatles“ filmą. Vienai. 

— Ir gerai padarė. 

Vili pergalingai iškėlė du pirštus, sudėjusi juos V raide. Bu- 
vo penkios po pusės aštuonių. 

Minutę po aštuonių, tuo metu, kai Kris savo kabinete tele- 
fonu kalbėjosi su agentu, Šarona įėjo pro duris su keliais pake- 
tais rankose ir padėjo juos ant kėdės. 

— Kur tu buvai? — paklausė Kris, baigusi pokalbį. 

— Ką, jis nepasakė? 

— Kas nepasakė? 

— Burkas. Jo čia nera? Kur jis? 

— Jis buvo čia? 

— Tu nori pasakyti, kad jo nebuvo, kai grįžai namo? 

— Klausyk, pradek nuo pradžių, — tarė Kris. 

— Ot, velnias, — purtydama galvą papriekaištavo Šarona. — 
Neprisiskambinau jokiam vaistininkui, todėl kai atėjo Burkas, 
aš pagalvojau, kad jis gali pabūti čia su Regana, kol aš gausiu 
torazino, — ji patraukė pečiais. — Aš turėjau žinoti. 

— Taip, turėjai. Ir ką tu nupirkai? 

— Kadangi aš pamaniau, kad turiu laiko, nuėjau ir nupir- 


kau jos lovai guminę ištraukiamą paklodę, — ji parodė ją. 

— Tu valgei? 

— Ne, aš pagalvojau, kad vėliau susitepsiu sumuštinį. Tu no- 
rėtum? 

— Gera mintis. Eime pavalgyti. 

— Ką parodė testai? — paklausė Šarona, kai jos lėtai ėjo į virtuvę. 

— Absoliučiai nieko. Visi neigiami. Man reikės rasti jai psi- 
chiatrą, — paaiškino Kris. 

Po sumuštinių ir kavos Šarona parodė Kris, kaip leisti vaistus. 

— Pagrindiniai du dalykai, — aiškino ji, — yra įsitikinti, kad 
nėra jokių oro burbuliukų ir kad nepataikei į veną. Matai, rei- 
kia truputį ištraukti, štai šitaip, - demonstravo ji, — ir pažiūrėti, 
ar švirkšte nėra kraujo. 

Kurį laiką Kris pasipraktikavo su greipfrutu ir įgavo gero 
patyrimo. Vėliau, dvidešimt aštuonios po devynių, suskambėjo 
durų skambutis. Vili atidarė duris. Tai buvo Karlas. Praeida- 
mas pro virtuvę, jis pasisveikino linkteldamas galvą ir pasakė, 
kad užmiršo pasiimti raktą. 

— Negaliu tuo patikėti, — tarė Kris Šaronai. — Tai pirmas 
kartas, kai jis ką nors pamiršo. 

Jie praleido vakarą žiūrėdami televizorių. 

Keturiasdešimt šešios po vienuolikos suskambo telefonas. Kris 
pakėlė ragelį. Jaunasis antros dalies režisierius. Jo balsas buvo 
niūrus. 

— Kris, ar girdėjai naujieną? 

— Ne, o ką? 

— Bloga naujiena. 

— Kas? — paklausė ji. 

— Burkas žuvo. 

Jis buvo girtas. Jis užkliuvo. Jis nusirito stačiais laiptais, esan- 


čiais už jos namo, iki pat apačios, kur M gatvėje praeivis matė, 

kaip jis tamsoje ilgai vertėsi kūliavirsčiais. Perlaužtas kaklas. Kru- 
vina, šiurpi scena; jo paskutinė scena. 

Ragelis iškrito Kris iš rankų; ji tyliai verkė, vos laikėsi ant 
kojų. Šarona pribėgo ir sugavo ją, prilaikė, padėjo ragelį ir nu- 
vedė Kris prie sofos. | 

— Burkas negyvas, - sukūkčiojo Kris. 

— O, Dieve! — sukliko Šarona. — Kas jam atsitiko? 

Tačiau Kris negalėjo kalbėti. Ji verkė. 

Paskui, vėliau, jos kalbėjosi. Ilgas valandas. Jos kalbėjosi. Kris 
gėrė. Prisiminimai apie Deningsą. Tai juokėsi, tai verkė. „O, 
Dieve, - kartojo ji, — vargšas Burkas... vargšas Burkas...“ 

Jos mirties sapnas grįžo pas ją. 

Truputį po pusės šešių ryto Kris paniurusi stovėjo prie ba- 
ro, pasirėmusi alkūnėmis, nuleidusi galvą, liūdnomis akimis. Ji 
laukė, kol Šarona grįš iš virtuvės su ledų padėklų. 

Išgirdo ją ateinant. 

— Aš vis dar negaliu patikėti, — atsiduso Šarona, įeidama į 
kabinetą. 

Kris pažvelgė jos pusėn ir suakmenėjo. 

Ropodama kaip voras, išlenkta it lankas nugara, galva be- 
veik liesdama žemę, už Šaronos nugaros slinko Regana. Jos lie- 
žuvis tai išlįsdavo, tai dingdavo burnoje, iš jos sklido gyvatės 
šnypštimas. 

— Šarona? — sustingusi ir vis žiūrėdama į Reganą tarė Kris. 

Šarona sustojo. Regana taip pat, Šarona pasisuko ir nieko 
nepamatė. Ir tada sukliko, pajutusi Reganos liežuvį prisiliečiant 
prie jos kulkšnies. 

Kris išbalo. 

— Paskambink tam gydytojui ir išversk jį iš lovos. Tuojau pat! 

Kur tik Šarona ėjo, Regana sekė iš paskos. 

4 


Penktadienis, balandžio dvidešimt devintoji. Kol Kris laukė 
koridoriuje prie miegamojo durų, daktaras Kleinas ir garsus neu- 
ropsichiatras apžiūrinėjo Reganą. 

Gydytojai jau tyrė ją visą pusvalandį. Siautėjimas. Blašky- 
masis. Plaukų rovimas. Kartais ji išsiviepdavo ir prispausdavo 
rankas prie ausų lyg slėpdama staigų ir negirdimą triukšmą. Ji 
nešvankiai keikėsi. Klykė iš skausmo. Pagaliau apsivertė kniūps- 
čia ir pritraukė kojas prie pilvo. Šnekėjo kažką beprasmiška. 

Psichiatras nusivedė Kleiną toliau nuo lovos. 

— Suleiskime jai raminamųjų, — sušnibždėjo jis. — Galbūt aš 
galėsiu pakalbėti su ja. 

Gydytojas linktelėjo ir paruošė penkiasdešimties miligramų 
torazino injekciją. Tačiau gydytojams priėjus prie lovos, Rega- 
na, atrodo, pajuto juos, greitai apsivertė ir, kai psichiatras ban- 
dė palaikyti ją, ėmė pašėlusiai ir piktdžiugiškai klykti. Kandžio- 
josi. Spardėsi. Neprisileido jo. Tik pakvietę Karlą, jie sugebėjo 
šiaip taip prilaikyti ją, kad Kleinas galėtų suleistų vaistus. 

Dozės neužteko. Buvo suleista dar penkiasdešimt miligra- 
mų. Jie laukė. 

Regana tapo paklusni. Veliau mieguista. Paskui staiga su- 
mišusi pažvelgė į gydytojus. 

— Kur mama? Aš noriu pas mamą! — suverkšleno ji. 

Neuropsichiatrui linktelėjus, Kleinas nuėjo pakviesti Kris. 

— Tavo mama tuoj ateis, vaikeli, — tarė jai psichiatras. Jis 
atsisėdo ant lovos ir paglostė jai galvą. - Viskas gerai, brangioji, 
viskas gerai, aš esu gydytojas. 

— Kur mama? - verkė Regana. 

— Ji jau ateina. Vaikeli, tau skauda? 

Ji linktelėjo, ašaros bėgo upeliais. 

— Kur? 

— Visur! — kūkčiojo Regana. — Visur skauda! 

— Vaikeli mano! 

— Mamyte! 

Kris įbėgo į miegamąjį ir apkabino ją. Pabučiavo. Ramino ir 
guodė ją. Paskui Kris pati ėmė verkti. 

— Regi, tai tu! Tai vėl tikrai tu! 

— Mama, jis mušė mane! — šnarpštė Regana. — Priversk jį 
manęs nemušti! Gerai? 

Kurį laiką Kris sumišusi žvelgė į ją, tada maldaujamai pa- 
žvelgė į gydytojus. 

— Mes suleidome daug raminamųjų, - švelniai tarė psichiatras. 

— Jūs norite pasakyti?.. 

Jis pertarė ją. 

— Tuoj pažiūrėsime, — gydytojas pasisuko į Regana. — Bran- 
gioji, tu gali pasakyti, kas tau atsitiko? 

— Nežinau, — atsakė ji. — Aš nežinau, kodėl jis taip daro, — 
ašaros bėgo jai iš akių. — Anksčiau jis visuomet buvo mano draugas. 

— Kas toks? 

— Kapitonas Haudis! O vėliau lyg kažkas kitas atsidūrė ma- 
nyje. Vertė mane taip elgtis! 

— Kapitonas Haudis? 

— Aš nežinau! 

— Bet asmuo? 

Ji linktelėjo. 

— Kas? 

— Aš nežinau! 

— Gerai, Regana, pabandykime pažaisti vieną žaidimą, - jis 
įsikišo ranką į kišenę ir ištraukė iš jos blizgantį daikčiuką, pri- 

tvirtintą prie ilgos sidabrinės grandinėlės. — Ar matei kokį nors 
filmą, kuriame kas nors yra užhipnotizuojamas? 

Ji linktelėjo. 

— Na, aš esu hipnotizuotojas. Taip! Aš nuolat hipnotizuo- 
ju žmones. Žinoma, jei jie sutinka. Aš manau, Regana, jei aš 
užhipnotizuosiu tave, padėčiau tau pasveikti. Taip, tas žmo- 
gus išeis iš tavęs lauk. Ar nori būti užhipnotizuota? Žiūrėk, 
tavo mama yra čia, šalia tavęs. 

Regana klausiamai pažvelgė į mamą. 

— Sutik, vaikeli, sutik, — ragino Kris. - Pabandykime. 

Regana pasisuko į psichiatrą ir linktelėjo. 

— Gerai, — švelniai tarė ji, — tik labai trumpai. 

Psichiatras šyptelėjo ir staiga pasisuko išgirdęs dūžtančio in- 
do garsą už nugaros. Graži vaza, stovėjusi ant komodos, kur 
daktaras Kleinas buvo padėjęs ranką, nukrito ir sudužo į šipu- 
lius. Daktaras sumišęs pažvelgė į savo ranką, paskui į šukes ir 
pasilenkęs ėmė jas rinkti. 

— Nekreipkite dėmesio, daktare, Vili surinks, — tarė jam Kris. 

— Semai, uždarykite šias langines, — paprašė psichiatras. — Ir 
užtraukite užuolaidas. 

Kai kambaryje pasidarė tamsu, psichiatras pirštų galais su- 
ėmė grandinėlę ir iš lėto pradėjo pirmyn atgal siūbuoti blizgu- 
tį. Jis apšvietė jį siauru prožektoriaus spinduliu. Blizgutis su- 
spindėjo. Jis iš lėto ėmė sakyti hipnotinį ritualą: 

— Žiūrėk čia, Regana, nenuleisk akių, ir netrukus tavo vokai 
ims sunkėti, sunkėti... 

Po minutėlės ją jau apėmė transas. 

— Labai įtaigi, - sumurmėjo psichiatras. Tada jis tarė mer- 
gaitei: — Regana, tau patogu: 

— Taip, — jos balsas skambėjo švelniai ir tyliai. 

— Regana, kiek tau metų? 

— Dvylika. 

— Ar tavyje kas nors yra? 

— Kartais. 

— Kada? 

— Įvairiai. 

— Tai asmuo? 

— Taip. 

— Kas jis? 

— Nežinau. 

— Kapitonas Haudis? 

— Nežinau. 

— Žmogus? 

— Nežinau. 

— Bet jis yra tavyje? 

— Kartais. 

— Dabar? 

— Nežinau. 

— Jei aš jo paklausiu, tu leisi jam atsakyti? 

— Ne! 

— Kodėl ne? 

— Aš bijau. 

— Ko? 

— Nežinau. 

— Regana, jei jis pakalbės su manimi, aš manau, kad jis išeis 
iš tavęs. Ar tu nori, kad jis išeitų iš tavęs? 

— Taip. 

— Tada leisk jam kalbėti. Tu leisi jam kalbėti? 

Pauzė. Paskui: 


— Taip. 

— Dabar aš kalbu su asmeniu Reganoje, — tvirtai tarė psi- 
chiatras. — Jei tu esi ten, tu taip pat esi užhipnotizuotas ir turi 
atsakyti į visus mano klausimus, — kurį laiką jis patylėjo, leisda- 
mas įtaigai įsisunkti į jos kraują. Tada pakartojo: - Jei tu esi ten, 
tu esi užhipnotizuotas ir privalai atsakyti į visus mano klausi- 
mus. Dabar atsakyk: ar tu esi ten? 

Tyla. Staiga atsitiko kažkas neįtikėtina: iš Reganos burnos 
padvelkė bjaurus kvapas. Jis buvo toks stiprus, kad lyg srovė 
plūstelėjo į psichiatrą, stovėjusį daugiau kaip per pusmetrį nuo 
jos. Jis apšvietė prožektoriumi Reganos veidą. 

Kris užgniaužė kvapą. Jos dukters bruožai šlykščiai keitėsi: 
lūpos išsitempė į priešingas puses, ištinęs, ilgas lyg vilko liežuvis 
išlindo iš burnos. 

— O, Dieve, - sušnibždėjo Kris. 

— Tu - asmuo Reganoje? — paklausė psichiatras. 

Ji linktelėjo. 

— Kas tu? 

— Sakeinuseša, — atsakė ji gomuriniu balsu. 

— Tai tavo vardas? 

Ji linktelėjo 

— Tu —- žmogus? 

— Piat, — atsakė ji. 

— Tu atsakei? 

— Piat. 

— Jei tai reiškia „taip“, linktelk galvą. 

Ji linktelėjo. 

— Tu kalbi svetima kalba? 

— Piat. 

— Iš kur tu atsiradai? 


— Oveid. 

— Tu sakai, kad atsiradai iš veido? 

— Oveidšiuadaristašaen. 

Kurį laiką psichiatras svarstė, paskui nutarė panaudoti ki- 
tą būdą. 

— Dabar, kai aš pateiksiu klausimą, tu atsakysi judindama 
galvą: linktelėjimas reikš „taip“, papurtymas - „ne“. Tu supratai? 

Regana linktelėjo. 

— Ar tavo atsakymai turi prasmę? — paklausė jis. 


Taip. 

— Tu kas nors, ką Regana pažinojo? 
Ne. 

— Ką ji pažįsta? 

Ne. 

— Tu kas nors, ką ji išgalvojo? 
Ne. 

— Tu realus? 

Taip. 

— Reganos dalis? 

Ne. 

— Ar kada nors buvai Reganos dalimi? 
Ne. 

— Tau ji patinka? 

Ne. 

— Nepatinka? 

Taip. 

— Tu nekenti jos? 

Tarp. 

— Dėl kažko, ką ji padarė? 
Taip. 


— Tu kaltini ją dėl tėvų skyrybų? 

Ne. 

— Tai turi kokį nors ryšį su jos tėvais? 

Ne. 

— Su draugu? 

Ne. 

— Bet tu nekenti jos? 

Taip. 

— Tu baudi ją? 

Taip. 

— Tu nori sužaloti ją? 

Taip. 

— Užmušti ją? 

Taip. 

— Jei ji mirs, tu taip pat mirsi? 

Ne. 

Atsakymai kėlė baimę ir jis susimąstęs nuleido akis. Susil- 
pnėjus jo įtakai, lovos spyruoklės sugirgždėjo. Duslioje tyloje 
Reganos kvėpavimas gergždė lyg supuvusios, dvokiančios dum- 
plės. Visai šalia ir kartu taip toli. Tolimas blogis. 

Psichiatras vėl pažvelgė į bjauriai iškreiptą veidą. Jo akyse 
suspindo abejonė. 

— Ar yra kas nors, ką ji galėtų padaryti, kad tu išeitum iš jos? 

Taip. 

— Tu gali pasakyti, ką ji turi padaryti? 

Taip. 

— Tu pasakysi? 

Ne. 

— Bet... 

Staiga psichiatrui nuo skausmo užgniaužė kvapą. Jis pajuto, 


kad Regana savo ranka kaip žnyplėmis suspaudė jo kiaušinius. 

Išplėtęs akis jis stengėsi išsilaisvinti. Tačiau negalėjo. 

— Semai, Semai, padėk, — sukrankė jis. 

Agonija. Beprotnamis. 

Kris pažvelgė į jį ir šoko prie šviesos jungiklio. 

Pribėgo Kleinas. 

Regana atlošusi galvą demoniškai juokėsi, paskui pradėjo 
staugti kaip vilkas. 

Kris užčiuopė jungiklį. Įjungė šviesą. Pamatė lėtai besisu- 
kantį siaubo filmą: Regana ir gydytojai raitėsi lovoje, susipynu- 
siomis rankomis ir kojomis, veiduose spindėjo kovos įkarštis, ato- 
dūsiai ir keiksmai, kaukimas ir lojimas, ir šlykštus kvatojimas. 
Reganos kriuksėjimas. Reganos žvengimas. Netrukus filmo grei- 
tis padidėjo, ir lovos rėmai ėmė drebėti, vėliau blaškytis į šonus, 
ir tuo metu Kris pamatė, kaip jos dukters akys apsivertė, ir tarsi 


iš pačios kraujuojančios širdies išsiliejo siaubingas ir veriamas 


klyksmas. 
Kris suklupo ir neteko sąmonės. Kažkas neapsakomai bloga 
dingo iš kambario. 


Kelias sekundes niekas nejudėjo. Paskui lėtai ir atsargiai gy- 
dytojai išsipainiojo ir atsistojo. Jie pažvelgė į Reganą. Bereikš- 
miu veidu Kleinas patikrino Reganos pulsą. Patenkintas užtrau- 
kė antklodę ir linktelėjo kitiems. Jie išėjo iš kambario ir nusileido 
į kabinetą. 

Kurį laiką visi tylėjo. Kris sėdėjo ant sofos. Kleinas ir psi- 
chiatras — ant kėdžių priešais ją. Psichiatras buvo liūdnai susi- 
mąstęs, kramtė lūpą ir žiūrėjo į kavos staliuką; tada atsiduso ir 
pažvelgė į Kris. Ji nukreipė savo bereikšmį žvilgsnį į jo akis. 

— Kokia velniava čia darosi? — paklausė gedulingu, svetimu 
balsu. 


— Jūs supratote kalbą, kuria ji šnekėjo? — paklausė jis. 

Kris papurtė galvą. 

— Jūs tikinti? 

— Ne. 

— O jūsų duktė? 

— Ne. 

Psichiatras pateikė nemaža klausimų, susijusių su Reganos 
psichologija. Pagaliau, baigęs klausinėti, jis atrodė visiškai su- 
mišęs. 

— Kas jai yra? — paklausė jį Kris, išbalusiais pirštais gniaužy- 
dama suglamžytą nosinę. — Kas jai? 

— Na, tai labai sudėtinga, - išsisukinėjo psichiatras. - Ir tiesą 
sakant, būtų labai neatsakinga pareikšti kokią nors diagnozę po 
tokio trumpo tyrimo. 

— Bet jūs turite kokią mintį? — neatstojo Kris. 

Psichiatras atsiduso ir parėmė ranka kaktą. 

— Aš žinau, kad jūs labai nerimaujate, todėl paminėsiu kele- 
tą pirmų įspūdžių. 

Kris palinko į priekį ir įtemptai linkčiojo. Jos pirštai nervin- 
gai spaudė nosinę, skaičiuodami pakraščio dygsnelius, lyg jie 
būtų buvę susiraukšlėję lininio rožinio karoliukai. 

— Pirmiausia, — tarė jis, — labai neįtikima, kad ji apsime- 
tinetų. 

Kleinas pritariamai linktelėjo. 

— Mes taip manome dėl keleto priežasčių, — tęsė psichiatras. — 
Pavyzdžiui, nenormalūs ir skausmingi išnirimai, o tuo labiau — 
jos bruožų pasikeitimas, kai mes kalbėjome su vadinamuoju as- 
meniu, kuris, kaip ji mano, yra joje. Matote, toks fizinis efektas 
neįvyktų, jei ji netikėtų tuo asmeniu. Jūs mane suprantate? 

— Manau, kad taip, — atsakė Kris, žaibuodama sutrikusio- 


mis akimis. — Tačiau aš nesuprantu vieno dalyko — iš kur tas 

asmuo atsirado? Aš turiu galvoje, kad daug kartų girdėjau apie 
„skilusią asmenybę“, bet niekados nežinojau paaiškinimo. 

— Na, niekas ir nežino, misis Makneil. Mes remiamės kon- 
cepcija sąmonė — protas - asmenybė, bet mes nežinome, ką iš 
tikrųjų šios sąvokos reiškia, — jis papurtė galvą. - Nežinome. 
Visiškai nežinome. Taigi kai aš imu kalbėti apie susidvejinu- 
sią ar skilusią asmenybę, aš galiu remtis tik keliomis teorijo- 
mis, kurios iškelia daugiau klausimų negu duoda atsakymų. 
Froidas manė, kad tam tikros idėjos ir jausmai yra kažkaip 
nuslopinami sąmoningo proto, bet išlieka gyvi žmogaus pa- 
sąmonėje; faktiškai jie išlieka gan stiprūs ir siekia išraiškos 
būdų per įvairius psichinius simptomus. Ir kai ši nuslopinta, 
arba atsilaisvinusi materija — kai žodis „atsilaisvinusi“ reiškia 
atitrūkimą nuo sąmonės jėgos srauto, kai šis materijos tipas 
tampa ganėtinai stiprus arba kai subjekto asmenybė yra su- 
trikdyta ir silpna, tada gali pasireikšti šizofreninė psichozė. 
O tai nėra tas pats, — perspėjo jis, — kas swsidvejinusi asmeny- 
bė. Šizofrenija reiškia asmenybės swardymą. Bet kai atsilais- 
vinusi materija yra ganėtinai stipri kažkaip susijungti arba 
organizuotis individo pasąmonėje — tada, kaip jau yra žino- 
ma, ji gali funkcionuoti savarankiškai kaip atskira asmeny- 
bė; užvaldyti kūno funkcijas. 

Jis stabtelėjo atsikvėpti. Kris atidžiai klausėsi, todėl jis tęsė 
toliau. 

— Tai viena teorija. Yra kelios kitos, kurios apima ketinimus 
pasprukti į nežinomybę; pasprukti nuo kokio nors konflikto 
arba emocinės problemos. Grįžtant prie Reganos, anksčiau ji 
neturėjo jokių šizofrenijos priepuolių, o EEG neparodė smege- 
nų bangų modelio, būdingo šiai ligai. Todel aš linkęs atmesti 


šizofreniją. Mums tada lieka plati isterijos sritis. 

— Kurioje aš gyvenau visą praeitą savaitę, — šaltai sumurmė- 
jo Kris. 

Susirūpinęs psichiatras šyptelėjo. 

— Isterija, — tarė jis, — yra neurozės forma, kurioje emociniai 
negalavimai virsta kūno sutrikimais. Kai kurioms jos formoms 
būdingas atsiskyrimas. Pavyzdžiui, psichastenijos atveju indivi- 
das sąmoningai nebekontroliuoja savo veiksmų, bet jis mato sa- 
vo veiksmus ir priskiria juos kam nors kitam. Tačiau jo suprati- 
mas apie antrąją asmenybę yra labai miglotas, o Reganos atveju 
to nera. Taigi mes susiduriame su tuo, ką Froidas vadino isteri- 
jos „pavirtimo“ forma. Ji išauga iš nesąmoningo kaltės ir reika- 
lavimo būti nubaustam jausmo. Čia atsiskyrimas ar net susidveji- 
nusi asmenybė yra pagrindinis bruožas. Sindromas gali apimti 
ir epileptoidines konvulsijas, haliucinacijas, nenormalų moto- 
rinio nervo sujaudinimą. 

— Tai labai panašu į Reganą, - liūdnai pareiškė Kris. — 
Kaip jūs manote? Na, išskyrus kaltės jausmą. Už 4 ji turėtų 
jaustis kalta? 

— Atsakymas bus banalus, — tarė psichiatras, — tai gali būti 
skyrybos. Vaikai dažnai jaučia, kad būtent 76 yra atstumti, ir 
prisiima visą atsakomybę už vieno iš tėvų išėjimą sau. Jūsų duk- 
ters atveju yra pagrindo manyti, kad tai g2/ būti priežastimi. Aš 
turiu galvoje stiprią depresiją ir mintis apie žmonių mirtį - tana- 
tofobiją. Vaikų ligos atveju tai visuomet sukelia kaltės jausmą, 
susijusį su šeimyniniu stresu, dažniausiai su baime prarasti vie- 
ną iš tėvų. Ji perauga į įniršį ir intensyvų beprasmiškumo pojū- 
tį. Be to, šio isterijos tipo kaltė nebūtinai turi būti žinoma sąmo- 
nei. Tai gali būti kaltė, kurią mes vadiname „laisvai plaukiančia“, 
bendra kalte, kuri nėra su niekuo susijusi, — užbaigė jis. 


Kris papurtė galvą. 

— Aš visai susipainiojau, — sumurmėjo ji. — Aš noriu žinoti, iš 
kur ši nauja asmenybė atsirado? 

— Ir vėl galima tik spėlioti, — atsakė jis, — tik spėlioti, bet 
turint omenyje, kad tai atsiskyrimo isterija, išauganti iš kaltės, ši 
antra asmenybė paprasčiausiai yra tarpininkas, vykdantis baus- 
mę. Matote, jei pati Regana viską darytų, tai reikštų, kad ji pri- 
pažįsta kaltę. Bet ji nori išvengti šio prisipažinimo. Todėl tai — 
antra asmenybė. 

— Ir jūs manote, kad čia ir yra jos liga? 

— Aš jau sakiau, kad nežinau, - vis dar išsisukinėjo psichiat- 
ras. Atrodė, kad jis taip atsargiai rankioja žodžius, kaip atsargiai 
žengia žmogus samanomis apaugusiais akmenimis per upelį. — 
Reganos amžiaus vaikui visai nebūdinga gebėti sujungti ir or- 
ganizuoti naujos asmenybės komponentus. Ir tam tikri kiti da- 
lykai yra labai painūs. Pavyzdžiui, jos gebėjimas žaisti su planše- 
te spiritizmo seansams rodo ypatingą įtaigumą. Ir tiesą sakant, 
aš negalėjau jos visiškai užhipnotizuoti, — jis patraukė pečiais. — 
Na galbūt ji priešinosi. Bet tikrai nuostabus yra naujos asmeny- 
bės neabejotinai ankstyvas susiformavimas, - pažymėjo jis. — Ši 
asmenybė visiškai nėra dvylikametė. Ji yra gerokai vyresnė. Ir ši 
kalba, kuria ji šnekėjo... — jis žvelgė į kilimėlį priešais židinį ir 
susimąstęs kramtė apatinę lūpą. - Žinoma, esama panašios būk- 
lės, bet mes mažai žinome apie ją: somnambulizmo forma, kai 
subjektas staiga įgyja žinių ir gebėjimų, kurių jis niekada netu- 
rėjo — ir antrosios asmenybės tikslas yra pirmosios sunaikini- 
mas. Tačiau... 

Psichiatras staiga pažvelgė į Kris. 

— Tai yra labai sudėtinga, — tarė jis, — ir aš viską baisiai su- 
paprastinau. 


— Taigi kokia yra žemutinė riba? — paklausė Kris. 

— Šiuo metu, - tarė jis jai, - sunku pasakyti. Reikia intensy- 
vių tyrimų, ekspertų grupės, dviejų ar trijų savaičių tyrimų kli- 
nikoje, sakykime, Berindžerio klinikoje Deitone. 

Kris nukreipė akis. 

— Tai neįmanoma? 

— Ne, įmanoma, — atsiduso ji. — Aš tik praradau Viltį, ir 
viskas. 

— Nesupratau? 

— Tai mano tragedija. 

Psichiatras paskambino į Berindžerio kliniką iš Kris kabine- 
to. Jie sutiko priimti Reganą kitą dieną. 

Gydytojai išėjo. 

Skausmas skverbėsi į Kris širdį: ji prisiminė Deningsą, pri- 
siminė mirtį ir šilumą, tuštumą ir neapsakomą vienatvę, ir ty- 
lą, tamsą po žeme, kur niekas nejuda, niekas niekas... Ji pra- 
virko. Per daug... per daug. Paskui susitvardė ir ėmė krautis 
daiktus. 

Karlas pasirodė tada, kai ji stovėjo savo miegamajame rink- 
damasi maskuojantį peruką, kurį užsidės važiuodama į Deito- 
ną. Jis pasakė jai, kad kažkas nori susitikti su ja. 

— Kas? 

— Seklys. 

— Ir jis nori susitikti su >2224m77 

Jis linktelėjo. Tada padavė jai vizitinę kortelę. Ji pažvelgė į 
ją. VILJAMAS F. KINDERMANAS, SEKLYS LEITENAN- 
TAS; o apatiniame kairiame kampe toks užrašas: Žmogžudysčių 
skyrius. Kortelė buvo atspausdinta įmantriu iškiliu senovišku šrif- 
tu, kurį galėjo pasirinkti antikvarinių daiktų pirklys. 

Kažką įtarusi Kris pakėlė akis nuo kortelės. 

— Ar jis neturi su savimi kokio daikto, kuriame galėtų būti 
koks scenarijus? Pavyzdžiui, kokio nors didelio voko ar kažko 
panašaus? 

Kris buvo nusprendusi, kad pasaulyje nėra nė vieno žmo- 
gaus, kuris nebūtų parašęs romano ar scenarijaus arba galvoje 
neturėtų vieno iš jų ar abiejų ir nebūtų užkišęs jų į stalčių ar 
smegenų kojinę. Atrodo, ji traukia tokius žmones — kaip gėri- 
mas traukia kunigus. 

Tačiau Karlas papurtė galvą. Kris iškart susidomėjo ir nusi- 
leido laiptais. Burkas? Ar tai susiję su Burku? 

Vyriškis susikūprinęs stovėjo prieškambaryje ir trumpais, sto- 
rais pirštais stipriai spaudė minkštos ir suglamžytos kepurės kraš- 
tą. Apkūnus. 44—46 metų. Pilni, muilu nublizginti žandai. Su- 
siglamžiusios, nudribusios, ranka sulygintos kelnės juokingai 
nederėjo rūpestingai maitinamam kūnui. Pilkas, vilnonis, sena- 
madiškas paltas laisvai kabojo ant pečių, jo drėgnos, rudos, gi- 
lios akys kartais sužvairuodavo. Jis sunkiai, astmiškai kvėpavo. 
Kris priėjo artyn. Seklys išvargusiai ir kažkaip tėviškai ištiesė ranką 
ir prabilo kimiu balsu. 

— Aš atpažinčiau šį veidą kiekvienoje įtariamųjų eilėje, misis 
Makneil. 

— Aš jau esu š7oje eilėje? — paklause Kris, draugiškai paimda- 
ma jo ranką. 

— O, Viešpatie, ne, — tarė jis, ranka pliaukštelėdamas per 
kaktą, lyg ant jos būtų tupėjus musė. 

Jis užmerkė akis ir palenkė galvą, antrą ranką laisvai padėjęs 
ant pilvo. Kris tikėjosi „Neduok Dieve“, bet seklys tarė: 

— Ne, tai senos tvarkos formalumai, — patikino jis. - Forma- 


lumai. Jūs užsiėmusi? Rytoj. Aš užeisiu rytoj. 

Jis pasisuko lyg ketindamas išeiti, bet Kris neramiai tarė: 

— Dėl Burko? Burko Deningso? 

Seklio nerūpestingas laisvumas vertė Kris labiau įsitempti. 

— Apmaudu. Kaip apmaudu, — sušnopavo seklys, nuleidęs 
akis ir purtydamas galvą. 

— Jis buvo nužudytas? - sukrėsta paklausė Kris. — Jūs dėl to 
ir atėjote čia? Jis buvo nužudytas? Taip? 

— Ne, ne, ne, tai tik formalumai, - pakartojo jis, - formalu- 
mai. Žinote, toks svarbus žmogus. Mes negalime jo taip palik- 
ti, — gynėsi jis beviltišku žvilgsniu. - Mažiausiai vieną ar du klau- 
simus. Jis nukrito? Jis buvo nustumtas? — klausdamas jis lingavo 
galvą į šonus ir mojavo ranka. Paskui patraukė pečiais ir kimiai 
sušnibždėjo: — Kas žino? 

— Jis buvo apiplėštas? 

— Ne, neapiplėštas, misis Makneil, jis nebuvo apiplėštas, bet 
kam reikia motyvų šiais laikais? — jo rankos nuolat judėjo, lyg 
nulėpusi pirštinė, judinama lėlių aktoriaus pirštų. — Šiandien, 
misis Makneil, motyvas žudikui yra tik našta, bauginama prie- 
monė, — jis papurtė galvą. - Narkotikai, narkotikai, — vaitojo 
jis. - Narkotikai kalti. LSD. 

Jis pažvelgė į Kris ir barkštelėjo pirštų galiukais sau į krūtinę. 

— Patikėkite manimi, aš pats tėvas, ir kai matau, kas aplinkui 
darosi, man širdis plyšta. Jūs turite vaikų? 

— Taip, vieną. 

— Sūnų? 

— Dukterį. 

— Na... 

— Klausykite, eime į kabinetą, — sumišusi pertarė Kris ir pa- 
sitraukė, duodama jam kelią. Ji visiškai neteko kantrybės. 

— Misis Maknell, ar aš galėčiau jus šio to paprašyti? 

Ji pasisuko ir suvargusi pagalvojo, kad jis paprašys jos auto- 
grafo savo vaikams. Jie niekada neprašydavo sau. Visuomet sa- 
vo vaikams. 

— Žinoma, — tarė ji. 

— Mano skrandis, — vyptelėjo jis. — Gal jūs turite minerali- 
nio vandens? Aš nenoriu jūsų trukdyti, nesvarbu. Nenoriu jūsų 
varginti. 

— Tai nesudarys jokių sunkumų, — atsiduso ji. — Prisėskite 
kabinete, — ji parodė į kabinetą, apsisuko ir nuėjo į virtuvę. — 
Man atrodo, šaldytuve yra vienas butelis. 

— Ne, aš eisiu į virtuvę, — tarė jis sekdamas paskui. - Neno- 
riu sukelti rūpesčių. 

— Jokių rūpesčių nėra. 

— Ne, jūs tikrai užsiėmusi. Jūs turite vaikų? — paklausė jis. — 
Ach taip, dukterį, jūs jau sakėte, taip. Vienturtė? 

— Vienturtė. 

— Kiek metų? 

— Sukako dvylika. 

— Tada jums nėra ko jaudintis, — tyliai kalbėjo jis. - Ne da- 
bar. Vėliau, vėliau saugokite, — jis purtė galvą. Kris pastebėjo, 
kad jis eina krypuodamas. — Matant šį šleikštulį kiekvieną die- 
ną, — tęsė jis, — tai neįtikėtina! Baisu! Beprotiška. Žinote, prieš 
porą dienų — ar savaičių, užmiršau — aš pažvelgiau į savo žmo- 
ną ir pasakiau, kad pasaulis, visas pasaulis išgyvena didžiulę ner- 
vų krizę. Visas. Visas pasaulis, — jis bandė apkabinti rankomis 
visą pasaulį. 

Jie įėjo į virtuvę, kur Karlas šveitė orkaitę. Jis nei pasisuko, 
nei atkreipė dėmesį į jų įėjimą. 

— Viskas taip netikėta, — kimiai tarė seklys, kai Kris atidarė 
šaldytuvą. Tačiau jo žvilgsnis nenukrypo nuo Karlo. Kaip ma- 

žas paukščiukas iš paskutinių jėgų skrenda per ežerą, liesdamas 
šaltą vandenį, taip ir jo žvilgsnis greitai ir klausiamai slydo jo 
nugara, rankomis, kaklu. — Aš sutinku garsią kino žvaigždę, — 
tęsė jis, — ir paprašau mineralinio vandens. Tik pagalvok. 

Kris surado butelį ir ieškojo atidarytuvo. 

— Ledo? — paklausė ji. 

— Ne, ačiū. 

Ji atidarė butelį. 

— Pamenate filmą „Angelas“, kuriame jūs vaidinote? — tarė 
jis. — Aš žiūrėjau jį šešis kartus. 

— Jeigu jūs ieškote žudiko, — sumurmėjo ji, pildama bur- 
buliuojantį vandenį, — areštuokite prodiuserį ir scenarijaus 
autorių. 

— Oi, ne, ne, jis tikrai nuostabus, tikrai - man jis labai patiko! 

— Sėskitės, — ji palinko virš stalo. 

— Ačiū, — jis atsisėdo. — Ne, filmas tikrai labai geras, — neat- 
lyžo jis. - Toks jaudinantis. Išskyrus vieną dalyką, - išdrįso jis, — 
vieną labai mažytę smulkmeną. Oi, ačiū. 

Ji pastatė mineralinio stiklinę ir atsisėdo kitoje stalo pusėje, 
sudėjusi prieš save rankas. 

— Vieną labai mažą trūkumą, — lyg atsiprašinėdamas tęsė 
jis. - Labai mažytį. Ir patikėkite manimi, aš tik mėgėjas. Žino- 
te? Tik žiūrovas. Ką aš galiu žinot? Tačiau man pasirodė, kaip 
mėgėjui, kad muzikinė partitūra netiko kai kurioms scenoms. 
Ji buvo per daug įkyri, — jis kalbėjo nuoširdžiai, įsijautęs. — Ji 
man vis primindavo, kad aš žiūriu filmą. Žinote? Panašiai kaip 
paskutiniai negyvenimiški filmai. Tokie netikri. Beje, misis Mak- 
neil, ar partitūra kartais nebuvo pavogta iš Mendelsono? 

Kris lengvai barbeno pirštais į stalą. Keistas seklys. Ko jis taip 
žvilgčioja į Karlą? 

— Aš nežinau, — atsakė ji, — bet man malonu, kad filmas 
jums patiko. Geriau atsigerkite, — tarė ji, linkteldama minerali- 
nio link. — Jis baigia išsivadėti. 

— Taip, žinoma. Aš toks plepys. Atleiskite man.- jis pakėlė 
stiklinę lyg pasakęs tostą ir išlenkė ją iki dugno, atskyręs mažąjį 
pirštą nuo kitų. — A, gerai, labai gerai, — atsipūtė jis patenkin- 
tas, padėjo stiklinę į šalį ir pažvelgė į Reganos padarytą paukščio 
skulptūrėlę. Dabar ji buvo centrinis objektas ant stalo, juokin- 
gai pakėlusi snapą virš druskos ir pipirų indelių. - Nuostabu, — 
nusišypsojo jis. - Puiku, - jis pakėlė galvą. - Menininkas? 

— Mano duktė, - tarė jam Kris. 

— Labai puiku. 

— Klausykite, aš labai nemėgstu būti... 

— Taip, taip, aš žinau. Aš labai įkyrus. Na, vienas, du klausi- 
mai — ir aš išeinu. Tiksliau, vienas klausimas, — jis žvelgė į savo 
laikrodį lyg skubėdamas į pasimatymą. — Kadangi vargšas mis- 
teris Deningsas, — lėtai pradėjo jis, - baigė filmavimą šioje vie- 
tovėje, mums įdomu, ar jis galėjo eiti ką nors aplankyti tą naktį. 
Išskyrus jus, žinoma, jis čia turėjo draugų? 

— Jis tą naktį buvo čia, — tarė jam Kris. 

— Tikrai? — jis išplėtė akis. — Prieš pat mirtį? 

— Kada tai atsitiko? — paklausė ji. 

— Po septynių penkios. 

— Taip. Tikriausiai. 

— Na, tada taip ir yra, — jis linktelėjo ir pasisuko ant kėdės 
lyg rengdamasis atsistoti. — Jis buvo girtas, jis išėjo ir nukrito 
nuo laiptų. Taip, viskas aišku. Galutinai. Tačiau, dėl paprasčiau- 
sio tikslumo, jūs nepasakysite — maždaug kada jis išėjo iš namo? 

Jis kapstėsi tiesos link lyg išvargęs viengungis, turguje žnaiban- 
tis daržoves. „Kaip jis sugebėjo tapti leitenantu?“ — galvojo Kris. 


145 


William Peter Blatty 


— Aš nežinau, - atsakė ji, — aš jo nemačiau. 

— Nesupratau. 

— Na, jis atėjo ir išėjo, kol manęs nebuvo. Aš buvau Rosline, 
gydytojo kabinete. 

— A, suprantu, - linktelėjo jis. - Žinoma. Bet iš kur jūs žino- 
te, kad jis buvo čia? 

— Na, Šarona sakė... 

— Šarona? — pertarė jis. 

— Šarona Spenser. Tai mano sekretorė. Ji buvo čia, kai Bur- 
kas užėjo. Ji... 

— Jis atėjo pasimatyti su ja? — paklausė jis. 

— Ne, su manimi. 

— Taip, žinoma. Taip, atleiskite, kad nutraukiau. 

— Mano duktė sirgo, ir Šarona paliko jį čia, o pati nubėgo 
pirkti vaistų. Kai aš grįžau namo, Burko jau nebebuvo. 

— Kiek buvo valandų? 

— Po septynių penkiolika, gal pusė aštuonių. 

— O kada jūs išėjote? 

— Turbūt penkiolika po šešių. 

— Kada mis Spenser išėjo iš namų? 

— Aš nežinau. 

— O tuo metu, kai mis Spenser išėjo iš namų ir jūs grįžote, 
kas dar buvo name, be misterio Deningso ir jūsų dukters? 

— Nieko. 

— Nieko? Jis paliko ją vieną? 

Ji linktelėjo. 

— Tarnų nebuvo? 

— Ne, Vili ir Karlas buvo... 

— Kas jie? 

Kris staiga pajuto, kad žemė po jos kojomis ėmė siūbuoti. Ji 
suprato, kad nerūpestingas pokalbis peraugo į griežtą apklausą. 

— Na, Karlas yra čia, — ji linktelėjo galvą, abejingai žvelgda- 
ma į tarno nugarą. Vis dar šveičia orkaitę... O Vili — jo žmo- 
na, — tęsė ji. — Jie — mano namų prižiūrėtojai — šveičia... Jiedu 
turėjo laisvą popietę ir, kai grįžau namo, jie dar nebuvo parėję. 
Vili... - Kris nutilo. 

—...Vili? 

— A, nieko, — ji truktelėjo pečiais ir nusuko akis nuo rudos 
tarno nugaros. 

Orkaitė buvo švari, pastebėjo ji. Kodėl Karlas vis dar ją švei- 
čia? Ji paėmė cigaretę. Kindermanas pridegė ją. 

— Taigi tik jūsų duktė galėtų žinoti, kada Deningsas išėjo iš 
namo. 

— Tai tikrai buvo nelaimingas atsitikimas? 

— Taip, žinoma. Tai tik formalumai, misis Makneil, tik for- 
malumai. Misteris Deningsas nebuvo apiplėštas ir jis neturėjo 
priešų, bent jau mums žinomų, šioje vietovėje. 

Kris akimirksniu mete žvilgsnį į Karlą, bet vėl greitai nu- 
kreipė jį į Kindermaną. Pastebėjo? Turbūt ne. Jis čiupinėjo 
skulptūrėlę. 

— Šis paukštelis turi vardą, tik aš negaliu jo sugalvoti. Kaž- 
kas, — jis pastebėjo, kad Kris žiūri į jį, ir sutriko. — Atleiskite 
man, jūs užsiėmusi. Dar minutėlė, ir aš išeinu. Taigi jūsų duk- 
tė — ji turėtų Žinoti, kada išėjo misteris Deningsas. 

— Ne, neturėtų. Jai buvo suleista daug migdomųjų. 

— O, Dieve, kaip apmaudu, - jo antakiais nuvilnijo tūpes- 
tis. — Tai rimta? 


— Taip, bijau, kad taip. 

— Galėčiau paklausti?.. — švelniai paklausė jis. 

— Mes vis dar nežinome. 

— Saugokitės skersvėjų, — rimtai patarė jis. 

Kris žvelgė bejausmėmis akimis. 

— Skersvėjis žiemą, kai kambaryje karšta, yra stebuklingas 
kilimas bakterijoms. Taip sakydavo mano mama. Galbūt tai le- 
genda. Galbūt, — jis patraukė pečiais. 

— Bet tiesą sakant, man legenda yra kaip meniu prašmatnia- 
me Prancūzijos restorane: patrauklus, puikiai užsimaskavęs kaip 
driežas, kad jo negalėtum suvalgyti, — nuoširdžiai kalbėjo jis. 

Kris atsipalaidavo. Gauruotas šuo, apsvaigęs kiūtinantis po 
laukus, sugrįžo. 

— Tai jos, jos kambarys, - jis rodė pirštu į lubas, — su tuo 
didžiuliu langu, žvelgiančių žemyn į laiptus? 

Kris linktelėjo. 

— Laikykite langą uždarytą, ir ji pasveiks. 

— Jis visuomet uždarytas ir dar su langinėmis, — tarė Kris, 
jam kišant ranką į savo vidinę švarko kišenę. 

— Ji pasveiks, - pamokomai pakartojo jis. — Tik prisiminki- 
te: „Truputis atsargumo...“ 

Kris vėl pradėjo barbenti pirštais į stalą. 

— Jūs užsiėmusi. Na, mes baigiame. Keletas sakinių del for- 
malumų, ir mes baigiame. 

Iš švarko kišenės jis išsitraukė suglamžytą mimeografinę aukš- 
tosios mokyklos spektaklio „Sirano de Beržerakas“ programą ir 
dabar grabinėjosi švarko kišenėse, išsiėmė apkramtytą antro nu- 
merio geltoną pieštuką, kurio galas, atrodo, buvo smailintas žir- 
klių ašmenimis. Jis pasidėjo programą ant stalo, išlygindamas 
sulenkimus. 


— Keletą pavardžių, - pūškavo jis. - Spenser rašoma su „s'? 


148 


EGZORCISTAS 


— Taip, s. 

— S, — pakartojo jis, užrašydamas pavardę programos pa- 
kraštyje. —- O tarnai? Džonas ir Vili?.. 

— Karlas ir Vili Engstriomai. 

— Karlas. Teisingai. Karlas Engstriomas, — jis užrašė pavar- 
des ant tamsios, gausiai prirašytos programos. — Dabar laikas, 
kuris yra žinomas, — kimiai tarė jis, apversdamas programą ir 
ieškodamas baltos vietos. — Laikas... Oi, palaukite, aš užmiršau. 
Taip, tarnai. Kada, jūs sakėte, jie grįžo namo? 

— Aš nesakiau, Karlai, kada tu parėjai praeitą vakarą? — su- 
šuko jam Kris. 

Šveicaras pasisuko. Jo veidas buvo ramus. 

— Lygiai pusę dešimtos, madam. 

— Taip, teisingai, tu užmiršai savo raktą. Aš prisimenu, kad 
pažiūrėjau į laikrodį virtuvėje, kai tu paskambinai. 

— Gerą filmą žiūrėjote? — paklausė Karlą seklys. — Aš nie- 
kuomet neinu į peržiūras, — paaiškino jis Kris. 

Taip mąsto žmonės, žiūrovai. 

— Polas Skofildas „Lyre“, — Karlas informavo seklį. 

— O, aš mačiau jį. Puikus filmas. Nuostabus. 

— Taip, „Crest“ kino teatre, — tęsė Karlas. — Šeštos valandos 
seansas. Iškart po jo aš sėdau į autobusą prie teatro ir... 

— Na, tai nėra svarbu, — mosikuodamas pasipriešino sek- 
lys. — Nereikia. 

— Kaip norite. 

— Na, jei jūs užsispyrėte... 

— Aš išlipau prie Viskonsino aveniu ir M gatvės. Maždaug 
dvidešimt po devynių. Ir grįžau tiesiai namo. 

— Klausykite, jums nereikėjo to pasakoti, — tarė jam seklys, — 


tačiau dėkui, buvo labai malonu. Jums patiko filmas? 

— Jis buvo nuostabus. 

— Taip. Ir aš taip manau. Neįprastas. Na... — jis pasisuko į 
Kris ir savo programą. — Aš eikvoju jūsų laiką, bet toks mano 
darbas, — jis patraukė pečiais. —- Dar keletą sekundžių ir baigsiu. 
Tragiška... Tragiška... — atsiduso jis, trumpai rašydamas pakraš- 
čiuose. —- Toks talentas. Ir žmogus, kuris pažinojo kitus žmones, 
aš įsitikinęs, žinojo, kaip valdyti juos. Turėdamas tiek gabumų, 
kurie galėjo padaryti jį geru — ar padaryti blogu - kino opera- 
torium, garso operatorium, kompozitorium, bet kuo... Jei aš 
klystu, pataisykite mane, bet man atrodo, kad šiais laikais svar- 
bus režisierius turi būti beveik Deilu Karnegiu. Aš klystu? 

— Na, Burkas turėjo charakterį, — atsiduso Kris. 

Seklys vėl grįžo prie programos. 

— Galbūt taip būna visoms įžymybėms. Tokio masto kaip 
jis, — jis vėl greitomis rašė. — Bet visa esmė — maži žmonės, tar- 
nai, kurie valdo mažas valdas. Ir jei jie nesugeba gerai valdyti, 
tie mažmožiai virsta dideliais dalykais. Kaip jūs manote? 

Kris pažvelgė į savo nagus ir liūdnai papurtė galvą. 

— Burkas niekuomet neišsiskirdavo, - sumurmėjo ji silpnai 
šypsodamasi. — Ne, tik kai prisigerdavo. 

— Baigiame, jau baigiame, — Kindermanas uždėjo tašką ant 
i. — Oi, ne, palaukite, — staiga prisiminė. — Misis Engstriom. Jie 
išėjo ir grįžo kartu? — jis parodė į Karlą. 

— Ne, ji nuėjo pažiūrėti „The Beatles“ filmą, — atsakė Kris 
tuo metu, kai Karlas jau buvo bepraveriąs burną. — Ji grįžo iš- 
kart po manęs. 

— Kodėl aš klausiu? Tai nėra svarbu, — jis patraukė pečiais, 
sulankstė programą ir įsikišo ją ir pieštuką į švarko kišenę. — 
Taigi. Kai išeisiu, būtinai prisiminsiu, kad 42žko nepaklausiau. 


Man taip visad būna. Na, jei kas, aš paskambinsiu, - jis atsistojo. 

Kris pakilo kartu su juo. 

— Aš išvažiuosiu iš miesto keletui savaičių, — tarė ji. 

— Aš galiu palaukti, — patikino jis. — Aš galiu palaukti, — jis 
su švelnia šypsenėle žvelgė į skulptūrėlę. — Žavi. Labai žavi, — 
tarė jis. 

Jis pasilenkė, pakėlė ją ir perbraukė nykščiu per paukštelio 
snapą. Kris pasilenkė pakelti siūlą nuo grindų. 

— Jūs turite gerą gydytoją? — paklausė ją seklys. — Aš turiu 
galvoje jūsų dukterį. 

Jis padėjo skulptūrėlę ant stalo ir apsisuko eiti. Kris niūriai 
pėdino iš paskos, sukiodama siūlą aplink pirštą. 

— Aš turėjau daug gerų gydytojų, - sumurmėjo ji. - Be to, 
aš vešiu ją į kliniką, kuri turi gerą vardą. Dirba taip gerai, kaip 
ir jūs, tik su virusais. 

— Tikėkimės, kad jiems geriau sekasi. Ta klinika yra už 
miesto? 

— Taip. 

— Tikrai gera? 

— Pamatysime. 

— Venkite skersvėjų. 

Jie priėjo prie paradinių durų. Jis uždėjo ranką ant rankenos. 

— Man tikrai buvo labai malonu, bet susiklosčius tokioms 
aplinkybėms... — jis nuleido galvą. — Aš labai atsiprašau. Tikrai. 
Labai. 

Kris sudėjo rankas ir žvelgė į kilimėlį. Ji linktelėjo. 

Kindermanas atidarė duris ir išėjo į lauką. Dėdamasis kepu- 
rę jis atsisuko į Kris. 

— Na, linkiu sėkmės jūsų dukteriai. 

— Dėkui, — blausiai šyptelėjo ji. — Jums sėkmės kovoje su 


pasauliu. 

Jis liūdnai ir šiltai linktelėjo ir nukrypavo. Kris žiūrėjo, kaip 
jis nuėjo prie policijos mašinos, pastatytos priešais hidrantą. Pūs- 
telėjus vėjui, jis pridėjo ranką prie kepurės. Jo paltas suplasno- 
jo. Kris uždarė duris. 

Įlipęs į policijos mašiną šalia vairuotojo, Kindermanas apsi- 
suko ir pažvelgė į namą. Jam pasirodė, kad jis pamatė kažką 
judant Reganos lange, greitą, lanksčią figūrą, šmėstelėjusią ir 
vel dingusią iš regėjimo lauko. Jis nebuvo įsitikinęs. Jis matė ją 
akies krašteliu. Tačiau atkreipė dėmesį į tai, kad langinės buvo 
atidarytos. Keista. Kurį laiką jis laukė. Niekas nepasirodė. Su- 
raukęs antakius seklys pasisuko ir išsitraukė mažą rudą voką ir 
peiliuką. Atskleidęs mažiausią peiliuko geležtę, jis įkišo savo nykštį 
į voką ir chirurgiškai išgramdė iš panagės dažus nuo Reganos 
skulptūrėlės. Baigęs užklijavo voką ir linktelėjo sekliui seržan- 
tui, sėdinčiam prie vairo. Jie pajudėjo. 

Važiuojant Prospekto gatve Kindermanas įsikišo voką į kišenę. 

— Neskubėk, - įspėjo jis seržantą, žiūrėdamas į eilę mašinų 
priekyje. - Tai darbas, o ne malonumas, — jis pasitrynė akis 
nuvargusiais pirštais. — Tai bent gyvenimas, — atsiduso jis. - Tai 
bent gyvenimas. 

Tą patį vakarą, tuo metu, kai daktaras Kleinas leido Rega- 
nai penkiasdešimt miligramų sparino, norėdamas užmigdyti ją 
kelionei į Deitoną, leitenantas Kindermanas stovėjo savo kabi- 
nete ir mąstė, pasirėmęs į rašomąjį stalą, ant kurio buvo išbars- 
tyti įvairiausių duomenų fragmentai. Siauras senovinės stalinės 
lempos spindulys apšvietė šūsnį paskleistų raportų. Kitos švie- 
sos nebuvo. Jis tikėjo, kad tai jam padeda sutelkti mintis. 

Tamsoje girdėjosi sunkus Kindermano kvėpavimas. Jo žvilgs- 
nis šokinėjo šen ten. Tada jis giliai įkvėpė ir užsimerkė. Išvalyti 


mintis! —- sukomandavo pats sau. Jis visuomet taip darydavo, 

kai norėdavo sutvarkyti savo smegenis, kad į jas galėtų patekti 
naujas požiūris. Absoliučiai viskas privalo išeiti! 

Paskui jis atsimerkė ir ėmė tyrinėti patologanatomo raportą 
apie Deningsą: 

„„„„stuburo smegenų išsiveržimas, kaukolės ir kaklo lūžiai su 
daugeliu sumušimų, nudrėskimų ir įbrėžimų; kaklo odos ištem- 
pimas, kaklo odos dėminė kraujosrūva, poodinio kaklo rau- 
mens, galvos sukamojo raumens, diržinio, trapecinio ir įvairių 
mažesnių kaklo raumenų trūkimas, nugarkaulio lūžiai, prieki- 
nių ir užpakalinių nugaros raiščių ištempimas...“ 

Jis žvilgtelėjo pro langą į miesto tamsą. Spindėjo Kapitoli- 
jaus šviesos. Kongresas dar posėdžiavo. Jis vėl užmerkė akis, pri- 
simindamas pokalbį su vietos patologu Deningso mirties naktį, 
be penkiolikos dvylika. 

— Tai galėjo atsitikti krentant? 

— Ne, neatrodo. Vien galvos sukamasis ir trapecinis raumenys 
turėjo apsaugoti. Be to, esama įvairių kaklo sąnarių ir raiščių, 
sustiprinančių kaulus. 

— Tačiau atvirai šnekant, ar tai įmanoma? 

— Na žinoma, jis buvo girtas, ir šie raumenys buvo atsipa- 
laidavę. Galbūt jei pradinio smūgio jėga būtų buvus ypač di- 
delė +r... 

— Galbūt jis skrido kokius šešis devynis metrus, kol nukrito? 

— Taip, jei iškart po smūgio jo galva atsitrenkė į ką nors, tai 
yra jei normalus galvos ir kūno sukimasis buvo sutrikdytas, tada 
galbūt — aš sakau, tik galbūt — galėjo būti tokių traumų. 

— O kitas žmogus galėjo tai padaryti? 

— Taip, bet jis turėjo būti itin stiprus. 

Kindermanas patikrino Karlo Engstriomo alibi. Bilis lai- 
kas ir autobusų tvarkaraštis tą vakarą sutapo. Tranzitinis auto- 

busas. Be to, autobuso, į kurį, Karlo tvirtinimu, jis įlipo prie 
teatro, vairuotojas baigė savo darbą prie Viskonsino ir M gat- 
vių, kur Karlas išlipo maždaug dvidešimt po devynių. Tuo me- 
tu keitėsi vairuotojų pamaina, ir baigęs darbą vairuotojas tiks- 
liai įsiminė laiką, kai atvyko į dispečerinę: lygiai aštuoniolika po 
devynių. 

Ir vis dėlto ant Kindermano stalo gulėjo nusikaltimo proto- 
kolas, kuriame 1963 metų rugpjūčio 27 dieną Engstriomas bu- 
vo apkaltintas didelio narkotikų kiekio vagyste iš Beverli Hilzo 
gydytojo namų, kur tuo metu dirbo jis ir Vili. 

„Gimęs 1921 m. balandžio 20 d. Ciūriche, Šveicarijoje. 
1941 m. rugpjūčio 7 d. vedė Vilni Braun. Duktė Elvyra gimė 
1943 m. sausio 11 d. Niujorke, jos dabartinis adresas nežino- 
mas. Kaltinamasis... 

Likusi dalis sekliui buvo neįdomi. 

Gydytojas, kurio parodymai buvo sine gua non* sėkmin- 
gam kaltinimui, staiga, be jokio paaiškinimo atsisakė kaltinimo. 

Kodel jis taip padarė? 

Kris Makneil nusisamdė Engstriomus po dviejų mėnesių, 
tai reiškė, jog gydytojas išdavė jiems teigiamą rekomendaciją. 

Kodel jis taip padarė? 

Engstriomas tikrai buvo pavogęs narkotikus, tačiau to meto 
medicinos tyrimai neparodė nė mažiausio ženklo, kad kaltina- 
masis buvo narkomanas ar kad vartojo juos. 

Kodėl ne? 

Užmerkęs akis seklys padeklamavo Luiso Kerolo „Tauška- 
lių“: „Tai buvo puikus ir apdriskęs dabita...“ Kitas mintis apva- 
lantis triukas. 


* Sąlyga, be kurios neįmanoma ko nors pradėti (/ot. ). 

Baigęs deklamuoti jis atsimerkė ir nenuleido akių nuo Ka- 
pitolijaus rotondos, stengdamasis išlaikyti sąmonę tuščią. Bet — 
kaip visada — tai buvo neįmanoma. Atsidusęs jis pažiūrėjo į po- 
licijos psichologo raportą apie pastaruosius išniekinimus Šven- 
tojoje Trejybėje: „... statula... falas... žmogaus ekskrementai... 
Demienas Karas“, jis pabraukė šiuos žodžius raudonu pieštu- 
ku. Atsikvėpė ir paėmė mokslo darbą apie burtus, atversdamas 
puslapį, kurį buvo pasižymėjęs popieriaus juostele: 

„Juodosios mišios... velnio garbinimo forma, kurio pagrindi- 
nį ritualą sudaro: (1) raginimas („pamokslas“) puoselėti blogį vi- 
suomenėje, (2) lytinis aktas su demonu (kuris laikomas ypač skaus- 
mingu, nes demono penis nuolat apibūdinamas „šaltas kaip ledas“) 
ir (3) įvairūs išniekinimai, kurie savo prigimtimi yra susiję su lyti- 
niais organais. Pavyzdžiui, būdavo pagaminama milžiniška ko- 
munijos ostija (susidedanti iš miltų, išmatų, menstruacijų kraujo 
ir pūlių), ji vėliau būdavo įpjaunama ir naudojama kaip dirbtinė 
vagina, su kuria kunigai įnirtingai kopuliuoja kliedėdami, kad jie 
prievartauja Šventąją Dievo Motiną ar patį Kristų. Kitu atveju 
Kristaus statula giliai įkišama į mergaitės vaginą, o į jos analinę 
angą įkišama ostija, kurią kunigas pralaužia ir, šventvagiškai keik- 
damasis, išprievartauja mergaitę. Natūralaus dydžio Kristaus ir 
Mergelės Marijos atvaizdai taip pat dažnai vaidindavo svarbią 
rolę rituale. Pavyzdžiui, prie Mergelės atvaizdo, kuris paprastai 
perdažomas, kad būtų suteikta amorali ir nevalyva išvaizda, pri- 
tvirtinamos krūtys, kurias čiulpdavo kulto garbintojas, ir vagina, 
į kurią galėtų būti įkišamas penis. Prie Kristaus statulos pritvirti- 
namas falas, kurį galėtų čiulpti ir vyrai, ir moterys ir kurį būtų 
galima įkišti į moterų vaginą arba vyrų analinę angą. Dažnai žmo- 
gaus kūnas prikalamas prie kryžiaus, turinčio statulos paskirtį, o 
jo ištekėjusi sperma surenkama į šventvagiškai pašventintą taurę 

ir iš jos daroma komunijos ostija, kuri savo ruožtu pašventinama 
ant ekskrementais apteršto altoriaus. Šis...“ 

Kindermanas pervertė puslapius iki pabraukto skyriaus, apra- 
šančio ritualinę žmogžudystę. Jis skaitė jį lėtai, kramtydamas smi- 
liaus nagą, o baigęs skaityti susiraukė ir papurtė galvą. Jis pakėlė 
susimąsčiusį žvilgsnį į lempą. Paskui išjungė ją ir išvažiavo į lavoninę. 

Jaunas tarnautojas sėdėjo prie rašomojo stalo ir kramsnojo 
ruginį sumuštinį su kumpiu ir sūriu. Kindermanui priėjus, jis 
nubraukė trupinius nuo kryžiažodžio ir pažvelgė į jį. 

— Deningsas, - kimiai sušnibždėjo seklys. 

Tarnautojas linktelėjo, išrašė penkių raidžių žodį kryžiažo- 
dyje, pasiėmė savo sumuštinį, atsistojo ir nužingsniavo korido- 
riumi. Kindermanas sekė paskui jį, laikydamas kepurę rankoje, 
praėjo eiles šaldytuvų, iš kurių sklido silpnas kmynų ir garstyčių 
kvapas, ir pasiekė reikiamą kambarį. 

Jie sustojo prie šaldytuvo nr. 32. Bejausmis tarnautojas iš- 
traukė jį ir atsikando sumuštinio. Majonezu apteptas gabalėlis 
lėtai nukrito ant gaubto. 

Kurį laiką Kindermanas žvelgė žemyn, paskui lėtai ir švel- 
niai atitraukė drobulę, atidengdamas tai, ko vis dar negalėjo 
pripažinti. 


Burko Deningso galva buvo apsukta 180 laipsnių. 


Apsivilkęs chaki spalvos šortais ir medvilniniais, nuo prakai- 
to šlapiais ir prie kūno prilipusiais sportiniais marškinėliais, De- 


mienas Karas begiojo molio takeliu šiltoje ir žalioje universiteto 

teritorijos įdauboje. Priešakyje ant kalvelės į kiekvieną jo pla- 
taus žingsnio taktą pulsavo baltas kaip kalkės astronominės ob- 
servatorijos kupolas; už nugaros, maišydamasi su žeme ir rūpes- 
čiu, tolo Medicinos mokykla. 

Po atleidimo iš pareigų jis ateidavo čia kiekvieną dieną ir 
ratais bėgiodavo takeliu, persekiodamas miegą. Jis beveik suga- 
vo jį; beveik atlaisvino širdgėlos gniaužtus, kurie buvo suspau- 
dę jo širdį. Dabar jie spaudė daug švelniau. 

Dvidešimt ratų... 

Kur kas švelniau. 

Dar! Dar du! 

Daug švelniau. 

Kruvinos ir geliančios kunigo kojos bėgo liūto grakštumu. 
Kirsdamas kampą Karas pastebėjo žmogų, sėdintį ant suoliuko, 
kurio kampe jis buvo pasidėjęs savo rankšluostį, megztinį ir kel- 
nes: vidutinio amžiaus, apsirengusį duksliu lietpalčiu ir su minkš- 
ta, suglamžyta kepure. Atrodo, kad jis stebėjo jį. Ar tikrai? Taip... 
Karui bėgant pro šalį, jis pasuko galvą. 

Kunigas paspartino žingsnį. Priglaudęs rankas prie šonų, 
jis tvirtais ir plačiais žingsniais drebino žemę, iškili raumenin- 
ga krūtinė ir pečiai ištempė marškinėlius, iškreipdami kažka- 
da juodomis, o dabar nuo dažno skalbimo išblukusiomis rai- 
dėmis ant krūtinės išrašytą žodį FILOSOFAI. Nepasukęs 
galvos jis prabėgo pro suoliuką ir, sunkiai kvėpuodamas, sulė- 
tino žingsnį. 

Lietpalčiu apsivilkęs vyriškis atsistojo ir ėmė artintis prie jo. 

— Tėvas Karas? — kimiai šūktelėjo leitenantas Kindermanas. 

Kunigas apsisuko ir linktelėjo galvą, žvelgdamas į saulę ir 
laukdamas, kol Kindermanas priartės. Tada mostelėjo jam ir 


vėl pradėjo žingsniuoti. 

— Jūs neprieštaraujat? Mane sutrauks mėšlungis, — uždusęs 
išdrožė jis. 

— Ne, — be entuziazmo atsakė seklys ir susikišo rankas į 
kišenes. 

Vien kelias nuo mašinų stovėjimo aikštelės iki suoliuko nu- 
vargino jį. 

— Mes... mes esame susitikę? — paklausė jėzuitas. 

— Ne, tėve. Ne, bet man sakė, kad jūs panašus į boksininką; 
kažkoks kunigas laukiamajame, užmiršau jo pavardę, — jis išsi- 
traukė piniginę. — Niekaip neprisimenu pavardžių. 

— O jūsų? 

— Viljamas Kindermanas, tėve, — jis išsitraukė savo vizitinę 
kortelę. - Žmogžudysčių skyrius. 

— Tikrai? —- Karas permetė akimis vizitinę kortelę ir ženklelį 
su atviru vaikišku susidomėjimu. Jo įraudęs ir suprakaitavęs vei- 
das švietė nekaltumu. — Kuo galiu padėti? 

— Žinote, tėve, jūs z/kraž panašus į boksininką, — atsakė Kin- 
dermanas, žiūrėdamas į išvagotą jėzuito veidą. 

— Atleiskite man, šis randas prie akies, — jis parodė pirštu, — 
visai kaip Marlono Brando, labai panašus. „Krante“ Marlonas 
Brando turėjo tokį randą, — jis pirštu patraukė akies kraštelį, — 
kuris neleisdavo jam suvis atsimerkti, todėl jis atrodė toks sva- 
jingas ir liūdnas. Tai jūs, — tarė jis. - Jūs - Brando. Tėve, žmo- 
nės jums to nesako? 

— Ne, nesako. 

— Boksavotės? 

— Truputį. 

— Iš kur čia atvykote? 

— Iš Niujorko. 


— „Auksinės Pirštinės“. Tiesa? 

— Jūs tapsite kapitonu, — Karas šyptelėjo. - Taigi kuo galė- 
čiau padėti? 

— Gal galėtume truputį lėčiau. Emfizema, - seklys parodė į 
gerklę. 

— Atsiprašau, — Karas sulėtino žingsnį. 

— Nieko. Jūs rūkote? 

— Taip. 

— Be reikalo. 

— Na, arčiau prie reikalo. 

— Žinoma, aš visiškai nutolau. Beje, jūs neužsiėmęs? — pa- 
klausė seklys. — Aš nenutraukiau? 

— Ko nenutraukėte? — apstulbęs paklausė Karas. 

— Na, maldos mintyse. 

— Jūs tikrai tapsite kapitonu, — paslaptingai šyptelėjo Karas. 

— Atsiprašau, nesupratau? 

Vis dar šypsodamasis Karas papurtė galvą: 

— Abejoju, ar jūs kada nors prašaunate. 

Jo skersas ir gudrus žvilgsnis nukrypo į Kindermaną. Kin- 
dermanas stabtelėjo, tarsi beviltiškai stengdamasis apsimesti kvai- 
leliu, bet pažvelgęs į išvargusias jėzuito akis, nuleido galvą ir 
liūdnai nusijuokė. 

— Na žinoma... žinoma... psichiatras. Ką aš noriu apgauti? — 
jis patraukė pečiais. — Matote, toks mano įprotis tėve. Atleiski- 
te. Sentimentalumas — tai Kindermano metodas. Paprastas se2- 
timentalumas. Yuoj aš pasakysiu, ko atėjau. 

— Išniekinimai, — linksėdamas tarė Karas. 

— Mano sentimentalumas išseko, — tyliai tarė seklys. 

— Man labai gaila. 

— Nesvarbu, tėve. Taip man ir reikia. Išties — reikalai bažny- 


čioje, — patvirtino jis. — Teisingai. Tik galbūt šis tas svarbiau. 

— Nužudymas? 

— Taip, iš kur jūs žinote? Nuostabu. 

— Na, Žmogžudysčių skyrius, + jėzuitas patraukė pečiais. 

— Nesvarbu, nesvarbu, Marlonai Brando. Žmonės šneka, 
kad jūs smarkuolis. 

— Mea culpa, —- sumurmėjo Karas. Nors jis ir šypsojosi, ta- 
čiau su gailesčiu pajuto, kad užgavo pašnekovo savigarbą. Jis to 
nenorėjo. Dabar jis jautėsi patenkintas, kad turi progą parody- 
ti nuoširdų suglumimą. — Bet aš nesuprantu, — pridūrė jis ir 
tyčia suraukė antakius, — kuo aš čia dėtas? 

— Klausykite, tėve, mes galėtume viską išlaikyti tik tarp mū- 
sų? Paslapryje? Sakykime, kaip per išpažintį? 

— Žinoma, - jis nuoširdžiai žvelgė į seklį. 

— Jūs pažinojote tą režisierių, kuris čia filmavo? Burką Deningsą? 

— Na, esu jį matęs. 

— Jūs matėte jį, - linktelėjo seklys. - Jūs žinote, kaip jis mirė? 

— Na, iš laikraščių... — Karas vėl patraukė pečiais. 

— Tai tik maža dalis. 

— Tikrai? 

— Tik dalis. Dalis. Klausykite, ką jūs žinote apie burtus? 

— Ką? 

— Kantrybės. Aš tuoj prieisiu prie reikalo. Taigi jūs žinote ką 
nors apie burtus? 

— Truputį. 

— Apie pačius burtus, o ne kovą su jais. 

— Kažkada aš parašiau apie tai straipsnį, — nusišypsojo Ka- 
ras. — Psichiatrijos požiūriu. 

— Tikrai? Nuostabu! Didelis pliusas. Jūs galėtumėte man 
daug kuo padėti, daug daugiau, nei aš maniau. Klausykite, tė- 


ve. Burtai... 

Jis suėmė jėzuito ranką ir pavedėjo jį suoliuko link. 

— Ne, tiesą sakant, aš — mėgėjas, ne visai išprusęs. Bet aš 
skaičiau. Žinau, ką jie šneka apie savo jėgomis iškilusį žmogų, 
bet tai baisus nemokšiškai atlikto darbo pavyzdys. Tačiau man 
negėda. Visiškai, aš... — staiga jis nutraukė žodžių srautą, pažvelgė 
žemyn ir papurtė galvą. — Sentimentalumas. Toks įprotis. Ne- 
galių sustabdyti sen:imentalumo. Atleiskite man, jūs užsiėmęs. 

— Taip, aš meldžiuosi. 

Jėzuito atsakas buvo sausas ir bejausmis. Kindermanas se- 
kundę sustojo ir pažvelgė į jį. 

— Jūs rimtai? 

— Ne, 

Jiems pajudėjus, seklys vėl pažvelgė į priekį. 

— Klausykite, taigi — išniekinimai. Jie kaip nors susiję su burtais? 

— Galbūt. Tam tikrų ritualų esama Juodosiose mišiose. 

— Pirmas pliusas. O dabar Deningsas — jūs skaitėte, kaip 
jis mirė? 

— Nukrito. 

— Na, aš jums pasakysiu, tik — prašau — paslaptyje! 

— Žinoma. 

Staiga seklys pajuto gėlą supratęs, kad Karas neketina susto- 
ti prie suoliuko. 

— Jūs prieš? — mąsliai paklausė jis. 

— Ką? 

— Mes galėtume sustoti? Galbūt prisėsti? 

— Žinoma, — jie sugrįžo prie suoliuko. 

— Jūsų nesutrauks mėšlungis? 

— Ne, dabar jau ne. 

— Esate įsitikinęs? 

— Taip. 

— Gerai, gerai, kaip pageidaujate. 

— Jūs sakėte?.. 

— Vieną sekundę, vieną sekundę. 

Kindermanas patenkintas įsitaisė ant suoliuko. 

— Taip, dabar daug geriau, — tarė jis tuo metu, kai jėzuitas 
paėmė rankšluostį ir ėmė šluostytis išprakaitavusį veidą. - Toks 
amžius. Toks gyvenimas. 

— Burkas Deningsas? 

— Burkas Deningsas, Burkas Deningsas, Burkas Dening- 
sąs... — seklys linksėjo galvą ir nukreipė žvilgsnį į batus. Paskui 
jis pažvelgė į kunigą. Karas šluostėsi kaklą. - Burkas Deningsas, 
teve, buvo rastas tų ilgų laiptų apačioje lygiai penkios minutės 
po septynių 180 laipsnių apsukta galva. 

Iš beisbolo aikštelės, kur treniravosi universiteto komanda, 
girdėjosi skardūs šūksniai. Karas baigė šluostytis ir įsmeigė akis į 
leitenantą. 

— Tai negalėjo atsitikti krentant? — pagaliau tarė jis. 

— Žinoma, tai įmanoma, - Kindermanas gūžtelėjo pe- 
čiais. — Bet... 

— Neįtikėtina, — užbaigė Karas. 

— Kokia mintis kyla jums burtų kontekste? 

Jėzuitas lėtai atsisėdo. Jis buvo liūdnai susimąstęs. 

— Na, — pagaliau tarė jis, - manoma, kad demonai būtent 
taip nusukdavo burtininkams galvas. Bent jau yra tokia legenda. 

— Legenda? 

— Taip, — tarė jis, pasisukdamas į Kindermaną. — Nors, man 
atrodo, yra buvę tokių mirčių: burtininkų draugijose, už de- 
zertyravimą arba paslapčių išdavimą. Taip tik spėjama. Bet aš 
žinau, kad tai buvo demoniško nužudymo ženklas. 


Kindermanas linktelėjo. 

— Taip. Taip. Aš prisiminiau nužudymą Londone. Visai ne- 
seniai. Turiu galvoje tą žmogžudystę prieš ketverius ar penke- 
rius metus, tėve. Prisiminiau, kad skaičiau apie ją laikraščiuose. 

— Taip, aš taip pat skaičiau apie ją, bet, atrodo, ten buvęs 
kažkoks pokštas. Tiesa? 

— Taip, tai tiesa, teve. Gryna tiesa. Bet dabar jūs galbūt ma- 
tote kokį nors ryšį tarp šio įvykio ir to, kas vyksta bažnyčioje. 
Tėve, gal kas nors išprotėjęs, kas nors nekenčiantis bažnyčios, 
gal tai koks nesąmoningas maištas... 

— Nesveikas kunigas, — sumurmėjo Karas. — Jūs tai norite 
pasakyti? 

— Klausykite, tėve, jūs psichiatras; jūs man ir pasakykite. 

— Nažinoma, išniekinimai yra akivaizdžiai patologiški, — susi- 
mąstęs tarė Karas ir užsivilko megztinį. — Ir jei Deningsas buvo 
nužudytas, aš manyčiau, kad žudikas taip pat yra patologiškas. 

— Ir galbūt šį tą žinojo apie burtus? 

— Galbūt. 

— Galbūt, — suniurnėjo seklys. — Taigi tas, kurio mes ieško- 


— Nesveikas kunigas, — tarė Karas, siekdamas nuo saulės nu- 
blukusių chaki spalvos kelnių. 

— Klausykite, teve, aš suprantu, kad jums sunku. Bet jūs esa- 
te psichiatras ir pažįstate šios teritorijos kunigus, taigi... 

— Ne, aš pakeičiau pareigas. 

— Tikrai? Metų viduryje? 

— Toks buvo įsakymas, — Karas patraukė pečiais ir užsimovė 
kelnes. 

— Tačiau jūs turėtumėte žinoti, kas pastaruoju metu sirgo, 
o kas ne, tiesa? Aš turiu galvoje zok70 tipo ligą. Jūs turėtumėte 


žinoti. 

— Ne, nebūtinai, leitenante. Visiškai nebūtinai. Tiesą sakant, 
jei aš žinočiau, tai būtų atsitiktinumas. Matote, aš nesu psicho- 
analitikas. Aš esu tik patarėjas. O be to, - kalbėjo jis, sagstyda- 
masis kelnes, — aš tikrai nežinau, kas galėtų tikti šiam aprašymui. 

— Na, taip, gydytojo etika. Jei ir žinotumėte, jūs nepasa- 
kytumėte. 

— Tikriausiai nepasakyčiau. 

— Beje, šiuo metu tokia etika laikoma nelegalia. Nenoriu 
jūsų varginti smulkmenomis, bet neseniai saulėtojoje Kaliforni- 
joje gydytojas buvo pasodintas į kalėjimą už tai, kad nepasakė 
policijai, ką žinojo apie ligonį. 

— Tai grasinimas? 

— Nešnekėkite nesąmonių. Aš tik šiaip pasakiau tai. 

— Aš visad galėčiau pasakyti teisėjui, kad tai buvo išpažin- 
tis, — kreivai šypsodamasis tarė jėzuitas ir atsistojo susikišti bal- 
tinius. — Beje, — pridūrė jis. 

Seklys niūriai pažvelgė į jį. 

— Norite pratęsti šią temą, tėve? — tarė jis. Paskui nukreipė 
akis. — Tėve... koks „tėve“? — retoriškai paklausė jis. — Jūs — žy- 
das, aš tai iškart supratau. 

Jėzuitas nusijuokė. 

— Taip, juokitės, — tarė Kindermanas. — Juokitės, — ir pats 
piktdžiugiškai nusišypsojo. Tada pakėlė spindinčias akis. — Tai 
man primena stojamuosius egzaminus į policijos akademiją. Kai 
aš laikiau juos, vienas klausimas buvo: „Kas yra rachitas ir ką jūs 
jam padarytumėte?“ Žinote, ką atsakė vienas kvailys? „Rachi- 
tas, — pasakė jis, — yra žydas kunigas, ir aš jam atiduočiau viską, 
ką galiu.“ Tikrai. Jis supainiojo žodžius „rabinas“ ir „rachitas“, — 
prisiekdamas jis iškėlė ranką. 


Karas nusijuokė. 

— Na gerai, aš jus palydėsiu iki automobilio. Jūs pastatėte jį 
aikštelėje? 

Seklys žvilgtelėjo į jį nenorėdamas keltis. 

— Tai mes baigėme? 

Kunigas užkelė koją ant suoliuko ir pasilenkęs atsirėmė ran- 
ka į kelį. 

— Klausykite, aš tikrai nežinau, — tarė jis, — tikrai. Jei aš paži- 
nočiau tokį kunigą, kokio jūs ieškote, aš bent jau prasitarčiau, 
kad toks žmogus yra, nepasakydamas jo pavardės. Aš praneš- 
čiau apie jį arkivyskupui. Tačiau aš nežinau nė vieno, kas bent 
truputį panešėtų į jūsų aprašytąjį. 

— Ką gi, — atsiduso seklys. — Iš pat pradžių aš visiškai nema- 
niau, kad tai gali būti kunigas. Visiškai, — jis linktelėjo mašinų 
stovėjimo aikštelės pusėn. — Taip, mano automobilis ten. 

Jie pasuko aikštelės link. | 

— Jei aš pasakyčiau, ką iš tikrųjų įtariu, — tęsė seklys, — jūs 
pamanytumėte, kad aš išprotėjau. Aš nežinau. Nežinau, - jis 
purtė galvą. — Visi šie klubai ir kultai, kur žudoma be jokios 
priežasties. Jie verčia tave išgalvoti nebūtų dalykų. Nenorėda- 
mas atitrūkti nuo laikmečio, šiomis dienomis žmogus turi būti 
truputį pamišęs. 

Karas linktelėjo. 

— Kas čia ant jūsų marškinėlių? — paklausė seklys, pasukda- 
mas akis į jėzuito krūtinę. 

— Kur? 

— Ant sportinių marškinėlių, — paaiškino seklys. — Užrašas 
Filosofas. 

— A, vienais metais aš turėjau keletą kursų Vudstoko semi- 
narijoje Merilende, - tarė Karas. — Aš žaidžiau žemesnės klasės 


beisbolo komandoje. Jos pavadinimas buvo Fž/Josofai. 

— O aukštesnio lygio komanda? 

— Teologai. 

Kindermanas šyptelėjo ir papurtė galvą. 

— Teologai — treti, Filosofai — antri, — tarė jis. 

— Filosofai — treti, Teologai — antri. 

— Na žinoma. 

— Žinoma. 

— Keisti dalykai, — svarstė seklys. — Keisti. Klausykite, tėve, — 
tyliai pradėjo jis. — Daktare... Ar aš išprotėjau, ar šiuo metu 
teritorijoje galėtų būti burtininkų draugija? Šiandien? 

— Na ką jūs, — tarė Karas. 

— Tada galėtų. 

— Nesupratau. 

— Dabar aš būsiu gydytojas, — pranešė jam seklys, iškelda- 
mas į orą smilių. — Jūs nepasakėte ne, bet vėl išsisukote. Tai 
gynyba, gerasis tėve, gynyba. Galbūt jūs bijote, kad atrodysite 
lengvatikis; dievobaimingas kunigas priešais pasaulio protą ir 
racionalistą Kindermaną, - jis bakstelėjo pirštu į smilkinį. — Čia, 
šalia jūsų — genijus, vaikščiojantis Amžiaus Protas. Teisingai? 

Jėzuitas pažvelgė į jį su augančiu įtarimu ir pagarba. 

— Jūs labai įžvalgus, — pareiškė jis. 

— Gerai, — suniurnėjo Kindermanas. — Aš dar kartą jus klau- 
siu: ar šioje teritorijoje galėtų būti burtininkų draugija? 

— Aš tikrai nežinau, — sukryžiavęs rankas ant krūtinės, susi- 
mąstęs atsakė Karras. — Tačiau kai kuriose Europos dalyse yra 
laikomos Juodosios mišios. 

— Šiuo metu? 

— Šiuo metu. 

— Jūs turite galvoje — taip, kaip ir kadaise, tėve? Matote, aš 


netyčia perskaičiau apie tuos dalykus, susijusius su seksu, statu- 

lomis ir taip toliau. Beje, aš nenoriu sukelti pasibjaurėjimo, bet 
ar jie tikrai viską taip darė? 

— Aš nežinau. 

— O jūsų nuomonė, teve. 

— Aš manau, kad tai tiesa. Bent jau įtariu. Tačiau mano mąs- 
tymas remiasi patologija. Žinoma, Juodosios mišios. Bet tas, kas 
daro tokius dalykus, yra itin iškrypęs žmogus, iškrypęs labai savo- 
tiškai. Tokio tipo iškrypimas, tiesą sakant, turi ir pavadinimą — 
satanizmas. Jis apima žmones, kurie negali pajusti jokio lytinio 
pasitenkinimo, kol neatlieka šventvagiškų veiksmų. Net šiomis 
dienomis jis nėra neįprastas, o Juodosios mišios tėra priedanga. 

— Tačiau atleiskite, aš vėl grįžtu prie Jėzaus ir Marijos statulų. 

— Na ir ką? 

— Tai teisybė? 

— Na, tai gali sudominti jus, kaip policininką, — kalbai pa- 
krypus į mokslo dalykus, Karo elgsena palengva pagyvėjo. — 
Paryžiaus policijos dokumentuose užfiksuotas vienas atvejis, kai 
pora vienuolių iš šalimais esančio vienuolyno, iš... — jis pasikrapštė 
pakaušį, bandydamas prisiminti. — Taip, iš Krepo, atrodo. Na, 
nesvarbu, — jis patraukė pečiais. — Taigi šie vienuoliai atėjo į 
viešbutį ir atkakliai reikalavo trivietės lovos. Trečioji buvo žmo- 
gaus dydžio Šventosios Motinos statula. 

— Tai baisu, — išlemeno seklys. — Baisu. 

— Bet tai tiesa. Ir rodo, kad tai, ką jūs skaitėte, remiasi faktais. 

— Na, seksas galbūt, galbūt. Taip. Tai vėl visa istorija. Ne- 
svarbų. Bet teve, tos ritualų žudynės? Tai teisybė? Klausykit! Imti 
kraują iš naujagimių? —-seklys paminėjo kitą atvejį, apie kurį 
buvo skaitęs burtų knygoje. - Rašoma, kad pasitraukęs iš parei- 
gų kunigas Juodųjų mišių metu perpjaudavęs naujagimio ran- 


kų venas, nuleisdavęs jo kraują į taurę, vėliau pašventindavęs jį 

ir naudodavęs komunijai. Tokios pat istorijos pasakojamos apie 
žydus, — tęsė seklys. — Kaip jie vogdavę krikščionių vaikus ir 
gerdavę jų kraują. Jūs atleiskite man, bet jžsy žmonės ir pasako- 
davę šias istorijas. 

— Atleiskite 7122, jei mes taip darydavome. 

— Atleidžiame. 

Kažkas tamsaus, kažkas liūdno šmėstelėjo kunigo akyse, lyg 
trumpai prisiminto skausmo šešėlis. Jis greitai įsistebeilijo į ta- 
kelį priešakyje. 

— Na, nieko tikra nežinau apie ritualines žudynes, — tarė 
Karas. — Aš nežinau. Tačiau kartą Šveicarijoje viena akušerė 
prisipažino nužudžiusi trisdešimt ar keturiasdešimt kūdikių Juo- 
dosioms mišioms. Galbūt ji buvo kankinama. Kas žino? Bet jos 
pasakojimas tikrai buvo įtikinamas. Ji pasakojo, kad po rankove 
slėpdavusi ilgą, ploną adatą ir perdurdavusi ja naujagimio gal- 
vutę. Jokių žymių, — tarė jis, žiūrėdamas į Kindermaną. - Visi 
manydavę, kad kūdikis gimęs negyvas. Jūs girdėjote Europos 
katalikų neigiamą požiūrį į akušeres? Štai dėl ko jis atsiradęs. 

— Tai kraupu. 

— Šiame šimtmetyje beprotybei nėra ribų. Tačiau... 

— Palaukite, vieną minutėlę, aš atsiprašau. Visa tai papasa- 
kojo žmonės, kurie buvo kankinami, tiesa? Taigi jų pasakojimai 
nėra visiškai patikimi. Jie pasirašydavo prisipažinimus, o vėliau 
patys kankintojai užpildydavo lapus. Aš turiu galvoje, kad ne- 
buvo nieko panašaus į habeas corpus“, taip sakant, jokio įrašo 


„Išteisinkite mūsų žmones“. Aš teisus? Teisus? 


* Asmens neliečiamybės įstatymas, priimtas Anglijos parlamento 1679 m.; 
pavadintas pagal pirmuosius žodžius, reiškiančius: „Būk asmenybė, jauskis 


esąs individas“ (/or.). 

— Taip, jūs teisus, tačiau daugelis išpažinčių buvo sava- 
noriškos. 

— Kokie savanoriai galėtų tai daryti? 

— Na, turbūt žmonės, kurių psichika yra sutrikusi. 

— Aha! Dar vienas patikimas šaltinis! 

— Jūs visiškai teisus, leitenante. Dabar aš esu Velnio advoka- 
tas. Bet kartais mes užmirštame, kad pamišę žmonės, tikintys 
šiais dalykais, gali juos ir įvykdyti. Pavyzdžiui, pasakojimai apie 
vilkolakius. Gerai, jie juokingi; niekas negali pasiversti į vilką. 
Tačiau jei žmogaus psichika yra taip sutrikusi, kad jis ne tik 
laiko save vilkolakiu, bet ir elgiasi kaip jis? 

— Baisu. Tėve, kas tai — išmonė ar faktas? 

— Pavyzdžiui, Viljamas ar Peteris Štumfas. Aš neprisimenu. 
Nesvarbu. Šis vokietis šešioliktame amžiuje manėsi esąs vilkola- 
kis. Jis nužudė apie dvidešimt ar trisdešimt vaikų. 

— Jūs norite pasakyti, kad jis viską prisipažino? 

— Taip, bet man atrodo, kad prisipažinimas turėjo pagrindą. 

— Kokį? 

— Tuo metu, kai jis buvo sučiuptas, jis valgė savo dviejų jau- 
nų marčių smegenis. 

Ryškioje balandžio saulės šviesoje suaidėjo kamuoliuko smū- 
giai ir šaižūs balsai iš beisbolo aikštelės: £5, Malinai, baigiam, 
užteks. Reikia eiti! 

Kunigas ir seklys priėjo mašinų stovėjimo aikštelę. Dabar jie 
žengė tylėdami. 

Priėjęs prie policijos mašinos Kindermanas uždėjo ranką ant 
durų rankenėlės ir, sekundę parylėjęs, pakėlė liūdnas akis į Karą. 

— Taigi, tėve, ko man ieškoti? — paklausė jis. 

— Bepročio, — švelniai tarė Demienas Karas. —- Galbūt kaž- 
ko, kas vartoja narkotikus. 

Seklys pagalvojo, paskui tylėdamas linktelėjo galvą ir pasisu- 
ko į kunigą. 

— Jus pavėžėti? — paklausė jis, atidarydamas automobilio 
dureles. 

— Dėkui, aš įpratęs vaikščioti pėsčiomis. 

— Bus gera proga pakeisti įprotį! - Kindermanas mostelėjo 
ranka, paragindamas Karą lipti į automobilį. - Galėsite pasigir- 
ti savo draugams, kad važiavote policijos automobilių. 

Jėzuitas šyptelėjo ir įsitaisė ant užpakalinės sėdynės. 

— Labai gerai, labai gerai, - kimiai atsiduso seklys, įsirangė 
šalia jo ir uždarė dureles. — Vaikščiojimą reikia derinti su važi- 
nėjimu, - pakomentavo jis. 

Karui rodant kelią, jie privažiavo modernų jėzuitų pastatą 
Prospekto gatvėje, į kurį kunigas buvo persikėlęs. Jis jautė, kad 
jei gyvens kotedže, žmonės, kuriems jis patarinėjo, be perstojo 
ieškos jo profesionalios pagalbos. 

— Tėve Karai, jūs mėgstate filmus? 

— Labai. 

— Jūs matėte „Lyrą“? 

— Mano kišenė neišneša. 

— O aš mačiau. Aš galiu eiti be bilieto. 

— Tai puiku. 

— Aš galiu eiti be bilieto į pačius geriausius filmus. Tačiau 
misis Kinderman nemėgsta vaikščioti į filmus, sako, kad ji pa- 
vargusi. 

— Tai blogai. 

— Tai labai blogai. Aš labai nemėgstu vaikščioti vienas. Man 
patinka kalbėti apie filmus, diskutuoti, kritikuoti, — jis žvelgė 


pro lango kraštą sėdėdamas greta kunigo. 

Karas tyliai linktelėjo ir pažvelgė į savo dideles ir labai stip- 
rias rankas, suspaustas tarp kojų. Kurį laiką abu tylėjo. Paskui 
Kindermanas nedrąsiai pasisuko ir susimąstęs tarė: 

— Ar norėtumėte pažiūrėti kokį filmą drauge su manimi, 
teve? Už dyka... Aš galiu įeiti be bilieto, — pridūrė jis. 

Kunigas pažvelgė į jį ir šyptelėjo: 

— Kaip sakydavo Elvudas Daudas „Haryje“: Kada? 

— Aš jums paskambinsiu, paskambinsiu, — nušvito seklys. 

Jie privažiavo prie jėzuitų pastato ir sustojo. Karas atidarė 
dureles. 

— Paskambinkite. Man labai gaila, kad aš taip mažai galėjau 
jums padėti. 

— Na ne. Jūs tikrai padėjote, — lėtai pratarė Kindermanas. 
Karas lipo iš automobilio. — Beje, kaip vengiantis padėti žydas, 
jūs — labai malonus žmogus. 

Karas apsisuko, uždarė dureles ir, šiltai nusišypsojęs, pasirė- 
mė ant langelio. 

— Jums žmonės nesako, kad jūs panašus į Polą Njumeną? 

— Visados. Ir patikėkite manimi, misteris Njumenas nuolat 
bando ištrūkti iš šio kūno. Jame per daug žmonių. Viduje, — 
tarė jis, — taip pat yra Klarkas Geiblas. 

Karas šyptelėjo ir, pamojavęs ranka, nuėjo. 

— Tėve, palaukite! 

Karas atsigręžė. Seklys išsirito iš automobilio. 

— Klausykite, tėve, aš pamiršau, — artėdamas pūškavo jis. — 
Visiškai išgaravo iš galvos. Jūs atsimenate tą nuotrauką su ne- 
švankiais užrašais? Tą, kuri buvo rasta bažnyčioje? 

— Jūs turite galvoje altoriaus nuotrauką? 


— Taip. Jūs turite ją? 

— Taip, kambaryje. Aš tikrinau lotynų kalbą. Jums ji rei- 
kalinga? 

— Taip, galbūt ji ką nors parodys. Galbūt. 

— Vieną minutę. Aš tuoj ją atnešiu. 

Kol leitenantas lūkuriavo lauke prie policijos automobilio, 
jėzuitas nuėjo į savo kambarį pirmame aukšte, žvelgiantį į Pros- 
pekto gatvę, ir surado nuotrauką. Jis vėl išėjo į lauką ir padavė 
ją Kindermanui. 

— Gal rasime kokių nors pirštų atspaudų, — sunkiai alsavo 
Kindermanas, žiūrėdamas į ją. — Oi, ne, juk jūs ją čiupinėjo- 
te, — greitai susiprato jis. —- Teisingai. Jūs buvote pirmas, - jis 
čiupinėjo plastikinį atviruko paviršių. - Ne, palaukite, palauki- 
te! — jis liūdnai pažvelgė į Karą. - Jūs ir antrą pusę čiupinėjote, 
Kirkai Duglasai? 

Karas pasigailėtinai šyptelėjo ir linktelėjo galvą. 

— Na, nesvarbu, galbūt mes vis tiek ką nors surasime. Beje, 
jūs tyrinėjote ją? 

— Taip, tyrinėjau. 

— Jūsų nuomonė? 

Karas patraukė pečiais. 

— Neatrodo, kad tai pokštininko darbas. Pirmiausia aš pa- 
galvojau, kad tai gali būti studentas. Bet vėliau suabejojau. Tas, 
kas /a: padarė, yra gerokai psichiškai sutrikęs. 

— Jūs taip ir sakėte. 

— O lotynų kalba... — tęsė Karas, — yra labai sklandi, leite- 
nante, ji stilinga. Atrodo, kad tas, kuris tai padarė, geba mąstyt 
lotyniškai. 

— O kunigai geba? 

— Na, liaukitės! 

— Aš tik prašau atsakyti į klausimą, tėve Paranoja. 

— Taip, tam tikru mokslo metu jie geba. Bent jau jėzuitai ir 
kai kurie kiti. Vudstoko seminarijoje kai kurie kursai buvo dės- 
tomi lotynų kalba. 

— Kodel? 

— Del minties tikslumo. Kaip teisėje. 

— Ak taip. 

Staiga Karas tapo nuoširdus ir rimtas. 

— Klausykite, leitenante, norite — aš pasakysiu, kas, mano 
manymu, tai padarė? 

Seklys pasilenkė arčiau kunigo. 

— Ne. Kas? 

— Dominikonai. Eikite ir suimkite juos. 

Karas nusišypsojo, pamojavo ranka ir nutolo. 

— Aš pamelavau, — pavymui šūktelėjo seklys. — Jūs panašus į 
Salą Minėjų! 

Kindermanas palydėjo kunigą akimis, šis dar kartą pamoja- 
vo ir įėjo į koridorių. Tada seklys apsisuko ir įlipo į mašiną. Mi- 
nutę jis sėdėjo nejudėdamas ir sunkiai alsuodamas žvelgė že- 
myn. „Jis zvimbia, jis zvimbia, tas žmogus, - murmėjo jis. - Kaip 
kamertonas po vandeniu“. Kurį laiką jis dar žvelgė žemyn, pas- 
kui pasisuko ir tarė vairuotojui: 

— Gerai, važiuojame atgal į valdybą. Paskubėk. Velniop ke- 
lio ženklus. 

Jie nuvažiavo. 

Karo naujajame kambaryje baldų buvo nedaug; vienvietė lo- 
va, patogus krėslas, rašomasis stalas ir knygų lentynos, pritvirtin- 
tos prie sienų. Ant stalo gulėjo jo jaunos motinos nuotrauka, o 
ant sienos prie lovos kaip tylus priekaištas kabėjo metalinis kryžius. 

Nors kambarys buvo siauras, erdvės jame pakako. Daiktais 


jis nesirūpino, išskyrus tai, kad jie turėjo būti švarūs. 

Jis nusiprausė po dušu, energingai išsitrynė, tada įlindo į 
savo chaki spalvos kelnes ir sportinukus ir lengva eisena nu- 
žingsniavo vakarieniauti į kunigų valgyklą, kurioje prisėdo prie 
kampe įsitaisiusio raudonskruosčio Dajerio. 

— Sveikas, Demienai, — tarė Dajeris. 

Jaunasis kunigas vilkėjo nublukusiu sportiniu nertiniu. Ka- 
ras nulenkė galvą ir, stovėdamas prie kėdės, greitai murmėjo 
padėkos žodžius. Paskui jis persižegnojo, atsisėdo ir pasisveiki- 
no su senu bičiuliu. 

— Kaip sekasi dykaduoniauti? — paklausė Dajeris. 

Karas pasitiesė servetėlę sau ant kelių. 

— Kas dykaduonis? Aš dirbu. 

— Vieną paskaitą per savaitę? 

— Svarbu kokybiškai, — tarė Karas. — Kas vakarienei? 

— Neužuodi? 

— Ot velnias, šiandien vėl šuniškas valgis? Rūkyta kapota dešra 
su raugintais kopūstais. 

— Svarbu kokybiška, — ramiai atsakė Dajeris. 

Karas papurtė galvą ir paėmė metalinį pieno ąsotį. 

— Aš to nedaryčiau, — abejingai sumurmėjo Dajeris, tepda- 
masis sviestą ant kvietinės duonos riekės. — Matai burbuliukus? 
Salietra. 

— Man kaip tik jos reikia, — tarė Karas. 

— Pildamasis pieną į stiklinę jis išgirdo, kad kažkas prisėdo 
prie jų stalo. 

— Aš pagaliau perskaičiau tą knygą, — pasigirdo linksmas 
balsas. 

Karas pakele akis ir, išvydęs kunigą, kuris neseniai buvo pas 
jį atėjęs paklausti patarimo dėl draugystės, pajuto skausmingą 
spaudimą, lyg švino luitas būtų ėmęs slėgti jo kaulus. 

— Na, ir ką jūs manote apie ją? - paklausė Karas. 

Jis padėjo ąsotį atgal, lyg tai būtų buvusi knygelė apie nepa- 
dorų elgesį. 

Jaunasis kunigas pasakojo, o po pusvalandžio Dajeris jau 
plyšo iš juoko ir vos nešokinėjo ant stalo. Karas pažvelgė į laikrodį. 

— Nenorėtumėte paimti savo švarko? — paklausė jis jaunąjį 
kunigą. — Galėtume pereiti gatvę ir pažvelgti į saulėlydį. 

Netrukus jie stovėjo M gatvės apačioje, atsirėmę į turėklus. 
Diena ėjo į pabaigą. Blizgantys besileidžiančios saulės spindu- 
liai didingai spindėjo debesuotame dangaus skliaute ir dužo į 
raibuliuojančius, tamsiai raudonus taškelius upės vandenyse. 
Kartą tokiame reginyje Karas sutiko Dievą. Labai seniai. Kaip 
pamestas mylimasis jis vis dar nešiojosi savyje šį prisiminimą. 

— Nuostabus reginys, — tarė jaunuolis. 

— Taip, - sutiko Karas. — Aš stengiuosi ateiti čia kiekvieną 
vakarą. 

Universiteto laikrodis ėmė mušti valandas. Buvo lygiai 
septynios. 

Po septynių dvidešimt trys leitenantas Kindermanas baigė 
spektrografinę analizę, kuri parodė, kad dažai nuo Reganos 
skulptūrėlės sutapo su dažais nuo išniekintos Panelės Marijos 
statulos. 

Po aštuonių keturiasdešimt septynios niūrioje šiaurinėje 
miesto dalyje bejausmis Karlas Engstriomas išėjo iš žiurkių ap- 
sėsto nuomojamo namo, nuėjo tris kvartalus pietų kryptimi, 
trumpam sustojo prie autobusų stotelės ir, atsirėmęs į žibinto 
stulpą, ėmė verkti. 


"Tuo metu leitenantas Kindermanas buvo kino teatre. 

Trečiadienį, kovo vienuoliktąją, jos grįžo namo. Regana bu- 
vo paguldyta į lovą, ant langinių įtaisytos spynos, o iš jos miega- 
mojo ir vonios išnešti visi veidrodžiai. 

— ...Vis mažiau ir mažiau suprantamų momentų, dabar prie- 
puolių metu jos sąmonė visiškai užtemsta. Tai yra nauja. Tai nė- 
ra isterija. Šiuo metu vadinamieji parapsichologinių fenomenų 
simptomai turėtų... 

Atėjo daktaras Kleinas, ir Kris su Šarona išklausė jo nurody- 
mą, kaip suleisti sustageną, kol Reganai koma. Jis įstatė nazo- 
gastrinį vamzdelį. 

— Pirmiausia... 

Kris prisivertė žiūrėti, bet nematyti savo dukters veido, gau- 
dyti gydytojo žodžius ir atmesti tuos, kuriuos ji girdėjo kliniko- 
je. Jie skverbėsi į jos sąmonę kaip rūkas pro gluosnių šakas. 

— Misis Makneil, jūs tvirtinote „jokios religijos“. Tai tiesa? 
Visiškai jokio religijos mokslo? 

— Na, galbū: tik „Dievas“. Žinoma, bendriausia prasme. 
O kas? 

— Pirmiausia jos kliedėjimo turinys — kai ji šnekėjo supranta- 
mai — yra nukreiptas į religiją. Iš kur ji galėjo tai paimti? 

— Duokite man pavyzdį. 

— Pavyzdžiui, Jėzus tir Marija, šešiasdešimt devyni... 

Kleinas nukreipė vamzdelį į Reganos skrandį. 

— Pirmiausia reikia įsitikinti, ar skystis nepateko į plaučius, — 
pamokė jis suspausdamas vamzdelį, kad susikauptų sustageno 
srovė. — Jei jis... 

— „tokio sutrikimo tipo sindromas dabar labai retas. Jis ap- 


tinkamas tik primityviose kultūrose. Mes vadiname jį somnam- 

buliniu užvaldymu. Tiesą sakant, labai mažai žinome apie Jį, 
išskyrus tai, kad jis atsiranda dėl kažkokio konflikto ar kaltės jaus- 
mo ir atveda prie įsitikinimo, kad kūną užvaldęs svetimas protas, 
taib sakant, dvasia. Senais laikais, kai tikėjimas velniu buvo la- 
bai stiprus, užvaldanti būtybė dažnai būdavo demonas. Tačiau 
šiandien tai dažniausiai kurio nors mirusiojo dvasia. Jį ligonis 
pažinojęs ar yra matęs ir todėl gali nesąmoningai pamėgdžioti jį, 
jo balsą ir kartais net veido bruožus. Jie... 

Kai niūrusis daktaras Kleinas išėjo, Kris paskambino savo 
agentui į Beverli Hilzą ir bejausmiu balsu pasakė, kad ji nereži- 
suos to filmo. Paskui ji paskambino misis Perin. Jos nebuvo na- 
mie. Kris padėjo ragelį jausdama, kad puola į neviltį. Kas nors. 
Jai reikia pagalbos iš... 

„Atvejai su mirusiųjų sielomis yra daug paprastesni; daugeliu 
atvejų nebūna nei įniršio, nei perdėto aktyvumo, nei motorinio 
nervo sujaudinimo. Tačiau kitu somnambulinio užvaldymo ai- 
vėju nauja asmenybė visuomet yra piktdžiugiška, visuomet priešiška 
pirmajai asmenybei. Jos pagrindinis tikslas, tiesą sakant, yra su- 
žaloti, iškankinti ir kartais net nužudyti ją. 

Į namą buvo atgabentas suvaržomųjų diržų komplektas, ir 
Kris išblyškusi, išvargusi žiūrėjo, kaip Karlas pritvirtino juos 
prie Reganos lovos ir jos riešų. Vėliau, kai Kris ėmė taisyti Re- 
ganos pagalvę, šveicaras atsitiesė ir gailiai pažvelgė į subjauro- 
tą vaiko veidą. 

— Jai viskas bus gerai? — paklausė jis. 

Jo žodžiuose nuskambėjo kažkoks pasitikėjimas ir susirūpi- 
nimas. Tačiau Kris neatsakė. Karlui klausiant, ji po Reganos 
pagalve užčiuopė kažkokį daiktą ir ištraukė jį. 

— Kas padėjo šitą krucifiksą? — paklausė ji. 


177 


William Peter Blatty 


— Šis sindromas yra kažkokio konflikto ar kaltės pasireiški- 
mas, todel mums reikia suprasti tr sužinoti jo kilmę. Geriausia 
procedūra Šiuo atveju yra hipnoterapija, tačiau mes jos negalime 
jai pritaikyti. Tada mes pabandėme narkosintezę, — tai gydymas 
narkotikais, — tačiau, tiesą sakant, ir jis neišvedė iš aklavietės. 

— Na ir kas toliau? | 

— Bijau, kad reikia laukti, reikia laukti. Mes bandysime ir 
tkėsimės poslinkių. O dabar ją reikia guldyti į ligoninę... 

Kris rado Šaroną virtuvėje, statančią rašomąją mašinėlę ant 
stalo. Ji ką tik pasiėmė ją iš žaidimų kambario rūsyje. Vili stovė- 
jo prie plovyklės ir pjaustė morkas troškiniui. 

— Šarona, tai tu padėjai krucifiksą po pagalve? — paklausė 
Kris sudirgusi. 

— Ką tu turi galvoje? — nesuprasdama paklausė Šarona. 

— Nedėjai? 

— Kris, aš net nežinau, apie ką tu šneki. Klausyk. Aš juk tau 
sakiau lėktuve, kad viskas, ką aš Reganai pasakojau apie Dievą, 
tai — „Dievas sukūrė pasaulį“ ir galbūt šį tą apie... 

— Gerai, Šarona, gerai, aš tikiu, bet... 

— Aš, aš nedėjau jo, — gindamasi sumurmėjo Vili. 

— Po velniais, kažkas jį ten padėjo! — pratrūko Kris, paskui 
prišoko prie Karlo, įeinančio į virtuvę. 

— Klausyk, aš dar kartą tave klausiu, — spiegte spiegė ji, — ar 
ne tu padėjai šitą krucifiksą po jos pagalve? 

— Ne, madam, - ramiai atsakė jis ir, atsidaręs šaldytuvą, ėmė 
vynioti ledo gabaliukus į rankšluostį. — Ne. Jokio kryžiaus. 

— Etkit velniop! Tas prakeiktas kryžius juk pats ten nenuėjo! 
Kažkas iš jūsų meluoja! — jos įniršęs balsas užtvindė visą virtu- 
vę.- Kuris padėjote jį ten, kuris... — staiga ji sudribo į kėdę ir, 


užsidengusi veidą rankomis, ėmė verkti. — Atleiskite, atleiskite 

man, aš nežinau, ką darau! — verkė ji. — Dieve mano, aš neži- 
nau, ką darau! 

Vili ir Karlas tyliai žiūrėjo, kaip Šarona priėjo prie jos ir ra- 
minamai ranka paglostė jai kaklą. 

— Na, gerai, viskas gerai. 

Kris rankove nusišluostė veidą. 

— Taip, turbūt tas, kas tai padarė, — sušnarpštė ji, — norėjo 
tik gera. 

— Klausykite, aš jums dar kartą sakau, ir patikėkite manimi, 
aš nesirengiu jos išgrūsti į prakeiktą beprotnamį! 

— Tai... 

— Man nesvarbu, kaip jūs vadinate! Aš neišleisiu jos iš sa- 
vo akių! 

— Na, mes atsiprašome. 

— Taip, aisiprašote! Dieve! Aštuoniasdešimt aštuoni gydytojai, 
ir viskas, ką jie gali pasakyti... 

Kris surūkė cigaretę, nervingai užgesino, užlipo į Reganos 
miegamąjį. Atidarė duris. Miegamojo tamsoje prie Reganos lo- 
vos ji įžvelgė siluetą, sėdintį ant medinės kėdės. Karlas. „Ką jis 
daro?“ — pagalvojo ji. 

Kris priėjo arčiau. Jis nepakėlė galvos ir toliau žiūrėjo į mer- 
gaitę. Ištiesta ranka lietė jos veidą. Kas buvo jo rankoje? Priėjusi 
prie lovos, Kris pamatė, kad tai tas pats virtuvėje greitomis su- 
megztas ledų ryšulys. Karlas šalde Reganos kaktą. 

Kris pasijuto sujaudinta. Ji nustebusi stovėjo, žiūrėdama į jį, 
tačiau Karlas nesijudino ir nejuto, kad ji stovi šalia. Ji apsisuko 
ir tyliai išėjo iš kambario. 

Grįžo į virtuvę, išgėrė juodos kavos ir surūkė dar vieną ci- 
garetę. Paskui impulsyviai nuėjo į savo kabinetą. Galbūt... 
galbūt... 

— „blogiausias atvejis, nes užvaldymas vargu ar yra susijęs su 
isterija, kadangi sindromo atsiradimas beveik visad yra autosu- 
gestyvus. Jūsų duktė turėjo sužinoti apie užvaldymą, tikėti užval- 
dymu ir žinoti kai kuriuos jo simptomus, todel dabar jos pasgmo- 
nė „gamina“ Šį sindromą. Jei tai bus nustatyta, mes galėsime 
pabandyti autosugestyvų gydymą. Šiuo atveju aš turiu galvoje šoko 
terapiją, nors man atrodo, kad daugelis terapeutų nesutiktų. Na, 
kaip aš jau esu minėjęs, tai — blogiausias atvejis, o kadangi jūs 
prieštaraujate jūsų dukters bospitalizavimui, aš... 

— Del Dievo meilės, ką jūs?! 

— Misis Maknell, ar jūs ką nors esate girdėjusi apie egzorcizmą? 

Knygos kabinete sudarė tą apstatymo dalį, su kuria Kris nebu- 
vo susipažinusi. Dabar ji žiūrinėjo pavadinimus ir ieškojo, ieškojo... 

— „pasenęs stilizuotas ritualas, kurio metu rabinai ir kunigai 
stengiasi išvaryti dvasią. Šiuo metu tik katalikai dar nėra jo atsi- 
sakę, bet man atrodo, jie visokeriopai vengia jį atlikti. Tačiau 
tam, kuris manosi esąs tikrai užvaldytas, šis ritualas yra gan įspū- 
dingas. Tiesą sakant, jis tepadėdavo kaip didelė įtaigos jėga. Au- 
kos įsitikinimas užvaldymu sukeldavo šį sindromą, o tikėjimas eg- 
zorcizmo galia lygiai taip pat priversdavo jį išnykti. Tai — ak, jūs 
netikite. Na, pavyzdžiui, Australijos aborigenai. Jie yra įsitiki- 
nę, kad jeigu burtininkas iš tolo pasiunčia į juos „mirties spindu- 
Iš“, jie mirs. Ir esmė yra ta, kad jie iš tikrųjų miršta! Jie atsigula ir 
iš lėto numiršta. Ir vienintelis dalykas, kuris kartais išgelbsti juos, 
yra panaši įtaigos forma: priešingai veikiantis „spindulys“, kurį 
pasiunčia kitas burtininkas! 

— Jūs siūlote man nuvesti ją pas žmogų, besiverčiantį ragana- 
Vimu? 

— Taip, būtent tai aš ir norėjau pasakyti. Jei nebebus kitos 
išeities — veskite pas kunigą. Aš žinau, tai — keistas patarimas, 

tiesą sakant — net pavojingas, kol mes nesužinosime, ar prieš visa 
tai Regana nežinojo apie užvaldymą ir ypač apie egzorcizmą. 
Kaip jūs manote, ar ji galėjo kur nors skaityti apie Jį? 

— Nemanau. 

— Matė filmą? Ką nors panašaus per televizorių? 

— Ne. 

— Galbūt skaitė Evangeliją? Naująjį Testamentą? 

— Kodel? 

— Juose yra keletas užuominų apie užvaldymą. Kristaus egzor- 
cizmą. Tiesą sakant, simptomų apibūdinimas yra toks pat, kaip 
ir šių dienų užvaldymuose. Jei jūs... 

— Ne. Nieko nebus. Užmirškite tai. Tik to betrūko, kad jos 


tėvas išgirstų, jog pasikviečiau visą gaują... 


Kris pirštai lėtai slinko per knygų nugarėles. Nieko. Nei Bib- 
lijos, nei Naujojo Testamento, nei... 

— Šiai! 

Jos akys sustojo ties knyga ant apatinės lentynos. Knyga apie 
burtus, kurią jai atsiuntė Meri Džou Perin. Kris ištraukė ją iš 
lentynos ir, atsivertusi turinį, pirštu ėmė vedžioti skyrių pavadi- 
nimus. 

Štai! 

Skyriaus pavadinimas tvinkčiojo kaip širdis: „Užvaldymo 
formos“. 

Kris užvertė knygą ir užsimerkė... 

Galbūt... galbūt... 

Ji atsimerkė ir lėtai nužingsniavo į virtuvę. Šarona spausdi- 
no. Kris ištiesė knygą. 

— Šarona, tu perskaitei ją? 

Šarona toliau spausdino nepakeldama akių. 

— Perskaičiau ką? — paklausė ji. 

— Šią knygą apie burtus? 

— Ne. 

— Tu atnešei ją į mano kabinetą? 

— Ne. Nebuvau prie jos prisilietusi. 

— Kur Vili? 

— Išėjo į parduotuvę. 

Kris linktelėjo. Svarstydama ji užkopė į Reganos miegamąjį. 
Parodė knygą Karlui. 

— Karlai, tai tu padėjai ją mano kabinete ant lentynos? 

— Ne, madam. 

— Galbūt Vili, — sumurmėjo Kris, žiūrėdama į knygą. 

Nuojautos virpulys perbėgo jos kūnu. Nejau Berindže- 
rio klinikos gydytojai buvo teisūs? Nejau taip ir yra? Nejau 
Regana per autosugestiją susirgo dėl šios knygos? Nejau ji 
surado čia aprašytus jos simptomus? Ką nors specifiška, ką 
Regana darė? 

Kris atsisėdo prie stalo, atsivertė skyrių apie užvaldymą ir 
eme ieškoti, ieškoti ir skaityti. 

Paplitusio tikėjimo demonais tiesioginis vedinys yra reiškinys, 
vadinamas užvaldymu. Tai būklė, kai paprastai individas yra 
įsitikinęs, kad kūno ir proto funkcijos yra užvaldytos ar kontro- 
liuojamos arba demono (šiuo metu labiausiai paplitęs reiškinys), 
arba kurio nors mirusiojo sielos. Nėra istorijos tarpsnio ar žemės 
lopinėlio, kur šis reiškinys nebūtų buvęs užfiksuotas. Tačiau ir pas- 
taruoju metu jis vis dar nėra visiškai išaiškintas. Nuo to laiko, 
kai 1921 metais pirmą kartą buvo išspausdinti išsamūs Trogoto 
Oistracho tyrimai, nors ir esama tam tikrų psichiatrijos pasieki- 


mų, žinių apie šį reiškinį beveik nepadaugėjo. 

Nėra visiškai išaiškinta? Kris susiraukė. Iš gydytojų kalbų ji 
susidarė kitokį įspūdį. 

Yra žinomi tokie faktai: kad įvairūs žmonės įvairiais istorijos 
laikotarpiais patyrė tokių milžiniškų tr siaubingų transformaci- 
jų, kad aplinkiniai jautė, jog jie bendrauja visiškai su kitu žmo- 
gumi. Pasikeičia ne tik balsas, elgsena, veido išraiška ir įprasti 
Judesiai, bet pats subjektas galvoja apie save kaip apie visiškai 
kitą asmenį, turi kitą vardą — žmogišką ar velnišką — ir kitą 
gyvenimo istoriją. 

Simptomai. Kur tie simptomai? Kris nekantriai ieškojo. 

„Malajų archipelage, kur užvaldymas plačiai paplitęs ir mū- 
sų dienomis, kurio nors mirusiojo užvaldanti siela dažnai priver- 
čia užvaldomąjį taip tobulai pamėgdžioti jos gestus, balą tr elge- 
sį, kad mirusiojo tėvai puola į ašaras. Tačiau be vadinamojo 
kvaziužvaldymo, t. y. tų atvejų, kurie iš tiesų sukelia apgavystę, 
paranoją ir isteriją, didžiausias keblumas yra paaiškinti šį reiški- 
nį. Seniausias paaiškinimas yra spiritistinis. Įsiveržusioji asmenybė 
gali tureti savybių, kurios visiškai svetimos užvaldytajai. Pavyz- 
džiui, demonų užvaldymo atveju „demonai“ gali kalbėti pirma- 
jai asmenybei nežinoma kalba arba... 

Štai! Čia! Reganos nesuprantamas murmėjimas. Nežinomos 
kalbos prasiveržimas? Ji greitai skaitė toliau. 

„arba gali atsirasti įvairių parapsichinių reiškinių, pavyz- 
džiui, telekinezė: objektų judinimas be materialios jėgos. 

Barbenimas? Lovos drebėjimas? 

Mirusiųjų užvaldymo atvejų yra užregistruota gerokai dau- 
giau. Pavyzdžiui, Oistrachbas aprašo vieną vienuolį, kuris, būda- 
mas užvaldytas, staiga tapo talentingu ir puikiu šokėju, nors prieš 


užvaldymą jis niekada nebuvo sušokęs nė vieno žingsnelio. Kar- 

tais tai atrodo taip įspūdingai, kad psichiatras Jungas, nuodug- 
niai ištyręs vieną atvejį, galėjo pasiūlyti tik dalinį paaiškinimą, 
kad jis yra įsitikinęs, jog tai „nebuvo apgavystė“... 

Tai kelia nerimą. Šis tonas. 

„0 Viljamas Džeimsas, garsiausias visų laikų Amerikos psi- 
chbologas, dažniausiai rėmėsi „šio reiškinio spiritistinio paaiškini- 
mo įtaigumu“. Jis nuodugniai ištyrė vadinamąjį „Vatsekos stebuk- 
lg“ —- Ilinojaus valstijos Vatseko miesto paauglę, kuri pasidarė 
neatskiriama nuo mergaitės, vardu Meri Rof - ši prieš dvylika 
metų buvo mirusi valstybiniame beprotnamyje... 

Kris susiraukė. Ji negirdėjo skambučio, negirdėjo, kaip Ša- 
rona nustojo spausdinti ir nuėjo atidaryti durų. 

Manoma, kad demonų užvaldymo forma atsirado tik užgi- 
mus krikščionybei, tačiau iš tiesų ir apie užvaldymą, ir apie eg- 
zorcizmą užsimenama dar prieš Kristaus gimimą. Senovės egip- 
tiečiai ir ankstyvosios Tigro bei Eufrato civilizacijos tikėjo, kad 
psichikos ir dvasios sutrikimai atsiranda dėl demono įsiveržimo į 
kūną. Pavyzdžiui, senovės Egipte gydant vaikų ligas buvo taiko- 
ma tokia egzorcizmo formuluotė: „Išeik tu, kuris ateini tamsoje, 
kurio nosis apsukta atgal, kurio veidas apverstas. Ar tu atėjai pa- 
bučiuoti šio vaiko? Aš neleisiu tau...“ 

— Kris? 

Ji skaitė toliau, įsigilinusi. 

— Šarona, aš užsiėmusi. 

— Tas seklys iš Žmogžudysčių skyriaus nori tave pamatyti. 

— O Dieve, Šarona, pasakyk jam... 

Ji sustojo. 

— Ne, ne, palauk, — Kris susiraukė, tebežiūrėdama į kny- 
gą. - Ne. Pasakyk jam, kad užeitų. Įleisk jį. 


Ėjimo garsas. 

Laukimo garsas. 

Ko aš laukiu? - stebėjosi Kris. Laukimas tapo jos gyvenimo 
dalimi, neapibrėžtas laukimas, lyg ryškus sapnas, kurio niekada 
negalima prisiminti. 

Jis įėjo su Šarona, sugniaužęs kepurę rankoje, sunkiai alsuo- 
damas ir svirduliuodamas, ir pagarbus. 

— Aš labai atsiprašau. Jūs užsiėmusi, jūs užsiėmusi. Aš suke- 
liu tik rūpesčius. 

— Kaip pasaulis? 

— Labai blogai, labai blogai. Kaip jūsų duktė? 

— Jokių pokyčių. 

— O, man taip gaila, - jis nerangiai stovėjo prie stalo. Akyse 
tūnojo nerimas. — Klausykite, aš nenorėčiau jūsų trukdyti. Jūsų 
duktė. Kas žino, kai mano Rūtelė sirgo... ne ne, tai buvo Šeila, 
mano mažoji... 

— Sėskitės, — pertarė Kris. 

— Taip, ačiū, — atsiduso jis, dėkingai įsitaisydamas ant krėslo 
priešais Šaroną, kuri toliau spausdino laiškus. 

— Aš atsiprašau, ką jūs pasakojote? — paklausė jį Kris. 

— Na, mano duktė, ji... a, nesvarbu, — jis nutilo. — Jūs užsiė- 
musi. Kai aš imsiu kalbėti, papasakosiu visą savo gyvenimo isto- 
riją, ir galbūt jūs galėsite pastatyti filmą apie ją. Ji neįtikima. Jei 
tik jūs žinotumėte nors pusę dalykų, kurie atsitiko mūsų išpro- 
tėjusioje šeimoje, jūs žinote, pavyzdžiui, mano... ach, jūs juk... 
Vieną! Aš papasakosiu v7e24 dalyką! Kiekvieną penktadienį ma- 
no mama gamindavo žuvies filė, suprantate? Ir visą savaitę, visą 
ilgą savaitę niekas negalėdavo išsimaudyti vonioje, nes joje ma- 
ma laikydavo Ąarpį. Šis plaukiodavo pirmyn ir atgal, pirmyn ir 
atgal, visą savaitę, nes mama sakydavo, kad taip iš jo organizmo 


išsivalo 7404a/. Suprantate? Nes... Na, užtenka, užtenka, - jis 

sunkiai atsiduso ir ranka nuvijo mintis. - Retkarčiais reikia mū- 
sų verksmą pajvairinti juoku. 

Kris abejingai lūkuriuodama žiūrėjo į jį. 

— Jūs skaitote, — jis pažvelgė į knygą apie burtus. — Filmui? — 
paklausė jis. 

— Ne, šiaip skaitinėju. 

— Gera knyga? 

— Ką tik pradėjau. 

— Burtai, — sumurmėjo jis, palenkęs galvą, skaitydamas pa- 
vadinimą puslapių viršuje. 

— Kas atsitiko? — paklausė jį Kris. 

— Taip, aš atsiprašau. Jūs užsiėmusi, užsiėmusi. Aš tuoj baig- 
siu. Kaip jau sakiau, aš netrukdyčiau jūsų, bet... 

— Kas bet? 

Staiga jo veidas apsiniaukė ir jis sudėjo rankas ant stalo. 

— Misis Makneil, misteris Deningsas. 

— Na... 

— Po galais, — susinervinusi sušvokštė Šarona ir išplėšė laišką 
iš rašomosios mašinėlės velenėlio. Ji suglamžė jį ir švystelėjo į 
šiukšlių dėžę prie Kindermano. — Oi, atsiprašau, — susigriebė ji 
pamačiusi, kad jos šūktelėjimas nutraukė jų pokalbį. 

Kris ir Kindermanas žiūrėjo į ją. 

— Jūs — mis Fenster? — paklausė ją Kindermanas. 

— Spenser, — tarė Šarona atitraukdama kėdę, kad pakeltų 
nukritusį laišką. 

— Nieko nieko, - tarė Kindermanas ir pasilenkęs pakėlė prie 
jo kojų nukritusį suglamžytą laišką. 

— Ačiū, — padėkojo Šarona. 

— Nieko. Atleiskite, jūs — sekretorė? 


— Šarona, tai... 

— Kindermanas, — priminė jai seklys. — Viljamas Kin- 
dermanas. 

— Taip. Tai - Šarona Spenser. 

— Labai malonu, - tarė Kindermanas šviesiaplaukei, kuri 
dabar susidėjo rankas ant mašinėlės ir susidomėjusi žiūrėjo į jį. — 
Galbūt jūs galite padėti, — tęsė jis. —- Misterio Deningso mirties 
vakarą jūs ėjote į vaistinę ir palikote jį vieną šiame name, tiesa? 

— Ne, Regana buvo namie. 

— Mano duktė, - paaiškino Kris. 

Kindermanas toliau klausinėjo Šaroną: 

— Jis atėjo pasimatyti su misis Makneil? 

— Taip. 

— Jis tikėjosi, kad ji greitai grįš. 

— Aš pasakiau jam, kad ji greitai grįš. 

— Labai gerai. Ir kada jūs išėjote? Ar prisimenate? 

— Taigi aš žiūrėjau Žinias ir maždaug... taip, teisingai. Aš prisi- 
menu, kad supykau, kai vaistininkas pasakė, jog vaistus išnešio- 
jantis berniukas jau išėjo namo. Aš tada pasakiau: „Na, tiesiog 
puiku“, ar kažką panašaus, nes buvo dar tik pusė septynių. Paskui, 
maždaug po dešimties ar dvidešimties minučių, atėjo Burkas. 

— Taigi, — reziumavo seklys, — jis čia atėjo maždaug be pen- 
kiolikos septynios. 

— Na ir kas iš to? — paklausė Kris. 

Ji pajuto augant neaiškią įtampą. 

— Kyla klausimas, misis Makneil, — sušvokštė Kindermanas, 
pasisukdamas į ją. — Atvykti į namus be penkiolikos septynios ir 
išeiti po dvidešimties minučių... 

— Burkas tai sugebėjo, — tarė Kris. - Jam būdinga. 

— Ar būdinga misteriui Deningsui, —- paklausė Kinderma- 
nas, — lankytis M gatvės baruose? 

— Ne. 

— Ne, ir aš taip manau. Aš patikrinau. Ar jis neturėjo įpro- 
čio važinėti taksi? Ar jis nebūtų išsikvietęs taksi prieš išeidamas? 

— Taip, būtų. 

— Taigi kyla klausimas, — kodėl jis ėmė vaikštinėti ant plat- 
formos laiptų viršuje? Ir keista, kodel taksi kompanijos neužtik- 
savo jokio iškvietimo iš šio namo, — tęsė Kindermanas, — išsky- 
rus tą, kurį užsakė mis Spenser lygiai be trylikos septynios. 

— Nežinau, — atsakė Kris bejausmiu balsu, laukdama. 

- Jūs viską žinote, — apstulbusi sušvokštė Šarona. 

— Taip, atleiskite man, — tarė jai seklys. — Tačiau reikalas 
labai rimtas. 

Kris giliai atsiduso, nenuleisdama nuo seklio akių. 

— Kokiu požiūriu? — paklausė ji. 

Balsas sudrebėjo. 

Jis pasilenkė virš stalo, laikydamas rankoje suglamžytą laišką. 

— Misis Makneil, patologo ataskaita rodo, kad nelaimingas 
atsitikimas visiškai įmanomas, bet... 

— Jūs norite pasakyti, kad jis buvo nužudytas? — kirto Kris. 

— Deningso... aš žinau, tai labai žiauru... 

— Na? 

— Deningso galvos padėtis ir tam tikrų kaklo raumenų nu- 
traukimas turėtų... 

— O, Dieve, - krūptelėjo Kris. 

— Taip, tai labai žiauru. Aš atsiprašau, aš labai atsiprašau. 
Bet matote, ši būklė... mes galime praleisti smulkmenas... bet 
tai negalėjo įvykti, jei misteris Deningsas nebūtų kurį laiką 
kritęs prieš atsitrenkdamas į laiptus; pavyzdžiui, šešis-devynis 
metrus iki laiptų. Taigi tiesą sakant, galimas daiktas, kad gal- 

būt... Na, pirmiausia aš norėčiau paklausti, — jis pasisuko į 
susiraukusią Šaroną, — kai jūs išėjote, kur buvo misteris De- 
ningsas? Su vaiku? 

— Ne, jis buvo čia, kabinete. Jis maišė kokteilį. 

— Gal jūsų duktė prisimintų, — jis pasisuko į Kris, - ar miste- 
ris Deningsas buvo tą vakarą jos kambaryje? 

Ar jie tikrai buvo dviese? 

— Kodel jūs klausiate? 

— Ar jūsų duktė prisimintų? 

— Ne, aš jums jau sakiau, kad jai buvo suleista migdomųjų ir... 

— Taip taip, jūs sakėte, tai tiesa, aš prisimenu; bet galbūt ji 
atsibudo ir... 

— Neįmanoma. Ir... 

— Jai taip pat buvo duota migdomųjų, — pertarė jis, — kai 
mes kalbėjomės paskutinį kartą? 

— Taip, tikrai buvo, - prisiminė Kris. — Na ir kas? 

— Man atrodo, kad aš ją mačiau lange tą dieną. 

— Jūs klystate. 

Jis patraukė pečiais. 

— Galbūt, galbūt. Aš nesu įsitikinęs. 

— Klausykite, kodėl jūs viso to klausiate? — griežtai pasiteira- 
vo Kris. 

— Kaip aš jau esu sakęs, visai įmanoma, kad galbūt velionis 
buvo toks girtas, kad užkliuvo ir iškrito pro jūsų dukters miega- 
mojo langą. 

Kris papurtė galvą. 

— Jokiu būdu. Neįmanoma. Pirma, jos langas visuomet už- 
darytas, o antra, būdamas girtas, Burkas niekad neprarasdavo 


savitvardos, niekad. Tiesa. Šarona? 

— Tiesa. 

— Burkas niekuomet girtas nesvyruodavo. Kaip jis galėjo už- 
kliūti ir iškristi pro langą? 

— Galbūt jūs dar ko nors laukėte tą vakarą? — paklausė jis Kris. 

— Ne. 

— Jūs turite draugų, kurie užeina nepaskambinę? 

— Tik Burkas, — atsakė Kris. — Kodėl klausiat? 

Seklys panarino ir papurtė galvą, piktai žiūrėdamas į suglam- 
žytą laišką savo rankose. 

— Keista... taip nesuprantama, — jis sunkiai atsiduso. — Ne- 
suprantama, — jis pažvelgė į Kris. — Velionis ateina pas jus į sve- 
čius, palaukia tik dvidešimt minučių ir, net nesusitikęs su ju- 
mis, išeina palikdamas sunkiai sergančią mergaitę. Iš teisybės, 
misis Makneil, kaip jūs sakote, visai nebūdinga Deningsui iš- 
kristi pro langą. Be to, krentant jo kaklas taip galėjo lūžti tik 
vienu atveju iš tūkstančio, — jis linktelėjo galvą į knygą apie bur- 
tus. — Jūs skaitete šioje knygoje apie ritualines žudynes? 

Kris užplūdo šiurpi nuojauta. Ji papurtė galvą. 

— Galbūt ne šioje knygoje, — tarė jis. — Tačiau atleiskite 
man, misis Makneil, aš norėčiau, kad jūs truputį geriau pa- 
galvotumėte, nes vargšo misterio Deningso galva buvo apsuk- 
ta 180 laipsnių — vadinamojo demoniško ritualo nužudymo 
būdu. 

Kris išbalo kaip popierius. 

— Misterį Deningsą nužudė koks nors lunatikas, — tęsė jis, 
nenuleisdamas akių nuo Kris. — Pirma, aš nenorėjau jums su- 
kelti skausmo, o be to, žiūrint iš techninės pusės, tai vis dėlto 
gali būti nelaimingas atsitikimas. Tačiau aš taip nemanau. Tai 
mano nuojauta. Mano nuomonė. Aš esu įsitikinęs, kad jį nužu- 


dė stiprus žmogus — tai pirma. Jo kaukolės lūžiai — antra, ir 

įvairiausi dalykai, kuriuos aš jau esu minėjęs, teigia, — teigia, o 
ne tvirtina, — kad jis buvo nužudytas ir tik tada išmestas pro 
jūsų dukters miegamojo langą. Tačiau, išskyrus jūsų dukterį, 
čia nieko nebuvo. Taigi kaip tai įvyko? Vienintelis atvejis - kad 
kas nors buvo atėjęs tuo metu, kai mis Spenser buvo išėjusi iki 
jūsų sugrįžimo. Tiesa? Turbūt taip. Taigi aš dar kartą jus klau- 
siu: kas tai galėjo būti? 

— Dieve mano, vieną minutėlę! — vis dar neatsipeikėjusi ki- 
miai sušnibždėjo Kris. 

— Taip, aš atsiprašau. Jums labai skaudu. Galbūt aš klystu, 
galbūt. Tačiau pagalvokite. Kas? Kas galėjo užeiti? 

Kris mąstė nuleidusi galvą. Paskui pažvelgė į Kindermaną. 

— Ne, niekas. 

— Galbūt pas jus, mis Spenser? — paklausė ją seklys. — Kas 
nors ateina čia su jumis susitikti? 

— Ne, ne, niekas, — tarė Šarona išplėtusi akis. 

Kris pasisuko į ją. 

— Tas arklininkas žino, kur tu dirbi? 

— Arklininkas? — paklausė Kindermanas. 

— Jos vaikinas, - paaiškino Kris. 

Blondinė papurtė galvą. 

— Jis niekuomet čia nebuvo užėjęs. Be to, tą vakarą jis buvo 
Bostone, kažkokioje konferencijoje. 

— Jis - komivojažierius? 

— Advokatas. 

Seklys vėl pasisuko į Kris. 

— Gal tarnus kas nors lanko? 

— Ne. Niekada. 

— Jūs laukėte siuntinio tą dieną? Laiško? 

— Ne. Kodėl klausiate? 

— Misteris Deningsas būdavo, — tegul jis ilsisi ramybėje, mi- 
rusieji minimi tik geruoju, — tačiau kaip jūs sakėte, girtas jis 
būdavo, na, sakykime, irzlus: žinoma, galėjo sukelti ginčą, ką 
nors supykinti, šiuo atveju, galbūt žmogų, atnešusį siuntinį. Taigi 
jūs kažko laukėte? Iš galanterijos? Bakalėjos? Vyno parduotu- 
vės? Siuntinio? 

— Neįsivaizduoju, — tarė Kris. — Tai Karlo rūpestis. 

- Šit kaip. 

— Norite su juo pakalbėti? 

Seklys atsiduso ir atsilošė, susikišdamas rankas į palto kiše- 
nes. Jis niūriai žiūrėjo į burtų knygą. 

— Ne, nereikia, tai nesvarbu. Jūs turite sunkiai sergančią duk- 
terį ir... nereikia, — jis numojo ranka ir atsistojo. — Buvo labai 
malonu jus sutikti, mis Spenser. 

— Man taip pat, — šaltai linktelėjo Šarona. 

— Nesuprantama, — purtydamas galvą tarė Kindermanas. — 
Keista, — jis rodės paskendęs mintyse. Kris stojantis, pažvelgė į 
ją. - Na, aš labai atsiprašau. Aš varginu jus dėl niekų. Atleis- 
kite man. 

— Aš palydėsiu jus iki durų, - susimąsčiusi tarė Kris. 

— Nereikia, nesivarginkite. 

— Nesivarginu. 

— Kaip norite. Beje, — tarė jis, išeidamas iš virtuvės, — aš ži- 
nau, tai vienas šansas iš milijono, tačiau jūsų duktė... jūs galėtu- 
mėte ją paklausti, ar ji matė misterį Deningsą tą vakarą savo 
kambaryje? 

Kris sukryžiavo rankas ant krūtinės. 

— Klausykite, pirmiausia — jam nebuvo jokios priežasties 


būti ten. 

— Žinau; aš suprantu, bet jeigu vienas anglų gydytojas ne- 
būtų paklausęs „Koks čia grybelis?“, mes šiandien neturėtume 
penicilino. Tiesa? Paklauskite. Gerai? 

— Gerai, kai ji ganetinai pasveiks, aš paklausiu. 

— Blogiau nebus. O tuo tarpu... — jie priėjo prie durų. Kin- 
dermanas pamindžiukavo ir lyg abejodamas pridėjo pirštus prie 
burnos. — Klausykite, aš tikrai norėčiau jus prašyti, bet... 

Kris įsitempė laukdama naujo smūgio. Venose vėl sutvink- 
sėjo įtarimas. 

— Ko? 

— Mano dukteriai... gal jūs galėtumėte duoti autografą? — 
jis paraudo, o Kris iš palengvėjimo vos nepradėjo juoktis iš sa- 
vęs; iš žmogaus būklės beviltiškumo. 

— Taip, žinoma. Kur pieštukas? — tarė ji. 

— Čia! — iškart atsakė jis ir iš palto kišenės išsitraukė buką 
apgraužtą pieštuką, o kita ranka pasirausė švarko kišenėje ir iš- 
traukė vizitinę kortelę. — Jai bus labai malonu, tarė jis paduo- 
damas ją Kris. 

— Koks jos vardas? — paklausė Kris, prispausdama kortelę 
prie durų ir pasirengdama rašyti. Kurį laiką vyravo sunki tyla. 
Ji girdėjo tik šnopuojantį kvėpavimą. Pasukusi galvą pamatė 
Kindermano akyse baisias ir dideles grumtynes. 

— Aš pamelavau, — pagaliau tarė jis. Jo akys pasidarė įžūlios 
ir beviltiškos. — Tai man, — jis pažvelgė į savo kortelę ir nurau- 
do. — Parašykite „Viljamui... Viljamui Kindermanui“... pavar- 
dė yra užrašyta antroje pusėje. 

Kris pažvelgė į jį su išsekusiu ir netikėtu švelnumu, patikri- 
no pavardės rašybą ir parašė: Viljamui F. Kindermanui, su mei- 
le! ir pasirašė. Po to atidavė jam kortelę, o jis įsikišo ją į kišenę 


net neperskaitęs užrašo. 

— Jūs labai maloni moteris, — droviai tarė jis nukreipęs akis. 

— Jūs labai malonus vyras. 

Jis dar labiau paraudo. 

— Ne, aš nesu toks. Aš visiems sukeliu rūpesčių, — jis atsidarė 
duris. —- Nekreipkite dėmesio į tai, ką aš šiandien pasakiau. Tai 
slegia. Užmirškite. Galvokite apie savo dukterį. Dukterį. 

Kris linktelėjo. Kindermanui išėjus į prieangį ir pakėlus ke- 
purę, ją vėl apėmė liūdesys. 

— Bet jūs paklausite? — priminė jis pasisukdamas. 

— Paklausiu, — sušnibždėjo ji. — Aš pažadu. Paklausiu. 

— Gerai. Sudie. Ir būkite atsargi. 

Kris dar kartą linktelėjo. 

— Jūs taip pat. 

Ji lėtai uždarė duris. Paskui, jam pabeldus, staigiai vėl jas 
atvėrė. 

— Koks nemalonumas. Aš vėl jus trukdau. Aš užmiršau savo 
pieštuką, — jis nusišypsojo atsiprašydamas. 

Kris pažvelgė į apgraužtą pieštuką savo rankoje, blyškiai šyp- 
telėjo ir atidavė jį Kindermanui. 

— Ir dar viena... - abejojo jis. — Aš žinau, tai neturi prasmės, 
tai kvaila, bet aš žinau, kad negalėsiu užmigti, jei galvosiu, kad 
neužčiuopiau bent kokio siūlelio, kurį galėjau užčiuopti. Ar aš 
galėčiau... ne, tai kvaila, tai... ne, aš privalau. Ar aš galėčiau trum- 
pai pakalbėti su misteriu Engstriomu? Pristatymas... Pristatymo 
klausimai. Man tikrai reikėtų... 

— Žinoma, įeikite, — išvargusiai tarė Kris. 

— Ne ne, jūs užsiėmusi. Nereikia. Aš galiu pakalbėti su juo 
čia. Čia labai gerai, labai gerai. 


Jis pasirėmė ant turėklo. 

— Kaip jūs pageidaujate, - nusišypsojo Kris. — Jis yra su Re- 
gana. Aš jį tuoj atsiųsiu. 

— Labai dėkui. 

Kris greitai uždarė duris. Po minutės Karlas atvėrė jas. Jis 
žengė į prieangį, uždėjęs ranką ant rankenos ir laikydamas du- 
ris truputį praviras. Stovėjo tiesiai ir žvelgė į Kindermaną gero- 
mis ir romiomis akimis. 

— Taip? — šaltai paklausė jis. 

— Jūs turite teisę tylėti, — sutiko jį Kindermanas, nuožmiai 
žvelgdamas Karlui į akis. — Jei jūs atsisakote šios teisės tylėti, — 
greitai kalbėjo jis monotonišku ir negailestingu tonu, — viskas, 
ką jūs pasakysite, bus panaudota prieš jus teisme. Jūs turite tei- 
sę išsikviesti advokatą ir atsakinėti į klausimus jam esant. Jei jūs 
to pageidaujate, bet neturite advokato, advokatas bus jums pa- 
skirtas be apkaltinimo prieš apklausą. Supratote teises, kurias aš 
ką tik paaiškinau? 

Paukšteliai maloniai čirškė ssno medžio šakose, o prislopinti 
mašinų garsai iš M gatvės panėšėjo į bičių zvimbimą tolimoje 
pievoje. | 

— Taip, — net nemirktelėjęs atsakė Karlas. 

— Jūs atsisakote teisės tylėti? 

— Taip. 

— Jūs atsisakote teisės pakalbėti su advokatu ir atsakinėti į 
klausimus jam esant? 

— Taip. 

— Ar jūs anksčiau tvirtinote, kad balandžio dvidešimt 
aštuntąją, misterio Deningso mirties vakarą, jūs lankėtės „Crest“ 
kino teatre? 


— Taip. 

— Kada prasidėjo seansas? 

— Neprisimenu. 

— Anksčiau jūs tvirtinote, kad tai buvo šeštos valandos seansas. 
Tai jums padeda prisiminti? 

— Taip. Taip, šeštos valandos seansas. Aš prisimenu. 

— Ir jūs žiūrėjote //mg nuo pradžių? 

— Taip. 

— Ir išėjote filmui pasibaigus? 

— Taip. 

— Ne anksčiau? 

— Ne. Aš žiūrėjau visą filmą. 

— Išėjęs iš filmo jūs įlipote į D. C. tranzitinį autobusą priešais 
kiną ir išlipote M gatvės ir Viskonsino aveniu sankryžoje 
maždaug dvidešimt po devynių? 

— Taip. 

— Ir ėjote į namus? 

— Ėjau į namus. 

— Ir grįžote namo maždaug pusę dešimtos? 

— Grįžau namo /ygiai pusę dešimtos, — atsakė Karlas. 

— Jūs įsitikinęs? 

— Taip. Aš pažiūrėjau į laikrodį. Esu įsitikinęs. 

— Ir jūs žiūrėjote filmą iki pabaigos? 

— Taip. Aš tai jau sakiau. 

— Misteri Engstriomai, jūsų atsakymai užrašomi į magne- 
tofoną. Aš noriu, kad jie būtų tikslūs. 

— Jie yra tikslūs. 

— Jūs žinote apie ginčą tarp durininko ir girto nuolatinio 
lankytojo, kuris įvyko per paskutines penkias filmo minutes? 

— Taip. 

— Ar galėtumėte pasakyti šio ginčo priežastį? 

— Tas vyras buvo girtas ir kėlė triukšmą. 

— Ir ką jie galų gale jam padarė? 

— Lauk. Jie išmetė jį lauk. 

— Nieko panašaus. Jūs taip pat žinote, kad šeštos valandos 
seanso metu buvo techninis gedimas, kuris truko apie penkiolika 
minučių ir dėl kurio seansas buvo pertrauktas? 

— Ne. 

— Jūs prisimenate, kad visa salė švilpė? 

— Ne. Nebuvo jokio gedimo. 

— Jūs įsitikinęs? 

— Nieko nebuvo. 

— Buvo. Operatoriaus žurnale yra įrašas, kuris teigia, kad 
filmas tą vakarą baigėsi ne dešimt minučių po pusės devynių, o 
maždaug be penkių devynios, o tai reiškia, kad pirmas autobu- 
sas nuo kino galėjo jus atvežti į M ir Viskonsino gatvių sankryžą 
ne po devynių dvidešimt, o be penkiolikos dešimt, todėl anks- 
čiausiai jūs galėjote pareiti namo maždaug be penkių dešimt, o 
ne pusę dešimt. Tai paliudijo ir misis Makneil. Ar dabar galė- 
tumėte pakomentuoti šį painų prieštaravimą? 

Karlas nė sekundę neprarado pusiausvyros ir jo atsakymas 
buvo tvirtas kaip visuomet. 

— Ne. 

Seklys kurį laiką žvelgė į jį tylėdamas, tada atsiduso ir, nu- 
leisdamas galvą, išjungė monitoriaus rankenėlę, įtaisytą palto 
pamušale. Keletą sekundžių jis žvelgė žemyn, tada pakėlė akis į 
Karlą. 

— Misteri Engstriomai, — pradėjo jis nuvargusiu ir supran- 
tančiu tonu. — Buvo įvykdytas rimtas nusikaltimas. Jūs esate įta- 
riamas. Iš kitų šaltinių aš sužinojau, kad misteris Deningsas įžei- 


dinėjo jus. Taip pat nėra abejonės, kad jūs sumelavote savo 

buvimo vietą jo mirties valandą. Kartais taip atsitinka, — juk 
mes žmonės, - kad vedęs žmogus kartais būna kažkur ten, kur 
jis sakosi nebuvęs. Jūs pastebėjote, kad aš padariau taip, kad 
mes būtume vieni. Atskirai nuo kitų. Atskirai nuo jūsų žmonos. 
Aš dabar neįrašinėju. Baigta. Jūs galite pasitikėti manimi. Jei 
jūs tą vakarą buvote su kita moterimi, pasakykite man, aš patik- 
rinsiu, ir jūs išbrisite iš to vargo, o jūsų žmona nieko nesužinos. 
Taigi sakykite, kur jūs buvote Deningso mirties valandą? 

Vieną sekundę Karlo akyse kažkas šmėstelėjo ir vėl užgeso. 

— Kino teatre! — pro suspaustas lūpas pakartojo jis. 

Seklys įbedė į jį ramų, tylų žvilgsnį. Sekundės slinko lėtai 
lėtai, girdėjosi tik sunkus jo alsavimas. 

— Jūs areštuosite mane? — nepastebimai virpantis Karlo klau- 
simas nuskriejo į tylą. 

Seklys nieko neatsakė, vis dar nemirksėdamas žvelgė į jį, o 
kai Karlas vėl norėjo kažką sakyti, jis staiga atsistūmė nuo turėk- 
lo ir, susikišęs rankas į kišenes, pajudėjo policijos mašinos link. 
Ėjo neskubėdamas, žvalgydamasis tai į kairę, tai į dešinę, — lyg 
smalsus turistas. 

Karlas stovėjo ant prieangio ir abejingai žiūrėjo, kaip Kin- 
dermanas atidarė policijos mašinos dureles, ištraukė iš dėžutės 
servetėlę, išsišnypštė ir tingiai apžvelgė upę, lyg ieškodamas vie- 
tos papietauti. Tada neatsigręždamas įlipo į mašiną. 

Automobiliui nuvažiavus ir pasukus už Trisdešimt penkto- 
sios gatvės kampo, Karlas pažvelgė į savo ranką ant turėklo. Ji 
drebėjo. 

Tuo metu, kai paradinės durys užsidarė, Kris stovėjo prie 
baro savo kabinete ir mąstė, pildama degtinę ant ledo gabaliu- 
kų. Žingsniai. Karlas lipa laiptais. Ji paėmė degtinę ir lėtai nuė- 


jo į virtuvę, smiliumi maišydama gėrimą, ieškodama kelio nieko 

nematančiomis akimis. Kažkas... kažkas buvo labai blogai. Lyg 
šviesa, besiskverbianti pro durų apačią, siaubo pašvaistė liejosi į 
jos užtemusią sąmonę. Kas glūdi už tų durų? Kas? 

Nežiūrėk! 

Ji įėjo į virtuvę, atsisėdo prie stalo ir gurkštelėjo gėrimo. 

Aš tikiu, kad jį užmušė labai stiprus žmogus... 

Ji nukreipė žvilgsnį į knygą apie burtus. 

Kažkas... 

Žingsniai. Šarona grįžta iš Reganos miegamojo. Įeina. Sė- 
dasi prie rašomosios mašinėlės. Įsuka naują spausdinimo juostelę. 

Kažkas... 

— Gan šiurpu, - sumurmėjo Šarona, padėjusi pirštus ant 
klavišų ir žiūrėdama į stenografuotus ženklus šalia mašinėlės. 

Jokio atsakymo. Kambaryje tvyrojo nerimas. Kris išsiblaš- 
kiusi siurbtelėjo gėrimo. 

Šarona perskrodė tylą įremptu, žemu balsu: 

— M gatvėje ir Viskonsinio aveniu atsirado daugybė hipių 
landynių. Narkomanai. Okultizmo garbintojai. Policija vadina 
juos „pragaro šunimis“, — ji stabtelėjo lyg laukdama komenta- 
ro, nenukreipdama akių nuo ženklų. Paskui tęsė: — Įdomu, ar 
Burkas galėjo... 

— O, Dieve, Šarona! Užmiršk jį, gerai? — pratrūko Kris. — Aš 
privalau galvoti tik apie Regi! Gerai? — ji užsimerkė ir užgniau- 
žė kvapą. 

Tą pačią akimirką Šarona grįžo prie mašinėlės klavišų ir ku- 
rį laiką pašelusiu tempu tarškino žodžius, paskui staiga pašoko 
nuo kėdės ir nėrė iš virtuvės. 

— Einu pasivaikščioti, — šaltai tarė ji. 

— Laikykis toliau nuo tos prakeiktos M gatvės! — niūriai su- 


urzgė jai pavymui Kris, žiūrėdama į knygą savo rankose. 

— Gerai. 

— Ir N gatvės! 

Kris girdėjo, kaip paradinės durys atsidarė ir užsidarė. Ji at- 
siduso. Pajuto stiprią graužatį. Tačiau jaudulys buvo išstūmęs 
įtampą. Nors ne visą. Labai silpna pašvaistė sklido koridoriuje. 

Neįleisk jos! 
kiamą vietą; nekantriai, greitai ėmė versti puslapius, permesda- 
ma akimis ir ieškodama Reganos simptomų aprašymo, „...de- 
monų užvaldymas... sindromas... atsitikimas su aštuonmete 
mergaite... nenormali... keturi stiprūs vyrai, besistengiantys su- 
laikyti jį nuo...“ 

Versdama puslapį Kris sustingo. 

Garsai. Vili grįžta iš bakalėjos. 

— Vili?.. Vili? — bejausmiai paklausė Kris. 

— Taip, madam, - atsakė Vili, padėdama krepšį 

— Vili, tai tu padėjai šią knygą į mano kabinetą? — nepakel- 
dama akių Kris pakėlė knygą. 

Vili pažvelgė į knygą ir linktelėjo, paskui apsisuko ir ėmė 
traukti iš krepšio pirkinius. 

— Vili, kur tu ją radai? 

— Viršuje, miegamajame, — atsakė Vili, dėdama kiaulieną į 
šaldytuvo mėsos skyrių. 

— Kuriame miegamajame, Vili? 

— Mis Reganos. Aš radau ją po lova valydama kambarį. 

— Kada tu ją radai? — paklausė Kris, vis dar spitrydamasi į 
knygos puslapius. 

— Tada, kai visi išvažiavote į ligoninę, madam, kai siurbiau 
Reganos miegamąjį. 

— Tu įsitikinusi? 

— Taip, madam. Aš įsitikinusi. 

Kris nepajudėjo, nesumirksėjo, neatsiduso, kai jai atmintyje 
švystelėjo vaizdas: atviras langas Reganos miegamajame Dening- 
so mirties vakarą, lyg plėšraus paukščio, žinančio savo darbą, 
išskėsti nagai; kai ji atpažino šiurpiai pažįstamą vaizdą; kai ji žvelgė 
į atverstą knygos puslapį. 

Siaura juostelė nuo puslapio krašto buvo chirurgiškai nu- 
plėšta. 

Kris staigiai pasuko galvą į bruzdesį, sklindantį iš Reganos 
miegamojo. 

Barbenimai, greiti, su košmarišku rezonansu, sodrūs, lyg kal- 
vio kūjo dūžiai į antkapį. 

Sielvartingas, siaubingas, maldaujamas Reganos klyksmas. 
Karlas! Karlas piktai plūsta Reganą. 

Kris išlėkė iš virtuvės. 

Dieve visagalį, kas ten vyksta? 

Įsiutusi Kris bėgo laiptais į miegamąjį. Girdėjo smūgį, kaž- 
ką tarškant, kažką it akmens luitas krentant ant grindų, jos 
dukterį verkiant „Ne! Oi ne, nereikia! Ne, prašau!“ ir Karlą 
plūstantis... Ne! Ne Karlą! Kažką kitą! Balsas griaudė, gąsdi- 
no, siautėjo! 

Kris nėrė į koridorių ir, įsiveržusi į miegamąjį, sustojo kaip 
paralyžiaus ištikta: dundėjimas gerokai pagarsėjo ir drebino sie- 
nas; Karlas be sąmonės gulėjo ant grindų prie komodos; Rega- 
na, sulenkusi ir plačiai išskėtusi kojas, gulėjo ant lovos, smarkiai 
šokinėjančios ir drebančios, spaudė baltą kaip sniegas krucifik- 
są išnirusiose rankose, baltą kaip sniegas krucifiksą, nutaikytą į 
jos vaginą, baltą kaip sniegas krucifiksą, į kurį ji žiūrėjo su siau- 
bu išvirtusiose akyse, veidas apibėgęs iš nosies srūvančiu krauju, 


nazogastrinis vamzdelis išplėštas. 


201 


William Peter Blatty 


— Oi, prašau! Ne, prašau! — klykė ji, o tuo metu jos rankos 
su krucifiksu artėjo, nors atrodė, kad ji iš paskutiniųjų stengiasi 
nustumti jį. 

— Tu darysi tai, ką aš tau sakau, kale! Tu darysi tai. 

Šis siaubingas riaumojimas, šie žodžiai sklido iš Reganos, jos 
balsas buvo šiurkštus ir gomurinis, pritvinkęs pykčio. Tą patį aki- 
mirksnį jos išraiška ir bruožai šlykščiai pasikeitė į laukinės, demo- 
niškos asmenybės bruožus, kurie buvo pasirodę hipnozės metu. 
Dabar, Kris akivaizdoje, veidai ir balsai keitėsi kas sekundę: 

— Ne! 

— Tu darysi tai! 

— Prašau! 

— Darysi, kale, arba aš tave užmušiu! 

— Prašau! 

— Taip, tu leisi Jėzui du/kinti save, dulkinti save, dul... 

Reganos akys išsiplėtė, suvirpėjo lyg matydamos kažkokį šiur- 
pų galą, klykianti burna atvėpo, pajutusi kažkokios pabaigos 
siaubą. Iškart demoniškas veidas vėl užvaldė, užpildė ją, kam- 
barys staiga ėmė dusti nuo smarvės, iš sienų ėmė sunktis ledinis 
šaltis, barbenimas nutilo, o Reganos veriamas siaubo klyksmas 
virto gomuriniu, viauksinčiu, pagiežingu triumfo juoku, ji įstū- 
mė krucifiksą į savo vaginą ir ėmė aistringai masturbuotis, riau- 
modama dusliu, šiurkščiu, kurtinamu balsu: 

— Dabar tu 2220, dabar tu mano, dvokianti karve! Kale! 
Leisk Jėzui dulkinti save, dulkinti save! 

Kris stovėjo, siaubo prikaustyta prie grindų, sustingusi, pri- 
spaudusi delnus prie skruostų, o demoniškas kvatojimas nesi- 
liovė, tuo tarpu iš perplėštų Reganos nekaltybės plėvės ir audi- 
nių ant paklodės paplūdo kraujas. Staiga iš Kris gerklės išsiveržė 


siaubingas klyksmas, ji puolė prie lovos ir nieko nematydama 

čiupo krucifiksą. Ji vis dar klykė, kai Regana, švytinti iš įtūžio ir 
iškreipta velniškų bruožų, ištiesė ranką ir, sučiupusi Kris už plau- 
kų, truktelėjo jos galvą žemyn, stipriai prispausdama veidą prie 
savo vaginos, ištepdama jį krauju, o kita ranka siaubingai glos- 
tydama savo dubenį. 

— Aaa, mažytės kiaulytės motina! — suniūniavo Regana go- 
muriniu, gergždžiu, kimiu, erotiškumo kupinu balsu. — Laižyk 
mane, /aižyk mane! Aaa! 

Paskui ranka, laikanti nuleistą Kris galvą, atkragino ją, o ki- 
ta ranka taip stipriai trenkė jai į krūtinę, kad Kris perskriejo per 
kambarį ir su trenksmu atsitrenkė į sieną, lydima Reganos juo- 
ko ir riaumojimo. 

Kris susmuko ant grindų. Siaubo svaigulys, kambario garsų 
ir vaizdų verpetas beprotiškai sukosi jos vaizduotėje, temo, lie- 
josi, ausyse spengė chaotiška klaikuma. Kris bandė atsistoti, bu- 
vo per silpna, susvyravo, tada pažvelgė į suteptą lovą, į Reganą, 
atsukusią į ją nugarą, švelniai ir gašliai kaišiojančią krucifiksą į 
savo vaginą, vidun, laukan, sentimentaliai niūniuojančią dusliu 
bosiniu balsu: 

— Aa, štai kur mano kiaulytė, taip, mano brangus saldus 
paršelis, mano paršelis, mano... 

Šie žodžiai nutrūko, Kris pradėjus slinkti pro Karlą lovos 
link. Jos veidas buvo suteptas krauju, akyse vis dar dvejinosi, 
rankos ir kojos gėlė. Staiga ji susigūžė ir, netikėdama savo aki- 
mis, pasitraukė atgal — jai pasirodė, lyg per slenkant; rūką, 
kad jos dukters galva iš lėto ėmė suktis aplink, nejudant lie- 
meniui, suktis bjauriai ir negailestingai, kol galų gale ji jau 
žvelgė į kitą pusę. 

— Tu žinai, ką ji padarė, tavo šlykšti duktė? — sukikeno pažįs- 
tamas išdykėliškas balsas. 


203 


William Perer Blatty 


Kris mirkčiodama žiūrėjo į išprotėjusį, išsišiepusį veidą, į įtrū- 
kusias ir išdžiūvusias lūpas, į gudrias akis. 


Ji klykė tol, kol apalpo. 


„III. 


BEDUGNĖ 


Jie dar klausė: „Tai kokį padarysi ženklą, kad pamatytume tr tave 
įrikėtume?“ 


EvANGELIJA PAGAL JONĄ 6, 30-31 


Kartą vienas vietnamiečių būrio vadas surengė varžybas, kaip 
nukankinti dešimt vūkstantąją jų dalinio auką; prizas — savaitės 
prabanga asmeninėse pulkininko kareivinėse. 


NEwsWEEK, 1969 


Bet aš jums sakiau: jūs mane regėjote, ir netikite... 


EVANGELIJA PAGAL JONĄ 6, 36-37 


Ji stovėjo ant Kei tilto šaligatvio, sudėjusi rankas ant parape- 
to, neramiai laukdama, o namo skubantys automobiliai mirk- 
čiojo už jos nugaros, kasdieninių rūpesčių prispausti vairuoto- 
jai pypsėjo, amortizatoriai abejingai trynėsi vienas į kitą. Ji buvo 
susisiekusi su Meri Džou, primelavusi jai: 

— Regana jaučiasi gerai. Beje, aš ketinu iškelti dar vieną nedi- 
delę puotą. Kokia buvo to jėzuitų psichiatro pavardė? Aš pagalvo- 
jau, kad galbūt reikia jį įtraukti į... 

Iš apačios atsklido juokas. Džinsuota porelė plaukė išnuo- 


mota kanoja. Greitai ir nervingai ji nukratė pelenus nuo ciga- 

retės ir pažvelgė į tilto šaligatvį, vedantį priemiesčio link. Kaž- 
kas skubėjo prie jos: chaki spalvos kelnės ir mėlynas megztinis, 
ne kunigas; ne jis. Ji vėl pažvelgė į upę, į savo beviltiškumą, 
besisukantį ryškiai raudonos kanojos kilvateryje. Ant kanojos 
šono ji perskaitė pavadinimą: „Kapricija“. 

Žingsniai. Vyriškis, vilkintis megztiniu, priartėjo ir sustojo. 
Akies krašteliu ji pamatė, kaip jis padėjo ranką ant parapeto, ir 
vėl greitai nugręžė akis į kanoją. 

— Praeik pro šalį, baidykle, — dusliai suurzgė ji, numesdama 
cigaretę į vandenį, - arba, prisiekiu visais šventaisiais, aš rėksiu. 

— Mis Makneil? Aš — tėvas Karas. 

Ji krūptelėjo, paraudo, lėtai apsisuko. Randuotas, grublėtas 
veidas. 

— O Dieve! Aš... Jėzau! 

Susijaudinusi ji nusiėmė akinius nuo saulės ir vėl greitai juos 
užsidėjo. Liūdnos tamsios akys tyrė jos akis. 

— Man reikėjo jums pasakyti, kad aš nebūsiu su sutana. At- 
siprašau. 

Jo balsas tarsi liūliavo, tarsi lengvino jos naštą. Švelniai sudė- 
tos rankos buvo didelės ir jautrios: gyslų išvagotos Mikelandže- 
lo rankos. Kris jautė, kaip jos traukia žvilgsnį. 

— Aš maniau, kad taip mažiau kris kitiems į akis, — tęsė jis. — 
Jūs taip rūpinotės, kad viskas būtų laikoma paslaptyje. 

— Verčiau man reikėjo pasirūpinti, kad nepasirodyčiau to- 
kia kvailė, — taikliai atkirto ji, apgraibomis ieškodama pinigi- 
nės. —- Aš maniau, kad jūs... 

— Tiesiog žmogus? — pertarė jis šypsodamasis. 

— Supratau tai, kai pamačiau jus pirmą kartą universitete, — 


tarė ji, naršydama švarko kišenes. — Todel ir paskambinau. Jūs 

atrodote toks paprastas, — ji pakėlė akis ir pamatė, kad jis žiūri į 
jos rankas. — Tėve, turite cigaretę? 

Jis įsikišo ranką į marškinių kišenę. 

— Ar tiks be filtro? 

— Dabar aš surūkyčiau net prasčiausią cigarą. 

Jis ištraukė iš kišenės „Camel“ pakelį. 

— Man leidus. Aš pats daug rūkau. 

— Priesaika skurdui, —- sumurmėjo ji silpnai šypsodamasi ir 
traukdama cigaretę. 

— Priesaika skurdui turi privalumų, — pakomentavo jis, ieš- 
kodamas kišenėje degtukų. 

— Pavyzdžiui? 

— Prasčiausi cigarai tampa geresni. 

Jis vėl šyptelėjo, žiūrėdamas į jos ranką su cigarete. Ši dre- 
bėjo. Jis matė, kaip cigaretė šokčioja tarp jos pirštų. Nieko ne- 
sakydamas, paėmė ją ir įsikišo sau į burną. Pridegė, apgaubęs 
degtuką delnais. Išpūtė dūmų kamuolį. Atidavė cigaretę Kris, 
nukreipęs žvilgsnį į mašinas, važiuojančias per tiltą. 

— Taip geriau. Mašinos kelia vėją, — tarė jis. 

— Ačiū, teve. 

Kris nužvelgė jį vertinamai, su dėkingumu, net su viltimi. Ji 
žinojo, ką jis buvo padaręs. Žiūrėjo, kaip jis prisidegė cigaretę 
sau. Delnais užuovėjos degtukui nepadarė. Jam išpūtus dūmą, 
jie pasirėmė alkūnėmis ant parapeto. 

— Iš kur jūs kilęs, tėve Karai? 

— Iš Niujorko. 

— Aš taip pat. Tačiau niekada ten negrįžčiau. O jūs? 

Karas nurijo gerkle kylantį gumulą. 

— Ne, niekada, — jis prisivertė nusišypsoti. — Tačiau ne aš 


nusprendžiu. 

— Dieve, kokia aš kvaila. Juk jūs - kunigas. Jūs turite vykti 
ten, kur jus siunčia. 

— Teisingai. 

— Kaip psichoanalitikas galėjo tapti kunigu? — paklausė ji. 

Jis labai troško išsiklausinėti apie tą svarbų reikalą, kurį ji 
paminėjo telefonu. Jautė, kad ji pati jaučia artėjimą... artėjimą 
prie ko? Jam nereikia raginti. Ji pati atskleis... pati atskleis. 

— Įvyko visiškai atvirkščiai, — švelniai pataisė jis. - Draugija... 

— Kas? 

— Jėzaus draugija. Jėzuitas yra sutrumpinimas. 

- Šit kaip. 

— Draugija nusiuntė mane į medicinos ir psichiatrijos mo- 
kyklas. 

— Kur? 

— Į Harvardą, Džono Hopkinso institutą, Beleviu. 

Staiga jis suprato, kad nori padaryti jai įspūdį. 

„Kodėl?“ — galvojo jis. Ir iškart pamatė atsakymą savo vai- 
kystės lindynėse; Žemutinio Istsaido teatrų balkonuose. Mažasis 
Dimis su kino žvaigžde. 

— Neblogai, — įvertino ji, linktelėdama galvą. 

— Mes neduodame priesaikos Zvasios skurdui. 

Ji pajuto susierzinimą, patraukė pečiais ir nusisuko į upę. 

— Matote, aš jūsų juk nepažįstu ir... — ji užtraukė gilų ir 
sodrų dūmą, išpūtė kamuolį ir užgesino nuorūką į parapetą. — 
Jūs — tėvo Dajerio draugas, tiesa? 

— Taip. 

— Artimas draugas? 

— Artimas. 

— Jis pasakojo apie pobūvį? 


— Jūsų namuose? 

— Mano namuose. 

— Taip. Jis sakė, kad jūs atrodote tokia paprasta. 

Ji praleido tai pro ausis, ignoravo. 

— Jis pasakojo apie mano dukterį? 

— Ne, aš nežinojau, kad jūs turite dukterį. 

— Jai dvylika metų. Jis neminėjo jos? 

— Ne, 

— Jis nepasakojo, ką ji padarė? 

— Jis niekada neminėjo jos... 

— Kunigai laiko burnas užčiauptas, tiesa? 

— Tai priklauso... 

— Nuo ko? 

— Nuo kunigo, — atsakė Karas. 

Jo vaizduotės kamputyje šmėstelėjo įspėjimas dėl moterų, 
jaučiančių neurotinį potraukį kunigams, kurios nesąmoningai 
arba prisidengdamos kokia išgalvota priedanga trokšta suvedžioti 
nepasiekiamuosius. 

— Aš turiu omenyje išpažintį. Jums neleidžiama kalbėti apie 
ją, tiesa? 

— Taip, tiesa. 

— O išeiti už išpažinties ribų? — paklausė ji. —- Aš noriu pasa- 
kyti, jei kas nors... - dabar jos rankos mojo ore, skraidyte skrai- 
dė. - Man įdomu. Aš... Ne. Ne, aš tikrai norėčiau sužinoti - jei, 
sakykime, žmogus buvo nusikaltėlis, pavyzdžiui, žudikas ar kas 
nors panašaus, suprantate? Jei jis ateitų pas jus prašyti pagalbos, 
ar jūs padėtumėte jam pasikeisti? 

Ar ji ieško patarimų? Ar ji nori atsikratyti abejonių atsivers- 
dama? Karas žinojo, kad yra žmonių, kurie žiūri į išganymą kaip 
į nepatikimą tiltą, kabantį virš bedugnės. 

— Jei jis ateitų pas mane pagalbos dvasiai, aš atsakyčiau — 
ne, — pratarė jis. 

— Jūs nepadėtumėte. 

— Ne. Aš nepadėčiau. Tačiau pamėginčiau įtikinti jį, kad jis 
pats sau padėtų pasikeisti. 

— O kaip jūs žiūrite į egzorcizmą? 

— Ką jūs pasakėt? 

— Jei asmuo yra užvaldytas kokio nors demono, kaip žiūrite 
į egzorcizmą — šėtono išvarymą? 

— Na, pirmiausia jį reikėtų pasodinti į laiko mašiną ir nukel- 
dinti į šešioliktąjį amžių. 

Ji suglumo. 

— K3 jūs tuo norite pasakyti. Aš nesuprantu. 

— Na, mis Makneil, šiais laikais to nebėra. 

— Nuo kada? 

— Nuo tada, kai sužinojome apie psichikos ligas: parano- 
ją, skilusią asmenybę ir kitus dalykus, kurių mane mokė Har- 
varde. 

— Jūs juokaujate? 

Jos sutrikęs balsas bejėgiškai virpėjo, ir Karas ėmė gailėtis 
dėl savo žodžių. Iš kur jie išniro? Tiesiog išskrido kaip paukštis. 

— Daugelis mokytų katalikų, mis Makneil, — tarė jis švel- 
nesniu balsu, — daugiau nebetiki velniu, na, o užvaldymas — 
nuo tos dienos, kai aš tapau jėzuitu, nesu sutikęs nė vieno ku- 
nigo, kuris kada nors būtų ėmęsis šėtono išvarymo. Ne vieno. 

— Ar jūs iš tikrųjų kunigas, — paklausė ji kandžiai ir nusivy- 
lusi, — ar iš Centrinės kanalizacijos? O visos šios Biblijos istorijos 
apie Kristų, išvarantį demonus? 


Jis vėl atsakė ryžtingai ir nedvejodamas: 

— Klausykite, jei Kristus būtų pasakęs tiems žmonėms, kad 
juos yra apėmusi šizofrenija, — o mano manymu, taip ir bu- 
vo, — jie tikriausiai būtų jį nukryžiavę trejais metais anksčiau. 

— Tikrai? — Kris drebančia ranka pasitaisė akinius ir pažemi- 
no balsą, stengdamasi susitvardyti. — Tėve Karai, atsitiko taip, 
kad man labai artimas žmogus tikriausiai yra apsėstas. Vienin- 
telė viltis —- egzorcizmas. Ar jūs galėtumėte jį atlikti? 

Karui staiga viskas pasirodė nenatūralu: Kei tiltas, užkandi- 
nė kitoje upės pusėje, mašinos, kino žvaigždė Kris Makneil. Kol 
jis žiūrėjo į ją ieškodamas atsakymo, Kris nusiėmė akinius, ir 
Karą iki širdies persmelkė jos paraudusių ir beviltiškai maldau- 
jamų laukinių akių žvilgsnis. Jis suprato, kad ši moteris kalba 
rimtai. 

— Tėve Karai, tai mano duktė, - dusliai tarė ji. - Mano dukte! 

— Tuo labiau, — pagaliau atsakė jis, — reikia pamiršti egzor- 
cizmą ir... 

— Kodel, Dieve, aš nesuprantu! — staiga pratrūko ji pamišusiu 
balsu. 

Jis guodžiamai suėmė jai ranką. 

— Pirmiausia, — tarė jis ramindamas, — tai gali būti tik į bloga. 

— Kodėl? 

— Egzorcizmo ritualas yra pavojingai sugestyvus. Matote, 
juo galima įteigti supratimą apie apsėdimą, kurio visiškai nė- 
ra, O jei jis yra, ritualas gali sustiprinti jį. Ir antra, mis Mak- 
neil, prieš pritardama egzorcizmui, bažnyčia turi atlikti tyri- 
mus, kad įsitikintų, jog jis tikrai būtinas. Tai užima daug laiko. 
Tuo tarpu jūsų... 

— Jūs negalėtumėte pats atlikti egzorcizmo? — maldavo ji. 


Jos lūpos ėmė drebėti, o akys prisipildė ašarų. 

— Matote, kiekvienas kunigas turi galią atlikti egzorcizmą, 
tačiau jam reikia gauti bažnyčios pritarimą, o jis, tiesą sakant, 
retai duodamas, taigi... 

— Ar jūs galėtumėte nors pažvelgti į ją? 

— Na, kaip psichiatras aš galėčiau, bet... 

— Jai reikia kunzgo!- suriko Kris. Pyktis ir baimė iškreipė jos 
bruožus. — Aš vedžiau ją pas visus prakeiktus, šlykščius gydyto- 
jus ir psichiatrus, ir jie nusiuntė mane pas jus; o jūs siunčiate 
mane atgal pas juos! 

— Tačiau jūsų... 

— Dieve mano, ar kas nors gali man padėri! — jos veriamas 
klyksmas nuaidėjo virš upės. Išgąsdinti paukščiai klykčiodami iš 
ramių pakrančių šovė į dangų. - Dieve mano, kas nors padėki- 
te man! — vaitojo Kris, sukniubdama ant Karo krūtinės. — Pra- 
šau, padekite man! Padėkite! Prašau! 

Jėzuitas pažvelgė į ją ir švelniai apkabino jos pečius. Pro šalį 
važiuojantys vairuotojai abejingai žvelgė į juos. 

— Viskas gerai, — sušnibždėjo Karas, tapšnodamas jai per pe- 
tį. Jis stengėsi nuraminti ją, numalšinti isteriją, „...mano dukte- 
7; '? Jai pačiai reikėjo psichiatro pagalbos. — Viskas gerai. Aš ap- 
lankysiu ją, — tarė jis. - Aplankysiu. 

Jie atėjo į jos namus tylėdami. Jį kankino jausmas, jog viskas 
vyksta ne iš tiesų, galvoje sukosi mintys apie rytojaus paskaitą 
Džordžtauno universiteto Medicinos mokykloje. Jam dar rei- 
kėjo pasirengti jai. 

Jie užlipo į verandą. Karas pažvelgė į jėzuitų valgyklą kitoje 
gatvės pusėje ir suprato, kad pavėluos vakarienės. Buvo be de- 
šimt šešios. Jis pažvelgė į Kris, kuri kišo raktą į durų spyną. Ji 
abejojo, pasisuko į jį. 


— Tėve, jūs nemanote, kad jums reikėtų vilkėti sutana? 

Koks vaikiškas, koks naivus jos balsas. 

— Per daug pavojinga, — tarė jis. 

Ji linktelėjo ir atidarė duris. Tik dabar Karas pajuto žvarbų, 
šiurpų įspėjimą. Jis gėlė kūną kaip ledo kruša. 

— Tėve Karai? 

Jis pakėlė akis. Kris jau buvo įėjusi. Ji stovėjo pravėrusi duris. 

Kurį laiką jis abejojo, paskui staigiai įžengė į vidų, nujausda- 
mas kažkokią keistą baigtį. 

Karas išgirdo bruzdesį. Viršuje. Gilus, dundantis balsas. 
Keiksmai, grasinimai, pilni pykčio, neapykantos, paniekos. 

Karas pažvelgė į Kris. Ji žiūrėjo į jį tyledama. Paskui žengė 
toliau. Jis nusekė jai iš paskos laiptais į viršų, koridoriumi į Re- 
ganos miegamąjį, prie kurio, suėmęs rankomis nuleistą galvą, 
stovėjo Karlas. Tarnui lėtai pakėlus akis į Kris, Karas jose išvydo 
neviltį ir baimę. Balsas, sklindantis iš šalia esančio miegamojo, 
buvo toks garsus, jog atrodė, kad jis yra elektroniškai sustiprintas. 

— Ji vis dar nenori diržų, — tarė Karlas išsigandusiu, dreban- 
čiu balsu. 

— Aš tuoj grįšiu, teve, — sušnibždėjo Kris. 

Karas žiūrėjo, kaip ji nuėjo koridoriumi į savo miegamąjį, 
tada pažvelgė į Karlą. Šveicaras nenuleido nuo jo akių. 

— Jūs — kunigas? — paklausė Karlas. 

Karas linktelėjo ir vėl skubiai nukreipė žvilgsnį į Reganos 
miegamojo duris. Vietoje įniršusio balso pasigirdo ilgas, rėžia- 
mas kažkokio gyvūno, greičiausiai jaučio, baubimas. 

Kažkas bakstelėjo jam į ranką. Jis pažvelgė žemyn. 

— Tai ji, - tarė Kris. - Tai Regana, — ji padavė jam nuotrauką. 

Jis paėmė ją. Jauna mergaitė. Labai graži. Miela šypsenėlė. 

— Ji buvo padaryta prieš keturis mėnesius, — be jausmo tarė 


Kris. Ji paėmė nuotrauką ir galva parodė į miegamojo duris. — 

Įeikite ir pažiūrėkite į ją dabar, — ji atsirėmė į sieną šalia Kar- 
lo. — Aš čia palauksiu. 

— Kas ten kartu su ja? — paklausė Karas. 

— Nieko. 

Suraukęs antakius jis pasisuko į miegamojo duris. Kai su- 
emė durų rankeną, garsai viduje staiga nutilo. Kelias tylias se- 
kundes Karas dvejojo, tada lėtai įžengė į kambarį ir vos neišbė- 
go atgal, pajutęs aštrią pūvančių ekstrementų smarvę, stipriu 
gūsiu tvokstelėjusią jam į veidą. 

Greitai susitvardęs jis uždarė duris. Paskui prikaustė ap- 
stulbusį žvilgsnį prie daikto, kuris buvo Regana, prie padaro, 
kuris ant nugaros gulėjo lovoje, parėmęs galvą ant pagalvės, 
išpūtęs giliose akiduobėse akis, blyksinčias beprotiška klasta ir 
intelektu, švytinčias susidomėjimu ir pykčiu, nukreiptas į jį, 
degančias bjauriame, piktdžiugiškame, į kaukolę panašiame 
veide. Karas nukreipė žvilgsnį į suveltus plaukus, iškreiptas 
rankas ir kojas, keistai išsipūtusį pilvą, paskui vėl į jos akis: jos 
stebėjo jį, skverbėsi į jį, sekė jį jam pajudėjus prie rašomojo 
stalo ir kėdės šalia lango. 

— Sveika, Regana, — tarė kunigas šiltu ir draugišku balsu. Jis 
paėmė kėdę ir atsinešė ją prie lovos. — Aš tavo mamos draugas. 
Ji pasakė man, kad tu nelabai gerai jautiesi, — jis atsisėdo. — Ar 
nepasakytum man, kas tau yra? Aš norėčiau tau padėti. 

Akys žiūrėjo nuožmiai, nemirksėdamos, gelsvos seilės nutįso 
iš burnos kampo ant smakro. Tada lūpos išsitempė ir žvėriškai 
išsiviepė: 

— Taip, taip, taip, — kandžiai prašneko Regana tokiu giliu, 
grėsmingu ir galingu balsu, kad Karui plaukai piestu atsisto- 
jo. — Taigi tai tu... jie tave pasiuntė! Na, mums visiškai nėra ko 


tavęs bijoti. 

— Taip, teisingai. Aš tavo draugas. Aš norėčiau tau padėti, — 
pakartojo Karas. 

— Tada tu galėtum atlaisvinti tuos diržus, —- suburbėjo Re- 
gana. 

Ji pakėlė savo riešus, ir Karas pamatė, kad jie buvo pririšti 
suvaržomaisiais diržais. 

— Jie tau nepatogūs? — paklausė jis. 

— Labai. Jie man trukdo. Velniškai trukdo, — klastingose 
akyse suspindėjo piktdžiuga. 

Karas pamatė randus ant jos veido, sukandžiotas lūpas. 

— Regana, bijau, kad tu gali susižeisti. 

— Aš ne Regana, - sugriaudė ji, vis dar bjauriai šypsodamasi. 

Dabar Karui atrodė, kad tai nuolatinė jos veido išraiška. Jis 
pastebėjo, kad jos dantų plokštelės buvo visiškai netinkamoje 
vietoje. 

— Ach taip. Tada galbūt mums reikėtų prisistatyti. Aš - De- 
mienas Karas, — tarė kunigas, — o tu? 

— Aš — velnias. 

— A, labai gerai, — Karas pritariamai linktelėjo galvą. - Da- 
bar mes galime pasikalbėti. 

— Pasikalbėti? 

— Jeigu tu nori. 

— Tai labai padeda sielai. Tačiau tu pamatysi, kad aš negaliu 
laisvai kalbėti su tais diržais. Aš įpratęs gestikuliuoti, — tauškė 
Regana. — Tu žinai, kad daug laiko praleidau Romoje, brangu- 
sis Karai. Atrišk tuos diržus! 

Koks ankstyvas kalbos ir mąstymo išlavėjimas, nusistebėjo 
Karas. Susidomėjęs jis pasilenkė į priekį. 

—Tu sakai, kad tu — velnias? — paklausė jis. 

— Tikra tiesa. 

— Tai kodėl tu nepriverti diržų išnykti? 

— Karai, tai per daug vulgarus savo jėgos demonstravimas. 
Per daug šiurkštus. Be to, aš juk princas! — sukikeno ji. — Aš 
teikiu pirmenybę įtikinimui, Karai, bendriems veiksmams, vi- 
suomenės įtraukimui. Be to, jei aš pats atlaisvinsiu diržus, mano 
drauge, aš atimsiu iš tavęs galimybę įvykdyti labdaringą darbą. 

— Tačiau labdaringas darbas, — tarė Karas, — yra dorybė, o 
jos velnias tikriausiai norėtų išvengti, taigi tiesą sakant, aš tau 
tikrai padėčiau, jei neatlaisvinčiau diržų. Žinoma, nebent, - jis 
patraukė pečiais, — jei tu nesi velnias. Tokiu atveju aš turbūt 
atriščiau diržus. 

— Tu gudrus kaip lapė, Karai. Jei galėtų brangusis Erodas 
būti čia, jam būtų labai smagu. 

— Kuris Erodas? — paklausė Karas, primerkęs akis. Nejau ji 
žaidė žodžiais, remdamasi tuo, kad Kristus pavadino Erodą „la- 
pe“? — Jų buvo du. Tu kalbi apie Judėjos karalių? 

— Apie Galilėjos tetrarchą, — piktai ir niekinamai pratrūko 
ji, paskui vel išsišiepė, meilikaudama piktu balsu: - Na matai, 
kaip tie prakeikti diržai mane sujaudino. Atrišk juos. Atrišk, ir 
aš tau nusakysiu ateitį. 

— Itin gundantis pasiūlymas. 

— Aš tai sugebu. 

— Iš kur aš galiu žinoti, kad tu gali nusakyti ateitį? 

— Aš esu velnias. 

— Taip, tu taip sakai, bet man neįrodai. 

— Tu netikintis. 

Karas sustingo. 

— Kuo? 

— Manimi, brangusis Karai, manimi, — jos akių gilumoje 


blykstelėjo pasityčiojimas ir pyktis. - Įrodymai, ženklai danguje! 

— Mane patenkins labai paprastas dalykas, — pasiūlė Karas. — 
Pavyzdžiui: velnias žino viską, tiesa? 

— Ne, beveik viską, Karai, beveik. Matai, nuolat sakoma, 
kad aš esu išdidus. Aš nesu. Na, gudruoli, ką tu sugalvojai? — 
pageltusios, krauju pasruvusios akys gudriai sublyksėjo. 

— Aš pagalvojau, kad mes galėtume paegzaminuoti tave. 

— Žinoma! Didžiausias ežeras Pietų Amerikoje, — nusijuokė 
Regana, išpūtusi džiūgaujančias akis, — yra Tanganikos ežeras 
Peru! Užteks? 

— Ne. Aš turiu paklausti to, ką tik velnias galėtų žinoti. Pa- 
vyzdžiui, kur yra Regana? Tu žinai? 

— Ji yra čia. 

— Kur čia? 

— Paršelyje. 

— Leisk man pamatyti ją. 

— Kodėl? 

— Kad įsitikinčiau, jog tu nemeluoji. 

— Tu nori išdulkinti ją? Atleisk diržus, ir aš tau leisiu tai 
padaryti. 

— Leisk man pažiūrėti į ją. 

— Labai sultinga kekšė, — sušnairavo Regana, plaukuotu 
liežuviu laižydama seiles aplink apkramtytas lūpas, — bet prasta 
pašnekovė, mano drauge. Labai patarčiau likti su manimi. 

— Na, dabar akivaizdu, kad tu nežinai, kur ji yra, - Karas 
patraukė pečiais, — taigi tu mes Velnias. 

— Esu! — sukriokė Regana pašokdama į priekį. Jos veidas 
išsikreipė nuo įniršio. Karą nupurtė šaltis, kai sodrus, siaubą 
keliantis balsas atsimušė nuo sienų. — Esu. 

— Tuomet leisk man pamatyti Reganą, - reikalavo Karas. — 
Tai bus įrodymas. 


217 


William Peter Blatty 


— Aš tau parodysiu! Aš skaitysiu tavo mintis! — pašėlo. ji. — 
Sugalvok skaičių tarp vieno ir dešimties! 

— Ne, tai nieko neįrodys. Aš turiu pamatyti Reganą. 

Staiga ji sukikeno ir atsilošė. 

— Ne, Karai, niekas nieko tau neįrodys. Kaip nuostabu. Tik- 
rai, kaip nuostabu! O tuo tarpu mes pasistengsime, kad tu ma- 
loniai praleistum laiką. Juk mes nenorime tavęs prarasti. 

— Kas „mes“? — paklausė Karas budriai ir ūmiai susidomėjęs. 

— Mes esame nedidelė grupelė paršelyje, — tarė ji linksėda- 
ma galvą. — Taip, stulbinama maža draugija. Vėliau aš galėsiu 
pasirūpinti, kad tu su visais susipažintum. O dabar mane kan- 
kina baisus niežulys. Aš negaliu pasiekti. Karai, ar galėtum trum- 
pam atlaisvinti vieną diržą. 

— Ne, pasakyk man, kur niežti, ir aš pakasysiu. 

— Oi gudruolis, koks gudruolis. 

— Parodyk man Reganą ir galbūt aš atrišiu vieną diržą, — 
pasiūlė Karas, — jei... 

Staiga jis suvirpėjo iki sielos gelmių, supratęs, kad žiūri į siaubo 
pilnas akis, į plačiai pravertą ir pagalbos šaukiančią nebylią burną. 

Tada Reganos veidas staiga išnyko ir neryškūs bruožai ėmė 
greitai kaitaliotis. 

— Ar neatrištum tų diržų? — paklausė meilikaujamai balsas 
anglišku akcentu. Akimirksniu grįžo demoniška asmenybė. — 
Ar galėtum padėti senam diakonui, tėve? — sukranksėjo ji ir 
juokdamasi atlošė galvą. 

Karas sėdėjo apstulbęs, jausdamas ant sprando ledines ran- 
kas, kurios dabar buvo apčiuopiamesnės, tvirtesnės. Regana- 
padaras liovėsi juoktis ir su patyčia žiūrėjo į jį. 

— Beje, Karai, tavo mama yra su mumis. Nori perduoti jai 


žinutę? Aš pasistengsiu, kad ji gautų ją. 

Staiga Karas šoko į šalį, pamatęs iš jo kėdės į viršų trykštantį 
vėmalų srautą. Kliuvo ant kunigo megztinio ir rankos. Nustė- 
ręs jis pažiūrėjo į lovą. Regana džiūgavo. Jis nupurtė vėmalus 
nuo rankos ant kilimėlio. 

— Jei tai tiesa, — pagaliau tarė kunigas, — tai tu turi žinoti 
mano mamos vardą. Koks jis? 

Regana-padaras sušnypštė. Jos išprotėjusios akys spindėjo, 
galva lengvai lingavo — it kobros. 

— Koks jis? 

Regana sumaurojo kaip jautis. Bliovimas prasiskverbė pro 
langines ir sudrebino švieslangio stiklus. Akys įriedėjo atgal į 
akiduobes. 

Kurį laiką Karas klausėsi to garso, paskui pažvelgė į savo ranką 
ir išėjo iš kambario. 

Kris vikriai atšlijo nuo sienos, sielvartingai žiūrėdama į jėzui- 
to megztinį. 

— Kas atsitiko? Ji vėmė? 

— Ar turite rankšluostį? — paklausė jis. 

— Štai ten yra vonia, — skubiai tarė ji ir parodė į prieškamba- 
rio duris. — Karlai, prižiūrėk ją, — paliepė ji ir nusekė paskui 
kunigą į vonią. 

— Man taip gaila! - šūktelėjo ji susijaudinusi, nukabindama 
nuo kabiklio rankšluostį. Jėzuitas pasisuko nuo praustuvės. 

— Jūs suleidote jai raminamųjų? — paklausė jis. 

Kris atsuko vandens čiaupus. 

— Taip, libriumo. Nusivilkite megztinį, bus lengviau nusiprausti. 

— Kokią dozę? — paklausė jis, švaria kairiąja ranka tampyda- 
mas megztinį. 

— Leiskite, aš jums padėsiu, — ji patraukė megztinį į viršų. — 


Na, šiandien jai suleidome keturis šimtus miligramų, tėve. 

— Keturis simtus? 

Ji užtraukė megztinį ant krūtinės. 

— Taip, tik taip mes galėjome ją surišti tais diržais. Mums 
visiems reikėjo... 

— Jūs suleidote savo dukteriai keturis šimtus miligramų žš 
karto? 

— Na, pakelkite rankas, tėve, — jis pakėlė rankas, ir ji švelniai 
nuvilko megztinį. — Ji tokia stipri, kad neįmanoma patikėti. 

Ji atitraukė dušo užsklandą ir numetė megztinį į vonią. 

— Pasakysiu Vili, kad išplautų. Man labai gaila. 

— Nieko. Nesvarbu, - jis atsisagstė dešinę iškrakmolytą baltą 
marškinių rankovę ir atsmaukė ją, atidengdamas tankius mažus 
rudus plaukelius ant raumeningos rankos. 

— Man tikrai gaila, — tyliai pakartojo Kris, lėtai prisėsdama 
ant vonios krašto. 

— Ar ji ką nors valgo? — paklausė Karas. 

Jis ištiesė ranką po šiltu vandeniu, norėdamas nuplauti vė- 
malus. Ji sugniaužė ir atgniaužė rankšluostį. Jis buvo ryškiai ro- 
žinės spalvos su užrašu Regan4 mėlynais siūlais. 

— Ne, tėve. Miegančiai suleidome sustageno. Tačiau atsibu- 
dusi ji išsiplėšė vamzdelį. 

— Išsiplėšė? 

— Taip. 

Sumišęs Karas išsimuilijo ir nusimazgojo rankas, paskui liūd- 
nai tarė: 

- Ją būtina paguldyti į ligoninę. 

— Aš negaliu to padaryti, — atsakė Kris bereikšmiu balsu. 

— Kodėl ne? 

— Negaliu, ir tiek! — pakartojo ji drebančiu balsu. — Aš ne- 
galiu leisti, kad dar kas nors būtų įtrauktas į šį reikalą! Ji... — 

Kris nuleido galvą. Įkvėpė. Iškvėpė. — Tėve, ji padarė kažką 
baisaus. Aš negaliu rizikuoti, kad kas nors tai sužinotų. Nei gy- 
dytojas... nei seselė... — ji pakėlė galvą. — Niekas. 

Suraukęs kaktą jis užsuko čiaupus, „...je?, sakykime, žmogus 
buvo nusikaltėlis...“ Jis nuleido galvą ir žiūrėjo į praustuvę. 

— Kas leidžia jai sustageną? Libriumą? Vaistus? 

— Mes. Jos gydytojas parodė, kaip tai daryti. 

— Jums reikia receptų. 

— Na, jūs juk galite juos išrašyti, tiesa, tėve? 

Karas pasisuko į ją pusiau pakėlęs rankas — kaip chirurgas. 
Akimirksnį jų akys susidūrė. Jos žvilgsnis buvo neramus, pa- 
slaptingas, išsigandęs. Jis linktelėjo į rankšluostį jos rankose. Ji 
abejingai žiūrėjo į jį. 

— Prašyčiau rankšluosčio, — švelniai tarė jis. 

— Oi, atsiprašau, — ji greitai ištiesė rankšluostį, vis dar žiūrė- 
dama į jį su tvirta viltimi. 

Jėzuitas nusišluostė rankas. 

— Na, tėve, kaip jums atrodo? — pagaliau paklausė — Ar ji 
apsėsta? Kaip jūs manote? 

— O jūs? 

— Aš nežinau. Aš maniau, kad js čia ekspertas. 

— Ką jūs žinote apie užvaldymą? 

— Truputį. Tai, ką perskaičiau, šiek tiek gydytojai papasakojo. 

— Kokie gydytojai? 

— Berindžerio klinikoje. 

Jis rūpestingai sulankstė rankšluostį ir pakabino jį ant 
kabiklio. 

— Jūs — katalikė? 

— Ne. 

— O jūsų duktė? 

— Ne. 

— Kokią religiją išpažįstate? 

— Jokios, bet... 

— Tai kodėl į mane kreipėtės? Kas pasiūlė? 

— Aš kreipiausi todel, kad netekau vilties! — susijaudinusi 
atšovė ji. — Niekas man nepatarė! 

Jis stovėjo atsukęs į ją nugarą, švelniai suspaudęs rankšluosčio 
kraštelius. 

— Prieš tai jūs sakėte, kad psichiatrai patarė kreiptis į mane. 

— Aš nežinau, ką sakiau! Visai baigiu iš proto išsikraustyti. 

— Klausykite, man nesvarbu jūsų motyvai, — atsargiai atsa- 
kė jis, nemažindamas įtampos. — Aš rūpinuosi tik tuo, kad 
jūsų dukteriai būtų geriau. Tačiau dabar aš galiu jums pasa- 
kyti, kad jei jūs laikote egzorcizmą autosugestyviu šoko vaistu, 
tada jums geriau kreiptis į Centrinę kanalizaciją, mis Mak- 
neil, nes bažnyčia jam nepritars ir jūs būsite praradusi daug 
brangaus laiko. 

Karas įsikibo į rankšluosčio laikiklį, kad ranka mažiau dre- 
bėtų. Kas ne taip? Kas atsitiko? 

— Beje, misis Makneil, - jis išgirdo sausą Kris atsakymą. 

Jis nuleido galvą ir sušvelnino balsą. 

— Klausykite, ar tai būtų demonas, ar psichikos sutrikimas, 
aš padarysiu viską, ką galiu, kad padėčiau jai. Tačiau man rei- 
kia žinoti tiesą. Tai svarbu pačiai Reganai. Kol kas aš blaškausi 
nežinomybėje, kuri man nėra antgamtiška arba nenormali; man 
tai normali būsena. Kodėl mums neišėjus iš vonios ir nenuėjus 
kur nors, kur galėtume pasišnekėti, — jis atsisuko į ją, švelniai, 
guodžiamai nusišypsojo ir padavė ranką, padėdamas jai atsisto- 
ti. — Aš išgerčiau puodelį kavos. 


— Aš išgerčiau ko nors stipresnio. 

Kol Karlas ir Šarona prižiūrėjo Reganą, jie sėdėjo kabine- 
te — Kris ant sofos, Karas krėsle prie židinio. Kris pasakojo Re- 
ganos ligos istoriją, rūpestingai vengdama visų įvykių, susijusių 
su Deningsu. 

Kunigas klausėsi ir kalbėjo labai mažai - šio to paklausdavo, 
linkteldavo galvą, suraukdavo antakius. 

Kris prisipažino, kad iš pradžių laikė egzorcizmą šoko terapija. 

— Dabar aš nežinau, — tarė ji, purtydama galvą. Šlakuoti, 
suspausti pirštai virpėjo jos skreite. — Aš tikrai nežinau, — ji pa- 
žvelgė į susimąsčiusį kunigą. — Ką jūs manote, tėve? 

— Priverstinis elgesys, sukeltas kaltės jausmo, galbūt kartu su 
skilusia asmenybe. 

— Tėve, aš jau girdėjau visas šias nesąmones. Kaip jūs galite 
taip sakyti, kai viską tik ką pamatėte? 

— Jei jūs būtumėte mačiusi tiek ligonių su psichikos sutriki- 
mais, kiek aš mačiau, jūs lengvai galėtumėte taip pasakyti, — 
pareiškė jis. — Na gerai. Demono užvaldymas. Gerai, tarkime, 
kad tai gyvenimo faktas, kad taip būna. Tačiau jūsų duktė nesa- 
ko, kad ji yra demonas, ji tvirtina, kad yra pats Ve/n/as, o tai tas 
pats, kaip sakyti, kad tu - Napoleonas Bonapartas! Suprantate? 

— Tada paaiškinkite visus tuos barbenimus ir daiktų 
stumdymą. 

— Aš negirdėjau jų. 

— Na, jie girdėjo, Berindžeryje. Tėve, šie reiškiniai vyksta ne 
tik šiuose namuose. 

— Turbūt mums nebūtinai reikia velnio, norint juos paaiškinti. 

— Tad paaiškinkite, — pareikalavo Kris. 

— Psichokinezė. 

— Kas: 


— Jūs esate girdėjusi apie poltergeisto reiškinius, ar ne? 

— Kai dvasios daužo indus ir panašiai? 

Karas linktelėjo. 

— Tai gan įprastas reiškinys, kuris paprastai būdingas emo- 
ciškai sutrikusiems paaugliams. Akivaizdu, kad ypatinga sąmo- 
nės vidinė įtampa kartais gali išlaisvinti nežinomą energiją, o ši 
gali per distanciją judinti daiktus. Nieko antgamtiška čia nėra. 
O Reganos nenormali jėga? Patologijai tai gan įprasta. Jei nori- 
te, pavadinkite tai sąmonės pergale prieš materiją. 

— Aš vadinu tai lemtimi. 

— Na, šiaip ar taip, tai vyksta už užvaldymo ribų. 

— Vaikeli, tai tiesiog gražu, — nuvargusiai tarė ji. — Štai mes 
čia — ateistė ir kunigas — ir... 

— Geriausias paaiškinimas kiekvienam reiškiniui, — Karas nu- 
traukė ją, — visuomet būna pats paprasčiausias, jei jis aprėpia 
visus faktus. 

— Na, galbūt aš visiškai kvaila, — atkirto ji, — bet tai, kad 
kažkoks nežinomas įtaisas kažkieno galvoje svaido indus į lubas, 
nieko man nesako! Tad kas tai? Dėl Dievo meilės, ar jūs galite 
man pasakyti, kas tai yra? 

— Ne, iš... 

— Tėve, kas per velnias yra skilusi asmenybė? Jūs ka/bare 
apie ją, aš klausausi apie ją. Kas ji? Ar aš tikrai kvaila? Ar jūs 
galėtumėte man taip paaiškinti, kad aš įsidėčiau į galvą? — krau- 
ju pasruvusiose akyse matėsi beviltiškas sumišimas. 

— Matote, nėra pasaulyje žmogaus, kuris galėtų pasakyti, 
kad jis tai supranta, — tarė kunigas. - Mes tik žinome, kad taip 
atsitinka, o viskas, kas vyksta už reiškinio ribų, yra tik spėlioji- 
mai. Tačiau jei norite, galite mąstyti taip: žmogaus smegenys 
susideda iš, sakykime, septyniolikos milijardų ląstelių. 

Kris palinko į priekį, ryžtingai stengdamasi suprasti. 

— Pažvelgę į šias smegenų ląsteles, — tęsė Karas, — pamatysime, 
kad per sekundę jos apdoroja maždaug šimtą milijonų vienetų 
informacijos — toks skaičius jausmų bombarduoja jūsų kūną. 
Jos ne tik sutvarko visą šia informaciją, bet daro tai kvalifikuotai, 
jos niekuomet neklysta ar nesupainioja jų. Kaip jos galėtų tai 
daryti, jei nebendrautų tarpusavyje? Turbūt negalėtų. Taigi 
kiekviena ląstelė turi savo sąmonę. Dabar įsivaizduokime, kad 
žmogaus kūnas yra didžiulis laivas, o visos ląstelės sudaro laivo 
įgulą. Dabar viena ląstelė yra ant kapitono tiltelio. Ji yra kapi- 
tonas. Bet jis niekuomet r;ks/ja/ nežino, ką daro kita įgulos dalis. 
Jis žino tik tai, kad laivas plaukia tinkama kryptimi, kad darbas 
dirbamas gerai. Šiuo atveju kapitonas esate jūs — jūsų Žudyi 
sąmonė. O susidvejinusioje asmenybėje galbūt atsitinka taip, 
kad viena iš tų ląstelių, sudarančių įgulą, išeina ant kapitono 
tiltelio ir imasi vadovauti. Kitais žodžiais tariant — maištas. Taigi 
ar dabar aiškiau? 

Ji žiūrėjo į jį nepatikliomis akimis. 

— Tėve, tai taip toliaregiška, kad man atrodo, lengviau yra 
tikėti Velniu! 

— Na... 

— Klausykite, aš nežinau visų šių teorijų ir nesąmonių, — per- 
tarė ji žemu, įtemptu balsu. — Tačiau aš noriu štai ką jums pasa- 
kyti, tėve — jūs man parodykite identišką Reganos dvynį: tokio 
pat veido, tokio pat balso, tokio pat kvapo, tokio pat visko, kaip 
ir ji, ir aš jums akimirksniu pasakysiu, kad tai ne ji! Aš žinočiau! 
Aš atpažinčiau savo siela, ir aš jums sakau, kad tas padaras viršu- 
Je nėra mano duktė! Aš tai žinau! Aš tai žinau! — ji išsekusi atsi- 
lošė. - Dabar pasakykite man, ką daryti, — reikalavo ji. — Pir- 
myn: sakykite, kad jūs rks/žai žinote, jog mano duktė sveika, 
išskyrus jos galvą, kad jūs tikslai žinote, jog jai nereikia egzor- 

cizmo, kad jūs tiksliai žinote, jog tai jai nepadės. Pirmyn! Saky- 
kite! Sakykite, ką man daryti! 

Kelias ilgas ir neramias sekundes kunigas tylėjo. Tada ro- 
miai atsakė: 

— Tiesą sakant, šiame pasaulyje yra mažai dalykų, kuriuos aš 
tiksliai žinau. 

Jis susimąstė. Paskui vėl prašneko: 

— Ar Reganos žemas balsas? — paklausė jis. - Normaliai? 

— Ne. Sakyčiau, net labai aukštas. 

— Nemanote, kad ji per anksti subrendo? 

— Ne. 

— Jūs žinote jos intelekto dalmenį? 

— Vidutiniškas. 

— Kokie skaitymo įpročiai? 

— Daugiausia Nensi Dru ir komiškos knygos. 

— Jos kalbos stilius; ar dabar jis gerokai skiriasi nuo įprastinio? 

— Visiškai. Ji nevartojo nė pusės šių žodžių. 

— Ne, aš neturiu galvoje kalbos turinio, aš turiu galvoje 
stilių. 

— Stilių? 

— Tai, kaip ji sugrupuoja žodžius. 

— Nelabai suprantu, ką jūs norite pasakyti. 

— Ar jūs turite kokių nors laiškų, kuriuos ji rašė? Rašinėlių? 
Galbūt jos balso įrašą? 

— Taip, yra juosta, kur ji kalba tėvui, — pertarė Kris. — Ji 
įrašinėjo ją, kad pasiųstų kaip laišką, bet taip ir nebaigė. Jums 
reikia jos? 

— Taip. Be to, man reikia jos gydytojo užrašų, ypač iš Be- 
rindžerio klinikos. 


— Klausykite, tėve, aš pa:ž ten buvau ir aš.... 

— Taip, taip, aš žinau, tačiau aš pats noriu peržvelgti užrašus. 

— Jūs vis dar prieš egzorcizmą? 

— Aš tik prieš tai, kas galėtų padaryti jūsų dukteriai daugiau 
žalos negu naudos. 

— Dabar jūs kalbate griežtai, kaip psichiatras, tiesa? 

— Ne, aš taip pat kalbu kaip kunigas. Jei aš nueisiu pas kanc- 
lerį ar kur nors kitur, kur reikės gauti leidimą atlikti egzorciz- 
mą, pirmas dalykas, ką man reikės pateikti, tai gan tvirtų įrody- 
mų, kad jūsų dukters būklė nėra susijusi tik su psichikos liga. 
Be to, man reikės tokių įrodymų, kuriuos bažnyčia traktuotų 
kaip užvaldymo požymius. 

— Pavyzdžiui? 

— Aš nežinau. Reikės eiti pasiskaityti. 

— Jūs juokaujate? Aš maniau, kad jūs ekspertas. 

— Šiuo metu jūs tikriausiai žinote apie demonų užvaldymą 
daugiau negu didžiuma kunigų. Beje, kada aš galėčiau gauti 
užrašus iš Berindžerio? 

— Jei reikės, aš išnuomosiu lėktuvą. 

— O tą juostą? 

Ji atsistojo. 

— Tuoj pabandysiu surasti. 

— Ir dar, - pridūrė jis. - Minėjote knygą, kurioje yra skyrius 
apie užvaldymą. Jūs negalėtumėte prisiminti, ar Regana ją skai- 
tė prieš prasidedant ligai? 

Ji stengėsi prisiminti, nagais bilsnodama į dantis. 

— Na, man atrodo, kad ji kažką skaitė dieną prieš praside- 
dant tai vel... tai nelaimei, — pasitaisė ji, — tačiau aš nesu įsitiki- 
nusi. Bet aš manau, kad kažkada ji ją skaitė. Tai yra, esu įsitiki- 
nusi. Vžsiškai įsitikinusi. 


— Aš norėčiau pažvelgti į ją. Galima? 

— Ji - jūsų. Ji paimta iš jūsų bibliotekos. Aš atnešiu ją, — ji 
pasuko iš kabineto. — Man atrodo, ta juosta yra rūsyje. Aš pa- 
žiūrėsiu ir tuoj grįšiu. 

Karas išsiblaškęs linktelėjo, žiūrėdamas į kilimėlio raštą, po 
valandėlės atsistojo, lėtai nuėjo į vestibiulį ir nejudėdamas sto- 
vėjo tamsoje, sustingusiu veidu, kitame erdvės ir laiko mate, 
žvelgdamas į nieką, susikišęs rankas į kišenes ir klausydamasis 
kiaulės kriuksėjimo, šakalo lojimo, žagsėjimo, šnypštimo viršuje. 

— A, jūs čia. O aš nuėjau į kabinetą. 

Karas pasisuko į Kris. Ji įjungė šviesą. 

— Jūs išeinate? — ji priėjo prie jo su knyga ir juosta. 

— Deja, man reikia pasiruošti rytojaus paskaitai. 

— Taip? Kur? 

— Medicinos mokykloje, — jis paėmė knygą ir juostą iš jos 
rankų. — Aš pasistengsiu užeiti čia rytoj dieną arba vakare. Be 
to, jei įvyks kas nors svarbaus, paskambinkite man bet kuriuo 
paros metu. Aš pasakysiu kam nors prie komutatoriaus, kad 
mus tiesiai sujungtų, — ji linktelėjo. Jėzuitas atidarė duris. — Ar 
jūs apsirūpinę vaistais? — paklausė jis. 

— Taip. Turim daugkartinį receptą. 

— Jūs nenorite dar kartą iškviesti gydytojo? 

Aktorė užmerkė akis ir vos vos papurtė galvą. 

— Jūs žinote, aš nesu rajono gydytojas, — įspėjo jis. 

— Aš negaliu, — sušnibždėjo ji. — Aš negaliu. 

Jis jautė jos nerimą, besiliejantį lyg bangų mūša ant nežino- 
mo paplūdimio. 

— Na, anksčiau ar vėliau man reikės pasakyti vienam iš ma- 
no viršininkų, ką aš čia darau, ypač jei man reikės ateiti čia ne- 
įprastu nakties metu. 


— Jums tikrai reikia tai pasakyti, — rūpestis suraukė jos antakius. 

— Na, priešingu atveju gali atrodyti truputį keista, kaip jūs 
manote? 

Ji nuleido akis. 

— Taip, aš suprantu, ką jūs turite galvoje, —- sumurmėjo ji. 

— Jūs prieštaraujate? Nesirūpinkite, aš pasakysiu jiems tik 
tai, ką reikia, — patikino jis. — Niekas nepasklis už bažnyčios 
ribų. 

Ji pakėlė bejėgį, iškankintą veidą į stiprias, liūdnas akis, pa- 
matė stiprybę, pamatė skausmą. 

— Gerai, — silpnai tarė Kris. 

Ji pasitikėjo skausmu. 

Jis linktelėjo. 

— Mes dar pasikalbėsime. 

Jis žengė į lauką, bet sustojo tarpduryje ir kelias sekundes 
galvojo, pridėjęs ranką prie lūpų. 

— Ar jūsų duktė žinojo, kad čia ateina kunigas? 

— Ne. Ne, niekas nežinojo, išskyrus mane. 

— Ar jūs žinote, kad mano motina neseniai mirė? 

— Taip. Reiškiu užuojautą. 

— Ar Regana žino apie tai? 

— Kodėl? 

— Ar ji Žino apie tai? 

— Ne, žinoma, ne. 

Jis linktelėjo. 

— Kodėl jūs klausiate? — pakartojo Kris, iš susidomėjimo tru- 
putį suraukusi antakius. 

— Nesvarbu, — jis patraukė pečiais. — Paprasčiausiai man 
buvo įdomu, — Karas su švelniu nerimu tyrė jos bruožus. — Ar 
jūs nors truputį miegate? 


— (0, labai mažai. 

— Tada išgerkite tablečių. Ar naudojate libriumą? 

— Taip. 

— Kiek? — paklausė jis. 

— Dešimt miligramų. Du kartus per dieną. 

— Pabandykite dvidešimt, du kartus per dieną. Tuo tarpu 
stenkitės laikytis atokiau nuo dukters. Kuo daugiau jus veikia 
jos dabartinis elgesys, tuo didesnė galimybė, kad jūsų jausmams 
jai bus padaryta nepataisoma žala. Jauskitės laisvai. Nusiramin- 
kite. Jūs nepadėsite Reganai, jei gausite nervų priepuolį. 

Ji liūdnai linktelėjo nudelbusi akis. 

— Dabar eikite miegoti, — tarė jis. — Prašau, ar eisite dabar 
miegoti? 

— Taip, gerai, — švelniai pažadėjo ji. - Gerai. Aš pažadu, - ji 
pažvelgė į jį ir pabandė nusišypsoti. - Labos nakties, tėve. Ačiū. 
Labai ačiū. 

Kurį laiką jis žiūrėjo į ją bereikšmėmis akimis, tada greitai 
nuėjo. 

Kris stebėjo jį nuo tarpdurio. Kai jis perkirto gatvę, Kris ding- 
telėjo, kad jis greičiausiai praleido vakarienę. Paskui ji staiga 
susirūpino, kad jam gali būti šalta. Jis raitėsi rankovę žemyn. 

Prospekto ir 36-osios gatvių sankryžoje jam iškrito knyga ir 
Karas pasilenkė paimti ją, tada užsuko už kampo ir dingo iš 
akiračio. Žiūrėdama, kaip jis tolsta, Kris staiga pajuto, kad jai 
palengvėjo. Ji nepastebėjo, kad pasislėpęs automobilyje sėdi Kin- 
dermanas. Kris uždarė duris. 

Už pusvalandžio Demienas Karas skubėjo į savo kambarį 
jėzuitų rezidencijoje, nešinas krūva knygų ir periodinių leidi- 
nių, paimtų nuo Džordžtauno bibliotekos lentynų. Jis skubiai 


trinktelėjo juos ant savo rašomojo stalo ir ėmė knaisiotis stal- 

čiuose, ieškodamas cigarečių pakelio. Suradęs puspilnį išsiva- 
dėjusį „Camel“ pakelį, prisidegė cigaretę, giliai įkvėpė dūmų 
kamuolį ir laikė jį plaučiuose, galvodamas apie Reganą. 

Isterija. Jis žinojo, kad tai turi būti isterija. Karas išpūtė dū- 
mus, užsikišo nykščius už diržo ir pažvelgė į knygas. Jis turėjo 
Oistracho „Užvaldymą“, Hakslio „Lauduno velnius“, „Froido 
Haicmano bylos parafrazes“, Makaslando knygą „Demonų už- 
valdymas ir egzorcizmas ankstyvoje krikščionybėje šiuolaikinių 
pažiūrų į psichikos ligas šviesoje“, ištraukas iš psichiatrijos žur- 
nalų „Moderniosios psichiatrijos demonologija“ ir Froido „Vel- 
nio užvaldymo XVII amžiuje“ dalis. 

„Ar galėtum padėti senam diakonui, tėve?“ 

Jėzuitas palietė savo antakius, paskui pažvelgė į pirštus ir 
nuvalė nuo jų lipnų prakaitą. Tada pastebėjo, kad jo durys pra- 
viros. Jis nužingsniavo per kambarį ir uždarė jas, nuėjo prie lenty- 
nos ir paėmė raudonais viršeliais įrištą „Katalikų ritualą“, apeigų 
ir maldų kompendiumą. Suspaudęs cigaretę tarp lūpų ir šnai- 
ruodamas pro dūmus, jis apsistojo ties „Bendrosiomis taisyklė- 
mis“ egzorcistams, ieškodamas demonų apsėdimo požymių. Iš 
pradžių jis permetė akimis visą tekstą, paskui ėmė skaityti lėčiau: 

„„„Egzorcistui nereikėtų per greitai patikėti, kad asmuo yra 
apsėstas piktos dvasios; jis turėtų rasti požymių, kuriais užvaldy- 
tas asmuo skiriasi nuo asmens, sergančio kokia nors, o ypač psi- 
chinio pobūdžio, liga. Užvaldymo požymiai gali būti tokie: ge- 
bėjimas laisvai kalbėti svetima kalba arba suprasti ją, kai kiti 
šneka; gebėjimas atskleisti ateitį ir slaptus įvykius; demonstravi- 
mas jėgos, kuri yra neįmanoma subjekto amžiui ir natūraliom 
sąlygom; ir įvairiausios kitos aplinkybės, kurios, paimtos kartu, 


sudaro įrodymus. 

Kurį laiką Karas mąstė, paskui atsirėmė į lentyną ir per- 
skaitė likusias instrukcijas. Baigęs skaityti jis grįžo prie instruk- 


cijos nr. 8. 


Kai kurie atskleidžia nusikaltimus, ir todel juos įvykdęs 
nusikaltėlis... 

Išgirdęs beldimą, jis atsigręžė į duris. 

— Demienai? 

— Įeik. 

Tai buvo Dajeris. 

— Sveiki. Kris Makneil ieškojo tavęs. Ar ji nutvėrė tave? 

— Kada? Tu turi galvoje šį vakarą? 

— Ne, po pietų. 

— O taip. Aš kalbėjausi su ja. 

— Gerai, — tarė Dajeris. — Aš tik norėjau įsitikinti, kad tau 
perdavė šią žinią. 

Mažasis kunigas dabar klaidžiojo po kambarį, graibydamas 
daiktus kaip išdykėlis prabangioje parduotuvėje. 

— Ko tau reikia, Džo? - paklausė Karas 

— Turi ledinukų? 

— Ko)? 

— Aš apibėgiojau visą bendrabutį, ieškodamas kelių ledinu- 
kų. Nė vienas neturi. Taip, man tikrai jų reikia, - Dajeris susi- 
rūpinęs svarstė, vis dar klaidžiodamas po kambarį. — Kartą aš 
visus metus klausiausi vaiko išpažinčių ir dusau nuo ledinukų 
narkomano. Aš pats tapau narkomanu. Tie maži žalčiukai nuo- 
lat pučia tau į nosį saldainėlių kvapą ir alkoholį. Man atrodo, 
kad būtent ledinukai ir yra narkotikai, — jis pakėlė tabako dė- 
žutės dangtelį, kur Karas laikė kelis žemės riešutus. — Kas čia — 


šokinėjančios Meksikos pupelės? 


232 


EGZORCISTAS 


Karas pasisuko į knygų lentynas, ieškodamas antraštės. 

— Klausyk, Džo, aš turiu... 

— Ta Kris iš tikrųjų šauni, tiesa? — pertarė Dajeris, šleptelda- 
mas ant lovos. Jis išsitiesė visu ūgiu ir patogiai susidėjo rankas 
ant galvos. — Šauni moteris. Tu buvai ją sutikęs? 

— Mes pasišnekėjome, — atsakė Karas, ištraukdamas knygą 
žaliu viršeliu, pavadintą „Šėtonas“ Tai buvo įvairių prancūzų 
teologų straipsnių ir katalikiškų pažiūrų pranešimų rinkinys. 
Jis nusinešė ją prie rašomojo stalo... - Klausyk, aš tikrai turiu... 

— Paprasta, žemiška. Nuoširdi, — tęsė Dajeris. — Ji galėtų 
padėti mano planui, kai mes abu mesime dvasininko tarnybą. 

— Kas rengiasi mesti dvasininko tarnybą? 

— Pederastai. Masiškai. Dauguma užkietėjusiųjų jau metė. 
Dabar aš... 

— Džo, man reikia pasiruošti rytojaus paskaitai, — tarė Karas, 
padėdamas knygas ant stalo. 

— Taip, gerai. Mano planas yra nueiti pas Kris Makneil — 
supranti? — su pasiūlymu, kad turiu scenarijų, paremtą švento- 
jo Ignacijaus Lojolos gyvenimu. Pavadinimas būtų „Drąsių jė- 
zuitų žygis“, ir... 

— Džo, nešdinkis iš čia su savo scenarijumi, — paragino Ka- 
ras, maigydamas cigaretę peleninėje. 

— Tau nuobodu? 

— Aš turiu darbo. 

— Kas tau neleidžia dirbti? 

— Na gerai, aš tikrai turiu darbo, — Karas ėmė sagstytis marš- 
kinius. — Aš šoksiu į dušą ir tada dirbsiu. 

— Beje, nemačiau tavęs per vakarienę, — tarė Dajeris, neno- 
riai keldamasis iš lovos. — Kur tu valgei? 


— Aš nevalgiau. 

— Tai kvaila. Kam vargintis dieta, kai nešioji kunigo dra- 
bužius, — jis priėjo prie stalo ir pauostė cigaretę. — Išsivadėjusi. 

— Ar bendrabutyje yra magnetofonas? 

— Bendrabutyje nėra net ledinukų. Pasinaudok lingvistikos 
laboratorija. 

— Kas turi raktą? Tėvas prezidentas? 

— Ne, tėvas prievaizdas. Tau reikia jo šiandien? 

— Taip, — tarė Karas, dėdamas sulankstytus marškinius ant 
kėdės atšlošo. — Kur man jį surasti? 

— Nori, kad aš surasčiau? 

— Tu gali tai padaryti? Aš tikrai turiu krūvą darbo. 

— Jokio vargo, Didžiai Palaimintasis Jėzuitų Raganiau. Išei- 
nu, — Dajeris atsidarė duris ir išėjo. 

Karas išsimaudė po dušu, apsivilko sportinukais, apsimovė 
kelnes. Sėsdamas prie stalo jis pastebėjo kartoninį pakelį „Ca- 
mel“ be filtro, o šalia jo raktą, prie kurio buvo prikabintos kor- 
telės „LINGVISTIKOS LABORATORIJA"“ ir „VALGYKLOS 
ŠALDYTUVAS“. Prie pastarosios dar buvo pridėtas raštelis: Ge- 
riau tu negu žiurkės. Karas nusišypsojo, pažvelgęs į parašą: Ledį- 
nukų berniukas. Jis padėjo raštelį į šalį, tada nusisegė rankinį 
laikrodį ir padėjo jį priešais save ant stalo. Buvo be dviejų vie- 
nuolika. Jis ėmė skaityti. Froidas. Makaslandas. Šėronas. Išsa- 
mūs Oistracho tyrimai. Kai jis baigė, jau buvo ketvirta valanda 
ryto. Jis pasitrynė veidą. Akys. Jos smarkiai perštėjo. Pažvelgė į 
peleninę. Pelenai ir užgesintos nuorūkos. Tiršti dūmų kamuo- 
liai kabojo ore. Jis atsistojo ir nuėjo prie lango. Atidarė jį. Įkvė- 
pė drėgno ryto vėsos ir stovėjo ten galvodamas. Reganos atveju 
esama fizinių užvaldymo simptomų. Jis žinojo tai. Suprato ir 
net neabejojo tuo. Nes visais atvejais, - kad ir kokioj geografijos 


platumoj, kad ir kokiu istorijos periodu, užvaldymo simptomai 

iš esmės buvo nekintami. Kai kurių Regana dar nepatvirtino: 
stigmų, šlykštaus maisto troškimo, nejautrumo skausmui, gar- 
saus ir nesuvaldomo žagsėjimo. Tačiau kiti akivaizdžiai pasireiš- 
kę: nevalingas judinamųjų raumenų sujaudinimas, dvokus kva- 
pas, apsinešęs liežuvis, kūno išsekimas, išsipūtęs pilvas, odos ir 
gleivinės sudirgimas. Be to, akivaizdžiausi buvo pagrindiniai 
simptomai, kuriuos Oistrachas sunkiausiais atvejais charakteri- 
zavo kaip „tikrąjį“ užvaldymą: stulbinamas bruožų, balso poky- 
tis ir naujos asmenybės pasireiškimas. 

Karas pakėlė akis ir blausiai pažvelgė į gatvę. Pro medžių 
šakas jis galėjo matyti namą ir didelį Reganos miegamojo švies- 
langį. Kai užvaldymas savanoriškas, pavyzdžiui, mediumų, nau- 
joji asmenybė dažnai nėra piktybiška. Pavyzdžiui, Tija, mąstė 
Karas. Moters dvasia, užvaldžiusi vyrą. Skulptorių. Trumpam. 
Kasdien po valandą. Kol skulptoriaus draugas neįsimylėjo. Ti- 
jos. Maldavo skulptorių leisti jai nuolat valdyti jo kūną. Tačiau 
Reganoje nėra Tijos, negailestingai suvokė Karas. Įsiveržusi as- 
menybė buvo baisi. Piktdžiugiška. Tipiškas demonų užvaldy- 
mo atvejis, kai naujoji asmenybė stengiasi sunaikinti savo šeimi- 
ninko kūną. Ir dažnai įstengia tai padaryti. 

Paniuręs jėzuitas nužingsniavo atgal prie stalo, paėmė iš pa- 
kelio cigaretę ir prisidegė. 7asg/. Ji turi demonų užvaldymo 
sindromą. Tačiau kaip gydyti jį ? 

Jis užpūtė degtuką. Tai priklauso nuo to, kas sukėlė jį. Jis 
atsisėdo ant stalo krašto. Svarstė. Lilio vienuolyno vienuolės. Už- 
valdytos. Septynioliktojo amžiaus pradžios Prancūzijoje. Jos pri- 
sipažino savo egzorcistams, kad būdamas beviltiškos užvaldymo 
būklės jos nuolat dalyvaudavo satanizmo orgijose, nuolat keitė 
erotinius partnerius: pirmadieniais ir antradieniais — heterosek- 


sualinė kopuliacija; ketvirtadieniais — pederastija, felacija ir kuni- 

lingas su homoseksualiniais partneriais; šeštadieniais - gyvuliška 
kopuliacija su naminiais gyvuliais ir drakonais. /r drakonass!... 
Jėzuitas papurtė galvą. Kaip ir Lilio atveju, jis manė, kad dau- 
gelio užvaldymų priežastis yra apgavystė ir mitomanija. Tačiau 
kitus galėjo sukelti psichikos ligos: paranoja, šizofrenija, neu- 
rastenija, psichastenija, ir todel jis žinojo, kad bažnyčia papras- 
tai rekomenduoja, kad egzorcistas dirbtų dalyvaujant psichiat- 
rui arba neurologui. Tačiau ne visi užvaldymai turėjo tokias 
aiškias priežastis. Oistrachas daugelį užvaldymų vadino visiškai 
savitais sutrikimais ir jiems paaiškinti vartojo ne psichiatrijos klišę 
„skilusi asmenybė“, o tokias koncepcijas, kaip „demonas“ ar „mi- 
rusiojo dvasia“. 

Karas perbraukė pirštu raukšlę panosėje. Kris papasakojo 
jam, kad Berindžerio klinikos teigimu, Reganos sutrikimus ga- 
lėjo sukelti sugestija ir kažkas, kas buvo kažkaip susijęs su isteri- 
ja. Karas pritarė. Jis tikėjo, kad būtent šie du faktoriai buvo 
daugelio atvejų, kuriuos jis išstudijavo, priežastis. Pirma, tai 
dažniausiai atsitinka moterimis. Antra, visi tie užvaldymo epi- 
demijos pakilimai. O egzorcistai... Karas susiraukė. Jie patys daž- 
nai tapdavo užvaldymo aukomis. Jis pagalvojo apie Louduną. 
Apie Ursulino vienuolyną Prancūzijoje. Apie keturis egzorcis- 
tus, pasiųstus ten nugalėti užvaldymo epidemiją. Trys — tėvai 
Lukas, Laktansas ir Trankvilas — ne tik buvo apsėsti, bet netru- 
kus mirė, tikriausiai nuo šoko. O ketvirtasis, Pjeras Surinas, ku- 
riam buvo trisdešimt treji užvaldymo metu, išprotėjo ir pamišęs 
išgyveno dar dvidešimt penkerius metus. 

Karas linktelėjo galva. Jei Reganos sutrikimas būtų atsiradęs 
dėl isterijos, jei apsėdimo pradžia būtų įtaigos produktas, tada 
įtaigos šaltinis galetų būti knygos apie burtus skyrius. Skyrius 
apie užvaldymą. Ar jinai skaitė 12? 

Jis sklaidė puslapius. Ar esama stulbinamų knygos detalių ir 
Reganos elgesio panašumų? Tai galėtų daug ką įrodyti. Galėtų. 

Jis rado tam tikrų ryšių: 

„„Atvejis su aštuonerių metų mergaite, kuri šiame skyriuje 
buvo apibūdinta „baubianti kaip bulius griaudžiamu, giliai bo- 
siniu balsu“. (Reganos bliovimas kaip jaučio.) 

„„Atvejis su Helena Smit, kurią gydė didysis psichologas Flor- 
nojus. Jis aprašė žaibišką jos balso ir bruožų pasikeitimą į įvairių 
asmenų balsus ir bruožus. (/i padarė taip man esant. Asmuo, 
kuris kalbėjo anglišku akcentu. Staigus pasikeitimas. Akies 
mirksniu.) 

„„Atvejis Pietų Afrikoje, kurį pirmas aprašė žinomas etnolo- 
gas Junodas. Jis papasakojo apie vieną moterį, kuri kartą naktį 
dingo iš savo buto ir kitą rytą buvo rasta „pririšta plonomis lia- 
nomis prie labai aukšto medžio viršūnės, o paskui nusliuogė 
medžiu, žemyn galva, šnypšdama ir greitai kyščiodama liežuvį, 
kaip gyvatė“. Tada ji trumpam pakibo ant šakos ir ėmė kalbėti 
kalba, kurios niekas niekada nebuvo girdėjęs. (Reganos sliuogi- 
mas kaip gyvatės, kai ji persekiojo Šaroną. Nesuprantama šneka. 
Bandymas prabilti „nežinoma kalba“.) 

„„„Atvejis su aštuonmečių Džozefu ir dešimtmečiu Tibotu 
Burneriais, kurie, kaip aprašoma, gulėję ant nugaros ir staiga 
pradėję nepaprastu greičiu suktis kaip vilkučiai. (Primena jos 
„dervišo“ sukimąsi.) 

Buvo ir kitų panašumų, kitų priežasčių įtarti sugestiją: ne- 
normalios jėgos ir kalbos nešvankumo paminėjimas, užvaldy- 
mo aprašymai evangelijose, kurie, Karo nuomone, sudarė religi- 
nio turinio Reganos siautėjimo pagrindą Berindžerio klinikoje. 
Be to, šiame skyriuje buvo paminėtos užvaldymo pradžios stadi- 


jos: „...pirmoji, ž2vazija — puolimas per auką supančią aplinką — 


237 


William Peter Blatty 


triukšmais, kvapais, daiktų judinimu; o antroji, wžva/dymas — 
subjekto puolimas, trokštant įvaryti siaubą kokių nors sužaloji- 
mų būdu, kuriuos vienas žmogus gali padaryti kitam žmogui 
smūgiais rankomis ir kojomis“. Barbenimai. Drebėjimai. Kapi- 
tono Haudžio puolimai. 

Galbūt... galbūt ji skaitė ją. Tačiau Karas nebuvo įsitikinęs. 
Visiškai neįsitikinęs... neįsitikings. Ir Kris. Atrodė, kad ji visiškai 
tuo nejsitikinusi. 

Jis vėl priėjo prie lango. Taigi koks bus atsakymas? Tikrasis 
užvaldymas? Demonas? Jis nuleido akis ir papurtė galvą. Negali 
būsi. Negali būti. Paranormalūs reiškiniai? Žinoma, kodėl ne? 
Labai jau daug kompetentingų tyrinėtojų yra užregistravę juos. 
Gydytojai. Psichiatrai. Tokie žmonės, kaip Junodas. Tačiau 
problema yra ta, kaip jūs suprantate šį reiškinį. Jis vėl prisiminė 
Oistrachą. Istorija su Altajaus šamanu Sibire. Jis buvo savo no- 
ru užvaldytas ir tirtas klinikoje. Šamanas atliko visiškai paranor- 
malų veiksmą — jis skraidė ore. Prieš tai jo pulsas padažnėjo iki 
šimto dūžių per minutę, paskui iki dviejų šimtų. Smarkiai pasi- 
keitė temperatūra, kvėpavimas. 7a/g7 jo paranormalūs veiksmas 
buvo glaudžiai susijęs su fiziologija. Jį sukelė kažkokia kūno ener- 
gija ar jėga. Bet kaip užvaldymo įrodymo, bažnyčia norėjo aiš- 
kaus ir išorinio reiškinio, kuris pateikia... 

Jis pamiršo tikslius žodžius. Ieškojo jų. Vedžiojo pirštu ant 
stalo padėtos knygos lapo eilutes. Surado: 

„... įrodomus išorinius reiškinius, teigiančius, kad jie priklauso 
nuo nepaprasto, nežmogiško proto įsikišimo.“ „Ar taip atsitiko 
su šamanu?“ — Karas klausė save. Ne. Ar taip atsitiko su Regana? 

Jis atsivertė ištrauką, kurią buvo pasibraukęs pieštuku: „eg- 
zorcistas paprasčiausiai turi būti atsargus, kad nė vienas iš pa- 


ciento simptomų nebūtų paliktas nepaaiškintas...“ 

Jis linktelėjo. Gerai. Pažiūrėsime. Jis lėtai peržvelgė Rega- 
nos sutrikimo pasireiškimus ir galimus jų paaiškinimus. Dėliojo 
juos mintyse. Vieną po kito: 

Stulbinamas Reganos bruožų pokytis. 

Iš dalies dėl jos ligos. Iš dalies dėl menko maitinimosi. Dau- 
geliu atveju, užbaigė jis, tai priklauso nuo to, kad fizionomija 
yra psichinės struktūros išraiška. Nors velniai žino, ką tai reiš- 
kia! — nepatenkintai pridūrė. 

Stulbinamas Reganos balso pokytis. 

Tačiau jam dar reikėjo išgirsti jos tikrąjį balsą. Ir nors jis 
būtų aukštas, kaip tvirtino jos mama, nuolatinis klykimas galėjo 
sustorinti jos balso stygas ir pažeminti balsą. Vienintelė proble- 
ma, nusprendė jis, yra to balso galingumas, nes net pastorėjus 
stygoms, fiziologiškai tai nėra įmanoma. Ir vis dėlto, svarstė jis, 
patologijos ar nerimo būklės atveju, didesnės nei raumenų po- 
tencialo paranormalios jėgos pasireiškimai buvo seniai žinomi. 
Ar negalėtų šis paslaptingas poveikis turėti įtakos balso stygoms 
ir gerkloms? 

Staiga praturtėjęs Reganos žodynas ir žinios. 

Kriptomnezija: kažkada, galbūt vaikystėje, girdėtų ir užmirš- 
tų žodžių bei faktų prisiminimas. Somnambulams ir žmonėms, 
kurie yra prie mirties ribos, užmiršti faktai dažnai išplaukia į 
paviršių fotografijos tikslumu. 

Regana atpažino, kad jis — kunigas. 

Geras spėjimas. Jei ji tikrai būtų skaičiusi skyrių apie užval- 
dymą, ji galbūt būtų tikėjusis kunigo apsilankymo. Pasak Jun- 
go, isteriškų ligonių nesąmoningas supratimas ir jautrumas gali 
kartais būti penkiasdešimt kartų stipresnis negu normalaus žmo- 
gaus, o tai paaiškina mediumo „minčių skaitymą“ iš stalo dre- 


bėjimo, nes tai, ką iš tiesų „skaito“ mediumo pasąmonė, yra stalo 

virpesiai ir vibracijos, sukeliami asmens, kurio mintys yra skai- 
tomos ant stalo padėtos rankos. Virpesiai sudaro raidžių ar skai- 
čių modelį. Todėl Regana galėjo „perskaityti“, kas jis toks, iš jo 
elgesio, iš jo rankų, iš sakramentinio vyno kvapo. 

Regana žino, kad jo motina mirė. 

Geras spėjimas. Jam buvo keturiasdešimt šešeri. 

„Ar galėtum padėti senam diakonui, tėve?“ 

Katalikų seminarijoje naudojamuose vadovėliuose telepati- 
ja buvo laikoma realybe ir natūraliu reiškinių. 

Ankstyvas Reganos intelekto ištobulėjimas. 

Psichiatras Jungas, asmeniškai tirdamas skilusią asmenybę ir 
susidūręs su tariamais okultizmo reiškiniais, priėjo išvadą, kad 
isterinio somnambulizmo būsenoje padidėja ne tik nesąmonin- 
gas pojūčių jautrumas, bet ir intelekto veikla, nes naujosios as- 
menybės šiuo atveju pasirodo esančios kur kas aukštesnio inte- 
lekto negu pirmoji. Ir vis dėlto, suko galvą Karas, ar reiškinio 
užfiksavimas paaiškina jį? 

Staiga jis nustojo vardijęs simptomus ir pasilenkė virš stalo. 
Jis suvokė, kad Reganos kalambūras apie Erodą buvo dar su- 
dėtingesnis, negu jis iš pradžių manęs: jis prisiminė, kad kai 
fariziejai papasakojo Kristui apie Erodo gąsdinimus, Kristus 
atsakęs jiems: „Eikite ir pasakykite tam lapei: „Tai aš išvarau 
demonus...“ 

Jis trumpam pažvelgė į juostą su Reganos balsu, paskui 
sunkiai atsisėdo prie stalo. Prisidegė dar vieną cigaretę... išpū- 
te dūmus... vėl pagalvojo apie Burnerių berniukus, apie atvejį 
su aštuonerių metų mergaite, kai itin ryškiai pasireiškė užval- 
dymo simptomai. Kokią knygą perskaitė mergaitė, kad pri- 
vertė savo pasąmonę taip tobulai imituoti simptomus? O kaip 


aukų pasąmone Kinijoje perdavė simptomus Sibire, Vokieti- 

joje, Afrikoje užvaldytų žmonių pasąmonei, kad simptomai 
visuomet buvo tie patys. 

Beje, Karai, tavo mama yra su mumis... 

Jis žiūrėjo nereginčiomis akimis, kaip nuo cigaretės lyg susi- 
pynę prisiminimai kyla dūmai. Kunigas atsilošė, nuleisdamas 
žvilgsnį į apatinį kairįjį stalo stalčių. Kurį laiką žvelgė į jį. Paskui 
lėtai pasilenkė, atidarė stalčių ir ištraukė nublukusį kalbos va- 
dovėlį. Suaugusiųjų mokymas. Jo motinos. Jis padėjo knygą ant 
stalo ir švelniai vertė puslapius. Abėcėlės raidės. Daugelyje pus- 
lapių. Vėliau paprasti pratimai: 

6 pamoka 

Tikslus mano adresas 

Tarp puslapių - bandymas rašyti laišką: 

Brangusis Dimi, Aš laukiu 

Paskui kita pradžia. Nebaigta. Jis nugręže akis. Pamatė jos 
akis lange... laukiančias... 

„Domine, non sum dignus...“ 

Akys tapo Reganos... klykiančios akys... laukiančios akys... 

„Pasakyk tik vieną žodį...“ 

Jis pažvelgė į juostą su Reganos balsu. 

Išėjo iš kambario. Nusinešė juostą į lingvistikos laboratoriją. 
Rado magnetofoną. Atsisėdo, įsuko juostą į tuščią kasetę. Užsi- 
dėjo ausines. Paspaudė jungiklį. Tada pasilenkė ir ėmė klausy- 
tis. Išsekęs, įsitempęs. 

Kurį laiką šnypštė tik juosta. Spragsėjo mechanizmai. Staiga 
pasigirdo smarkus garsas. Triukšmas. „Sveiki...“ Tada trumpas 
cypimas. Kris Makneil prislopintas balsas fone: „Vaikeli, ne taip 
arti prie mikrofono. Atitrauk jį toliau.“ „Štai taip?“ „Ne, daugiau.“ 
„Taip?“ „Taip, gerai. Dabar kalbėk.“ Kikenimas. Mikrofono 
trenksmas į stalą. Tada švelnus, aiškus Reganos Makneil balsas: 

„Sveiki, tėte. Tai aš. Ečė...“ Kikenimas, paskui šnibždėjimas 
į šoną: „Aš nežinau, ką sakyti!“ „Na, vaikeli, pasakyk, kaip tau 
sekasi. Papasakok apie tai, ką tu veiki.“ Vėl kikenimas, tada: 
„Ėčė, tėte... Na, tu žinai... Aš noriu pasakyti, aš tikiuosi, kad tu 
gerai mane girdi ir, ėčė... taigi. Na, pirma, mes esame... Ne, 
palauk, tuoj... Taigi pirma, žinai, tėte, mes esame Vašingtone. 
Čia gyvena prezidentas, o šis namas, žinai, tėte... jis... Ne, pa- 
lauk. Geriau aš pradėsiu iš naujo. Matai, tėte, čia...“ 

Tęsinį Karas girdėjo silpnai, iš tolo, kraujas šėlo ausyse kaip 
vandenynas, o nuo krūtinės iki veido atslinko nenugalima intui- 
cija: Tas padaras, kurį aš mačiau tame kambaryje, nėra Regana. 

Jis sugrįžo į jėzuitų bendrabutį. Rado tuščią kabinetą. Sukal- 
bėjo mišias. Kai pakėlė ostiją pašventinti, ji sudrebėjo jo pirštuose 
su nedrąsia viltimi, kurią puoselėjo kiekviena valios gyslelė. 

— Kadangi tai mano Kūnas... — sušnibždėjo jis drebančiu 
balsu. 

Ne, duona! Tai niekas kitas, o duona! 

Jis nedrįso vel pamilti ir prarasti. Praradimas buvo per žiau- 
rus, skausmas per stiprus. Jis nuleido galvą ir prarijo ostiją kaip 
prarastą iliuziją. Ji įstrigo išdžiūvusioje gerklėje. 

Po mišių jis praleido pusryčius ir pasirengė paskaitai. Susiti- 
ko su savo klase Džordžtauno universiteto Medicinos mokyklo- 
je. Kimiu balsu mėgino sujungti blogai parengtos kalbos žodžius: 
„...lr atsižvelgiant į žmogaus nuotaikos sutrikimo simptomus, 
galima...“ „Tete, tai aš... tai aš...“ 

Tačiau kas tas „aš“? 

Karas anksti paleido klasę ir grįžo į savo kambarį, kur iškart 
užgulė stalą, tvirtai suspaudęs delnus, iš naujo tyrinėdamas baž- 
nyčios požiūrį į demonų užvaldymo paranormalius požymius. 


Ar aš nebuvau per daug griežtas? — pagalvojo jis. Karas kruopščiai 

išnagrinėjo pagrindinius šėtono bruožus: „telepatija... natūra- 
lūs reiškiniai... įtariama, kad galimas objektų judinimas iš tolo... 
iš kūno gali išsiskirti koks nors skystis... mūsų protėviai... moks- 
las... šiais laikais mes privalome būti atsargesni. Paranormalių 
įrodymų nepakanka, tačiau...“ Jis ėmė skaityti lėčiau, „... visi 
pokalbiai su pacientu turi būti rūpestingai išanalizuojami, ka- 
dangi jei jie turi tą pačią idėjų bei loginių ir gramatinių įpročių 
sistemą kaip ir asmuo, kurio būklė normali, tai užvaldymu gali- 
ma stipriai suabejoti. 

Karas giliai įkvėpė. Tada iškvėpė. 

Nuleido galvą. Neįmanoma. Negali būti. Jis pažvelgė į 
iliustraciją atverstame lape. Demonas. Jo žvilgsnis tingiai nu- 
krypo žemyn į užrašą: „Pazuzu“. Karas užsimerkė. Kažkas ne 
taip. Trankvilas... Jis įsivaizdavo egzorcisto mirtį: paskutinė 
agonija... kriokimas... šnypštimas... vėmimas... jis nusviedžia- 
mas nuo lovos ant grindų, nes jo „demonai“ buvo įsiutę, kad 
jis greitai mirs be jų kankinimo. O Lukas! Lukas. Klūpantis 
prie lovos. Besimeldžiantis. Trankvilo mirties akimirką Lukas 
staiga įgavo demonų tapatybę, ėmė žiauriai spardyti dar šiltą, 
suardytą, sudraskytą lavoną, dvokiantį ekskrementais ir vėma- 
lais, o šeši stiprūs vyrai bandė sutramdyti jį, bet negalėjo, kol 
lavonas nebuvo išneštas iš kambario. Karas matė šį vaizdą. Aiš- 
kiai matė jį. 

Ar tai gali būti? Ar tai įmanoma? Nejau vienintelė viltis iš- 
gelbėti Reganą yra egzorcizmo ritualas? Nejaugi jam reikia ati- 
daryti tą skausmo skrynią? 

Jis negalėjo atsikratyti šios minties. Negalėjo palikti jos neištir- 
tos. Jis privalo žinoti. Bet kaip? Karas atsimerkė, „...pokalbiai su 
pacientu turi būti rūpestingai...“ Taip. Taip, ir kodėl ne? Jei 


Reganos ir „demono“ kalbos modeliai yra vienodi, tai rodo, kad 

net esant paranormaliems reiškiniams, užvaldymo gali nebūti. 
Taigi... Žinoma... žymūs modelių skirtumai turėtų reikšti, kad 
tai užvaldymas! 

Jis mąstė toliau. Kas dar? Kas dar? Kažkas staigaus. Ji... Pa- 
lauk, palauk... Jis stabtelėjo, nuleido akis ir susidėjo rankas už 
nugaros. Šžs skyrius... šis skyrius knygoje apie burtus. Ar buvo ja- 
me užsimenama?.. Taip, buvo: kad demonai būtinai turi pašė- 
lusiai 7e2gw0t7, susidūrę su pašventinta ostija... su relikvijomis... 
su švęstu vandeniu! Taip! Teisingai! Aš nueisiu ir apšlakstysiu ją 
čiaupo vandeniu! Bet pasakysiu, kad tai švęstas vanduo! Jei ji re- 
aguos taib, kaip turėtų reaguoti demonai, tada aš žinosiu, kad ji 
nėra užvaldyta... kad simptomai yra sugestyvūs! Kad jie 1$ knygos! 
Bet jei ji nesureaguos, tai reikš... 

Tikrąjį užvaldymą? Galbūt. 

Susijaudinęs jis ėmė ieškoti švęsto vandens buteliuko. 

Vili įleido jį į namą. Vestibiulyje jis pažvelgė Reganos mie- 
gamojo pusėn. Šauksmas. Nešvankybės. Tačiau ne giliu, šiurkščiu 
demono balsu. Gergždžiu. Aukštesniu. Aiškiu anglišku akcen- 
tu... 72:75. Akimirksnio pasireiškimas, kai jis paskutinį kartą matė 
Reganą. 

Karas pažvelgė į laukiančią Vili. Ji susimąsčiusi žiūrėjo į ka- 
talikiškus karolius. Į kunigo drabužius. 

— Kur mis Makneil? — paklausė ją Karas. 

Vili parodė į viršų. 

— Ačiū. 

Jis nuėjo prie laiptų. Užkopė. Pamatė Kris koridoriuje. Ji 
sėdėjo ant kėdės prie Reganos miegamojo nuleidusi galvą, su- 
dėjusi rankas ant krūtinės. Jėzuitui artinantis, išgirdusi jo dra- 
bužių šlamesį, ji pakėlė veidą ir greitai atsistojo. 


— Sveiki, tėve. 

Po jos akimis buvo melsvi maišeliai. Karas susiraukė. 

— Jūs miegojote? 

— O, labai mažai. 

Jis įspėjamai papurtė galvą. 

— Na, aš negalėjau, — atsiduso ji, rodydama į Reganos du- 
ris. — Visą naktį taip. 

— Vėmė: 

— Ne, — ji suėmė jį už alkūnės ir nusivedė į šalį. —- Eime 
žemyn, kur mes galėtume... 

— Ne, aš norėčiau pamatyti ją, — švelniai pertarė jis. 

Jis lengvai išsilaisvino iš Kris rankos. 

— Dabar? 

Kažkas ne taip, pastebėjo Karas. Ji atrodė įsitempusi. Bijanti. 

— Kodėl ne dabar? — paklausė jis. 

Ji akies krašteliu pažvelgė į Reganos miegamojo duris. Iš vi- 
daus girdėjosi kimus išprotėjęs balsas: „Prakeiktas nacistas! Na- 
cistų kiaulė!“ 

Kris nusuko akis, po to nenoriai linktelėjo. 

— Gerai. Užeikite. 

— Jūs turite magnetofoną? 

Jos akys blaškėsi, žvilgsnis šokčiojo. 

— Ar galetumėte atnešti jį į kambarį su tuščia kasete? 

Ji suraukė antakius, įtarimas. 

— Kam? 

Pavojus. 

— Jūs norite įrašyti.. 

— Taip, tai su... 

— Tėve, aš negaliu!.. 

— Man reikia sulyginti kalbos modelius, - ryžtingai pertarė 


jis. —- Prašau. Jums reikia pasitikėti manimi! 

Jie pasuko į duris tuo metu, kai veriamas nešvankybių srau- 
tas išvarė Karlą iš Reganos miegamojo. Pilkų ir nuožmiu veidu 
jis nešė suterštus paklotus ir patalynę. 

— Karlai, pakeitei? — paklausė Kris, tarnui uždarius miega- 
mojo duris. 

Karlas pažvelgė į Karą, po to į Kris. 

— Pakeičiau, — trumpai atsakė jis ir greitai nuėjo prie laiptų. 

Kris nusekė jį akimis. Tada vėl atsisuko į Karą. 

— Gerai, — silpnai tarė ji. — Aš jį atsiųsiu, — ji greitai nužings- 
niavo koridoriumi. 

Kurį laiką Karas susimąstęs žiūrėjo jai pavymui. Kas čia ne 
taip? Paskui pajuto tylą miegamajame. Ji buvo trumpa. Vėl nu- 
skambėjo velniškas juokas. Jis pajudėjo pirmyn. Jautė vandens 
buteliuką kišenėje. Atsidarė duris ir įžengė į miegamąjį. 

Smarvė buvo dar stipresnė nei praeitą vakarą. Karas uždarė 
duris. Žiūrėjo. Tas siaubas. Tas padaras ant lovos. 

Kunigui artėjant prie lovos, padaro akys prisipildė pasity- 
čiojimo. Klastos. Neapykantos. Galios. 

— Sveikas, Karai. 

Kunigas išgirdo tuštinimosi į plastiko kelnes garsą. 

Jis ramiai prašneko stovėdamas lovos kojūgalyje. 

— Sveikas, Šėtone, kaip jautiesi? 

— Šiuo metu aš labai džiaugiuosi tave matydamas. Aš paten- 
kintas, — liežuvis išlindo iš burnos, o akys įžūliai vertindamos 
spitrijosi į Karą. — Matau, tu gerai atrodai. Puiku, — dar vienas 
sudundėjimas. — Nieko, kad čia truputį smirda, ar ne, Karai? 

— Nieko. 

— Melagis! 

— Tau tai trukdo? 

— Truputį. 

— Tačiau velnias mėgsta melagius. 

— Tik gerus, brangusis Karai, tik gerus, — sukikeno jis. — 
Beje, kas tau sakė, kad aš — velnias? 

— Tu pats nesakei? 

— O, galbūt. Galbūt. Aš blogai jaučiuosi. Tu tiki? 

— Žinoma. 

— Atsiprašau. 

— Tu sakai, kad nesi velnias? 

— Aš tik vargšas kovojantis demonas. Velnias. Labai subtilus 
skirtumas, tačiau mūsų Tėvas, esantis pragare, nelabai supran- 
ta jį. Beje, Karai, tu neišduosi jam, kad aš netyčia taip pasakiau, 
gerai? A? Kai sutiksi jį? 

— Sutiksiu jį? Jis čia? — paklausė Karas. 

— Kiaulėje? Visiškai ne. Čia yra tik mažytė klajojančių sielų 
šeimynėlė, mano drauge. Tu nepriekaištauji, kad mes esame 
čia, tiesa? Be to, mums nėra kur eiti. Mes neturime namų. 

— Ir kiek dar jūs manotės čia būti? 

Iškreipta nuo pykčio galva pašoko nuo pagalvės ir su- 
riaumojo: 

— Kol paršelis numirs! — tada staiga Regana susitvardė ir 
apsiseilėjusi išsiviepė. —- Beje, Karai, nuostabi diena egzorcizmui. 

Knyga! Ji tikrai perskaitė tai knygoje. 

Sardoniškos akys verte vėrė jį. 

— Pasiskubink, Karai, na, greičiau. 

Prieštaringa. Kažkas neįtikėtina. 

— Tu to norėtum? 

— Labai labai. 

— Bet ar tai neišvarytų tavęs iš Reganos? 

Demonas atlošė galvą ir pratrūko maniako juoku, paskui 


staigiai liovėsi. 

— Tai sujungtų mus. 

— Tave ir Reganą? 

— Tave ir 72us, mano gerasis drauge, - sukrankė demonas. — 
Tave ir 2us, — iš gerklės gilumos išsiveržė juokas. 

Karas spoksojo į jį. Ant sprando ūmai pajuto rankas. Šaltas 
kaip ledas. Jos palengva prisilietė ir išnyko. Baimė, nutarė jis. 
Baimė. 

Kokia baimė? 

— Taip, Karai, tu prisidėsi prie mūsų mažos šeimynėlės. Ma- 
tai, mano brangus kąsneli, tie dangaus ženklai — tikra nelaimė: 
tas, kuris kartą pamatė juos, neturi išsigelbėjimo. Tu pastebė- 
jai, kad pastaruoju metu įvyksta taip mažai stebuklų? Ne mūsų 
kaltė, Karai. Nesmerk ūsų. Mes stengiames. 

Karas pasuko galvą į staigų ir garsų trenksmą. Komodos stal- 
čius išsitraukė visu ilgiu. Jis pajuto kylantį virpulį pamatęs, kaip 
stalčius staigiai trenkėsi atgal... $:24! Ir staiga emocijos atlėgo, 
lyg nukrito nuo jo kaip supuvęs žievės gabalas nuo medžio. Psi- 
chokinezė. Karas išgirdo kikenimą. Jis vėl pažvelgė į Reganą. 

— Kaip smagu su tavimi pasišneketi, Karai, — išsišiepdamas 
tarė demonas. — Aš jaučiuosi laisvas. Kaip ištvirkėlis. Aš sklei- 
džiu savo didingus sparnus. Tiesą sakant, tai, ką aš tau kalbu, 
tik padidins tavo prakeikimą, mano daktare, mano brangusis ir 
negarbingasis psichiatre. 

— Tai tu taip padarei? Tu privertei stalčių judėti? 

Demonas nesiklausė. Jis žvelgė į duris, į kažką, greitai arte- 
jantį koridoriumi. Dabar jo bruožai visiškai pasikeitė. 

— Prakeiktas mėsininkas! — suklykė jis kimiu anglišku akcen- 
tu. — Iškrypęs fašistas! 

Pro duris lėtai įėjo Karlas, nešinas magnetofonu. Nukreipęs 


akis, jis pastatė jį prie lovos ir greitai išėjo iš kambario. 

— Lauk, Himleri! Dink iš akių! Eik ir aplankyk savo išklišu- 
sią dukterį! Nunešk jai raugintų kopūstų! Raugintų kopūstų ir 
heroino, Torndaikai! Jai patiks! Jai... 

Karlas dingo. Staiga padaras Reganoje kažkaip nuoširdžiai 
ėmė stebėti Karą — šis vikriai pastatė magnetofoną, surado elek- 
tros lizdą, įjungė kištuką, uždėjo juostą. 

— O, taip, vienas, vienas, vienas. Kas čia? — nudžiugęs tarė 
jis. — Mes įrašinėsime ką nors, pa47e? Kaip smagu! Ach, žinai, aš 
taip mėgstu vaidinti. Labai labai! 

— Aš - Demienas Karas, — tarė Karas toliau dirbdamas. — O 
tu kas? | 

— Klausyk, balandėli, tu klausi mano garbės vardo? Labai 
jau tu įžūlus, ar ne? — jis sukikeno. — Pirmoje klasėje aš vaidi- 
nau velniūkštį, — jis apsižvalgė. - Beje, kur gėrimas? Aš baigiu 
išdžiūti. 

Kunigas švelniai padėjo mikrofoną ant naktinio staliuko. 

— Jei pasakysi savo vardą, aš tau atnešiu. 

— Taip, žinoma, — atsakė jis linksmai juokdamasis. — Ir ti- 
kiuosi, pats jį išgersi. 

Spausdamas mygtuką „Įrašymas“, Karas atsakė: 

— Pasakyk savo vardą. 

— Prakeiktas plėšikas! — sudžeržgė tas. 

Tada staiga bruožai vėl pasikeitė ir į Karą vėl žvelgė demonas. 

— Na, ir ką mes dabar darome, Karai? Įrašinėjame mūsų 
nedidelį pokalbį? 

Karas atsitiesė. Spoksojo. Paskui pasitraukė kėdę prie lovos 
ir atsiduso. 

— Tu prieštarauji? — atsakė jis. 

— Visiškai ne, — sukrankė demonas. - Man visuomet patiko 


pragariški instrumentai. 

Staiga stipri, nauja smarvė užplūdo Karą. Kvapas buvo pa- 
našus į... 

— Rauginti kopūstai, Karai. Uu jauti? 

Tikrai raugintų kopūstų kvapas, nusistebėjo jėzuitas. Atro- 
do, jis sklido iš lovos. Iš Reganos kūno. Staiga dingo. Jį pakeitė 
troški smarvė. Karas susiraukė. Ar aš įsivaizdavau jį? Autosuges- 
tija? Jis pagalvojo apie švęstą vandenį. Dabar? Ne, palaikyk jį. 
Išgauk daugiau kalbos modelių. 

— Su kuo kalbėjau prieš tai? — paklausė jis. 

— Su vienu iš mūsų šeimos, Karai. 

— Demonu? 

— Tu per daug pasitiki savimi. 

— Kodėl? 

— Žodis „demonas“ reiškia „išmintingasis“. O šis yra kvailys. 

Jėzuitas įsitempė. 

— Kokia kalba žodis „demonas“ reiškia „išmintingasis“? 

— Graikų. 

— Tu kalbi graikiškai? 

— Labai sklandžiai. 

Vienas iš požymių! — susijaudinęs pagalvojo Karas. Kalbėji- 
mas nežinoma kalba! Tai buvo kur kas daugiau negu jis ti- 
kėjosi. 

— Pos egnokas boti bresbyteros eimi? - greitai paklausė jis kla- 
sikine graikų kalba. 

— Aš nenusiteikęs, Karai. 

— A, tai tu nemoki... 

— Aš menusiteikgs. 

Nusivylimas. Karas mąstė. 

— Tu privertei komodos stalčių išsitraukti? — paklausė jis. 

— Tikrai aš. 

— Labai įspūdinga, — Karas linktelėjo. — Tu tikrai esi labai 
labai galingas demonas. 

— Esu. 

— Įdomu, ar galėtum tai dar kartą padaryti? 

— Taip, kada nors. 

— Prašau, padaryk dabar. Aš tikrai norėčiau pamatyti. 

— Kitąkart. 

— Kodėl ne dabar? 

— Mes privalome palikti tau pagrindą abejoti, — sukrankė 
jis. - Truputį. Kad garantuotume galutinį rezultatą, — jis atlošė 
galvą ir piktai nusikvatojo. — Kaip nauja yra pulti remiantis tei- 
sybe! Ak, koks malonumas! 

Ledinės rankos vėl lengvai palietė sprandą. Karas spoksojo į 
demoną. Kodėl vėl baimė? Baimė? Ar tai baimė? 

— Ne, ne baimė, — tarė demonas. Jis šaipėsi. — Tai — aš. 

Rankos dingo. Karas susiraukė. Nauja nuostaba. Atsikratė 
jo. Telepatija. O gal ji? Išsiaiškink. Išsiaiškink dabar. 

— Tu gali pasakyti, apie ką aš dabar galvoju? 

— Tavo mintys yra per daug nuobodžios, kad suteiktų ma- 
lonumo. 

— Tad tu negali skaityti mano minčių? 

— Kaip nori, taip ir galvok... kaip nori. 

Pabandyti švęstą vandenį? Dabar? Jis išgirdo magnetofono 
mechanizmo cypimą. Ne. Kapstyk toliau. Išgauk daugiau kalbos 
pavyzdžių. 

— Tu - nuostabus asmuo, — tarė Karas. 

Regana nusijuokė. 

— Ne ne, tikrai, — tikino Karas. — Aš norėčiau daugiau suži- 
noti apie tavo kilmę. Pavyzdžiui, tu niekad nesakei, kas tu toks. 


— Velnias, - sudundėjo demonas. 

— Taip, aš žinau, bet Au77s velnias? Koks tavo vardas? 

— Ak, Karai, kas yra vardas? Nesijaudink dėl mano vardo. 
Jei nori, vadink mane Haudžiu. 

— A, taip. Kapitonas Haudis, — Karas linktelėjo. —- Reganos 
draugas. 

— Labai artimas draugas. 

— Tikrai? 

— Tikrai. 

— Tad kodėl tu kankini ją? 

— Nes aš — jos draugas. Paršeliui patinka, kai ją kankina. 

— Jai patinka? 

— Nepaprastai. 

— Bet kodėl? 

— Paklausk ją. 

— Tu leisi jai atsakyti? 

— Ne. 

— Tai kam tada man klausti? 

— Ir neklausk! — demono akys suspindo pykčiu. 

— Kas tas asmuo, su kuriuo aš anksčiau kalbėjau? — paklausė 
Karas. 

— Tu jau klausei. 

— Prisimenu, bet tu neatsakei. 

— Dar vienas geras saldžiosios kiaulytės draugas, brangusis 
Karai. 

— Ar aš galiu su juo pasišnekėti? 

— Ne. Jis užsiėmęs su tavo motina. Ji čiulpia jo penį, Karai, 
iki pat šakn:es!- jis tyliai sukikeno ir pridūrė: - Nuostabus tavo 
motinos liežuvis. Gera burnytė. 

Jis su patyčia šypsojosi, ir Karas pajuto, kaip atslenka pyktis, 
neapykantos virpulys, kuris, kaip greitai suprato kunigas, buvo 

nukreiptas ne į Reganą, o į demoną. Demoną! Po galais, kas tau 
yra, Karai? Jėzuitas susitvardė, giliai įkvėpė, atsistojo ir, išsitrau- 
kęs iš kišenės vandens buteliuką, atkimšo jį. Demonas atsargiai 
pažvelgė į jį. 

— Kas tai? 

— Nejau nežinai? — paklausė Karas, nykščiu pusiau uždeng- 
damas buteliuko kakliuką ir šlakstydamas jo turinį ant Rega- 
nos. — Tai švęstas vanduo, Šėtone. 

Tą akimirką demonas susigūžė, ėmė raitytis ir klykti iš siau- 
bo ir skausmo: 

— Degina! Degina! Nustok! Liaukis, prakeiktas kunige! Baik! 

Bereikšmiu veidu Karas nustojo šlakstęs. Isterija. Sugestija. 
Ji tikrai skaitė knygą. Jis pažvelgė į magnetofoną. Nėra ko 
jaudintis. 

Karas pajuto tylą. Pažvelgė į Reganą. Suraukė antakius. Kas 
čia? Kas čia yra? Demoniška asmenybė išnyko ir vietoje jos atsira- 
do kitų bruožų, šiek tiek panašių ir šiek tiek skirtingų. Ir akys, 
įriedėjusios atgal į akiduobes. Lėtas murmėjimas. Karštligiška ne- 
suprantama šneka. Karas priėjo prie lovos šono. Pasilenkė ir ėmė 
klausytis. Kas tai? Nieko. Ir vis dėlto... Yra ritmas. Panašu į kalbą. 
Ar tai įmanoma? Jis jautė, kaip skrandyje plazda sparnai, tvirtai 
suspaudė juos, neleido judėti. Gerai, nebūk idiotas! Ir vis delto... 

Jis pažvelgė į magnetofono garso monitorių. Nedegė. Pasu- 
ko stiprintuvo rankenėlę ir klausėsi, įsitempęs, pridėjęs ausį prie 
Reganos lūpų. Neaiškų murmėjimą pakeitė džeržgiantis ir gi- 
lus kvėpavimas. 

Karas atsitiese. 

— Kas tu esi? — paklausė jis. 

— Sakeinuseša, — atsakė būtybė. Dejuojantis šnibždesys. 


Skausmas. Baltos akys. Mirkčiojantys vokai. — Sakeinuseša. 


253 


William Peter Blatty 


Trūkčiojantis duslus balsas, lyg savininko siela, uždaryta į 
tamsią, atskirtą, belaikę erdvę. 

— Tai tavo vardas? — Karas susiraukė. 

Lūpos sujudėjo. Karštligiški skiemenys. Lėti. 

Nesuprantami. Iškart jie baigėsi. 

— Tu mane supranti? 

Tyla. Tik kvėpavimas. Gilus. Keistai prislopintas. Klaikus 
miego garsas deguonies balione. 

Jėzuitas laukė. Dar kažko tikėjosi. 

Niekas nesikeitė. 

Jis atsuko juostą, įdėjo magnetofoną į dėžę. Paėmė jį ir juos- 
tą. Paskutinį kartą pažvelgė į Reganą. Išklibę diržai. Neryžtin- 
gai jis išėjo iš kambario ir nusileido žemyn. 

Karas rado Kris virtuvėje. Ji paniurusi sėdėjo prie stalo kar- 
tu su Šarona, parimusi prie kavos puodelio. Pamačiusios jį atei- 
nant, jos pakėlė į jį klausiamą, neramų, laukiantį žvilgsnį. Kris 
tyliai tarė Šaronai. 

— Geriau eik, pažiūrėk, kaip ten Regana. Gerai? 

Šarona išgėrė paskutinį gurkšnį kavos, vos vos linktelėjo Ka- 
rui ir išėjo. Jis išvargęs atsisėdo prie stalo. 

— Taigi kaip sekėsi? — paklausė Kris, atidžiai žvelgdama jam 
į akis. 

Karui besirengiant atsakyti, į virtuvę įėjo Karlas ir pasuko 
prie plovyklės šveisti puodų. Kris sekė jo žvilgsnį. 

— Nieko tokio, — tarė ji. - Pirmyn. Ką sužinojote? 

— Buvo dvi asmenybės, kurių aš anksčiau nebuvau matęs. 
Ne, atrodo, vieną aš trumpai buvau matęs. Kalbančią anglišku 
akcentu. Jūs pažinojote ką nors tokį? 

— Tai svarbu? — paklausė Kris. 


Jis vėl pamatė tam tikrą įtampą jos veide. 

— Tai svarbu. 

Ji nuleido akis ir linktelėjo. 

— Kas jis? 

Ji pakėlė akis. 

— Burkas Deningsas. 

— Režisierius? 

— Taip. 

— Režisierius, kuris... 

— Taip, — pertarė ji. 

Kurį laiką jėzuitas tyliai svarstė jos atsakymą. Jis pastebėjo, 
kad jos smilius nervingai trūkčioja. 

— Tėve, gal norėtumėte kavos ar ko nors? 

Jis papurtė galvą. 

— Ačiū, ne, — jis palinko į priekį ir pasirėmė alkūnėmis į 
stalą. — Ar Regana pažinojo jį? 

— Taip. 

— Ir... 

Trinktelėjimas. Kris krūptelėjo iš išgąsčio ir pasisukusi pa- 
matė, kad Karlui iš rankų iškrito keptuvė. Jis pasilenkė, pakėlė 
ją, ir vėl ji iškrito. 

— Dieve mano, Karlai! 

— Atsiprašau, madam. 

— Karlai, išeik iš čia. Nueik į kokį filmą ar dar kur nors! Mes 
negalime kaip vištos užsisklęsti šiame name! - ji pasisuko į Karą, 
paimdama cigarečių pakelį ir tekšdama jį atgal ant stalo, Karlui 
pradėjus protestuoti. 

— Neaš... 

— Karlai, aš pasakiau! — atšovė ji pakeldama balsą, bet nepa- 
sukdama galvos. - Nešdinkis! Nors trumpam dink iš šio namo! 


Tuoj mes visi pradėsime iš čia nešdintis! O dabar, prašau, :e/4. 

— Taip, išeik! — pakartojo Vili, įeidama į virtuvę ir ištraukda- 
ma keptuvę iš Karlo rankų. 

Ji irzliai stūmė Karlą į sandėliuką. Karlas žvilgtelėjo į Karą su 
Kris ir išėjo. 

— Atsiprašau, tėve, — sumurmėjo Kris ir paėmė cigaretę. — 
Pastaruoju metu jam skaudžiai kliuvo. 

— Jūs buvote teisi, — švelniai tarė Karas. Jis paėmė degtu- 
kus. — Jums visiems reikėtų pasistengti dingti iš šio namo, — jė- 
zuitas pridegė cigaretę. — Jums taip pat. 

— Taigi ką pasakė Burkas? — paklausė Kris. 

— Tik nešvankybes, — tarė Karas, patraukdamas pečiais. 

— Ir viskas? 

Jis sugavo silpną baimės virpesį jos balse. 

— Jis gan daug šnekėjo, — atsakė jis. Paskui tylesniu balsu: — 
Beje, ar Karlas turi dukterį? 

— Dukterį? Ne, nieko apie tai nežinau. O jei ir turi, tai man 
nieko neminėjo. 

— Jūs įsitikinusi? 

Vili šveitė plovyklę. Kris pasisuko į ją. 

— Vili, jūs neturite dukters, tiesa? 

— Ji mirė, madam, seniai seniai. 

— Oi, atsiprašau. 

Kris vėl pasisuko į Karą. 

— Pirmą kartą apie ją girdžiu, — sušnibždėjo ji. - Kodėl klau- 
siate? Iš kur jūs žinote? 

— Regana. Ji minėjo ją, — tarė Karas. 

Kris spoksojo į jį. 

— Ar ji niekad nedemonstravo ekstrasensorinių jutimų? — 


paklausė jis. — Aš turiu galvoje, anksčiau? 

— Na... — abejojo Kris, — aš nežinau. Nesu įsitikinusi. Daug 
kartų buvo taip, kad abi vienukart galvojom apie tuos pačius 
dalykus, bet juk taip atsitinka artimiems žmonėms? 

Karas linktelėjo. Galvojo. 

— O ta kita asmenybe, kurią aš minėjau, — pradėjo jis. — Tai 
ta pati, kuri kartą pasirodė hipnozės metu? 

— Kalba nesuprantama kalba? 

— Taip. Kas ji? 

— Aš nežinau. 

— Ji visiškai nepažįstama? 

— Visiškai. 

— Jūs paprašėte medikų užrašų? 

— Jie bus atsiųsti po pietų. Tiesiai jums, — ji sriubtelėjo ka- 
vos. — Tai vienintelis būdas, kuriuo aš galėjau išpešti juos, nors 
ir šiuo atveju reikėjo sukelti pragarą. 

— Taip. Aš ir maniau, kad gali iškilti sunkumų. 

— Buvo iškilę. Bet jie bus atsiųsti, — ji sriubtelėjo dar vieną 
gurkšnį. — Na, o ką jūs galvojate apie egzorcizmą, tėve? 

Jis nuleido akis ir atsiduso. 

— Nelabai tikiuosi, kad įstengsiu įtikinti vyskupiją. 

— Ką jūs norite pasakyti tuo „nelabai tikiuosi“? — ji suneri- 
musi pastatė puodelį ant stalo. 

Jis įsikišo ranką į kišenę, ištraukė buteliuką, iškėlė jį ir paro- 
dė Kris. 

— Matote jį? 

Ji linktelėjo. 

— Aš jai pasakiau, kad tai švęstas vanduo, — paaiškino Ka- 
ras. — O kai pradėjau jį šlakstyti, ji suregavo labai smarkiai. 

— Tai ne švęstas vanduo. Tai paprastas vanduo iš čiaupo. 

— Galbūt kai kurie demonai paprasčiausiai nežino skirtumo. 

— Jūs tikrai įsitikinusi, kad joje yra demonas? 

— Aš įsitikinusi, kad Reganoje yra kažkas, kas bando nužudyti 
ją, tėve Karai, ir tai, ar jis skiria šlapimą nuo vandens, ar ne, ne 
taip jau svarbu, tiesa? Aš atsiprašau, bet jūs klausėte mano nuo- 
monės! — ji užgesino cigaretę. — Beje, kuo švęstas vanduo skiria- 
si nuo vandens iš čiaupo? 

— Švęstas vanduo yra pašventintas. 

— Mazel tov, tėve. Aš džiaugiuosi. Taigi ką jūs dabar man 
norite pasakyti — jokio egzorcizmo? 

— Klausykite, aš tik ką pradėjau gilintis, — įsikarščiavo Ka- 
ras. — Tačiau bažnyčia turi kriterijų, su kuriais reikia taikstytis, 
ir taikstytis dėl labai svarbios priežasties: išvalyti visą prietaringą 
šlamštą, kurį metai iš metų žmonės krauna ant jos! Pavyzdžiui, 
„skrajojančius kunigus“ ir Šventosios Motinos statulas, kurios, 
kaip manoma, rauda Didžiojo Penktadienio ir atlaidų dieno- 
mis. Aš manau, kad aš galiu gyventi ir netalkininkaudamas joms. 

— Jūs norėtumėte truputį libriumo, tėve? 

— Atsiprašau, bet jūs klausėte mano nuomonės. 

— Aš ją supratau. 

Jis paėmė cigaretę. 

— Duokite ir man, — kimiai tarė Kris. 

Jis ištiesė pakelį. Ji paėmė cigaretę. Karas pridegė jai ir sau. 
Abudu garsiai iškvėpė dūmus ir užsikvempė ant stalo. 

— Aš atsiprašau, — švelniai tarė ji. 

— Tos cigaretės be filtro jus užmuš. 

Jis žaidė su cigarečių pakeliu, glamžė celofaną. 

— Yra požymių, kuriuos bažnyčia galėtų pripažinti. Pirma — 


šnekėjimas kalba, kurios subjektas anksčiau nemokėjo. Ir nie- 

kados nesimokė. Dabar man šis požymis svarbiausias. Su juos- 
tomis pažiūrėsime vėliau. Be to, pastebima aiškiaregystė, nors 
mūsų dienomis telepatija arba ekstrasensoriniai jutimai gali anu- 
liuoti šį bruožą. 

— Jūs tikite tomis nesąmonėmis? — paklausė ji skeptiškai. 

Karas pažvelgė į ją. Kalba rimtai, nusprendė jis. Tada tęsė: 

— Ir dar viena savybė - jėga, šiaip jau visiškai nebūdinga jos 
amžiaus mergaitėms. Labai svarbus požymis. Labiausiai okul- 
tiškas. 

— Na, o tie barbenimai į sieną? 

— Savaime tai nieko nereiškia. 

— O tai, kaip ji pakildavo virš lovos? 

— Nepakanka. 

— Na, o tie dalykai ant jos odos? 

— Kokie dalykai? 

— Aš nepasakojau? 

— Ko nepasakojote? 

— Tai atsitiko klinikoje, — paaiškino Kris. — Tai buvo... — ji 
pirštu vedžiojo ant krūtinės. - Žinote, kaip raštas. Tik raidės. 
Jos pasirodydavo ant jos krūtinės ir paskui išnykdavo. Štai taip. 

Karas susiraukė. 

— Jūs sakote — raidės. Ne žodžiai? 

— Ne, ne žodžiai. Porą kartų pasirodė M, po to L. 

— Ir jūs tai matėte? — paklausė jis. 

— Ne, bet jie man pasakojo. 

— Kas pasakojo? 

— Klinikos gydytojai. Klausykite, jūs surasite tai užrašuose. 
Aš neišsigalvoju. 

— Taip, aš tikiu. Bet tai natūralus reiškinys. 


— Kur? Transilvanijoje? — nepatikliai paklausė Kris. 

Karas papurtė galvą. 

— Ne, aš esu skaitęs apie tokius atvejus žurnaluose. Pamenu, 
kad vienu atveju kalėjimo psichiatras pranešė, kad vienas jo pa- 
cientas — kalinys — galėjo įeiti į savo susikurtą transą ir padaryti 
taip, kad ant jo krūtinės atsirasdavo Zodiako ženklai, - jis paro- 
dė sau į krūtinę. — Priversdavo odą pakilti. 

— Jus sunku nustebinti, tiesa? 

— Kartą buvo padarytas toks eksperimentas, — švelniai aiški- 
no jis, — kurio metu subjektas buvo užhipnotizuotas, įvestas į 
transą, o tada abiejose jo rankose padaryti pjūviai. Jam buvo 
pasakyta, kad jo kairė ranka kraujuos, o dešinė — ne. Ir iš tiesų, 
kairė ranka kraujavo, o dešinė — ne. Sąmonės jėga kontroliavo 
kraujo tekėjimą. Žinoma, mes nežinome kodėl, bet taip yra. 
Taigi stigmų atveju — kaip atsitiko su mano minėtu kaliniu ar- 
ba su Regana — nesąmoningas protas kontroliuoja kraujo tekė- 
jimą į odą, siųsdamas daugiau kraujo į tas dalis, kurias norima 
pakelti. Taip ir atsiranda paveikslai, raidės ir taip toliau. Paslap- 
tinga, tačiau vargu ar antgamtiška. 

— Jūs tikrai sunkus žmogus, tėve. Ar žinote tai? 

Karas nykščiu barkštelėjo dantis. 

— Klausykite, gal tai jums padės suprasti, — pagaliau tarė 
jis. - Bažnyčia, o ne aš - bažnyčia — kartą išleido tokį pareiški- 
mą, įspėjimą egzorcistams. Aš perskaičiau jį praeitą naktį. Jame 
sakoma, kad daugeliui žmonių, kurie, kaip patys mano arba 
kaip Ą/:i mano, yra užvaldyti, — dabar cituoju, — „labiau reikia 
gydytojo negu egzorcisto“, — jis pažvelgė Kris į akis: - Jūs galite 
atspėti, kada buvo išleistas šis įspėjimas? 

— Ne, kada? 

— Tūkstantis penki šimtai aštuoniasdešimt trečiais metais. 


Kris atrodė nustebusi, susimąsčiusi. 

— Taip, tikriausiai tai buvo velniški metai, —- sumurmėjo ji. 

Ji išgirdo kunigą keliantis nuo kėdės. 

— Palaukime, kol gausime užrašus iš klinikos, — tarė jis. 

Kris linktelėjo. 

— O tuo tarpu, — tęsė jis, — aš sumontuosiu juostas ir nune- 
šiu jas į Kalbos ir lingvistikos institutą; galimas daiktas, kad ši 
neaiški šneka yra kažkokia kalba. Tačiau aš abejoju. Bet kas žino? 
Palyginus kalbos modelius... Na, matysime. Jei jie bus vienodi, 
mes tiksliai žinosime, kad ji nėra užvaldyta. 

— O kas tada? — neramiai paklausė ji. 

Kunigas žvelgė jai į akis. Jose matė maištą. Susikrimto, kad 
jos duktė nėra užvaldyta! Jis pagalvojo apie Deningsą. Kažkas 
visai ne taip. 

— Man labai nepatogu prašyti, tačiau ar aš galėčiau trum- 
pam pasiskolinti jūsų automobilį? 

Ji niūriai žiūrėjo į grindis. 

— Jūs galite trumpam pasiskolinti mano gyvenimą, — sumur- 
mėjo ji. — Tik atvarykite jį iki ketvirtadienio. Kas žino, gal man 
jo prireiks. 

Skaudama širdimi Karas žiūrėjo į nuleistą, bejėgę galvą. Jis troš- 
ko paimti jos ranką ir pasakyti, kad viskas bus gerai. Tačiau kaip? 

— Palaukite, aš atnešiu raktus, — tarė ji. 

Jis žiūrėjo, kaip ji išnyko lyg beviltiška malda. 

Gavo raktus, sėdo į mašiną, grįžo į savo kambarį bendrabu- 
tyje, paliko čia magnetofoną ir paėmė juostą su Reganos balso 
įrašu. Tada išėjo į gatvę, kur buvo pastatęs Kris automobilį. 

Lipdamas į vidų jis išgirdo Karlą, šaukiantį nuo prieangio: 

— Tėve Karai! 

Karas atsisuko. Karlas bėgo prieangiu, vilkdamasis švarką. 


Jis mojavo ranka. 

— Tėve Karai! Vieną sekundę! 

Karas pasilenkė ir atidarė langą iš keleivio pusės. Karlas įki- 
šo galvą. 

— Į kurią pusę važiuojate, tėve Karai? 

— Du Ponto žiedo pusėn. 

— O, gerai. Gal jūs galėtumėte mane pavėžėti, tėve? 

— Man labai malonų. Sėskitės. 

Karlas linktelėjo. 

— Labai dėkui, tėve. 
Karas užvedė variklį. 

— Gera kartais išeiti iš namų. 

— Taip. Einu į kiną. Rodo gerą filmą. 

Karas įjungė pavarą, ir mašina pajudėjo. Kurį laiką jie tylė- 
jo. Karas svarstė. Užvaldymas. 

Neįmanoma. Švestas vanduo. Vis dėlto... 

— Karlai, jūs gerai pažinojote Deningsą, tiesa? 

Karlas minutę žiūrėjo pro priekinį langą, po to nevikriai 
linktelėjo. 

— Taip, aš pažinojau jį. 

— Kai Regana... kai ji tampa Deningsu, ar jums neatrodo, 
kad tai tikrai jis? 

Ilga pauzė. Po to trumpas ir bejausmis: 

— Taip. 

Karas linktelėjo. Rodėsi, lyg šmėklos jį persekioja. 

Daugiau jie nesišnekėjo, kol pasiekė Du Ponto žiedą. Čia jie 
privažiavo prie šviesoforo ir sustojo. 

— Aš čia išlipsiu, tėve Karai, — tarė Karlas atidarydamas du- 
ris. — Čia galėsiu įsėsti į autobusą, — jis išlipo, po to įkišo galvą 
pro langą. - Labai ačiū, tėve. Tikrai dekui. 


262 


EGZORCISTAS 


Jis atsistojo ant šaligatvio ir palaukė, kol užsidegs žalia šviesa. 
Kunigui nuvažiuojant, dar šyptelėjo ir pamojo ranka. Jis žiūrė- 
jo j mašiną, kol ta išnyko už Masačiusetso aveniu posūkio. Tada 
nubėgo prie autobuso, įlipo. Persėdo. Dar kartą persėdo. Va- 
žiavo tylėdamas, kol galų gale išlipo šiaurės rytų nuomojamų 
namų miesto dalyje, čionai pasuko prie apgriuvusio gyvenamo- 
jo pastato ir įėjo į jį. 

Karlas stabtelėjo tamsių laiptų apačioje, uosdamas aitrų aro- 
matą, sklindantį iš virtuvių. Kažkur girdėjosi kūdikio verksmas. 
Jis nuleido galvą. Nuo grindjuostės per laiptus greitai nuskuo- 
dė tarakonas. Karlas griebėsi už turėklo ir lyg nutarė pasukti 
atgal, bet papurtė galvą ir ėmė lipti laiptais. Kiekvienas girgž- 
dantis žingsnis skambėjo kaip priekaištas. 

Antrame aukšte jis priėjo prie durų niūriame kampe ir kurį 
laiką stovėjo ten, uždėjęs ranką ant durų rėmo. Pažvelgė į sieną: 
atsilupę dažai, užrašas pieštuku Nikžs žr Elena, data ir širdis su 
perskeltu viduriu. Karlas paspaudė skambutį ir laukė nuleidęs 
galvą. Iš kambario vidaus girdėjosi lovos spyruoklių girgždėji- 
mas. Irzlus niurnėjimas. Paskui kažkas pajudėjo durų link: or- 
topedinių batų šlepsėjimas. Staiga durys atsidarė, kiek leido 
skląsčio grandinė, ir jose pasirodė apatiniais baltiniais vilkinti 
moteris su burnos kampe styrančia cigarete. 

— A, tai tu, — tarė ji kimiai ir atsegė grandinę. 

Į Karlą žvelgė atkaklios akys, netrukus jos virto srauniais 
skausmo ir priekaištų šaltiniais; amoraliai išlinkusios lūpos; su- 
niokotas veidas, kuriame jaunystė ir grožis buvo gyvi palaidoti 
tūkstantyje motelių kambarių, tūkstantį kartų prabundant iš 
neramaus miego, dūstant nuo malonės šauksmo. 

— Ei, pasakyk jam, kad nešdintųsi velniop! — šiurkštus, ne- 
aiškus vyriškas balsas iš vidaus. 

Jos draugas. 

Mergina pasuko galvą ir greitai atšovė: 

— Užrilk, snargliau. Čia tėvukas! 

Mergina pasisuko į Karlą. 

— Jis girtas, tėvuk. Geriau neik į vidų. 

Karlas linktelėjo. 

Merginos įdubusios akys nukrypo į jo ranką, lendančią į 
užpakalinę kišenę ir traukiančią piniginę. 

— Kaip mama? — paklausė ji, užsitraukdama cigaretę ir ne- 
nuleisdama akių nuo rankų, kurios rausėsi piniginėje, skaičiuo- 
damos dešimtines. 

— Gerai, - glaustai atsakė jis. - Tavo mamai visuomet gerai. 

Imdama pinigus, ji ėmė smarkiai kosėti. Prisidėjo ranką prie 
burnos. 

— Prakeiktos cigaretės, — dusdama tarė ji. 

Karlas žiūrėjo į tatuiruotę ant jos rankos. 

— Ačiū, tėvuk. 

Jis pajuto, kaip pinigai išslysta iš jo rankos. 

— Jėzau, ar baigsit pagaliau! — suriaumojo draugas. 

— Klausyk, tėvuk, mums geriau būtų pastatyti kryželį. Ge- 
rai? Tu žinai, kaip jis reaguoja. 

— Elvyra!.. - Karlas staigiai sugriebė jos riešą. - Dabar Niu- 
jorke atsidarė klinika! —- maldaujamai sušnibždėjo jis. 

Ji vaipėsi, stengdamasi išsilaisvinti iš jo gniaužtų. 

— Na, liaukis. 

— Aš nusiųsiu tave. Jie tau padės! Tu nepateksi į kalėji- 
mą! Tai... 

— Jėzau, tėvuk, ką čia šneki! — suspiegė ji, išlaisvindama ranką. 

— Ne ne, prašau! Tai... 


Ji užtrenkė duris prieš pat jo nosį. 

Tamsiame koridoriuje, kilimais išklotame jo vilčių kape, Kar- 
las tylėdamas žiūrėjo į duris, tada sielvartingai nuleido galvą. Iš 
buto pasigirdo tylus pokalbis. Vėliau ciniškas, skambus moters 
juokas. Po jo — kosėjimas. 

Karlas pasisuko ir sustingo kaip stabo ištiktas — priešais jį 
stovėjo leitenantas Kindermanas. 

— Galbūt mes dabar galėsime pasikalbėti, misteri Engstrio- 
mai, — sušvokštė jis. Rankos sukištos į kišenes. Akys liūdnos. — 
Galbūt dabar mes galėsime pasišnekėti... 


Ž 


Karas įsuko juostą į tuščią kasetę apkūnaus ir pražilusio 
Kalbų ir lingvistikos instituto vedėjo kabinete. Atidžiai sumon- 
tavęs juostų dalis į atskiras kasetes, jis buvo pasirengęs paleisti 
pirmąją. Įjungė magnetofoną ir atsitraukė nuo stalo. Jie klau- 
sėsi karštligiško balso, burbančio neaiškius žodžius. Tada jis 
pasisuko į vedėją 

— Kas tai, Frenkai? Kalba? 

Vedėjas sėdėjo ant stalo krašto. Pasibaigus įrašui, jis sumišęs 
susiraukė. 

— Labai nesuprantama. Iš kur ją gavote? 

Karas sustabdė juostą. 

— O, tai iš senų laikų, kai aš tyrinėjau susidvejinusią asmeny- 
bę. Dabar rašau apie tai straipsnį. 

— Ak taip. 

— Na ir ką? 


Vedėjas nusiėmė akinius ir krimstelėjo vėžlio kiauto rėmelius. 

— Ne, aš niekada nesu girdėjęs tokios kalbos. Tačiau... — jis 
susiraukė. Tada pažvelgė į Karą. —- Galėtumėt dar kartą atsukti? 

Karas greitai atsuko juostą, ir jie vėl ją perklausė. 

— Na, ką jūs manote? — paklausė jis. 

— Tie garsai turi kalbos ritmą. 

Karas pajuto atsirandančią viltį. Nuslopino ją. 

— Taip, ir aš apie tai pagalvojau, - sutiko jis. 

— Bet aš tikrai jos neatpažįstu, tėve. Ji senovinė ar šiuolaiki- 
ne? Ar jūs nežinote? 

— Ne, nežinau. 

— Na, kodėl jums nepalikus jos pas mane, tėve? Pasitelkčiau 
ką nors į pagalbą. 

— Frenkai, jūs negalėtumėte jos persirašyti? Aš norėčiau, kad 
originalas liktų pas mane. 

— Taip, žinoma. 

— Beje, turiu dar šį tą. Jūs turite laiko? 

— Taip, žinoma. Pirmyn. Klausau jūsų 

— Jei aš duočiau jums įprastos kalbos fragmentus, kuriuos 
įrašė du skirtingi žmonės, ar galėtumėte semantinės analizės me- 
todu nustatyti, ar vienas ir tas pats žmogus galėtų apimti dvi 
kalbos tonacijas? 

— Turbūt galėčiau. 

— Kaip? 

— Na, mano nuomone, geriausias būdas — paskaičiuoti tam 
tikrų kalbos vienetų vartojimo santykį. Iš tūkstančio ar daugiau 
žodžių galima nustatyti įvairių kalbos dalių paplitimo dažnį. 

— O rezultatus galima laikyti tiksliais? 

— Taip. Na, gan tiksliais. Matote, toks testas nekreips dėme- 


sio į jokius pagrindinio žodyno pokyčius. Tiriami ne žodžiai, o 

stilius. Mes tai vadiname „įvairovės indeksu“. Žinoma, nepro- 
fesionalui sunku suprasti, tačiau kaip tik to mums ir reikia, — 
vedėjas kreivai šyptelėjo. Tada linktelėjo į juostas Karo ranko- 
se. — Jose įrašyti du skirtingi žmonės, ar ne? 

— Ne. Frenkai, balsas ir žodžiai yra ištarti tų pačių lūpų. 
Kaip jau esu sakęs, tai — susidvejinusi asmenybė. Žodžiai ir bal- 
sai man atrodo visiškai skirtingi, tačiau jie pasakyti vieno asmens. 
Norėčiau, kad jūs padarytumėte man paslaugą... 

— Jūs norėtumėte, kad aš juos ištirčiau? Mielai. Aš perduo- 
siu jas vienam iš instruktorių. 

— Ne, Frenkai, didžiausia paslauga štai kokia: aš norėčiau, 
kad jūs pats tai padarytumėte, ir kuo greičiau. Tai labai svarbu. 

Vedėjas linktelėjo. 

— Gerai. Aš pats padarysiu. 

Vedėjas persirašė abi juostas, o Karas grįžo į jėzuitų bendra- 
butį su originalais. Savo kambaryje jis rado žinutę: Gauti užrašai 
iš klinikos. 

Jis nuskubėjo į priimamąjį. Pasirašė ant siuntinio. Grįžęs į 
kambarį, ėmė nedelsdamas skaityti ir netrukus įsitikino, kad jo 
kelionė į institutą buvo bereikalinga. 

„kaltės užvaldymo simptomai, privedantys prie isterinto som- 
nambulinio... 

Gana vietos abejonėms. Visuomet paliekama. Aiškintis. 7a- 
čiau Reganos stigmos... Karas užsidengė išvargusį veidą ranko- 
mis. Odos stigmos, apie kurias pasakojo Kris, tikrai buvo 
užrašytos Reganos byloje. Tačiau buvo taip pat pažymėta, kad 
Reganos oda pernelyg reaktyvi ir mergaitė pati galėjo išrašyti 
tas paslaptingas raides, išvedžiodama jas pirštu ant kūno prieš 


jų pasirodymą. Dermatografija. 

Ji pati tai padarė, mąstė Karas. Buvo įsitikinęs. Nes kai tik 
Reganos rankas surišo diržais, teigė užrašai, paslaptingi reiški- 
niai baigėsi ir daugiau niekad nepasikartojo. 

Apgavystė. Sągmoninga ar nesąmoninga, bet apgavystė. 

Jis pakėlė galvą ir pažvelgė į telefoną. Frenkas. Paskambinti 
ir pasakyti, kad nereikia? Jis paėmė ragelį. Frenko nerado, per- 
davė, kad šis jam paskambintų.Tada, visai be jėgų, jis atsistojo 
ir nuėjo į vonią. Šliūkštelėjo šalto vandens ant veido. „Zgzorcis- 
tas turi būti akylas, kad nė vienas iš paciento simptomų neliktų 
nepaaiškintas...“ Jis pažvelgė į save veidrodyje. Nejau kažką pra- 
leido? Ką? Raugintų kopūstų kvapą. Jis pasisuko, nukabino nuo 
kabiklio rankšluostį ir nusišluostė veidą. Autosugestija, prisimi- 
nė jis. Tam tikrais atvejais psichiniai ligoniai nesąmoningai ge- 
bėdavo išleisti iš savo kūno įvairius kvapus. 

Karas nusišluostė rankas. Barbenimai... stalčiaus atsidary- 
mas ir užsidarymas. Psichokineze? Tikrai? „Jūs tikite tomis ne- 
sąmonėmis?“ Jis stabtelėjo, pakabino rankšluostį; suprato, kad 
mintys pinasi. Perdaug išvargęs. Tačiau jis neišdrįso atiduoti 
Reganos spėlionėms, nuomonėms, negailestingoms sąmonės 
išdavystėms. 

Jis išėjo iš bendrabučio ir pasuko į universiteto biblioteką. 
Pasiemė periodinės literatūros sisteminį katalogą; Po... Pol... Pol- 
te... Rado tai, ko ieškojo ir, paėmęs mokslo žurnalą, atsisėdo 
perskaityti vokiečių psichiatro dr. Hanso Benderio straipsnio 
apie poltergeisto tyrimus. 

Nėra abejonės, nusprendė jis, baigęs skaityti: psichokineti- 
niai reiškiniai egzistuoja; jie buvo kruopščiai užfiksuoti, nufil- 
muoti, tirti psichiatrijos klinikose. Ir nė vienas straipsnyje apra- 
šytas atvejis nebuvo susijęs su demonų užvaldymu. Maža to, 


hipotezė teigė, kad sąmonės nukreipta energija yra gaminama 

nesąmoningai ir dažniausiai atsiranda — tai Karui buvo svar- 
biausia — paaugliams, kai itin sustiprėja vidinė įtampa, neviltis 
ar įniršis. 

Karas pasitrynė pavargusias akis. Jis vis dar jautėsi neatidus. 
Iš naujo peržiūrėjo simptomus — kaip berniukas, einantis palei 
tvorą ir liečiantis jos baltas lentas. „Kurį jis praleido“, — kirbėjo 
mintis. Kurį? 

Žinoma, galų gale atsakymas buvo - jokio. 

Karas padėjo žurnalą atgal ant stalo. 

Jis nuėjo į Makneil namus. Vili įleido jį ir palydėjo iki kabi- 
neto. Durys buvo uždarytos. Vili pasibeldė. 

— Tėvas Karas, — pranešė ji. 

— Įeikite. 

Karas įėjo į kabinetą ir uždarė duris. Kris stovėjo nusigręžusi 
nuo jo, ranka parėmusi kaktą, alkūnę uždėjusi ant baro. 

— Sveikas, tėve. 

Jos balsas buvo duslus ir beviltiškas. Susirūpinęs jis priėjo 
artyn. 

— Kaip jaučiatės? — švelniai paklausė jis. 

— Gerai. 

Jos balse skambėjo įtampa. Jis susiraukė. Jos ranka slėpė vei- 
dą. Ranka drebėjo. 

— Kaip sekasi? — paklausė ji. 

— Na, aš peržiūrėjau užrašus iš klinikos, — jis laukė. Ji nieko 
neatsakė. Jis tęsė: — Aš tikiu... — stabtelėjo: - Dabar tvirtai ži- 
nau, kad Reganai gali padėti intensyvi psichiatro priežiūra. 

Ji lėtai papurtė galvą. 

— Kur jos tėvas? — paklausė jis. 

— Europoje, — sušnibždėjo ji. 


— Ar jūs sakėte jam, kas čia vyksta? 

Ji daug kartų norėjo pasakyti jam apie tai. Vylėsi. Krizė vel 
galėjo juos sujungti. Tačiau Hovardas ir kunigai... Dėl Rega- 
nos ji nusprendė, kad neverta sakyti. 

— Ne, - tyliai atsakė ji. 

— Aš manau, kad jo buvimas čia galėtų padėti. 

— Klausykite, niekas čia nepadės, išskyrus kažką nematoma! — 
staiga pratrūko Kris, pakeldama į kunigą ašaromis pasruvusį 
veidą. — Kažkokį nematomą būdą! 

— Aš tikiu, kad jums reikia pakviesti jį. 

— Kodėl? 

— Tai... 

— Aš prašiau jus išvaryti demoną lauk, po velnių, o ne atvesti 
dar vieną! — isteriškai suriko ji ant Karo. Sielvartas iškreipė jos 
bruožus. — Mes tarėmės del egzorcizmo? 

— Dabar... 

— Kokio velnio man reikalingas tas Hovardas! 

— Mes galėtume pakalbėti apie tai... 

— Kalbėkite dabar, po velniais. Kokio galo Hovardas čia rei- 
kalingas? Kam? 

— Galimas daiktas, kad Reganos sutrikimo šaknys glūdi kal- 
tės jausme del... 

— Dėl ko?! — sušuko ji, išplėtusi akis. 

— Tai galėtų... 

— Dėl skyrybų? Dėl visos tos psichinės nesąmonės? 

— Aš... 

— Ji yra kalta tuo, kad nužudė Burką Deningsą! — riktelėjo 
jam Kris, spausdama rankomis smilkinius. — Ji nužudė jį, ir da- 
bar ją pasodins, ją pasodins! Dieve mano, Dieve mano... 

Karas apglėbė verkiančią, begriūvančią Kris ir nuvedė ją prie 


lovos. 

— Viskas gerai, — švelniai kartojo jis, — viskas gerai... 

— Ne, ją... pasodins, — verkė ji. — Ją pasodins... pasodins!.. 
Dieve... Dieve! 

— Viskas gerai... 

Jis nuramino ją ir paguldė ant sofos. Pats atsisėdo ant krašto 
ir abiem rankomis suėmė jos ranką. Mintys apie Kindermaną. 
Deningsą. Jos verksmas. Nerealu. 

— Viskas gerai... viskas gerai... nusiraminkite... viskas gerai... 

Po kurio laiko verksmas baigėsi, ir jis padėjo jai atsisėsti. At- 
nešė vandens ir servetėlių dėžutę, kurią rado ant lentynos už 
baro. Paskui prisėdo šalia. 

— Oi, kaip gerai, — tarė ji įkvėpdama ir išsišnypšdama nosį. — 
Dieve, kaip gerai, kad aš viską išsakiau. 

Karas sumišo. Kuo ji darėsi ramesnė, tuo stiprėjo jo neįtiki- 
mas supratimas. Kvėpavimas tylus. Protarpiais spazmai gerklė- 
je. Dabar vėl visa našta buvo ant jo pečių, sunki ir slegianti. Jo 
širdis sustingo. Vžskas! Pasakyk, kad viskas! 

— Jūs dar ką nors norite pridurti? — švelniai paklausė jis. 

Kris linktelėjo. Atsikvepė. Nusišluostė akis ir trūkčiojamu 
balsu papasakojo apie Kindermaną, apie knygą, apie įsitikini- 
mą, kad Deningsas buvo Reganos miegamajame, apie milžiniš- 
ką Reganos jėgą, apie Deningsą apsukta galva, kurį pamatė Re- 
ganoje. 

Ji baigė. Dabar laukė, ką pasakys Karas. Kurį laiką jis tylėjo, 
nes norėjo viską pergalvoti. Pagaliau tyliai tarė: 

— Jūs nežinote, kad ji tai padarė. 

— Bet apsukta galva! — tarė Kris. 

— Jūs pati gan smarkiai trenkėtės galva į sieną, — atsake Ka- 
ras. — Be to, jus ištiko šokas. Jūs viską įsivaizdavote. 


— Ji pati man pasakė, kad tai padarė, — be išraiškos tarė Kris. 

Tyla. 

— Ji pasakė jums, kaip tai padarė? — paklausė Karas. 

Kris papurtė galvą. Jis pasisuko ir pažvelgė į ją. 

— Ne, — tarė ji. — Ne. 

— Tada tai nieko nereiškia, — tarė Karas. — Tai nieko ne- 
reikš, kol ji nepasakys kokių nors detalių, kurių niekas, išskyrus 
žudiką, negali žinoti. 

Ji abejodama purtė galvą. 

— Aš nežinau, — atsakė ji. — Aš nežinau, ar elgiuosi teisingai. 
Aš manau, kad ji nužudė jį ir gali dar ką nors užmušti. Aš ne- 
žinau, — ji sudvejojo. — Tėve, ką man daryti? — beviltiškai pa- 
klausė ji. 

Dabar kunigas dar ryškiau pajuto naštą slegiant jam pečius. 

Jis pasirėmė alkūne ant kelio ir užsimerkė. 

— Na, dabar jūs jau papasakojote, — tyliai tarė jis. — Jūs pa- 
darėte tai, ką jums reikėjo padaryti. Dabar visa užmirškite. Pa- 
stūmekite į šalį ir palikite man, — jis pajuto jos žvilgsnį ir pakėlė 
akis. — Dabar jūs geriau jaučiatės? 

Ji linktelėjo. 

— Jūs galite padaryti man paslaugą? 

— Kokią? 

— Eikite ir pažiūrėkite kokį filmą. 

Ji ranka nusišluostė akis ir nusišypsojo. 

— Aš nekenčiu filmų. 

— Tada aplankykite kokį draugą. 

Ji sudėjo rankas ant kelių ir šiltai pažvelgė į jį. 

— Aš ir čia turiu draugą, — pagaliau tarė ji. 

Jis šyptelėjo. 

— Pailsėkite, — patarė jis. 


— (erai. 

Jam kilo kita mintis. 

— Kaip jūs manote, ar Deningsas atnešė knygą į viršų, ar ji 
jau buvo ten? 

— Man atrodo, kad ji jau buvo ten, — atsakė Kris. 

Jis svarstė. Tada atsistojo. 

— Na, gerai. Jums reikia automobilio? 

— Ne, turėkite jį. 

— Gerai. Aš vėliau pas jus grįšiu. 

— Ciao“, tėve. 

— Cao. 

Jis išėjo į lauką visiškai sumišęs. Tikra košė. Regana. Dening- 
sas. Ne! Neįmanoma! Tačiau Kris įsitikinusi. Jos reakcija, jos 
isterija. Isteriška vaizduotė — štai kas. Ir vis dėlto... Faktai krito 
vienas po kito kaip lapai žvarbiame vėjyje. 

Praeidamas pro ilgus laiptus prie namo, apačioje prie upės 
jis išgirdo garsus. Sustojo ir pažvelgė žemyn į C ir O kanalą. 
Armonika. Kažkas grojo „Raudonosios upės slėnį“, mėgstamiau- 
sią nuo vaikystės Karo dainą. Jis klausėsi, kol automobilių triukš- 
mas neužgožė jos, kol jo plaukiantys prisiminimai nesudužo į 
dabartinį iškankintą pasaulį, šaukiantį pagalbos ir leidžiantį kru- 
vinus garsus. Jis susikišo rankas į kišenes. Karštligiškai mąstė. 
Apie Kris. Apie Reganą. Apie Luką, spardantį Trankvilą. Jis 
privalo kažką daryti. Ką? Ar jis galėtų išsiaiškinti geriau negu 
Berindžerio klinikos gydytojai? ... eik į Centrinę kanalizaciją! 
Taip. Taip, jis žinojo, koks yra atsakymas — Viltis. Jis prisiminė 
Achilo atvejį. Užvaldytas. Kaip ir Regana, jis vadino save vel- 
niu, kaip ir Reganos, jo sutrikimo šaknys buvo kaltės graužatis 
dėl santuokinės neištikimybės. Psichologas Žane atliko gydy- 


* Viso gero (7tal.). 

mą: hipnoze įteigė Achilui žmonos pasirodymą, ir ši iškilmingai 
atleido jam. Karas linktelėjo. Sugestija gali padėti Reganai. Ta- 
čiau ne hipnozės būdu. Tai jau buvo išbandyta Berindžeryje. 
Ne. Jis tikėjo, kad neutralizuojanti sugestija Reganai būtų eg- 
zorcizmo ritualas. Ji žinojo, kas tai yra, žinojo jo galią. Jos reakci- 
Ja į švęstą vandenį. Prisiskaitė knygoje. O knygoje buvo ir sėk- 
mingų egzorcizmo aprašymų. Tai gali padėti! Gali! Gali padėti! 
Tačiau kaip gauti kanclerio leidimą? Kaip sukurti bylą nemi- 
nint Deningso? Karas negalėjo meluoti vyskupui. Negalėjo fal- 
sifikuoti faktų. Ber tegul kalba patys faktai! 

Kokie faktai? 

Jis persibraukė ranka per kaktą. Reikėjo miego, bet miegoti 
negalėjo. Smilkiniai tvinkčiojo, kad net galvą skaudėjo. „Sveiki, 
tėte.“ 

Kokie faktai? 

Juostos institute. Ką išsiaiškins Erenkas? Ar jis ga/ ką nors 
išsiaiškinti? Ne. Tačiau, kas žino? Regana neatskyrė švęsto van- 
dens nuo vandens iš čiaupo. Žizoma, tačiau jei ji gali skaityti 
mano mintis, kodėl ji nesuprato apgaulės? Jis pridėjo ranką prie 
kaktos. Galvos skausmas. Painiava. Jėzau, Karai, atsipeikėk! Kaž- 
kas miršta! Atsipeikėk! 

Grįžęs į savo kambarį jis paskambino į institutą. Frenko ne- 
buvo. Jis padėjo ragelį. Švęstas vanduo. Čiaupo vanduo. Kaž- 
kas. Jis atsivertė „Instrukcijos egzorcistui“ ritualą: ...piktosios dva- 
sios, apgaulingi atsakymai... taigi gali paaiškėti, kad 
nukentėjusysis nėra užvaldytas... Karas susimąstė. Ar tikrai taip? 
Apie ką tu šneki? Kokia „piktoji dvasia“? 

Jis taukštelėdamas užvertė knygą ir paėmė medikų užrašus. 
Dar kartą perskaitė juos, rūpestingai peržiūrėdamas, ar nėra 


nieko, kas galėtų padėti įtikinti vyskupą. 

Stop! Jokios isterijos istorijos. Tai jau 55 tas. 

Tačiau to maža. Reikia dar kažko. Kokio nors prieštaravi- 
mo. Koks jis galėtų būti? Jis beviltiškai perkratė savo studijų 
darbą. Paskui šį tą prisiminė. Nedaug. Tačiau šį tą. 

Jis pakėlė ragelį ir paskambino Kris. Jos balsas buvo silpnas. 

— Sveikas, tėve. 

— Jūs miegojote? Aš atsiprašau. 

— Nieko tokio. 

— Kris, kur yra tas daktaras... — Karas pirštu vedžiojo per 
užrašus. — Daktaras Kleinas? 

— Rosline. 

— Medicinos centre? 

— Taip. 

— Paskambinkite jam ir pasakykite, kad daktaras Karas at- 
vyks pas jį ir kad aš norėčiau pažvelgti į Reganos EEG. Kris, 
pasakykite jam — daktaras Karas. Supratote? 

— Supratau. 

— Aš vėliau su jumis pakalbėsiu. 

Padėjęs ragelį, Karas nusiėmė karolius ir, nusivilkęs dvasinin- 
ko drabužį, apsimovė chaki spalvos kelnes ir medvilninį megzti- 
nį. Ant jų užsivilko juodą kunigo lietpaltį ir susisagstė iki apykaklės. 
Jis pažvelgė į veidrodį ir susiraukė. Kunigai ir policininkai, pa- 
galvojo jis ir greitai atsisagstė lietpaltį. Jų drabužiai turi tam tikrą 
kvapą, kurio neįmanoma nuslėpti. Karas nusimetė batus ir apsi- 
avė vienintelę ne juodą porą — nudėvėtus baltus teniso batelius. 

Jis sėdo į Kris automobilį ir greitai nuvažiavo į Rosliną. Sto- 
vėdamas prie šviesoforo M gatvėje netoli tilto, jis pažvelgė į de- 
šinę pro langą ir pamatė kažką neįtikėtina. Karlas išlipo iš juodo 
limuzino priešais Diksio likerių parduotuvę Trisdešimt penktoje 


gatvėje. Limuzino vairuotojas buvo leitenantas Kindermanas. 

Užsidegė žalia šviesa. Karas paspaudė akceleratorių ir šovė 
pirmyn, pasuko ant tilto ir pažvelgė į veidrodėlį. Ar jie matė jį? 
Turbūt ne. Tačiau ką jie veikė kartu? Atsitiktinumas? Tai turė- 
jo kokį ryšį su Regana? Su Regana ir?.. 

Užmiršk! Vienu metu galvok apie vieną dalyką! 

Jis pastatė automobilį prie medicinos centro ir užlipo laip- 
tais į daktaro Kleino kabinetą. Daktaras buvo užsiėmęs, tačiau 
seselė perdavė Karui EEG ir netrukus jis jau stovėjo atskiroje 
kabinoje studijuodamas ją. Ilga ir siaura popieriaus juosta lėtai 
slinko tarp jo pirštų. 

Kleinas įėjo į kabiną ir sumišęs pažvelgė į Karo drabužius. 

— Daktaras Karas? 

— Taip. Sveiki. 

Jie paspaudė vienas kitam ranką. 

— Aš — Kleinas. Kaip mergaitė? 

— Taisosi. 

— Labai malonu tai girdėti. 

Karas vel pažvelgė į diagramą, Kleinas kartu ėmė tirti ją, 
pirštu vedžiodamas per bangų linijas. 

— Štai matote? Jos labai reguliarios. Jokių svyravimų. 

— Taip, aš matau, — Karas suraukė antakius. — Labai keista. 

— Keista: 

— Taip, jei mes turime reikalą su isterija. 

— Nesupratau. 

— Man atrodo, tai nėra labai gerai žinoma, — sumurmėjo 
Karas, traukdamas popierių tarp pirštų, — tačiau belgas Iteka 
pastebėjo, kad isterija sukelia grafose tam tikrų keistų svyravi- 
mų, labai mažų, bet visuomet identiškų. Aš ieškau jų čia, bet 
negaliu surasti. 


— Na ir kas? — dvejodamas suniurnėjo Kleinas. 

Karas pažvelgė į jį. 

— Ji jau turėjo sutrikimų, kai jūs darėte šią diagramą, tiesa? 

— Taip, turėjo. Tikrai turėjo. 

— Na, tuo atveju ar nėra keista, kad tyrimas toks tobulas? 
Net normalios sąmonės būklės subjektai gali paveikti savo sme- 
genų bangas iki nenormalios amplitudės, o Regana tuo metu 
jau turėjo sutrikimų. Reikėtų manyti, kad turi būti tam tikrų 
svyravimų. Kalbant... 

— Daktare, misteris Simonsas labai nekantrauja, — pertarė 
seselė, atidarydama duris. 

— Taip, einu, — atsiduso Kleinas. Seselei išėjus, jis žengė ko- 
ridoriaus link, tada uždėjo ranką ant durų briaunos ir atsisu- 
ko. — Kalbant apie isteriją, — sausai pakomentavo jis. — Atsi- 
prašau. Man reikia eiti. 

Jis uždarė duris. Karas girdėjo jo žingsnius koridoriuje, gir- 
dėjo, kaip atsidarė durys, girdėjo „Na, kaip šiandien jaučiatės, 
misteri...“ 

Durys užsidarė. Karas dar pastudijavo diagramą, paskui su- 
lankstė, susegė ir atidavė ją seselės priimamajame. Šis ras. Tai 
buvo šis tas, ką jis galėjo pateikti vyskupui kaip argumentą, kad 
Regana nebuvo isterikė ir todėl greičiausiai buvo užvaldyta. Ta- 
čiau EEG iškėlė dar vieną klausimą: kodėl nėra svyravimų? Ko- 
dėl jų visiškai nėra? 

Karas nuvažiavo Kris namo link, bet ties ženklu „STOP“ 
Prospekto ir Trisdešimt penktosios gatvių sankryžoje tiesiog su- 
akmenėjo prie vairo: automobilyje tarp jo ir jėzuitų bendrabu- 
čio sėdėjo Kindermanas. Jis sėdėjo vienas, iškišęs alkūnę pro lan- 
gą ir žiūrėdamas į priekį. 

Karas pasuko į dešinę, kad Kindermanas nepastebėtų jo Kris 


jaguare. Jis greitai susirado laisvą vietą, sustojo ir užrakino auto- 

mobilį. Tada pasuko už kampo, lyg rengdamasis grįžti į ben- 
drabutį. Ar jis stebi namą, nerimavo jis. Deningso šmėkla vėl 
iškilo prieš jo akis. Nejau Kindermanas mano, kad Regana?.. 

Ramiai. Nusiramink. Nusiramink. 

Jis nuėjo prie automobilio šono ir įkišo galvą pro langą iš 
keleivio pusės. 

— Sveiki, leitenante. 

Seklys greitai pasisuko. Atrodė nustebęs. Tačiau džiugiai nu- 
sišypsojo: 

— Tėvas Karas. 

Šalin principus, pagalvojo Karas. Jis pastebėjo, kad rankas 
išpylė šaltas prakaitas. Jauskis laisvas! Neleisk jam pastebėti, kad 
tu sunerimęs! Jauskis laisvai! 

— Nežinote, kad būsit nubaustas bauda? Darbo dienomis 
nuo keturių iki šešių čia negalima statyti automobilio. 

— Nekreipkite į tai dėmesio, — sunkiai alsavo Kindermanas. — 
Aš juk kalbuosi su kunigu. Čia kiekvienas arba faras, arba kata- 
likas, arba pažįstamas. 

— Kaip jums sekasi? 

— Tiesą sakant, tėve Karai, šiaip sau. O jums? 

— Negaliu skųstis. Ar ištyrėte tą bylą? 

— Kokią bylą? 

— Režisieriaus. 

— A, šitą, — jis skėstelėjo rankomis. — Ir neklauskite. Klausy- 
kite, ką jūs šį vakarą veikiate? Jūs užsiėmęs? Aš galiu be bilieto 
įeiti į „Crest“ kino teatrą. Šiandien rodo „Otelą“. 

— Kas vaidina? 

— Dezdemoną - Moli Pikon, o Otelas - Leo Fuksas. Jūs pa- 
tenkintas. Bilietų nereikės, tėve Marlonai Ypatingasai! Tai Vilja- 
mas Šekspyras! Nesvarbu, kas vaidina, o kas ne. Tai kaip, eime? 

— Deja, turiu atsisakyti. Esu paskendęs darbuose. 

— Aš matau. Atsiprašau už pastabą, bet jūs kraupiai atrodo- 
te. Turbūt dirbate iki išnaktų? 

— Aš visuomet kraupiai atrodau. 

— Bet dabar kraupiau negu paprastai. Na, atsipūskite vieną 
vakarą. Tikrai nesigailėsite! 

Karas nutarė patikrinti; užgauti gyslelę. 

— Jūs įsitikinęs, kad būtent tai rodoma? — paklausė jis. Jo 
akys prisvilo prie Kindermano akių. — Aš galėčiau prisiekti, kad 
„Crest“ rodo Kris Makneil filmą. 

Seklys išvengė smūgio ir greitai atsakė: 

— Ne, aš įsitikinęs. Šiandien — „Otelas“. 

— Beje, kokiu tikslu jūs čia važinėjate? 

— Del jūsų! Aš tik atvažiavau pakviesti jūsų į filmą. 

— Taip, žinoma, lengviau atvažiuoti automobiliu, negu su- 
sukti telefono numerį, — švelniai tarė Karas. 

Seklys neįtikinamai nekaltai išplėtė akis. 

— Jūsų telefonas visad užimtas, — kimiai sušnibždėjo jis, iš- 
keldamas delnus į viršų. 

Jėzuitas bereikšmiu veidu spoksojo į jį. 

— Kas atsitiko? — po kurio laiko paklausė Kindermanas. 

Karas tylėdamas ištiesė ranką ir pakėlė Kindermano akies 
voką. Jis tyrinėjo akį. 

— Aš nežinau. Jūs kraupiai atrodote. Taip galima susirgti 
mitomanija. 

— Aš nežinau, ką tai reiškia, — atsakė Kindermanas Karui 
atitraukus ranką. — Tai rimta liga? 

— Nemirtina. 

— O kokia? Nežinia veda mane iš proto. 


— Pažiūrėkite žodyne, — tarė Karas. 

— Klausykite, nebūkite toks pasipūtęs. Kartkartėm jums nors 
truputį reikėtų elgtis taip, kaip elgėsi Cezaris. Aš esu įstatymas. 
Jūs žinote, juk aš galiu jus deportuoti. 

— Už ką? 

— Psichiatras neturi versti žmonių kamuotis. Tiesą sakant, 
jūsų nežydiškas vardas taip pat pagelbėtų. Be to, tėve, jūs jiems 
visiems įkyrėjote. Ne, tiksliau sakant, jūs jiems trukdote. Jie su 
malonumu jūsų atsikratytų. Kam reikia kunigo, vilkinčio med- 
vilninių megztiniu ir avinčio sportbačiais! 

Šypsodamasis puse lūpų Karas linktelėjo galvą. 

— Aš turiu eiti. Prisižiūrėkite save, — atsisveikindamas jis po- 
rą kartų tepštelėjo ranka į lango rėmą, tada apsisuko ir lėtai 
nužingsniavo bendrabučio link. 

— Kreipkitės į psichoanalitiką, — pavymui šūktelėjo seklys. 

Šiltas kunigo žvilgsnis privertė jį sunerimti. Jis pažvelgė pro 
langą į Kris namą, paskui užvedė variklį ir nuvažiavo. Prava- 
žiuodamas pro Karą pyptelėjo ir pamojavo ranka. 

Karas taip pat pamojo ranka ir žvelgė pavymui, kol Kinder- 
manas užsuko už Trisdešimt šeštosios gatvės kampo. Tada trum- 
pam stabtelėjo ant šaligatvio ir drebančia ranka pasitrynė kak- 
tą. Ar tikrai ji galėjo tai padaryti? Ar galėjo Regana taip 
siaubingai nužudyti Deningsą? Karštligiškomis akimis jis pažvel- 
gė į Reganos langą. Kas iš tikryjų vyksta tame name? Ir kiek 
laiko Kindermanui prireiks įsiveržti ir pamatyti Reganą? Ir kiek — 
išvysti Deningsą? Išgirsti ją? Kiek dar praeis laiko, kol Regana 
bus uždaryta į labdaringą instituciją? 

Arba mirs? 

Jam reikėjo sudaryti bylą kancleriui. 

Jis greitai perkirto gatvę ir, priėjęs prie Kris namo, paspau- 
dė skambutį. 

Vili įleido jį. 

— Misis dabar miega, — tarė ji. 

Karas linktelėjo. 

— Gerai. Labai gerai. 

Jis įžengė į vidų ir užlipo į Reganos miegamąjį. Jis ieškojo 
žinių, kurias turėjo griebti visa esybe. 

Jis įėjo į miegamąjį ir pamatė prie lango sėdintį Karlą, sudė- 
jusį rankas ant krūtinės ir stebintį Reganą. Jis buvo tylus ir gū- 
dus kaip tamsus miškas. 

Karas priėjo prie lovos ir pažvelgė žemyn. Jos akys skendėjo 
pieno rūke. Murmėjimas. Žodžiai iš kito pasaulio. Karas pa- 
žvelgė į Karlą. Tada lėtai pasilenkė ir ėmė rišti vieną suvaržomą- 
jį diržą. 

— Tėve, nereikia! 

Karlas prišoko prie lovos ir stipriai truktelėjo kunigo ranką. 

— Bus blogai, tėve! Tiek jėgos! Ji stipri! Palikite diržus! 

Jo akyse spindėjo nuoširdi baimė, ir Karas suprato, kad Re- 
ganos jėga buvo ne prielaida, o faktas. Ji galėjo tai padaryti. 
Galėjo apsukti Deningso galvą. Dieve mano, Karai! Paskubek! 
Surask įrodymų! Paskubėk, kol!.. 

— Ich mochte Sie etwas fragen, Engstriom!* 

Karą užplūdo dar viena viltis padaryti atradimą. 

Jis pasisuko ir pažvelgė į lovą. Demonas vaipėsi iš Karlo. 

— Tanzt Ihre Tochter gern?** 

Vokiškai! Jis paklausė, ar Karlo duktė mėgsta šokti! Tvink- 
sinčia širdimi Karas pažvelgė į tarną ir pamatė, kad jo skruostai 


nuraudę, kad jis dreba, kad jo akyse šėlsta įtūžis. 


* Aš norėčiau jūsų šio to paklausti, Engstriomai! (Vok.) 
** Arjūsų duktė mėgsta šokti? (Vok.) 

— Karlai, jums geriau išeiti, — patarė jam Karas. 

Šveicaras papurtė galvą ir sugniaužė kumščius. 

— Ne, aš liksiu čia! 

— Prašau, išeikite, — tvirtai tarė jėzuitas. 

Jo žvilgsnis buvo nepermaldaujamas. Kelias sekundes Karlo 
akys atkakliai grūmėsi, bet greitai pralaimėjo, ir jis išėjo iš 
kambario. 

Juokas liovėsi. Karas atsisuko. Demonas stebėjo jį. Jis atrodė 
patenkintas. 

— Taigi tu sugrįžai, — sukranksėjo jis. — Aš nustebęs. Galė- 
čiau pagalvoti, kad nesusipratimas su švęstu vandeniu atėmė 
tau norą kada nors sugrįžti čia. Tačiau aš užmiršau, kad kuni- 
gas neturi gėdos. 

Karas giliai kvėpavo ir stengėsi suvaldyti savo lūkesčius, sten- 
gėsi mąstyti blaiviai. Jis žinojo, kad kalbos testas užvaldymo at- 
veju reikalauja protingo pokalbio. Tik taip galima įrodyti, jog 
viskas, kas pasakyta, neturi ryšio su giliai paslėptais kalbiniais 
prisiminimais. Ramiai! Nusiramink! Prisimeni tą mergaitę! Pa- 
auglė tarnaitė. Užvaldyta. Kliedėdama ji murmėjo svetima kal- 
ba — kaip vėliau paaiškėjo, siriškai. Karas prisivertė galvoti apie 
susijaudinimą, kurį sukėlė ši kalba, apie tai, kaip pagaliau buvo 
išaiškinta, kad vienerius metus mergaitė dirbo pensione, kur 
vienas iš nuomininkų buvo teologijos studentas. Egzaminų iš- 
vakarėse jis vaikščiodavo po kambarį ir po koridorių, garsiai kar- 
todamas sirų kalbos pamokas. Mergaitė girdėjo jas. Nusiramink. 
Neeikvok jėgų. 

— Sprechen Sie deutch?* — atsargiai paklausė Karas. 


— Dar pažaisime? 


* Arjūs kalbate vokiškai? (Vok.) 

— Sprechen Sie deutch? — pakartojo jis. 

Jo širdis vis dar plakė su tolima viltimi. 

— Naturlich, * - piktai sušnairavo demonas. — Mirabile dic- 
tu, ** tiesa? 

Jėzuito širdis ėmė plakti dar smarkiau. Ne tik vokiečių, bet 
ir lotynų! Ir dar kontekste! 

— Ouod namen mini est? (Koks mano vardas?) — greitai pa- 
klausė jis. 

— Karas. 

Dabar kunigas susijaudinęs ėmė skubėti. 

— Ubi sum? (Kur aš esu?) 

— In cubiculo. (Kambaryje.) 

— Et ubi esi cubiculum? (O kur yra kambarys?) 

— In domo. (Name.) 

— Ubi es Burkas Deningsas? (Kur yra Burkas Deningsas?) 

— Mortuus. (Jis negyvas.) 

— Ouomodo mortuus est? (Kaip jis mirė?) 

— Inventus est capite reverso. (Jis buvo rastas su apsukta galva.) 

— Ouis occidit eum? (Kas nužudė jį?) 

— Regana. 

— Ouomodo ea occidit illum? Dic mini exacte! (Kaip ji nužu- 
dė jį? Papasakok man detaliai!) 

— Na, šiuokart užtenka, — šaipydamasis tarė demonas. — 
Užtenka. Suvis užtenka. Nors aš tikiuosi, jog tu supranti, kad 
pateikdamas klausimus lotyniškai, tu mintyse lotyniškai formu- 
lavai atsakymus, — jis nusijuokė. — Žinoma, viskas buvo nesą- 


moningai. Taip, ir ką mes darytume be nesąmoningo mąsty- 


* Žinoma (104.). 
** Puikus tarimas (/t.). 

mo. Karai, tu supranti, ką aš noriu pasakyti? Aš visiškai nemoku 
lotyniškai. Aš skaičiau tavo mintis. Aš paprasčiausiai traukiau 
atsakymus iš tavo galvos! 

Subyrėjus neabejotiniems faktams, Karas iškart pajuto nusi- 
vylimą, pasijuto kankinamas neįgyvendinamų vilčių ir abejo- 
nių, pasčtų jo smegenyse. 

Demonas sukikeno. 

— Taip, aš žinojau, kad tu tai suprasi, Karai,- sukrankė jis. — 
Todėl aš tave ir mėgstu. Todėl aš ir myliu visus protingus žmo- 
nes, — jis atmetė galvą netverdamas juokais. 

Jėzuito mintys greitai ir beviltiškai lakstė, formuluodamos 
klausimus, į kuriuos galima būtų atsakyti keliais būdais. Tačiau 
galbūt aš galvosiu apie visus atsakymus, suprato jis. Gerai! Tuo- 
met užduok tokį klausimą, kurio atsakymo pats nežinai! Atsaky- 
mo teisingumą jis galėjo patikrinti vėliau. 

Jis palaukė, kol juokas nuslūgo, ir tęsė toliau: 

— Guam profundus est imus Oceanus Indicus? Koks yra didžiau- 
sias Indijos vandenyno gylis? 

Demono akys sublizgėjo. 

— La plume de ma tante, * — sudžeržgė jis. 

— Responde Latine.** 

— Bon jour! Bonne nuzt!*** 

— Ouam... 

Karas nutilo, nes padaro akys įsirito į akiduobes ir pasirodė 
nesuprantama kalba šnekanti būtybė. 

— Leisk man kalbėtis su demonu! — netverdamas nekantru- 


mu pareikalavo Karas. 


* Manotetulės parkeris (pranc.). 
** Atsakyk lotyniškai (Jr. ). 
** Laba diena! Labos nakties! (Pranc.) 

Jokio atsakymo. Tik kvėpavimas iš kito pasaulio. 

— Ouis es tu?* - kimiai paklausė jėzuitas drebančiu baisu. 

Tik kvėpavimas. 

— Leisk man pasikalbėti su Burku Deningsu! 

Žagsėjimas. Kvėpavimas. Žagsėjimas. Kvėpavimas. 

— Leisk man pasikalbėti su Burku Deningsu! 

Reguliarus ir skausmingas žagsėjimas tęsėsi. 

Karas papurtė galvą. Tada nuėjo prie kėdės ir atsisėdo ant 
jos krašto. Susikūprino. Įsitempė. Kankinosi. Ir laukė ... 

Laikas bėgo. Karas ėmė snūduriuoti. Staiga papurtė galvą. 
Nemiegok! Pro sunkius, mirkčiojančius vokus jis pažvelgė į Reganą. 

Žagsėjimas baigėsi. Įsivyravo tyla. 

Miega? 

Jis priėjo prie lovos ir pažvelgė žemyn. Sunkus kvėpavimas. 
Jis paėmė jos ranką ir patikrino pulsą, tada pasilenkė ir atidžiai 
ištyrė jos lūpas. Jos buvo sukepusios. Jis atsitiesė ir minutėlę luk- 
telėjęs, išėjo iš kambario. 

Užsuko į virtuvę, ieškodamas Šaronos, ir rado ją prie stalo, 
valgančią sriubą ir sumuštinį. 

— Paruošti jums ko nors valgyti, tėve Karai? — paklausė ji. — 
Jūs tikriausiai išalkęs. 

— Ne, ačiū, aš neišalkęs, — atsakė jis. Sėsdamasis jis ištiesė ran- 
ką, paėmė pieštuką ir kortelę, gulinčius prie Šaronos rašomosios 
mašinėlės. — Ji labai žagsi, — tarė jis. — Jai išrašytas kompazinas? 

— Taip, išrašytas. 

Jis užsirašė ant kortelės. 

— Tai šiandien įkiškite jai pusę 25 miligramų žvakutės. 


— (erai. 


* Kastuesi? (Lot.) 

— Ji pradeda dehidratuoti, — tęsė jis. — Jei reikės intraveni- 
nio maitinimo. Pirmiausia rytą paskambinkite į medicinos įran- 
gos parduotuvę ir užsakykite šiuos aparatus, — jis pastūmė kor- 
telę Šaronai. — Šiuo metu ji miega, taigi galite pradėti maitinti 
sustagenu. 

— Gerai, - linktelėjo Šarona. — Gerai, - semdama šaukštu 
sriubą, ji apsuko kortelę ir pažvelgė į sąrašą. 

Karas stebėjo ją. Paskui susikaupęs suraukė antakius. 

— Jūs — jos mokytoja. 

— Taip. 

— Jūs mokėte ją lotynų kalbos? 

— Ne, nemokiau, - sumišo ji. 

— O vokiečių? 

— Tik prancūzų. 

— Kiek ji pramoko? La plume de ma tante? 

— Panašiai. 

— O vokiečių ir lotynų nemokėte? 

— Ne. 

— O Engstriomai? Jie kartais kalba vokiškai? 

— Žinoma. 

— Reganai girdint? 

Ji patraukė pečiais. 

— Tikriausiai, — ji atsistojo ir nunešė lekštes į plovyklę. — Tie- 
są sakant, aš įsitikinusi. 

— Jūs kada nors studijavote lotynų kalbą? — paklausė Karas. 

— Ne, niekada. 

— Bet jūs žinote, kaip ši kalba skamba? 

— Žinoma, - ji išplovė lėkštes ir padėjo jas į bufetą. 

— Ji kada nors kalbėjo lotyniškai jūsų akivaizdoje? 

— Regana: 


286 


EGZORCISTAS 


— Ligos metu. 

— Ne, niekada. 

— Visiškai nekalbėjo svetima kalba? — mygo Karas. 

Susimąsčiusi ji užsuko čiaupą. 

— Na, galbūt man taip tik pasirodė, bet... 

— Taip? 

— Na, man pasirodė... — ji susiraukė, — kad aš girdėjau ją 
kalbant rusiškai. 

Karas išpletė akis. 

— Jūs kalbate rusiškai? — paklausė jis. 

Jo gerklė išdžiūvo. 

Ji patraukė pečiais. 

— Labai mažai, — ji ėmė lankstyti staltiesę. — Aš studijavau ją 
koledže, ir viskas. 

Karui pasidarė silpna. // paėmė lotyniškų žodžių iš mano min- 
čių. Apsiblaususiu žvilgsniu jis nuleido galvą ant rankos, nulei- 
do ją į abejones, į žinių ir proto kančias. Telepatija, įprasta esant 
didelės įtampos būklei. Visada šnekama kalba, kurią moka kas 
nors kambaryje: „...galvojom apie tuos pačius dalykus...“, „Bon 
Jour...“ „La plume de ma tante...“, „Bonne nuit...“ Paskendęs 
tokiose mintyse, jis žiūrėjo, kaip kraujas lėtai vėl tampa vynu. 

Ką daryti? Reikia truputį pamiegoti. Tada grįžti ir vėl mė- 
ginti... vėl mėginti... vėl mėginti. 

Jis atsistojo ir per miglą pažvelgė į Šaroną. Ji stovėjo atsirėmusi 
nugara į plovyklę ir, sudėjusi rankas, susimąsčiusi žvelgė į jį. 

— Aš einu į bendrabutį, — tarė jis. — Kai tik Regana atsibus, 
paskambinkite man. 

— Gerai, paskambinsiu. 

— Ir nepamirškite kompazino, — priminė jis. - Nepamiršite? 


Ji papurtė galvą. 

— Ne, aš tuojau pat pasirūpinsiu, — tarė ji. 

Jis linktelėjo. Susikišęs rankas į kelnių kišenes, jis nuleido 
galvą galvodamas, ką dar galėjo pamiršti pasakyti Šaronai. Vi- 
sad dar kažką reikia padaryti. Visad kažkas pamirštama, nors 
atrodo, kad viskas padaryta. 

— Tėve, kas jai yra? —jis išgirdo jos tylų balsą. - Kas tai? Kas 
iš tikrųjų yra Reganai? 

Jis pakėlė išsekusias perštinčias akis. 

— Gerai nežinau, — tuščiai atsakė jis. 

Jis apsisuko ir išėjo iš virtuvės. Prieškambaryje Karas išgirdo 
už savęs greitai artėjančius žingsnius. 

— Tėve Karai! 

Jis atsisuko. Pamatė Karlą su jo megztiniu. 

— Labai atsiprašau, — tarė tarnas, paduodamas megztinį. — 
Galėjau atiduoti daug anksčiau, bet vis užmiršdavau. 

Vėmalų dėmės buvo dingusios, ir dabar jis maloniai kvepėjo. 

— Jūs labai rūpestingas, Karlai. — švelniai tarė Karas. — Ačiū. 

— Ačiū jums, teve Karai. 

Jo balsas drebėjo, akys buvo išplėstos. 

— Ačiū jums, kad padedate mis Reganai, — užbaigė Karlas. 

Paskui jis droviai nukreipė akis ir greitai išėjo iš verandos. 
Karas palydėjo jį akimis, prisimindamas jį Kindermano auto- 
mobilyje. Dar viena paslaptis. Painiava. Palengva atsidarė du- 
ris. Buvo tamsu. Be vilties jis žengė iš tamsos į tamsą. 

Perkirto gatvę ir įėjo į bendrabutį, ieškodamas miego, bet 
įėjęs į kambarį, ant grindų rado pro durų apačią įkištą raštelį. 
Pakėlė. Nuo Frenko. Juostos. Namų telefonas... Paskambink... 

Jis pakėlė ragelį ir užsakė numerį. Laukė. Jo rankos drebėjo 


su žūtbūtine viltimi. 

— Alio? — jaunas, spigus berniuko balsas. 

— Gal gali pakviesti tėtį? 

— Tuoj. Vieną sekundę, — ragelis trinktelėjo. Paskui kaip- 
mat vėl buvo pakeltas. Tas pats berniukas. — Kas prašo? 

— Tėvas Karas. 

— Tėvas Karitas? 

Besidaužančia širdimi Karas lėtai tarė: 

— Karas. Tėvas Karas. 

Ragelis vel trinktelėjo. 

Karas prispaudė pirštus prie kaktos. Garsas ragelyje. 

— Tėvas Karas? 

— Taip, sveiki, Frenkai. Aš stengiausi jus surasti. 

— Aš atsiprašau. Dirbau institute su jūsų juostomis. 

— Baigėte? 

— Taip baigiau. Beje, tai labai paslaptingas dalykas. 

— Aš žinau, — Karas stengėsi numalšinti įtampą savo balse. — 
Na ir kaip, Frenkai? Ką išsiaiškinote? 

— Na, pirma, šis „įvairovės indeksas“... 

— Taip? 

— Na, suprantat, aš neturėjau ganėtinai įrašo, kad būčiau 
visiškai įsitikinęs, tačiau galiu beveik be abejonės pasakyti, — ar- 
ba, tiesą sakant, tiek be abejonės, kiek galima, turint galvoje 
tokius dalykus, — kad tie du skirtingi balsai juostose yra tikriau- 
siai ne vieno individo. 

— Tikriausiai? 

— Na, teisme aš negalėčiau prisiekti. Tiesą sakant, galiu pa- 
sakyti, kad tas skirtumas yra minimalus... 

— Minimalus... — tingiai pakartojo Karas. Na štai žaidimas 
tr baigėsi. — O tas neaiškus murmėjimas? — beviltiškai paklausė 


jis. — Ar kokia nors kalba? 

Frenkas nusijuokė. 

— Kas čia juokinga? — niūriai paklausė jėzuitas. 

— Ar tai tikrai buvo koks nors paslaptingas psichologinis tes- 
tas, tėve? 

— Frenkai, aš nežinau, ką jūs turit galvoje. 

— Na, man atrodo, kad jūs visiškai supainiojote juostas ar 
dar ką nors. Tai... 

— Frenkai, tai — kalba, ar ne? — pertarė Karas. 

— Aš sakyčiau, kad tai išties kalba. 

Karas sustingo. 

— Juokaujate? 

— Ne, visiškai nejuokauju. 

— Kokia tai kalba? — netikėdamas paklausė jis. 

— Anglų. 

Kurį laiką Karas tylėjo, po to prašneko visiškai silpnu 
balsu: 

— Frenkai, atrodo, mes visiškai blogai vienas kitą supranta- 
me; arba gal paaiškinsite man šitą pokštą? 

— Turite prie savęs magnetofoną? — paklausė Frenkas. 

Jis gulėjo ant stalo. 

— Taip, turiu. 

— Ar jis gali groti atbuline eiga? 

- Kodėl? 

— Ar gali? 

— Vieną sekundę, — susinervinęs Karas padėjo ant stalo ra- 
gelį ir, pakėlęs magnetofoną, pažvelgė į jo viršų. 

— Taip, gali. Frenkai, kas yra? 

— Įdėkite juostą į magnetofoną ir paleiskite atbuline eiga. 


— Ką? 

— Jūs turite reikalą su piktaisiais gnomais, — Frenkas nusi- 
juokė. — Taigi perklausykite juostą, o aš rytoj paskambinsiu. 
Labos nakties, tėve. 

— Labanakt, Frenkai. 

— Linkiu maloniai praleisti laiką. 

Karas padėjo ragelį. Jis atsidūrė aklavietėje. Susirado juostą 
su nesuprantama kalba ir įdėjo į magnetofoną. Pirmiausia pa- 
leido ją į priekį. Pasiklausė. Papurtė galvą. Jokios abejonės. Tai 
buvo nesuprantama kalba. 

Jis persuko ją iki galo ir įjungė atbulinę eigą. Išgirdo savo 
balsą, kalbantį atbulai. Paskui Reganos — ar kažkieno — balsą, 
kalbantį angliškai! 

Merinas Merinas Karas būti mums leisk mus... 

Anglų kalba. Beprasmė, bet anglų. Kaip ji galėjo tai pada- 
ryti, Dieve mano? — stebėjosi jis. 

Jis perklausė visą kalbą, tada atsuko juostą atgal ir perklausė 
dar kartą. Dar kartą. Ir tada suprato, kad žodžių tvarka buvo 
atvirkščia. | 

Jis sustabdė juostą ir atsuko ją. Paėmęs pieštuką ir popie- 
riaus, jis atsisėdo prie stalo ir paleido juostą nuo pradžių, transk- 
ribuodamas žodžius, dirbdamas ilgai ir sunkiai, nuolat stabdy- 
damas ir vėl paleisdamas įrašą. Kai pagaliau viskas buvo baigta, 
ant kito lapo jis iš naujo perrašė žodžius, sudėliodamas juos at- 
buline tvarka. Tada jis išsitiesė ir perskaitė: 

„pavojus. Dar ne. (neiššifruojama) mirs. Mažai laiko. Da- 
bar (neiššifruojama). Leisk jai mirti. Ne, ne, malonu! Malonu 
būti kūne! Aš jaučiu! Tai yra (neiššifruojama). Geriau (neiššif- 
ruojama) negu tuštuma. Aš bijau kunigo. Duok mums laiko. 


Bijok kunigo! Jis yra (neiššifruojama). Ne, ne šito (neiššifruoja- 

ma) to, kuris (neiššifruojama). Jis serga. A, kraujas, jauti kraują, 
kaip jis (ūžia?). 

Čia Karas paklausė: „Kas tu?“ Atsakymas buvo: 

Aš esu niekas. Aš esu niekas. 

Tada Karas: „Tai tavo vardas?“ ir atsakymas: 

Aš neturiu vardo. Aš nesu niekas. Daug. Leisk mums būti. 
Leisk mums šildytis kūne. Nereikia (neiššifruojama) iš kūno į 
tuštumą, į (neiššifruojama). Palik mus. Palik mus. Leisk mums 
būti. Karas. (Merinas? Merinas?)... 

Jis dar ir dar kartą skaitė tekstą, jausdamas siaubą nuo jo 
tono, nuo supratimo, kad kalba daugiau nei vienas asmuo, skaitė, 
kol monotoniškas kartojimas nesuplakė žodžių į bendrą visu- 
mą. Jis padėjo bloknotą su užrašytais žodžiais ir pasitrynė veidą, 
akis, kaktą. Tai nebuvo nežinoma kalba. Sklandi rašyba atbuli- 
ne eiga nebuvo paranormalus ar neįprastas reiškinys. Tačiau 
kalba atbuline eiga: toks fonetikos sutvarkymas ir pakeitimas, 
kad perklausant atbuline eiga kalba darosi suprantama, ar ne- 
buvo toks veiksmas nepasiekiamas net perdėtai stimuliuotam 
protui? Pagreitėjusi pasąmonės veikla, kuria rėmėsi Jungas? Ne. 

Jis prisiminė. Priėjo prie lentynos, ieškodamas Jungo „Vadi- 
namųjų okultizmo reiškinių psichologija ir patologija“. Kažkas 
čia buvo panašaus, galvojo jis. Kas? 

Jis surado: eksperimento su automatine rašyba aprašymas, 
kuriame subjekto pasąmonė sugebėjo atsakyti į jo klausimus ir 
anagramas. 

Anagramas! 

Jis atvertė knygą, padėjo ją ant stalo ir pasilenkęs ėmė skai- 
tyti eksperimento dalies aprašymą: 

Trečioji diena 

Koks yra žmogus? Maaren gaisvužya sgainymialg. 

Ar tai anagrama? 7275. 

Kiek žodžių yra joje? Keturi. 

Koks yra pirmasis žodis? Ne. 

Koks yra antrasis žodis? Eee. 

Ne? Man pačiam iššifruoti ją? Bandyk. 

Subjektas surado tokį sprendimą: „Gyvenimas yra mažiau 
galingas“. Jis buvo apstulbintas tokio intelekto pasireiškimo, ku- 
ris, jo manymu, įrodo proto egzistavimą nepriklausomai nuo jo 
paties. Todel jis tęsė apklausą: 

Kas tu esi? Klelija. 

Tu = moteris? Tazp. 

Tu esi gyvenusi žemėje? Ne. 

Tu ateisi į gyvenimą? Za:p. 

Kada? Po šešerių metų. 

Kodėl tu kalbiesi su manimi? Ušaji Klelija auč 

Subjektas pateikė šį atsakymą kaip sakinio „Aš Klelija jau- 


čiu“ anagramą. 


Ketvirtoji diena 

Ar tai aš atsakinėju į klausimus? 7257. 

Ar Klelija yra čia? Ne. 

Tada kas yra čia? Nieko. 

Ar Klelija išvis egzistuoja? Ne. 

Tada su kuo aš vakar kalbėjau? S4 niekuo. 

Karas toliau nebeskaitė. Jis papurtė galvą. Čia nebuvo para- 
normalių pasireiškimų, tik neriboti proto gebėjimai. 

Jis paėmė cigaretę ir prisidegė. „Aš esu niekas. Daug.“ Klai- 
ku. Iš kur jis —- toks kalbos turinys, galvojo jis. 

„Su niekuo.“ 

Ar Klelija kilo iš tos pačios vietos? Staiga atsirandančios as- 
menybės? 

„Merinas.... Merinas...“ „A, kraujas...“ „Jis serga...“ 

Jis neramiai pažvelgė j knygą „Šėtonas“ ir niūriai atvertė pir- 
mąjį įrašą „Tenebūna drakonas mano vadovas...“ 

Jis išpūtė dūmus ir užsimerkė. Sukosėjo. Jo gerklė buvo: 
jautri ir skaudi. Jis sumaigė cigaretę. Akys ašarojo nuo dūmų. 
Išsekęs. Atrodė, kad vietoje kaulų yra geležiniai vamzdžiai. Jis 
atsistojo ir uždėjo ant durų lentelę „Netrukdyti“. Paskui užge- 
sino šviesą, užtraukė užuolaidą, nusiavė batus ir nugriuvo ant 
lovos. Nuotrupos. Regana. Deningsas. Kindermanas. Ką da- 
ryti? Jis privalo padėti. Kaip? Pabandyti eiti pas vyskupą su 
tais menkais faktais, kuriuos jis turi? Jis taip nemano. Jis jokiu 
būdu negalėtų jo įtikinti. 

Pagalvojo, kad reikia nusirengti, palįsti po antklode. Buvo 
per daug; pavargęs. Ši našta. Jis norėjo būti laisvas. 

„Leisk mums būti!“ 

Leisk man būti, atsakė jis šiai nuotrupai. Jį prislėgė sunkus 
tamsaus granito miegas. 

Telefono skambutis pažadino jį. Užsimiegojęs jis apgraibo- 
mis ieškojo šviesos jungiklio. Kiek buvo valandų? Dvi minutės 
po trijų. Nieko nematydamas jis pakėlė ragelį. Atsakė. Šarona. 
Ar jis galėtų iškart atvykti pas juos? Jis atvyks. Jis padėjo ragelį, 
vel pasijuto įviliotas į spąstus, išsekęs, susipainiojęs. 

Nuėjo į vonią, apšlakstė veidą šaltu vandeniu, nusišluostė ir 
jau rengėsi išeiti iš namų, bet prie durų apsigręžė ir grįžo pasi- 
imti megztinio. Užsivilko jį per galvą ir išėjo į lauką. 

Tamsoje oras buvo lengvas ir ramus. Jam kertant gatvę, nuo 


šiukšlių dėžės išsigandusios nuskuodė kelios katės. 

Šarona sutiko jį prie durų. Ji buvo apsivilkusi megztinį ir 
užsimetusi vilnonę antklodę. Atrodė išsigandusi. Išmušta iš vėžių. 

— Atsiprašau, tėve, — sušnibždėjo ji, įeidama į vidų, — bet aš 
pagalvojau, kad jūs turėtumėte tai pamatyti. 

— Ką? 

— Pamatysite. Dabar eikime tyliai. Aš nenoriu pažadinti Kris. 
Jai nereikia to matyti, — ji mostelėjo ranka. 

Jis nusekė paskui ją ant pirštų galų, užlipo į Reganos miega- 
mąjį. Įeidamas vidun, jėzuitas pajuto žvarbą. Ledinį šaltį kam- 
baryje. Jis sunerimęs susiraukė. Šarona baugiai linktelėjo. 

— Taip taip, šildymas yra įjungtas, — sušnibždėjo ji. 

Tada ji pasisuko ir pažvelgė į Reganą, į baltas jos akis, klai- 
kiai spindinčias lempos šviesoje. Atrodė, kad šiai buvo koma. 
Kvėpavimas sunkus. Nejudanti. Nazogastrinis vamzdelis savo 
vietoje, sustagenas lėtai sunkiasi jai į kūną. 

Šarona tyliai priėjo prie lovos. Paskui ją atsekė Karas, vis dar 
sukaustytas šalčio. Stovėdamas prie lovos, jis pastebėjo prakaito 
lašelius ant Reganos kaktos; pažiūrėjo žemyn ir pamatė jos ran- 
kas, tvirtai pririštas suvaržomaisiais diržais. 

Šarona. Ji pasilenkė ir švelniai praskleidė viršutinę Reganos 
pižamos dalį. Karą užplūdo gailestis, pamačius nuniokotą krū- 
tinę ir kyšančius šonkaulius, iš kurių buvo galima išskaičiuoti 
likusias jos gyvenimo savaites ir dienas. 

Jis pajuto įbaugintą Šaronos žvilgsnį. 

— Aš nežinau, ar tai baigėsi, — sušnibždėjo ji, — tačiau žiūrė- 
kite, nenuleiskite akių nuo jos krūtinės. 

Ji pasisuko ir pažvelgė žemyn. Sumišęs jėzuitas žvelgė ten 
pat. Tyla. Kvėpavimas. Žingsniai. Šaltis. Paskui jėzuito antakiai 
pakilo, kai jis pamatė, kad kažkas vyksta su jos oda: silpnas, bet 


aiškus raudonis. Lyg rašmenys. Jis atidžiai žiūrėjo. 

— Štai, prasideda, — sušnibždėjo Šarona. 

Staiga Karo rankos pašiurpo, tačiau ne nuo šalčio kambary- 
je, o nuo to, ką jis pamatė ant Reganos krūtinės — nuo reljefiško 
užrašo, iškylančio ryškiomis raidėmis kraujo raudonumo odoje. 


Du žodžiai: 
padėkite man. 


— Tai jos rašysena, - sušnibždėjo Šarona. 

To paties ryto devintą valandą Demienas Karas atėjo pas 
Džordžtauno universiteto rektorių ir paprašė leidimo atlikti eg- 
zorcizmą. Jis gavo jį ir iškart nuėjo pas vyskupijos vyskupą, o šis 
rimtai ir dėmesingai išklausė viską, ką Karas turėjo pasakyti. 

— Jūs įsitikinęs, kad tai visiškas užvaldymas? — galiausiai pa- 
klausė vyskupas. 

— Aš padariau atsargų sprendimą, kad šis atvejis patenkina 
visus Ritualo keliamus reikalavimus, — išsisukinėdamas atsakė 
Karas. 

Jis vis dar nedrįso patikėti. Ne protas, bet širdis pastūmė jį 
šiam žingsniui; gailestis ir viltis išgydyti sugestijos būdu. 

— Jūs norėtumėte pats atlikti šėtono išvarymą? — paklausė 
vyskupas. 

Akimirksniu jis pajuto kylant nuotaiką; pamatė, kaip durys 
atsiveria į šviesą, išvaduodamos jį nuo slegiančių rūpesčių naš- 
tos ir kasdienių susitikimų su jo tikėjimo šmėkla. 

— Taip, žinoma, — atsakė Karas. 

— Kaip jūsų sveikata? 

— Gera. 

— Ar kada nors anksčiau yra tekę imtis tokio pobūdžio gy- 
dymo? 

— Ne, neteko. 

— Na, tuoj pažiūrėsime. Tinkamiausias būtų patyręs žmo- 
gus. Žinoma, tokių žmonių nėra daug, tačiau galbūt kas nors 
yra grįžęs iš užsienio misijų. Aš pasidomėsiu, ką galima surasti, 
ir paskambinsiu jums iš karto, kai ką nors sužinosiu. 

Karui išėjus, vyskupas paskambino Džodžtauno universiteto 
rektoriui, ir jie tą dieną ėmė kalbėtis apie Demieną antrą kartą. 

— Na, jis tikrai žino pagrindus, — tarė rektorius. —- Aš nema- 
nau, kad kiltų koks nors pavojus, jei jis būtų asistentas. Kiekvie- 
nu atveju psichiatras būtinas. 

— O ką jūs galvojate apie egzorcistą? Ar turite kokių idėjų? 
Aš nieko negaliu pasiūlyti. 

— Na, Lankasteris Merinas yra netoliese. 

— Merinas? Aš maniau, kad jis yra Irake. Man atrodo, kad 
esu skaitęs, jog jis atlieka kasinėjimus prie Ninevijos miesto. 

— Taip, į pietus nuo Mosulo. Tai tiesa, Maikai. Tačiau jis 
baigė darbus ir prieš tris ar keturis mėnesius sugrįžo į Vudstoką. 

— K3 nors dėsto? 

— Ne, rašo antrąją knygą. 

— Padėk Dieve! Jūs nemanote, kad jis per senas? Kaip jo 
sveikata? 

— Na, tikriausiai gera, jei jis vis dar laksto kasinėti kapų, tiesa? 

— Taip, tikriausiai. 

— Be to, Maikai, jis patyręs. 

— Šito aš nežinojau. 

— Na, bent jau taip žmonės šneka. 

— Kada tai buvo? 

— Oi, galbūt prieš dešimt ar dvylika metų, atrodo, Afrikoje. 
Manoma, kad egzorcizmas tęsėsi ne vieną mėnesį. Girdėjau, 
kad tai vos jo nepribaigė. 


— Na, tokiu atveju aš abejoju, ar jis norės atlikti dar vieną. 

— Mes darome tai, ką mums pasako, Maikai. Pasauliečiams 
visi maištai baigėsi. 

— Ačiū, kad priminėte. 

— Na, ir ką jūs manote? 

— Klausykite, aš palieku tai spręsti jums ir arkivyskupui. 

Tos pačios dienos tylų vakarą jaunas scholastas, besirengiantis 
tapti dvasininku, klajojo po Merilendo Vudstoko seminarijos 
teritoriją, ieškodamas liekno, pražilusio, seno jėzuito. Surado jį, 
vaikščiojantį giraitės takeliais, ir perdavė jam telegramą. Senasis 
jėzuitas tyliai padėkojo, švelniai pažvelgė į jį, tada apsisuko ir 
toliau mąstė, toliau vaikštinėjo gamtos, kurią mylėjo, prieglobs- 
tyje. Retsykiais jis stabtelėdavo ir klausydavosi liepsnelės čiulbė- 
jimo, žiūrėdavo į ryškų drugelį, snaudžiantį ant šakos. Jis neat- 
vertė ir neskaitė telegramos. Jis žinojo, kas joje rašoma. Jau 
anksčiau žinojo. Jis buvo skaitęs ją Ninevijos šventovių dulkėse. 
Jis buvo pasirengęs. 


Jis tęsė atsisveikinimą. 


„IV. 


„IR TEGUL MANO 
ŠAUKSMAS TAVE 
PASIEKIA...“ 


Tas, kuris yra ištikimas meilei, yra ištikimas Dievui, ir Dievas jame... 


ŠVENTASIS PAULIUS 


Prikvėpuotoje ramios kontoros tamsoje Kindermanas mąstė 
palinkęs virš rašomojo stalo. 

Jis pareguliavo stalinės lempos šviesą. Ant stalo gulėjo įrašai, 
iššifruotos stenogramos, daiktiniai įrodymai, policijos bylos, nu- 
sikaltimų laboratorijos raportai, prikeverzoti užrašai. Apimtas 
niūrios nuotaikos, jis sudėliojo iš jų rožės formos kompoziciją, 
lyg norėdamas neteisingai įvertinti šlykščią išvadą, prie kurios 
jis buvo priėjęs, kurios negalėjo priimti. 

Engstriomas buvo nekaltas. Deningso mirties metu jis buvo 
pas savo dukterį, atnešė jai pinigų, kad ši nusipirktų narkotikų. 
Jis sumelavo savo buvimo vietą tą vakarą, norėdamas apsaugoti 
ją ir jos motiną, kuri tikėjo, kad Elvyra yra mirusi ir išvengusi 
visų kančių ir degradavimo. 

Kindermanas sužinojo tai ne iš Karlo. Netikėto susitikimo 
Elvyros namo koridoriuje vakarą tarnas užsispyręs tylėjo. Tik 
tada, kai Kindermanas pranešė dukteriai apie tėvo įsipainioji- 


mą į Deningso bylą, Elvyra papasakojo teisybę. Buvo liudytojų, 

kurie tai patvirtino. Engstriomas buvo nekaltas. Nekaltas dėl 
įvykių Kris Makneil namuose ir nekalbus. 

Kindermanas susiraukęs pažvelgė į rožės kompoziciją. Kaž- 
kas joje buvo ne taip. Jis pastūmė vainiklapį krašte truputį že- 
miau ir į dešinę. 

Rožės. Elvyra. Jis niūriai įspėjo ją, kad jei ji per dvi savaites 
nepasitikrins klinikoje, jis ieškos pas ją vedančių pėdsakų ir įrody- 
mų tol, kol turės ganėtinai įkalčių, kad galėtų ją areštuoti. Nors 
jis netikėjo, kad ji kreipsis į kliniką. Kartais jis nemirksėdamas 
žiūrėjo į įstatymą lyg į vidudienio saulę tikėdamasis, kad ji trum- 
pam jį apakins, ir laukė, kol kokia žinutė pabėgs jam iš akių. 

Engstriomas buvo nekaltas. Tai kas lieka? 

Sunkiai alsuodamas Kindermanas pasimuistė ant kėdės. Ta- 
da užsimerkė ir įsivaizdavo, kad mirksta karštoje pursluotoje vo- 
nioje. Protinio užsiskleidimo atpalaidavimas! Paliepė sau: Per- 
ėjimas prie naujų išvadų! Visiškai viskas privalo atsipalaiduoti! 
Kurį laiką jis laukė. Nebuvo įsitikinęs. Paskui griežtai pridūrė: 
Visiškai viskas! 

Jis atsimerkė ir iš naujo ėmė tirti supainiotus duomenis. 

Faktas: Režisieriaus Burko Deningso mirtis yra kažkaip su- 
sijusi su išniekinimais Šventojoje Trejybėje. Taigi burtai ir nežino- 
mas išniekintojas, kuris tikrai galėtų būti Deningso žudiku. 

Faktas: Burtų ekspertas — jėzuitų kunigas — dažnai lankosi 
misis Makneil namuose. 

Faktas: Šventojoje Trejybėje rastas rašomąja mašinėle at- 
spausdintas popieriaus lapas su tekstu ir šventvagiška altoriaus 
nuotrauka. Jis buvo patikrintas, siekiant rasti latentinių pirštų 
atspaudų. Atspaudų buvo rasta abiejose pusėse. Kai kurie buvo 
Demieno Karo, tačiau ne visi — kiti dėl savo dydžio buvo pri- 


skirti asmeniui su labai mažomis rankomis, galbūt vaikui. 

Faktas: Spausdintas užrašas ant altoriaus nuotraukos buvo 
išanalizuotas ir palygintas su nebaigtu rašyti laišku, kurį Šaro- 
na Spenser ištraukė iš mašinėlės, suglamžė ir numetė į šiukšlių 
dėžę, tačiau nepataikė — tuo metu, kai Kindermanas klausi- 
nėjo Kris. Jis pakėlė jį ir vogčiomis išsinešė. Šio laiško tekstas ir 
tekstas ant altoriaus nuotraukos lapo buvo atspausdinti ta pa- 
čia rašomąja mašinėle. Tačiau ataskaitoje buvo rašoma, kad 
spausdintojų „braižas“ buvo skirtingas. Asmens, rašiusio švent- 
vagišką tekstą, klavišų spaudimas buvo kur kas stipresnis, ne- 
gu Šaronos Spenser. Be to, pirmojo spausdinimas nebuvo 
„kaip kirviu kapotas“, o meistriškai atliktas, o tai rodo, kad 
nežinomas altoriaus nuotraukos teksto spausdintojas buvo ypa- 
tingos jėgos asmuo. 

Faktas: Burkas Deningsas — jei jo mirtis nebuvo nelaimin- 
gas atsitikimas — buvo nužudytas ypatingos jėgos asmens. 

Faktas: Engstriomas daugiau nebeįtariamas. 

Faktas: Lėktuvų užsakymų patikrinimas parodė, kad Kris 
Makneil su dukterimi skrido į Deitoną Ohajo valstijoje. Kin- 
dermanas žinojo, kad jos duktė serga ir buvo nuvežta į kliniką. 
Tačiau klinika Deitone turėjo būti Berindžerio klinika. Kin- 
dermanas patikrino, ir klinika patvirtino, kad Regana buvo jo- 
je tiriama. Ir nors klinika atsisakė pasakyti ligos pobūdį, buvo 
akivaizdu, kad tai rimtas psichikos sutrikimas. 

Faktas: Rimti psichikos sutrikimai kartais suteikia ypatin- 
gos jėgos. 

Kindermanas atsiduso ir užsimerkė. Tas pats. Jis vėl priėjo 
prie tos pačios išvados. Papurtė galvą. Tada atsimerkė ir pa- 
žiūrėjo į rožės vidurį: nublukęs, senas valstybės žinių žurnalas. 
Ant viršelio buvo Kris ir Regana. Jis tyrė dukterį: švelnus, straz- 


danotas veidelis, kaspinu į uodegytę surišti plaukai, šypsenoje 

trūksta priekinio danties. Jis pažvelgė pro langą į tamsą. Lau- 
ke dulksnojo lietutis. 

Jis nuėjo į garažą, sėdo į juodą limuziną be numerių ir nu- 
važiavo aplytomis, blizgančiomis gatvėmis į Džordžtauno teri- 
toriją. Sustojo kairėje Prospekto gatvės pusėje ir laukė. Penkio- 
lika minučių. Sėdėjo žiūrėdamas į Reganos langą. Ar jam 
pasibelsti į duris ir pareikalauti pamatyti ją? Jis nuleido galvą. 
Pasitrynė kaktą. Vi/jamai Kindermanai, tu sergi! Tu sergi! 
Važiuok namo! Išgerk vaistų! Pamiegok! 

Jis vėl pažvelgė į langą ir nusiminęs papurtė galvą. Vaiduok- 
lių persekiojimo logika atvedė jį į šią vietą. 

Jo žvilgsnis nukrypo į taksi, privažiuojantį prie namo. Jis už- 
vedė variklį ir įjungė valytuvus. 

Iš taksi išlipo aukštas senas žmogus, Juodas lietpaltis, skrybėlė, 
apdaužytas lagaminas. Jis užmokėjo vairuotojui, paskui pasisuko 
ir stovėjo nejudėdamas, žiūrėdamas į namą. Taksi nuvažiavo ir 
užsuko į Trisdešimt šeštąją gatvę. Kindermanas nuvažiavo paskui 
taksi. Už posūkio jis pastebėjo, kad aukštasis senis nebuvo paju- 
dėjęs. Jis stovėjo migloje po gatvės žibintu, lyg melancholiškas 
keliautojas, sušalęs laike. Seklys mirktelėjo taksistui šviesomis. 

Tuo metu namo viduje Karas ir Karlas prispaudė Reganos 
rankas, o Šarona suleido libriumo. Per paskutines dvi valandas 
buvo suleista keturi šimtai miligramų. Karas žinojo, kad tokia 
dozė yra stulbinamai didelė. Tačiau po daugelio valandų snū- 
duriavimo demoniška asmenybė staiga gali prabusti taip baisiai 
įsiutus, kad nusilpęs Reganos organizmas negalės ilgai išlaikyti. 

Karas jautėsi visai bejėgis. Po rytinio apsilankymo rektoriaus 
kabinete jis grįžo į Kris namus ir papasakojo jai, kas atsitiko. 
Tada prijungė Reganai intraveninį maitinimą, grįžo į savo kam- 


barį ir nuvirto ant lovos. Tačiau po pusantros valandos miego 


302 


EGZORCISTAS 


telefono skambutis jį pažadino. Šarona. Regana vis dar buvo be 
sąmonės, o jos pulsas palengva silpnėjo. Taigi Karas, paėmęs 
gydytojo krepšį, nuskubėjo į Kris namą ir sužnybo Reganos Achi- 
lo sausgyslę, laukdamas reakcijos į skausmą. Reakcijos nebuvo. 
Jis stipriai suspaudė piršto nagą. Vėl jokios reakcijos. Karas su- 
nerimo. Nors ir žinojo, kad isterijos ir transo metu kartais skaus- 
mo nejaučiama, šiuo atveju jis bijojo komos, tokios būklės, iš 
kurios Regana gali lengvai nuslysti į mirtį. Jis patikrino jos kraujo 
spaudimą: devyniasdešimt ir šešiasdešimt; paskui pulsą — šešias- 
dešimt. Jis stovėjo kambaryje ir kas penkiolika minučių tikrino 
ją, kol po pusantros valandos pastebėjo, kad kraujo spaudimas 
ir pulsas stabilizavosi; tai reiškė, kad Reganai ne šokas, o tiesiog 
ją apėmęs sustingimas. Jis paliepė Šaronai kas valandą tikrinti 
pulsą. Tada grįžo į savo kambarį, į savo miegą. Tačiau telefonas 
vėl jį pažadino. Rektorius pranešė, kad egzorcistu bus Lankas- 
teris Merinas. Karas bus asistentu. 

Ši žinia jį pribloškė. Merinas! Filosofas ir paleontologas! To- 
buliausias, stulbinamas intelektas! Jo knygos sudrebino visą baž- 
nyčią, nes jose tikėjimas buvo aiškinamas mokslo terminais, ma- 
terijos, kuri nuolat tobulėja ir kuriai yra lemta tapti dvasia bei 
susijungti su Dievu, terminais! 

Karas iškart paskambino Kris pranešti šią naujieną, bet suži- 
nojo, kad vyskupas jai jau buvo viską pranešęs. Jis pasakė jai, 
kad Merinas atvyks rytoj. „Aš pasakiau vyskupui, kad jis galės 
kelias dienas pabūti pas mane, - pasakė Kris. — Tai vis tiek truks 
porą dienų, tiesa?“ Prieš atsakydamas Karas patylėjo — aš 
nežinau. Uada lėtai tarė: „Jūs neturėtumėte per daug tikėtis.“ 
„Žinoma, jei tai padės“, - atsakė Kris. Jos balsas buvo prislėg- 
tas. „Aš nenorėjau pasakyti, kad jis nepadės, patikino jis. — Aš 
turėjau galvoje, kad tai gali užimti daug laiko.“ „Kiek?“ „Įvai- 

riai.“ Jis žinojo, kad dažnai egzorcizmas trukdavo savaites, net 
mėnesius, žinojo, kad dažnai jis nepavykdavo. Jis tikėjosi blo- 
giausio, tikėjosi, kad visa našta ir gydymas sugestijos būdu už- 
grius dar kartą, ir paskutinį kartą, ant jo pečių. „Tai gali trukti 
kelias savaites“, — tarė jis. „O kiek ji dar gali iškęsti, tėve Karai?“ 

Padėjęs ragelį jis pasijuto pavargęs ir iškankintas. Išsitiesęs 
lovoje jis galvojo apie Meriną. Merinas! Susijaudinimas ir viltis 
tekėjo jo gyslomis. Paskui apėmė stingdantis nerimas. Gamta 
išrinko jį egzorcistu, o vyskupas atmetė. Kodėl? Todėl, kad Me- 
rinas buvo atlikęs jį anksčiau? 

Užmerkęs akis jis prisiminė, kad egzorcistai atrenkami „pa- 
maldumo“ ir „aukštos moralės savybių“ pagrindu; prisiminė 
Evangeliją pagal Matą, kurioje pasakojama, kad Kristus, pa- 
klaustas savo mokinių, kodėl jiems nepavyko atlikti egzorciz- 
mo, atsakė jiems: „...todel, kad jūs per mažai tikite“. 

Arkivyskupas žinojo šį reikalą, rektorius taip pat, mąstė Ka- 
ras. Ar katras nors iš jų pasakė vyskupui? 

Jis apsivertė lovoje. Jautėsi prislėgtas, nevertas, nekompe- 
tentingas, atstumtas. Tai degino. Nesąmoningai, bet degino. 
Pagaliau miegas nugramzdino jį į tuštumą, užpildydamas šir- 
dies nišas ir plyšius. 

Jį vel pažadino telefono skambutis. Skambino Kris. Ji pra- 
nešė, jog Regana atsigavo. Atvykęs jis patikrino Reganos pulsą. 
Jis buvo padažnėjęs. Karas kelis kartus suleido libriumo, paskui 
nuėjo į virtuvę, trumpam prisėdo prie stalo išgerti kavos. Kris 
skaitė knygą. Vieną iš Merino knygų, kurią ji buvo užsakiusi 
pristatyti į namus. 

— Man tai nesuprantama, — švelniai tarė ji, tačiau atrodė 
didžiai sujaudinta. — Bet čia yra kažko tokio gražaus, tokio 
didingo. 

Ji pervertė atgal kelis puslapius, surado ištrauką, kurią buvo 
pasižymėjusi, ir perdavė knygą Karui. Jis perskaitė: 

Mūsų patyrimas apie mus supančio materialaus pasaulio tvar- 
ką, pastovumą ir nuolatinį atsinaujinimą yra familiarus. Nors 
kiekviena jo dalis yra trapi ir trumpalaikė, nors jo elementai yra 
neramūs ir judantys, Šis pasaulis vis dar tvirtai gyvuoja. Jis yra 
suvaržytas nekintamumo dėsnio ir, nors jis nuolai miršta, visad 
vėl atgimsta. Mirtis suteikia gyvybę naujoms organizmų formoms, 
ir viena mirtis yra tūkstančio gyvybių gimdytoja. Kiekviena slen- 
kanti valanda yra įrodymas, kokia nerūpestinga, bet kartu saugi 
ir tikra yra visuma. Tai kaip atvaizdas vandenyje, kuris visąlaik 
išlieka toks bat, nors vandenys visuomet kažkur bėga. Saulė pa- 
skęsta vandenyne, kad vėl pakiltų, diena yra užgožiama nakties 
tamsos, tačiau ji gimsta iš šios tamsos tokia pat šviesi, lyg niekuo- 
met nebūtų užgesusi. Pavasaris perauga į vasarą, 0 po rudens ir 
žiemos vel sugrįžta, tik kur kas tvirtesniu žingsniu, triumfuoda- 
mas virš to kapo, kurio link ryžtingai skuba nuo pirmos užgimi- 
mo valandos. Mes apverkiame gegužės žiedus, nes jie nudžiūsta; 
tačiau mes žinome, kad gegužės dienos visuomet gali atkeršyti lap- 
kričio dienoms sukantis šiam didingui ratui, kuris niekad nesu- 
stoja, kuris moko mus išlikti blaivaus proto sėkmės viršūnėje ir 
niekad nenusiminti nelaimės gelmėje. 

— Taip, tai gražu, — tyliai tarė Karas. 

Jo akys vis dar žvelgė į puslapį. Demono siautėjimas viršuje 
garsėjo: 

— ...išperos... padugnės... dievobaimingi veidmainiai! 

— Ji visad padėdavo rožę ant mano lėkštės... rytais... prieš tai, 
kai aš išeidavau į darbą. 

Karas pakėlė į ją klausiamą žvilgsnį. 

— Regana, — tarė Kris ir nuleido akis. —- Taip, tiesa. Aš pamiršau... 
Jūs niekuomet jos nematėte, — ji išsišnypštė nosį ir pridėjo nosinę 
prie akių. — Jums įpilti konjako į kavą, tėve Karai? — paklausė ji. 

— Ačiū, nereikia. 

— Kava visiškai išsivadėjusi, — tarė ji drebančiu balsu. — Aš 
atnešiu konjako. Atsiprašau, — ji greitai išėjo iš virtuvės. 

Karas sėdėjo vienas ir niūriai gurkšnojo kavą. Jis jautė šilumą 
nuo megztinio, kurį vilkėjo po sutana, jautė silpnumą, nesugebė- 
jus paguosti Kris. Paskui jo vaizduotėje lėtai iškilo vaikystės prisi- 
minimas — prisiminimas apie Džindžę, negrynakrauję kalę, virs- 
tančią griaučiais jo bute; Džindžę, drebančią nuo karštligės ir 
vemiančią, o tuo tarpu Karas suka ją į rankšluosčius, bando pa- 
girdyti šiltu pienu, kol užėjęs kaimynas pamato jos negalavimą, 
papurto galvą ir sako: „Geriau būtų tavo kalę nedelsiant nušau- 
ti“. Paskui jis grįžta iš mokyklos vieną popietę... gatvėje... netolie- 
se... prie kolonų... netikėtai... jį pasitinka mama... nuliūdusi... pa- 
ima jo ranką ir įspraudžia į ją švytintį dolerį... pakili jo nuotaika... 
tiek pinigų! ... tada jos balsas, tylus ir švelnus: „Džindžė mire... 

Jis nuleido akis į garuojančią, skausmingą tamsą puodelyje 
ir pajuto, kad jo rankose nėra nei paguodos, nei vaistų. 

— „„dievobaimingas išpera! 

Demonas. Vis dar niršta. 

„Geriau būtų tavo kalę nedelsiant nušauti...“ 

Jis greitai grįžo į Reganos miegamąjį ir palaikė ją, kol Šaro- 
na suleido libriumo, padidindama bendrą dozę iki penkių šim- 
tų miligramų. 

Šaronai valant tamponu adatos padarytą skylutę, Karas su- 
simąstęs žvelgė į Reganą. Beprotiški keiksmai nebuvo skirti kam 
nors esančiam kambaryje, greičiau jie buvo adresuoti kažkam 


nematomam — arba nesančiam kambaryje. 

Jis nuvijo šią mintį. 

— Aš tuoj grįšiu, — tarė jis Šaronai. 

Susirūpinęs del Kris, jis sugrįžo į virtuvę ir rado ją sėdinčią 
prie stalo ir besipilančią konjaką į kavą. 

— Jūs tikrai nenorite, tėve? — paklausė ji. 

Purtydamas galvą jis priėjo prie stalo ir nerangiai atsisėdo. 
Jis žvelgė į grindis. Girdėjo kavą maišančio šaukštelio barškėji- 
mą į porcelianinį puoduką. 

— Jūs kalbėjote su jos tėvu? — paklausė jis. 

— Taip. Taip, jis skambino, — pauzė. - Jis norėjo pakalbėti 
su Regana. 

— Ir ką jūs jam pasakėte? 

Pauzė. Paskui: 

— Aš pasakiau, kad ji išėjusi į vaikų vakarėlį. 

Tyla. Karas nebegirdėjo barškėjimo. Jis pakėlė akis ir pama- 
te, kad ji žiūri į lubas. Ir tada jis taip pat pastebėjo: šūkavimai 
viršuje baigėsi. 

— Turbūt libriumas veikia, — su palengvėjimu tarė jis. 

Pasigirdo skambutis. Jis pažvelgė į durų pusę, į Kris, kuri 
susirūpinusi, tarsi spėliodama žvelgė į jį, klausiamai pakėlusi 
antakius. 

Kindermanas? 

Tiksėjo sekundės. Jie laukė. Vili ilsėjosi, Šarona ir Karlas bu- 
vo viršuje. Niekas nėjo atidaryti durų. Įsitempusi Kris staigiai 
atsistojo ir nuėjo į svetainę. Atsiklaupusi ant sofos ji atitraukė 
užuolaidą ir paslapčiomis pažvelgė pro langą į skambinusįjį. Ač 
Dievui! Ne Kindermanas. Ten stovėjo aukštas senas žmogus, 
vilkintis sudėvėtu lietpalčiu, kantriai nusukęs galvą nuo lietaus. 
Jo rankose buvo senoviškas apdaužytas lagaminas. Lagaminui 
sujudėjus, gatvės žibinto šviesoje blykstelėjo jo sagtis. 

Durų skambutis dar kartą suskambėjo. 

Kas jis? 

Sumišusi Kris nulipo nuo lovos ir nuėjo į prieangį. Ji trupu- 
tį pravėrė duris, šnairuodama į tamsą. Smulkus lietus sudrėki- 
no jai akių vokus. Žmogaus skrybėlės kraštas slėpė jo veidą. 

— Sveiki, kuo galiu padėti? 

— Misis Makneil? — iš šešėlio pasigirdęs balsas buvo švelnus, 
rafinuotas ir kartu labai sodrus. 

Jis pakėlė skrybėlę, ir Kris, linkteldama galvą, staiga pažvel- 
gė į akis, kurios užvaldė ją, kurios švytėjo protu ir švelniu supra- 
timu, švytėjo ramybe, sklindančia į ją lyg šiltos ir gydančios upės 
vandenys, kurio šaltiniai yra ir jame, ir kažkur už jo; kurio tekė- 
jimas yra stabdomas, o drauge veržlus ir begalinis. 

— Aš — tėvas Merinas. 

Kurį laiką ji buvo sutrikusi, žiūrėdama į liesą ir asketišką 
veidą, į išsišovusius žandikaulius, nublizgintus kaip muilo ak- 
muo; paskui paskubom plačiai atvėrė duris. 

— Oi, Dieve, prašom, įeikite! Oi, įeikite! Ak, aš... tikrai! Aš 
nežinau, kur mano... 

Jis įėjo į vidų, ir ji uždarė duris. 

— Atleiskit, aš laukiau jūsų rytoj. 

— Taip, aš žinau, — išgirdo ji žodžius. 

Pasisukusi ir pažvelgusi į jį, jinai pamatė, kad jis stovi pakrei- 
pęs galvą ir žvelgia į viršų lyg klausydamas — ne, daugiau jaus- 
damas, pagalvojo ji - kažką nematomą... kažkokią tolimą pažįs- 
tamą vibraciją. Sumišusi stebėjo jį. Atrodė, kad jo odą dirgina 
svetimi vėjai, saulė, šviečianti kažkur kitur, kažkur toli nuo jos 
vietos ir laiko. Kg jis daro? 

— Tėve, galiu paimti jūsų lagaminą? Jis turbūt sveria visą 


toną. 

— Nereikia, — tyliai atsakė jis vis dar jausdamas, vis dar tirda- 
mas. — Tai mano rankos dalis: labai senas... labai apdaužytas, — 
jis nuleido akis ir švelniai, išvargusiai nusišypsojo jai į akis. — Aš 
pripratęs prie svorio... Ar tėvas Karas čia? — paklausė jis. 

— Taip. Jis — virtuvėje. Beje, tėve, jūs kur nors pietavote? 

Jis nukreipė žvilgsnį į viršų, į atidaromų durų girgždėesį. 

— Taip, aš pavalgiau traukinyje. 

— Jūs tikrai nenorėtumėte dar ko nors? 

Tyla. Paskui uždaromų durų girgždesys. Jis pažvelgė žemyn. 

— Ne, ačiū. 

— Ak, ir tas lietus, — vis dar susijaudinusi protestavo ji. — Jei 
būčiau žinojusi, kad jūs atvažiuosite, būčiau galėjusi pasitikti 
jus stotyje. 

— Nieko tokio. 

— Jūs ilgai laukėte taksi? 

— Porą minučių. 

— Aš paimsiu jį, teve! 

Karlas. Jis labai greitai nusileido laiptais ir, paėmęs iš kunigo 
rankų lagaminą, nunešė jį koridoriumi. 

— Mes pastatėme jums lovą kabinete, tėve, — nenustygo 
Kris. — Ji tikrai labai patogi, ir aš manau, kad jūs mėgstate vie- 
numą. Aš parodysiu jums, kur ji yra, — ji norėjo eiti, bet stabte- 
lėjo. —- Ar norėtumėte pamatyti tėvą Karą? 

— Pirmiausia aš norėčiau pamatyti jūsų dukterį, — tarė Merinas. 

Kris atrodė sumišusi. 

— Jūs norite pasakyti, iškart dabar, tėve? 

Jis pažvelgė į viršų kažkaip rūpestingai. 

— Taip, dabar. Aš manau, dabar. 

— Ak, man atrodo, ji dabar miega. 


— O man atrodo, kad ne. 

— Na, jei... 

Staiga Kris sudrebėjo nuo garsų iš viršaus, nuo demono bal- 
so, griaudžiančio ir kartu slopinamo, krankiančio lyg per prieš- 
laikines laidotuves. 

— Meeeriiinaiii! 

Paskui galingas ir šiurpus trenksmas į miegamojo sieną. 

— Dieve visagal:!- sušnibždėjo Kris, pridėdama išbalusią ranką 
prie krūtinės. 

Apstulbusi ji žiūrėjo į Meriną. Kunigas nejudėjo. Jis vis dar 
žvelgė į viršų, įsitempęs ir visiškai ramus, jo akyse nebuvo nė laše- 
lio nuostabos. Jose buvo atpažinimas, pagalvojo Kris. 

Dar vienas trenksmas sudrebino sieną. 

— Meeerišinaiii! 

Jėzuitas lėtai pajudėjo pirmyn, užmiršęs Kris, išsižiojusią iš 
nuostabos, užmiršęs Karlą, greitai ir nepatikliai išlendantį iš ka- 
bineto, užmiršęs Karą, suglumusį išeinantį iš virtuvės. Daužy- 
masis ir krankimas nesiliovė. Jis lėtai ėmė lipti laiptais, laiba ranka 
kabindamasis į turėklą. 

Karas priėjo prie Kris ir jie kartu žiūrėjo iš apačios, kaip Me- 
rinas įėjo į Reganos miegamąjį ir uždarė duris. Kurį laiką vieš- 
patavo tyla. Vėliau demonas staiga nusikvatojo, ir Merinas išėjo 
iš miegamojo. Jis uždarė duris ir nutolo koridoriumi. Paskui 
miegamojo durys dar kartą atsidarė, ir jose pasirodė Šaronos 
galva, palydinti jį keista veido išraiška. 

Jėzuitas greitai nusileido laiptais ir ištiesė ranką belaukian- 
čiam Karui. 

— Tėvas Karas... 

— Sveiki, tėve. 

Merinas abiem rankomis suspaudė kunigo ranką, žiūrėda- 
mas į Karo veidą rimtomis ir dalykiškomis akimis, o tuo tarpu 


viršuje juoką pakeitė bjaurios nešvankybės, skirtos Merinui. 

— Jūs atrodote labai išvargęs, — tarė jis. — Jūs pavargęs? 

— Visiškai ne. Kodėl jūs klausiate? 

— Ar turite su savimi lietpaltį? 

Karas papurtė galvą. 

— Ne. 

— Tada paimkite mano, - tarė žilaplaukis jėzuitas, atsisagstyda- 
mas lietpaltį. - Aš norėčiau, Demienai, kad jūs nueitumėte į rezi- 
denciją, paimtumėte man sutaną, dvi kamžas, purpurinę stulą, tru- 
putį švęsto vandens ir dvi „Katalikų ritualo“ knygas, — jis padavė 
lierpaltį sumišusiam Karui. —- Aš manau, kad mums reikia pradėti. 

Karas susiraukė. 

— Jūs norite pasakyti — dabar? Iškart? 

— Taip, aš taip manau. 

— Ar jūs nenorėtumėte pirmiausia išgirsti bylos istoriją, tėve? 

— Kam? 

Merino antakiai lyg susipynė nuo įsitikinimo. 

Karas suprato, kad neturi ką atsakyti. Jis nukreipė žvilgsnį 
nuo šių trikdančių akių. 

— Gerai, — tarė jis, vilkdamasis lietpaltį ir sukdamasis eiti. — 
Aš tuoj viską atnešiu. 

Karlas nuskubėjo per kambarį, stryktelėjo priešais Karą ir 
atidarė jam duris. Jie trumpam pažvelgė vienas į kitą, ir Karas 
žengė į lietingą vakarą. Merinas pažvelgė į Kris. 

— Jūs neprieštarausit, jei mes iškart pradėsime? — tyliai pa- 
klausė jis. 

Jinai žiūrėjo į jį, švytedama iš palengvėjimo nuo šito ryžtin- 
gumo, vadovavimo ir valios jausmo, kuris skverbėsi į ją lyg riks- 
mas saulėtą dieną. 

— Ne, aš patenkinta, - dėkingai tarė ji. — Tačiau jūs tikriau- 


siai pavargęs, tėve? 

Jis pamatė, kaip jos neramus žvilgsnis nukrypo į viršų, kur 
šėlo demonas. 

— Jūs norėtumėte puodelio kavos? — paklausė ji. 

— Ji tik ką išvirta, — atkaklumas. Silpnas prašymas. — Karšta. 
Norėtumėte, teve? 

Jis pamatė, kaip jos rankos susigniaužė ir atsigniaužė, pa- 
žvelgė į gilias akis. 

— Taip, norėčiau, — šiltai tarė jis. — Ačiū, — kažkas sunkus 
buvo švelniai nustumtas į šoną, paprašytas palaukti. - Žinoma, 
jei jums nesunku... 

Ji nuvedė jį į virtuvę, ir po kurio laiko jis stovėjo atsišliejęs į 
viryklę su juodos kavos puodeliu rankoje. 

— Jums įpilti truputį konjako, tėve? — Kris iškėlė butelį. 

Jis nuleido galvą ir neišraiškingai pažvelgė į puodelį. 

— Na, gydytojai sako, kad man šito negalima, — tarė jis. Pas- 
kui ištiesė puodelį. — Bet, ačiū Dievui, aš esu silpnavalis. 

Kurį laiką Kris nežinojo, ką daryti, paskui pamatė šypseną 
jo akyse, kai jis pakėlė galvą. Ji įpylė konjako. 

— Koks gražus jūsų vardas, — tarė jis. —- Kris Makneil. Tai ne 
aktorės vardas? 

Kris įvarvino konjako į savo kavą ir papurtė galvą. 

— Ne, aš tikrai nesu Esmeralda Glutz. 

— Ačiū Dievui už :24, — sumurmėjo Merinas. 

Kris nusišypsojo ir atsisėdo. 

— O kodėl Lankasteris, tėve? Toks neįprastas vardas. Jus pa- 
vadino kieno nors garbei? 

— Krovininio laivo, - sumurmėjo jis, pridėdamas puodelį prie 
lūpų. Jis gurkštelėjo. — Arba tilto. Taip, man atrodo, kad buvo 
toks tiltas, — jis atrodė nusiminęs. - O Demienas, - tęsė jis, - kaip 


aš norėčiau turėti tokį vardą, kaip Demienas. Jis toks nuostabus. 

— Iš kur jis kilęs, tėve? Šis vardas? 

— Demienas? — jis nuleido žvilgsnį į puodelį. — Tai vardas 
kunigo, kuris paskyrė savo gyvenimą raupsuotiesiems Moloka- 
jo saloje gydyti. Galų gale jis pats užsikrėtė šia liga, — jis stabte- 
lėjo. — Gražus vardas, — pakartojo jis. —- Turbūt, jei turėčiau 
Demieno vardą, galėčiau pasitenkinti pavarde Glutz. 

Kris nusijuokė. Ji atsipalaidavo. Jautėsi laisviau. Kelias mi- 
nutes ji kalbėjosi su Merinu apie namų reikalus, nesvarbius da- 
lykus. Tada į virtuvę įžengė Šarona, ir Merinas pakilo eiti. At- 
rodė, kad jis laukė jos atėjimo, nes iškart nunešė puodelį į 
plovyklę, išplovė jį ir atsargiai pastatė į bufetą. 

— Puiku. Tai buvo būtent tai, ko aš norėjau, — tarė jis. 

Kris atsistojo. 

— Aš palydėsiu jus į jūsų kambarį. 

Jis padėkojo ir nusekė paskui ją iki kabineto durų. 

— Jei jums ko nors reikės, tėve, — tarė ji, - pasakykite man. 

Jis padėjo ranką ant jos peties ir raminamai spustelėjo jį. 
Kris pajuto jėgą ir šilumą tekant į ją. Ji pajuto ramybę. „Keis- 
tą... saugumo jausmą? — pamanė ji. 

— Jūs labai maloni, - jo akys šypsojosi. - Ačiū jums. 

Jis patraukė ranką ir palydėjo ją akimis. Kai ji nutolo, jo 
veidą iškreipė stiprus skausmas. Jis įėjo į kabinetą ir uždarė du- 
ris. Iš kelnių kišenės išsitraukė dėžutę su užrašu „Bayer Aspi- 
rin“, atsidarė ją, išsitraukė nitroglicerino tabletę ir atsargiai pa- 
kišo ją po liežuviu. 

Kris įėjo į virtuvę. Sustojusi prie durų ji pažvelgė į Šaroną, 
stovinčią prie viryklės, priglaudusią delną prie kavinuko ir lau- 
kiančią, kol jis sušils. 

Kris susirūpinusi priėjo prie jos. 


— Sveika, brangioji, — tyliai tarė ji. - Kodėl tu neini pailsėti? 

Jokio atsako. Šarona buvo paskendusi mintyse. Staiga ji atsi- 
suko ir bejėgiškai pažvelgė į Kris. 

— Atsiprašau. Tu ką nors sakei? 

Kris tyrė įtampą jos veide, tolimą žvilgsnį. 

— Kas ten atsitiko, Šarona? — paklausė ji. 

— Kur atsitiko? 

— Kai tevas Merinas įėjo į miegamąjį. 

— Ak taip... — Šarona susiraukė. Ji nukreipė savo užsisvajoju- 
sį žvilgsnį kažkur tarp abejonės ir prisiminimo. — Taip, tai buvo 
juokinga. 

— Juokinga? 

— Keista. Jie abu... — ji stabtelėjo. — Na, jie tik trumpam 
pažvelgė vienas į kitą, paskui Regana — tas padaras — pasakė... 

— Ką pasakė? 

- Jis pasakė: „Šį kartą tu pralaimėsi“. 

Kris spoksojo į ją laukdama. 


— O paskui? 

— Ir viskas, — atsakė Šarona. — Tėvas Merinas apsisuko ir 
išėjo iš kambario. 

— O kaip jis atrodė? — paklausė Kris. 

— Juokingai. 


— O Dieve, Šarona, sugalvok kokį kitą žodį, — piktai atkirto 
Kris ir norėjo dar kažką pasakyti, bet pastebėjo, kad Šarona išsi- 
blaškiusi pakreipė galvą į viršų lyg kažko klausydama. 

Kris pakėlė akis ir taip pat išgirdo... tylą, staiga pertraukusią 
demono šelsmą, tačiau ten kažkas buvo... buvo... ir augo. 

Moterys pažvelgė viena į kitą. 

— Tu taip pat tai jauti? — tyliai paklausė Šarona. 

Kris linktelėjo. Name. Kažkas name. Įtampa. 

Nuolatinis oro sunkėjimas. Pulsavimas, lyg lėtai kauptųsi 
energija. 

Durų skambučio skambtelėjimas atrodė nerealus. 

Šarona pasisuko. 

— Aš atidarysiu. 

Ji nuėjo į prieangį ir atidarė duris. Tai buvo Karas. Jis laikė 
rankose kartoninę skalbinių dėžę. 

— Ačiū, Šarona. 

— Tėvas Merinas yra kabinete, — tarė ji. 

Karas greitai nuėjo prie kabineto ir, lengvai pabarbenęs į 
duris, įėjo į vidų, rankose nešdamas dėžę. 

— Atsiprašau, tėve, — tarė jis, — aš turiu truputį... 

Karas stabtelėjo. Merinas, vilkintis kelnėmis ir sportinukais, 
meldėsi atsiklaupęs prie pastatytos lovos, žemai nuleidęs galvą 
ir tvirtai suspaudęs rankas. Kurį laiką Karas stovėjo nejudėda- 
mas — lyg, išėjęs iš už kampo, netikėtai būtų susidūręs su jaunu 
pačiu savimi, persimetusiu per ranką diakono sutaną, skuban- 
čiu pro šalį ir nenorinčiu nieko pažinti. 

Karas nukreipė akis į atidarytą skalbinių dėžę, į lietaus lašų 
žymes ant krakmolo. Paskui lėtai priėjo prie sofos ir tyliai išdė- 
liojo dėžės turinį. Baigęs darbą jis nusivilko lietpaltį ir, rūpes- 
tingai sulankstęs, padėjo jį ant kėdės. Pažvelgęs į Meriną jis pa- 
matė, kad kunigas žegnojasi. Skubiai nusisukęs paėmė didesnę 
baltos medvilnės kamžą ir ėmė vilktis ją ant sutanos. Jis išgirdo, 
kaip Merinas atsistojo ir tarė: 

— Ačiū, Demienai. 

Karas atsisuko į jį traukdamas žemyn kamžą, o Merinas pri- 
ėjo prie sofos, apžvelgdamas ant jos išdėliotus daiktus. Karas 


pačmė megztinį. 

— Aš pamaniau, kad jūs galėtumėte apsivilkti jį po sutana, 
teve, — tarė jis Merinui, paduodamas megztinį. — Kartais kam- 
barys tampa šaltas kaip ledas. 

Merinas švelniai palietė megztinį. 

— Jūs labai rūpestingas, Karai. 

Karas pakėlė Merino sutaną nuo sofos ir žiūrėjo, kaip jis 
velkasi per galvą megztinį, ir tik dabar, labai netikėtai, žiūrėda- 
mas į šį buitišką kasdieninį veiksmą, Karas pajuto sukrečiantį 
poveikį, kurį sukėlė šis žmogus, šis momentas, užgriūvantis ant 
jo pečių ir neleidžiantis kvėpuoti, ramybė name. 

Iš rankų ištraukiama sutana sugrąžino jį į realybę. Merinas. 
Jis užsivilko sutaną. 

— Jūs susipažinęs su egzorcizmo taisyklėmis, Demienai? 

— Taip, susipažinęs, — atsakė Karas. 

Merinas užsisagstė sutaną. 

— Ypač svarbus yra įspėjimas vengti pokalbių su demonu... 

Demonu. Jis ištarė šį žodį taip realiai ir tikroviškai, pagalvojo 
Karas. Šis žodis jį sukrėtė. 

— Mes galime paklausti ko nors svarbaus, — tarė Merinas, 
užsisagstydamas sutanos apykaklę. — Bet tolesni pokalbiai yra 
pavojingi. Labai pavojingi, — jis paėmė kamžą iš Karo rankų ir 
ėmė vilktis ją ant sutanos. — Ypač nereikia klausytis to, ką jis 
sako. Demonas yra melagis. Jis meluos, kad mus sutrikdytų, ta- 
čiau jis taip pat painios melą su tiesa ir puls mus. Tai psicholo- 
ginė ataka, Demienai. Ir labai galinga. Neklausykite. Prisimin- 
kite tai. Neklausykite. 

Karas ištiesė jam stulą, o egzorcistas tęsė: 

— Ar dabar jūs ko nors norėtumėte paklausti, Karai? 


Karas papurtė galvą. 

— Ne. Tačiau aš manau, kad būtų naudinga, jei aš papasa- 
kočiau apie skirtingas asmenybes, kurios pasirodė Reganoje. Iki 
šiol jų buvo trys. 

— Yra tik viena asmenybė, — tyliai tarė Merinas, užsimesda- 
mas stulą ant pečių. Kurį laiką jis laikė ją prispaudęs ir nejudė- 
jo. Jo akyse šmėstelėjo nerimas. Paskui jis paėmė „Katalikų ritu- 
alus“ ir padavė vieną Karui. - Mes praleisime Švėntųjų Litaniją. 
Jūs turite švęsto vandens? 

Karas ištraukė iš kišenės plokščią užkimštą buteliuką. Meri- 
nas paėmė jį ir ramiai linktelėjo į duris. 

— Prašom pirmas, Demienai. 

Viršuje, prie Reganos miegamojo durų, laukė įsitempusios 
Šarona ir Kris. Jos buvo apsivilkusios storus megztinius ir švar- 
kus. Atsidarant durims, jos atsisuko ir pamatė Karą ir Meriną, 
iškilminga procesija artėjančius koridoriumi prie laiptų. Aukš- 
ti, kokie jie aukšti, pagalvojo Kris; o Karas: kančių išvagoto vei- 
do tamsa virš diakono kamžos baltumo. Žiūrėdama, kaip jie 
tvirtai kyla laiptais, Kris pasijuto giliai ir keistai sukrėsta. Na, 
baidyklė, tai ateina mano didysis brolis, kuris sudaužys tavo gal- 
vą. Ji pagalvojo, kad pajuto kažką panašaus į tai. Jautė, kaip jos 
širdis ėmė greičiau plakti. 

Prie kambario durų jėzuitai sustojo. Karas susiraukė, pažvel- 
gęs į Kris megztinį ir švarką. 

— Jūs ketinate eiti į vidų? 

— Na, aš maniau, kad turėčiau eiti. 

— Prašau, nereikia, — tvirtai tarė Karas. — Jūs padarytumėte 
didžiulę klaidą. 

Kris klausiamai pasisuko į Meriną. 


— Tėvas Karas geriau žino, — tyliai tarė egzorcistas. 

Kris vel pažvelgė į Karą. Nuleido galvą. 

— Gerai, — liūdnai tarė ji ir atsirėmė į sieną. — Aš palauk- 
siu Čia. 

— Koks jūsų dukters antras vardas? — paklausė Merinas. 

— Teresė. 

— Koks gražus vardas, — šiltai tarė Merinas. 

Kurį laiką jis raminamai žiūrėjo jai į akis, paskui pažvelgė į 
duris. Ir vėl Kris pajuto tą įtampą, tą tamsos susikaupimą. Vi- 
duje. Miegamajame. Už durų. Ji pastebėjo, kad Karas ir Šaro- 
na taip pat tai jautė. 

Merinas linktelėjo. 

— Gerai, — švelniai tarė jis. 

Karas atidarė duris ir jo vos neparvertė smarvės ir ledinio 
šalčio smūgis. Kambario kampe susirietęs sėdėjo Karlas, apsi- 
rengęs nublukusiu gelsvai žaliu medžiokliniu švarku. Jis su vil- 
timi pažvelgė į Karą. Jėzuitas greitai nukreipė žvilgsnį į demoną 
lovoje. Jo švytinčios akys žvelgė pro jį į koridorių. Jos buvo pri- 
kaustytos prie Merino. 

Karas priėjo prie lovos kojūgalio, o tiesus ir aukštas Merinas — 
prie lovos šono. Jis sustojo ir su neapykanta pažvelgė žemyn. 

Kambaryje tvyrojo dusinanti ramybė. Regana pajuodusiu 
liežuviu kaip vilkas aplaižė suskerdėjusias ir apkramtytas lūpas. 
Šis garsas buvo panašus į ranka lyginamo pergamento šlamesį. 

— Na, išdidi bjaurybe, — sukrankė demonas, - pagaliau! Pa- 
galiau tu atėjai! 

Senasis kunigas iškėlė ranką ir ore virš lovos nubrėžė kryžių, 
paskui pakartojo šį gestą vaikščiodamas po visą kambarį. Atsi- 
sukęs į lovą jis atkimšo buteliuką su švęstu vandeniu. 

— O, taip! O dabar šventas šlapimas! — sudžeržgė demo- 


nas. — Šventųjų sperma! 

Merinas iškėlė buteliuką, o demono veidas išsikreipė ir pa- 
mėlynavo. 

— Ką, niekše, taškysies? — užsiplieskė jis. — Taškysies? 

Merinas pradėjo šlakstyti švęstą vandenį. 

Demonas atlošė galvą. Jo burnos ir kaklo raumenys drebėjo 
nuo įniršio. 

— Taip, šlakstyk! Šlakstyk, Merinai! Šlapink mus! Skandink 
mus savo prakaite. Jūsų prakaitas yra šventas, Šventasis Meri- 
nai! Pasilenk ir išpersk smilkalų debesis. Pasilenk ir parodyk sa- 
vo šventą užpakalį, kad mes galėtume garbinti ir dievinti jį! Bu- 
čiuoti jį! Laižyti jį! Palaimintą... 

— Nutilk! 

Šis žodis trenkė kaip perkūnas. Karas suvirpėjo ir nustebęs 
pasisuko į Meriną, kuris įsakmiai žiūrėjo į Reganą. O demonas 
nutilo. Spoksojo į Meriną. Tačiau jo tvinkčiojančiose akyse šmės- 
telėjo atsargumas ir abejonės. 

Merinas užkimšo švęsto vandens buteliuką ir atidavė jį Ka- 
rui. Psichiatras įsikišo jį į kišenę ir žiūrėjo į Meriną, kuris atsi- 
klaupė prie lovos ir užsimerkęs ėmė kalbėti poterius. 

— „Tėve mūsų...“ — pradėjo jis. 

Regana spjovė Merinui į veidą. Geltonų gleivių gniužulas 
lėtai nutekėjo egzorcisto skruostu. 

— „„.. Teateinie tavo karalystė...“ — nuleidęs galvą Merinas 
nesustodamas toliau kalbėjo poterius, o viena ranka išsitraukė 
iš kišenės nosinę ir neskubėdamas nusivalė skruostą. — „...ir ne- 
leisk mūsų gundyti“, — romiai užbaigė jis. 

— „Bet gelbėk mus nuo pikto“, — atitarė Karas. 

Jis trumpam pažvelgė į lovą. Reganos akys išsirito iš akiduobių 
ir tapo visiškai baltos. Karas pasijuto nepatogiai. Pajuto kažką tirš- 
tėjant kambaryje. Jis grįžo prie savo teksto ir sekė Merino maldą. 

— „Dieve ir mūsų Viešpaties Jėzaus Kristaus Tėve, aš krei- 
piuosi į Tavo šventą vardą, nuolankiai maldaudamas Jūsų ma- 
loningai suteikti man pagalbos prieš piktąją dvasią, dabar kan- 
kinančią Tavo kūrinį; per Kristų mūsų Viešpatį. 

— Amen, - atsakė Karas. 

Dabar Merinas atsistojo ir nuolankiai meldėsi. 

— „Dieve, žmogaus rasės Kūrėjau ir Gynėjau, pažvelk su gai- 
lesčiu į savo tarnaitę, Reganą Teresę Makneil, dabar suvystytą 
seno žmonijos priešo vijose, prisiekusio mūsų rasės priešo, kuris...“ 

Išgirdęs Reganos šnypštimą, Karas pakėlė akis ir pamatė ją 
tiesiai sėdinčią, išvertusią baltas akis, greitai kaišiojančią liežuvį, 
kaip kobros palengva pirmyn atgal siūbuojančią galvą. 

Karas dar kartą pajuto nerimą. Jis vėl pažvelgė į tekstą. 

— „Išgelbėk savo tarnaitę“, — meldėsi Merinas, stovėdamas 
ir skaitydamas iš ritualo knygos. 

— „Kuri tiki Tavimi, mano Dieve“, - atsakė Karas. 

— „Leisk surasti Tavyje, Viešpatie, neprieinamą tvirtovę“. 

— „Susidūrus su priešu“. 

Merinui skaitant kitą eilutę, Karas už savo nugaros išgirdo 
Šaronos šūktelėjimą ir, pasisukęs į ją, pamatė, kad ji apstulbusi 
žiūri į lovą. Sunerimęs jis atsigręžė ir iškart suakmenėjo. Lovos 
galvūgalis kilo nuo grindų. 

Netikėdamas savo akimis Karas žvelgė į ją: dešimt centimet- 
rų, penkiolika, trisdešimt. Paskui pradėjo kilti kojūgalis. 

— Goti in Himmnel!“ — išsigandęs sušnibždėjo Karlas. 

Tačiau Karas jo negirdėjo ir nematė, kaip šis persižegnojo. 
Tuo metu lovos kojūgalis susilygino su galvūgaliu. To negal 
būti, sukaustytas pagalvojo jis. 


* Dieve visagali (1704.). 

Lova pakilo dar apie trisdešimt centimetrų ir pakibo ore. 
Švelniai siūbuodama ji lyg plaukė stovinčio vandens ežere. 

— Tėve Karai? 

Regana siūbavo. Šnypštė. 

— Tėve Karai? 

Karas pasisuko. Egzorcistas ramiai žvelgė į jį, paskui linkte- 
lėjo galvą į „Ritualą“ Karo rankose. 

— Prašau atsakymą, Demienai. 

Karas nesuprantančiomis akimis žvelgė į jį. Šarona išbėgo iš 
kambario. 

—. „Tegul priešas neturi galios prieš ją“, - ramiai pakartojo 
Merinas. 

Karas skubiai pažvelgė į tekstą ir besidaužančia širdimi iš- 
kvėpė atsakymą: 

— „Ir blogio sūnus tebūnie bejėgis sužaloti ją“. 

— „Viešpatie, išgirsk mano maldą“, — tęsė Merinas. 

— „Ir tegul mano šauksmas Tave pasiekia“. 

— „Viešpats su tavimi“. 

— „Ir su tavo dvasia“. 

Merinas ėmė skaityti ilgą maldą, ir Karas vėl nukreipė žvilgsnį 
į lovą, į savo Dievo ir antgamtiškumo viltis, žemai plevenančias 
tuštumoje. Jo esybę sudrebino padrąsėjimas. Jis ten! Šiai jis! 
Priešais mane! Ten! Staiga durys sugirgždėjo ir jis atsigręžė. Ša- 
rona įbėgo į kambarį kartu su Kris, kuri, netikėdama savo aki- 
mis, sustojo ir sunkiai atsiduso: 

— Dieve mano! 

— „Visagali Tėve, amžinas Dieve...“ 

Egzorcistas iškėlė ranką ir neskubėdamas kasdieniška ma- 
niera tris kartus nubrėžė ant Reganos kaktos kryžiaus ženklą 
toliau skaitydamas „Ritualo“ tekstą: 

— „„.„kuris pasiuntei savo vienturtį sūnų į šį pasaulį sunaikin- 
ti šį riaumojantį liūtą...“ 

Šnypštimas baigėsi, ir iš ištemptų Reganos lūpų pasigirdo 
nervus draskantis jaučio baubimas. 

— „„..išplėšk iš pražūties ir klestinčio velnio gniaužtų šį žmo- 
gų, sukurtą pagal Tavo atvaizdą ir...“ 

Garsėjantis baubimas skverbėsi į kūną ir drebino kaulus. 

— „Visa ko kūrėjau Dieve ir Viešpatie...“ — Merinas šablo- 
niškai pakėlė ranką, prispaudė stulos gabalėlį prie Reganos kaklo 
ir toliau meldėsi. — „...kurio valia Šėtonas buvo priverstas kristi 
iš dangaus kaip žaibas; įvaryk siaubą į šį žvėrį, dabar niokojantį 
tavo vynuogyną...“ 

Baubimas liovėsi, bet tylos skambesys nebuvo silpnesnis. Iš 
Reganos burnos lėta ir vienoda srove ėmė lietis tiršti ir dvokian- 
tys žalsvi vėmalai, jie kaip lava prasiveržė pro jos lūpas ir bango- 
mis užliejo Merino ranką. Tačiau jis jos neatitraukė. 

— „Tegul Tavo galinga ranka ištraukia šį žiaurų demoną iš 
Reganos Teresės Makneil, kuri...“ 

Karas lyg per rūką išgirdo, kaip atsidarė durys ir Kris išlėkė 
iš kambario. 

— „Išvaryk šį nekaltųjų persekiotoją...“ 

Lova pradėjo lėtai suptis, paskui drebėti, vėliau smarkiai kra- 
tytis ir, kol vėmalai vis dar tekėjo iš Reganos burnos, Merinas 
prisitaikė prie kratymosi ir tvirtai spaudė stulą prie Reganos kaklo. 

— „Pripildyk savo tarnus drąsos, kad šie ryžtingai pasiprie- 
šintų šiam niekšiškam drakonui, nes jis niekina tuos, kurie tiki 
Tavimi, ir...“ 

Staiga kratymasis baigėsi, ir lova kaip plunksnelė lėtai nusi- 
leido ant grindų ir dusliai bumptelėjusi įsitaisė ant kilimėlio. 


— „Viešpatie, leisk, kad ši...“ 

Sustingęs Karas pažvelgė į Merino ranką. Jos nesimatė. Ji 
buvo palaidota garuojančių vėmalų krūvoje. 

— Demienai? 

Karas pažvelgė į jį. 

— „Viešpatie, išgirsk mano maldą“, - ramiai tarė egzorcistas. 

Karas lėtai pasisuko į lovą. 

— „Ir tegul mano šauksmas Tave pasiekia“. 

Merinas atitraukė stulą, žengė žingsnį atgal ir įsakmiu, griež- 
tu balsu sudrebino kambarį: 

— „Aš išvarau tave, piktoji dvasia, kartu su visa šėtoniška priešo 
galia! Visas pragaro šmėklas! Visus žiaurius tavo bendrus“, — 
Merino ranka nukrėtė vėmalus ant kilimėlio. — „Tai įsako tau 
Kristus, kuris kartą nuramino vėją ir jūrą, ir audrą! Kuris...“ 

Regana liovėsi vėmusi. Sėdėjo tylėdama. Nejudėdama. Jos 
baltos akys grėsmingai žvelgė į Meriną. Atidžiai žiūrėdamas į 
jas iš lovos kojūgalio, Karas pajuto, kad šokas ir susijaudinimas 
ėmė blėsti, o jo mintys savavališkai ir kartu priverstinai ėmė grauž- 
tis, lįsti į pačius toliausius loginės abejonės kampelius: polter- 
geistai, psichokinetiniai reiškiniai, paauglių įtampa ir sąmonės 
valdoma jėga. Kažką prisiminęs jis susiraukė. Priėjo prie lovos 
krašto, pasilenkė ir sugriebė Reganos riešą. Rado tai, ko bijojo. 
Kaip ir Sibiro šamano, jos pulsas daužėsi neįtikėtinu greičiu. 
Šie dūžiai sekino jį kaip vasaros saulė. Žiūrėdamas į laikrodį jis 
suskaičiavo širdies dūžius lyg argumentus prieš savo gyvenimą. 

— „Tai įsako tau Jis, kuris nubloškė tave iš dangaus aukštybių!“ 

Galingas Merino maldavimas skambiais ir negailestingais 
smūgiais daužė Karo sąmonę. O pulsas dažnėjo ir dažnėjo. Ka- 
ras pažvelgė į Reganą. Ji vis dar tylėjo ir nejudėjo. Lyg kylantis 
pasiūlymas į ledinį orą nuo vėmalų padvelkė garų migla. Karas 


pajuto nerimą. Paskui ant jo rankų ėmė piestu stotis plaukai. 

Kaip sulėtintame filme Reganos galva košmariškai lėtai, traškė- 
dama lyg surūdijęs mechanizmas, pasisuko į jį ir prikaustė savo 
baisias ir spindinčias baltas akis prie jo akių. 

— „Ir todėl dabar drebėk iš baimės, Šėtone...“ 

Galva lėtai pasisuko į Meriną. 

— „...tu, teisybės iškraipytojau! Tu, mirties įkvėpėjau! Tu, 
tautų išdavike! Tu, gyvenimo plešike! Tu...“ 

Karas atsargiai apsižvalgė. Kambario lempos ėmė mirksėti, 
blankti, paskui pulsuoti blyškia gintaro spalva. Jis sudrebėjo. 
Kambaryje darėsi šalčiau. 

— „... Tu, žudikų prince! Tu, visų keiksmų išradėjau! Tu, 
žmonių rasės prieše! Tų...“ 

Duslus trenksmas sudrebino kambarį. Tada dar vienas. Netru- 
kus reguliarūs trenksmai drebino sienas, grindis, lubas, tvinkčio- 
jantys nuobodžiu greičiu lyg sunkios ir nesveikos širdies plakimas. 

— „Išeik, pabaisa! Tavo vieta yra tuštumoje! Tavo buveinė 
yra gyvačių lizde! Išeik ir šliaužk su jomis! Tau įsako pats Die- 
vas! Kraujas...“ 

Trenksmai darėsi garsesni ir grėsmingai greitesni. 

— „Aš įsakau tau, Šėtone...“ 

Dar greitesni. 

— „„„gyvųjų ir mirusiųjų teisėjo vardu, tavo kūrėjo vardu, 
visos visatos kūrėjo vardu, išeik...“ 

Šarona sukliko, suspausdama kumščiais ausis, nes kurtina- 
mi trenksmai būgnijo siaubingu greičiu. 

Reganos pulsas buvo stulbinamas. Jis tvinksėjo kaip plaktu- 
kas tokiu greičiu, kurio neįmanoma išmatuoti. Kitoje lovos pu- 
sėje Merinas ramiai ištiesė ranką ir nykščiu nubrėžė kryžiaus 
ženklą ant vėmalais sudergtos Reganos krūtinės. Trenksmai ri- 


jo jo maldos žodžius. 

Karas pajuto, kaip pulsas staiga ėmė kristi, o kai Merinas 
nubrėžė kryžiaus ženklą ant Reganos kaktos, košmariški trenks- 
mai staiga nutilo. 

— „O dangaus ir žemės Dieve, angelų ir arkangelų Dieve...“ 

Karas girdėjo Merino maldą, o pulsas lėtėjo ir lėtėjo... 

— Išdidus išpera, Merinai! Niekše! Tu pralaimėsi! Ji mirs! 
Paršelis mirs! 

Mirkčiojanti migla pamažu sklaidėsi. Sugrįžusi demoniška 
asmenybė niekinamai plūdo Meriną: 

— Ištvirkęs povas! Senovės eretikas! Aš įsakau tau, atsisuk ir 
pažiūrėk į mane! Pažiūrėk į mane, niekše! - demonas truktelėjo 
į priekį ir spjovė Merinui į veidą, paskui sukrankė: — Šiai raip 
tavo mokytojas gydo akluosius! 

— „Visko kūrėjau Dieve ir Viešpatie...“ — meldėsi Merinas, 
ramiai išsitraukdamas nosinę ir valydamasis seiles. 

— Sek jo mokymu, Merinai! Sek! Įkišk savo šventintą penį į 
kiaulytės burną ir žšgrynink jį, išvalyk jį į sudūlėjusias atliekas, ir 
ji bus išgydyta, Šventasis Merinai! Srebuklas! 

— „...išvaduok šį tarną nuo...“ 

— Veidmainys! Tu visiškai nesijaudini dėl paršelio. Visiškai 
nesijaudini! Tu pavertei ją kova tarp mūsų! 

— „aš nuolankiai...“ 

— Melagis! Meluojantis niekšas! Pasakyk mums, kur tavo nuo- 
lankumas, Merinai? Dykumoje? Griuvėsiuose? Kapuose, kuriuo- 
se tu norėjai pasislėpti nuo savo bičiulio, pasislėpti nuo savo 
pavaldinių, nuo beprotystės? Ar tu kalbi su žmonėmis, dievo- 
baimingasis vėmale? 

— „...apsaugok...“ 

— Tavo buveinė yra povų lizde, Merinai! Tavo vieta yra tik 
tavyje! Grįžk ant kalnų viršūnės ir kalbėk su vieninteliu sau lygiu! 

Merinas atkakliai tęsė maldą, o įžeidimų srautas pylėsi toliau: 

— Tu alkanas, Šventasis Merinai? Štai aš duodu tau nektaro 
iš bičių ambrozijos, aš duodu tau tavo Dievo maisto! - sukran- 
kė demonas ir tyčiodamasis garsiai išsituštino. — Nes tai mano 
kūnas! Pašventink ;;, Šventasis Merinai! 

Pasibjaurėjęs Karas sutelkė dėmesį į tekstą. Merinas skaitė 
ištrauką iš Evangelijos pagal Luką: 

— „..„Šis atsakė: „Legionas“. Mat jį buvo apsėdę daug demo- 
nų. Jie maldavo, kad Jėzus neįsakytų jiems nugrimzti gelmėn. 
Tenai kalne ganėsi didelė kaimenė kiaulių. Demonai prašė leisti 
sueiti į jas. Jėzus leido. Tuomet demonai, išėję iš žmogaus, apniko 
kiaules. Kaimenė tuojau metėsi nuo skardžio į ežerą ir prigėrė...“ 

— Vili, aš turiu tau gerų naujienų! - sukrankė demonas. 

Karas pakėlė galvą ir tarpduryje pamatė Vili, trumpam su- 
stojusią su rankšluosčiu ir paklodžių glėbiu. 

— Aš turiu neįkainojamą žinią! — džiūgavo demonas. — E/vy- 
ra gyva! Ji gyva! Ji... 

Vili apstulbusi žiūrėjo į jį, o atsisukęs Karlas sušuko: 

— Ne, Vili, neik! 

— Narkomanė, Vili, beviltiška... 

— Vili, neklausyk! — rėkė Karlas. 

— Man pasakyti, kur ji gyvena? 

— Neklausyk! Neklausyk! - Karlas paskubomis ištempė Vili iš 
kambario. 

— Nueik ir aplankyk ją per Motinos dieną, Vili! Nustebink 
ją! Nueik ir... 

Staiga demonas nutilo ir pažvelgė į Karą, kuris vėl tikrino 
pulsą. Jis buvo stiprus, o tai reiškė, kad Reganai dar galima su- 
leisti libriumo. Jis priėjo prie Šaronos duoti nurodymų, kad ji 


parengtų dar vieną injekciją. 

— Tu nori jos? — sušnairavo demonas. — Ji tavo. Taip, arkli- 
dės prostitutė — tavo. Gali jodinėti ant jos kiek tik nori. Juk ji 
naktimis svajoja apie tave, Karai! Masturbuojasi galvodama apie 
tavo didžiulį kunigišką.... 

Šarona paraudo ir nukreipė akis. Karas davė nurodymus 
dėl libriumo. 

— Ir kompazino žvakutes, jei daugiau nebus vėmimo, - pri- 
dūrė jis. 

Šarona linktelėjo grindims ir nerangiai apsisuko. Jai einant 
pro lovą, Regana sukrankė „Ka/4/“ ir, truktelėjusi į priekį, teškė 
jai į veidą vėmalų kamuolį. Šarona sustojo lyg suparalyžiuota, 
vėmalų dribsniai krito ant grindų. Atsiradusi Deningso asme- 
nybė ėmė rėkti: 

— Arklidės prostitutė! Kekšė! 

Šarona išbėgo iš kambario. 

Dabar Deningso asmenybė šlykščiai išsiviepė, apsižvalgė ir 
emė maldauti: 

— Prašau, kas nors atidarykite langą. Šiame kambaryje tokia 
smarvė! Vai tiesiog!.. 

— Ne, ne, ne, nereikia, — greitai pasitaisė jis. — Dėl Dievo 
meilės, nereikia, ne, nes dar kas nors gali tikrai pakratyti kojas! 
Paskui jis sukikeno, žvėriškai mirktelėjo Karui ir išnyko. 

— „Tai Jis išvaro tave...“ 

— Ar tikrai išvaro, Merinai, ar tikrai? 

Demonas sugrįžo, o Merinas tęsė įsakymus, stulos pridėji- 
mus, nuolat brėžė kryžiaus ženklą. Demonas vel pliekė jį ne- 
švankybėmis. Per ilgai, susirūpino Karas: per ilgai trunka šis 
priepuolis. 


— Štai ir kiaulė ateina! Paršelio motina! — tyčiojosi demonas. 

Karas pasisuko ir pamatė prie jo einančią Kris su tamponu 
ir parengtu švirkštu. Demonui plūstantis, ji nuleido galvą, ir 
Karas susiraukęs priėjo prie jos. 

— Šarona persivelka rūbus, — paaiškino Kris, — o Karlas... 

— Gerai, — pertarė ją Karas, ir jie priėjo prie lovos. 

— O, taip, prieik, pažvelk į savo kūrinį, paršavede motina! 
Prieik! 

Kris beviltiškai stengėsi nesiklausyti, nežiūrėti. Karas sugrie- 
bė nesipriešinančią Reganos ranką. 

— Pažvelk į šią apsivėmusią baidyklę! Pažvelk į žmogžudišką 
kalę! — niršo demonas. - Tu patenkinta? Tai tu viską padarei. 
Taip, zv su savo karjera virš visko, karjera virš savo vyro, virš 
J0S, Vitš.... 

Karas pažvelgė į ją. Kris stovėjo lyg suparalyžiuota. 

— Pirmyn! — įsakė jis. — Nesiklausyk! Pirmyn! 

— „tavo skyrybos! Eik pas kunigus, gerai? Kunigai nepadės! — 
Kris ranka ėmė drebėti. — Ji — išprotėjusi! Ji — išprotėjusi! 
Kiaulytė — išprotėjus:! Tu atvedei ją iki beprotybės ir prie žrmog- 
žudystės, ir... 

— Aš negaliu! — iškreiptu veidu Kris žvelgė į drebant švirkš- 
tą. Papurtė galvą. — Aš negaliu. 

Karas ištraukė jį iš jos pirštų. 

— Gerai, patrink ją! Patrink ranką! Štai Čia! — tvirtai tarė jis. 

— į karstą, kale, savo... 

— Neklausyk! — vėl įspėjo Karas, o demonas pasuko galvą į jį 
ir įsmeigė išsprogusias akis. 

— O tu, Karai! 

Kris patrynė Reganos ranką. 

— Dabar išeik, — liepė jai Karas, smeigdamas adatą į sunio- 


kotą kūną. 

Ji išnyko. 

— Taip, mes žinome apie tavo gerumą 720::m0ms, brangusis 
Karai! — sukrankė demonas. 

Jėzuitas užsimerkė ir kurį laiką nejudėjo. Paskui lėtai ištrau- 
kė adatą ir pažvelgė į akis, įsiritusias į akiduobes. Iš Reganos 
burnos pasigirdo lėtas, liūliuojantis dainavimas, beveik giedoji- 
mas saldžiu, švariu choro berniuko balsu: 

— Tantum ergo sacramentum veneremur cernui... 

Tai buvo himnas, giedamas katalikų palaiminimo metu, Ka- 
ro kraujas sustingo. Pranašingas ir šiurpinantis dainavimas suda- 
rė vakuumą, kuriame Karas pajuto tikrąjį šio vakaro siaubą. Jis 
pakėlė akis ir pamatė Meriną su rankšluosčiu rankose. Išvargusiais 
ir švelniais judesiais jis valė vėmalus nuo Reganos veido ir kaklo. 

— „et antiguum documentum...“ 

Dainavimas. Kieno balsas? — galvojo Karas. Staiga prisiminė 
fragmentus: Deningsas... Langas... Išsigandęs jis pamatė, kaip 
įėjusi Šarona paėmė iš Merino rankšluostį. 

— Aš sutvarkysiu, tėve, — tarė ji. — Aš jaučiuosi gerai. Aš no- 
rečiau pervilkti ir nuvalyti ją prieš duodant kompaziną, gerai? 
Jūs galėtumėte trumpam abu palaukti už durų? 

Abu kunigai įžengė į šilumą ir koridoriaus miglą ir išvargę 
atsirėmė į sieną. 

Karas klausėsi klaikaus ir duslaus dainavimo, paskui tyliai 
tarė Merinui: 

— Jūs sakėte... jūs anksčiau sakėte, kad yra tik viena... viena 
esybė. 

— Taip. 

Prislopinti balsai, nuleistos galvos — kaip klausykloje. 

— Visos kitos yra tik atakos formos, - tęsė Merinas. — Yra tik 


vienas... tik vienas. Tai — demonas, — trumpa pauzė. Paskui 

Merinas atvirai pareiškė: — Aš žinau, kad jūs tuo abejojate. Ber 
šį demoną... aš jau kartą buvau sutikęs. O jis yra galingas... 
galingas... 

Tyla. Karo žodžiai: 

— Sakoma, kad demonas... negali paliesti aukos valios. 

— Taip, tai tiesa... tai tiesa... Tai nėra nuodėmė. 

— Tad koks užvaldymo tikslas? — susiraukęs tarė Karas. — 
Kokia jo esmė? 

— Kas gali žinoti? — atsakė Merinas. — Kas gali tikėtis sužino- 
ti? — kurį laiką jis galvojo, netrukus tęsė: — Vis dėlto aš manau, 
kad demono taikinys nėra užvaldytasis, taikinys — tai mes... ste- 
bėtojai... kiekvienas asmuo šiame name. Ir aš manau... aš ma- 
nau, jog siekiama, kad mes netektume vilties, kad mes atsisaky- 
tume žmogiškumo, Demienai; žiūrėtume į save kaip į 
sužvėrėjusius, niekingus ir dvokiančius, be orumo, šlykščius ir 
nevertus padarus. Taip, turbūt čia ir yra esmė — būti nieko ne- 
vertiems. Nes aš manau, kad tikėjimas Dievu visiškai nėra pa- 
grįstas protu; aš manau, kad jis pagrįstas meile, galimybe pripa- 
žinti tai, kad Dievas gali mus mylėti... 

Merinas vėl stabtelėjo. Paskui tęsė lėtai ir susimąstęs: 

— Jis žino... demonas žino, kur smogti... — jis linksėjo gal- 
vą. — Seniai seniai aš praradau viltį kada nors pamilti savo arti- 
mą. Kai kurie žmonės... atstūmė mane. „Kaip aš galiu juos my- 
lėti?“ — galvojau aš. Ši mintis mane kankino, Demienai; ji atvedė 
mane prie nusivylimo pačiu savimi... o paskui, labai greit, prie 
nusivylimo mano Dievu. Mano tikėjimas buvo pakirstas. 

Karas susidomėjęs pažvelgė į Meriną. 

— Ir kas atsitiko? — paklausė jis. 

— Na... pagaliau aš supratau, kad Dievas manęs niekada ne- 


prašys to, kas, mano manymu, yra psichologiškai neįmanoma; 

kad meilė, kurios Jis prašė, yra mano valioje, ir visiškai neturi 
pasireikšti emocijomis. Neturi. Jis prašė, kad aš gyvenčiau su mei- 
le, kad aš vgdyčiau ją kitiems, ypač tiems, kurie atstūmė mane; o 
tai, aš tikiu, yra pati didžiausia meilė, — jis papurtė galvą. — Aš 
žinau, kad visa tai yra labai akivaizdu, Demienai. Aš žinau. Ta- 
čiau anuo metu aš to nemačiau. Keistas aklumas. Kiek vyrų ir 
žmonų, — liūdnai kalbėjo jis, — yra įsitikinę, kad jie nebeturi 
meilės jausmo, nes jų širdys nebespurda matant savo numylėti- 
nį! Brangusis Dieve! — jis papurtė galvą, paskui linktelėjo. — 
Štai kur jis glūdi, Demienai... užvaldymas; ne karuose, kaip kai 
kurie mano, ne, ir labai retai tokiuose įsikišimuose, kaip kad 
čia... šioje mergaitėje... šioje vargšėje. Ne, dažniausiai aš matau 
jį mažuose dalykuose, Demienai: beprasmiškame ir mažame pyk- 
tyje, nesusipratimuose; žiauriuose ir kandžiuose žodžiuose, ku- 
rie išsprūsta tarp draugų. Tarp įsimylėjusiųjų. To užtenka, — 
sušnibždėjo Merinas, — ir mums nereikia Šėtono, kad šis sukel- 
tų karus, mes patys galime juos sau sukelti... patys sau... 

Liūliuojantis dainavimas vis dar sklido iš miegamojo. Meri- 
nas pažvelgė į duris ir kurį laiką klausėsi. 

— Ir vis dėlto, net iš jo — iš blogio — išeis gėris. Kažkokiu 
būdu. Kažkokiu būdu, kurio mes galbūt niekada nesuprasime 
ar nepamatysime, — Merinas stabtelėjo. - Galbūt blogis yra sun- 
kus gėrio išbandymas, — mąstė jis. — Ir galbūt net Šėtonas, prieš- 
taraudamas sau pačiam, kažkaip vykdo Dievo valią. 

Jis nutilo, ir kurį laiką jie stovėjo tylėdami. Karas galvojo. 
Dar vienas prieštaravimas šmėstelėjo jo mintyse. 

— Kai demonas išvaromas, — tarė jis, - kas gali apsaugoti nuo 
to, kad jis negrįžtų atgal? 

— Aš nežinau, — atsakė Merinas. — Aš nežinau. Tačiau taip 


niekad nebūna. Niekad, — Merinas pridėjo ranką prie veido ir 

stipriai suspaudė akių kraštus. — Demienas... koks nuostabus 
vardas, — sumurmėjo jis. 

Karas pajuto išsekimą jo balse. Ir dar kažką. Kažkokį susirū- 
pinimą. Kažkokį mėginimą nugalėti skausmą. 

Staiga Merinas atšlijo nuo sienos ir, užsidengęs veidą ranko- 
mis, atsiprašė ir nuskubėjo į vonios kambarį. „Kas atsitiko?“ — 
pagalvojo Karas. Jis pajuto trumpalaikį pavydą ir nuostabą stip- 
riam ir paprastam egzorcisto tikėjimui. Jis pasisuko į duris. Dai- 
navimas. Jis baigėsi. Nejau ši naktis pagaliau baigėsi? 

Po kelių minučių Šarona išėjo iš kambario su dvokiančiu 
drabužių ir patalynės ryšuliu. 

— Ji miega, — tarė ji. 

Paskui ji greitai nuleido akis ir nuėjo koridoriumi. 

Karas giliai atsiduso ir grįžo į miegamąjį. Pajuto šaltį. Užuo- 
dė smarvę. Jis lėtai priėjo prie lovos. Regana. Miega. Pagaliau. 
Ir pagaliau, pagalvojo Karas, jis galės pailsėti. 

Jis pasilenkė ir užčiuopė Reganos riešą, žiūrėdamas į laikro- 
džio sekundinę rodyklę. 

— Kodel tu taip darai man, Dimi? 

Jo širdis sustingo. 

— Kodel tu taip darai? 

Kunigas negalėjo pajudėti, negalėjo įkvėpti, neišdrįso pa- 
žvelgti į tą sielvarto iškreiptą veidą, neišdrįso pažvelgti į tas akis: 
kaltinančias, vienišas. Jo motina. Jo motina! 

— Tu palieki mane, kad taptum kunigu, Dimi; siunti mane 
į Šią instituciją... 

Nežiūrek! 

— O dabar mane išvarai? 

Tai ne ji! 


— Kodėl tu taip darai?.. 

Karas stipriai užmerkė akis. Gerklėje besidaužančia širdimi jis 
girdėjo, kaip maldaujamas balsas darosi išsigandęs, verksmingas. 

— Tu visad buvai geras vaikas. Dimi, prašau! Aš bijau! Pra- 
šau, neišvaryk manęs, Dimi! Prašau! 

„ne Mano motina! 

— Išorėje nieko nėra! Tik tamsa, Dimi! Vienuma! — verks- 
mingas balsas. 

— Tu — ne mano motina, - sujaudintas sušnibždėjo Karas. 

— Dimi, prašau!... 

— Tu — ne mano... 

— O, dėl Dievo meilės, Karai! 

Deningsas. 

— Klausyk, paprasčiausiai nesąžininga mus iš čia išvaryti. Tik- 
rai! Aš noriu pasakyti, kad kalbant iš mano pozicijų, teisinga 
yra tai, kad aš esu čia! Tai kalė! Ji atėmė mano kūną, ir aš ma- 
nau, kad būtų teisinga, jei man būtų leista būti jos kūne, tiesa? 
Dėl Dievo meilės, Karai, pažvelk į mane, a? Pažvelk! Nedažnai 
man dabar tenka kalbėti. Pasisuk ir pažvelk. 

Karas atsimerkė ir pamatė Deningso bruožus. 

— Taip, taip daug geriau. Klausyk, ji užmušė mane. Ne 
viešbučio šeimininkas, Karai, o ji! Taip taip! — jis pritariamai 
linksėjo. — /ž! Žinai, aš dirbau savo darbą prie baro, kai išgir- 
dau jos dejones. Viršuje. Na, aš juk privalėjau pažiūrėti, kas 
jai yra, todėl užlipau į viršų, ir žinai, ką ji man padarė, ši kek- 
šė? Ji griebė man už gerklės, — dabar jo balsas buvo inkščian- 
tis, graudus. — Dieve, nė sykio gyvenime nebuvau matęs to- 
kios jėgos! Ji ėmė klykti, kad aš dulkinu jos motiną ar kažką 
panašaus, kad aš esu skyrybų kaltininkas. Kažką panašaus. 
Sunku buvo suprasti. Bet brangusis, aš sakau tau, ji išmetė 


mane pro tą prakeiktą /22gg, — jo balsas drebėjo, vėliau tapo 

skardus. — Ji nužudė mane! Ta kekšė nužudė mane! Ir tu ma- 
nai, kad yra sąžininga išvaryti mane (auk! Na, Karai, atsakyk 
man! Ar tai sąžininga? Kaip tu manai? 

Karas tylėjo. 

— Taip ar ne, — ragino jis. — Sąžininga ar ne? 

— Kaip... kaip galva buvo apsukta? — kimiai paklausė Karas. 

Deningsas išsisukinėdamas nukreipė akis. 

— A, na, tai buvo nelaimingas atsitikimas... gamtos išdaiga... 
žinai, aš trenkiausi į laiptus... Labai smarkiai. 

Karas svarstė. Jo gerklė perdžiūvo. Paskui jis paėmė Rega- 
nos riešą ir, nuvijęs mintis, pažvelgė į laikrodį. 

— Dimi, prašau! Neleisk man būti vienumoje. 

Jo motina. 

— Jei būtum tapęs ne kunigu, o gydytoju, aš būčiau gyvenu- 
si gražiame name, Dimi, ne su tais tarakonais, ne vieniša tame 
name! Tąsyk... 

Jis stengėsi nieko negirdėti, bet balsas vėl ėmė verkšlenti. 

— Dimi, prašau. 

— Tu — ne mano... 

— Pažvelk tiesiai į akis, smirdantis niekše! — tai buvo demo- 
nas. — Tu tiki, ką tau sako Merinas, — pyko jis. — Tu tiki, kad jis 
šventas ir geras? Ne, taip za! Jis — išdidus ir nieko vertas! Aš 
tau įrodysiu tai, Karai! Aš tau įrodysiu vžyušdamas paršely! 

Karas atsimerkė, bet nedrįso pažvelgti. 

— Taip, ji mirs, ir Merino Dievas jos neišgelbės, Karai! Tu 
jos neišgelbėsi! Ji mirs nuo Merino išdidumo ir tavo nekompe- 
tentiškumo! Kvaily! Tau nereikėjo duoti jai lkbriumo! 

Dabar Karas atsisuko ir pažvelgė į akis. Jos švytėjo triumfu ir 
skvarbiu pykčiu. 


334 


EGZORCISTAS 


— Patikrink jos pulsą! — išsišiepė demonas. — Pirmyn, Karai! 
Patikrink! 

Reganos riešas vis dar buvo sugniaužtas jo rankoje. Karas 
susirūpinęs susiraukė. Pulso dūžiai buvo greiti ir... 

— Silpni? — sukrankė demonas. — Taip, tai menkniekis. Kol 
kas tai menkniekis. 

Karas atsinešė savo gydytojo krepšį ir išsitraukė stetoskopą. 
Demonas gergždėjo: 

— Klausykis, Karai! Atidžiai klausykis! 

Karas klausėsi. Širdies tonai skambėjo neritmingai ir dusliai. 

— Aš neleisiu jai miegoti! 

Karas pažvelgė į demoną. Šiurpas perbėgo jo kūnu. 

— Taip, Karai! - sukrankė jis. — Ji nemiegos! Girdi? Aš nelei- 
siu paršeliui miegoti! 

Karas sustingo, o demonas atlošė galvą ir piktdžiugiškai ėmė 
juoktis. Jis negirdėjo, kaip Merinas įėjo į kambarį. 

Egzorcistas atsistojo prie lovos ir pažvelgė jam į veidą. 

— Kas atsitiko? — paklausė jis. 

— Demonas... pasakė, kad jis neleis jai miegoti, — niūriai at- 
sakė Karas ir išsigandusiomis akimis pažvelgė į Meriną. — Tėve, 
jos širdis ėmė plakti neritmingai. Jei ji artimiausių metu nepail- 
sės, mirs nuo širdies išsekimo. 

Merinas atrodė nuliūdęs. 

— Ar galima duoti jai kokių narkotikų? Kokių nors vaistų, 
kad ji užmigtų? 

Karas papurtė galvą. 

— Ne, tai pavojinga. Ją gali ištikti koma, — jis pasisuko į Re- 
ganą, kuri sukudakavo kaip višta. — Jei jos kraujo spaudimas 


ims kristi... — jis nebaigė sakinio. 

— Ką galima padaryti? — paklausė Merinas. 

— Nieko... nieko... — atsakė Karas. — Bet aš nežinau, galbūt 
naujas pakilimas... — staiga jis tarė Merinui: — Aš einu iškviesti 
širdies specialistą, teve. 

Merinas linktelėjo. 

Karas nulipo žemyn. Virtuvėje rado budinčią Kris, iš indų 
kambariuko girdėjosi Vili verksmas ir raminamas Karlo balsas. 
Neatskleisdamas viso pavojaus Reganos gyvybei, jis paaiškino, 
kad reikia konsultacijos. Kris sutiko, ir Karas paskambino savo 
draugui, garsiam Džordžtauno universiteto Medicinos mokyklos 
specialistui, pažadino jį iš miego ir trumpai nupasakojo situaciją. 

— Tuoj atvažiuoju, — tarė specialistas. 

Jis atvyko greičiau nei po pusvalandžio. Miegamajame jis su 
nuostaba reagavo į šaltį bei smarvę ir su siaubu bei gailesčiu — į 
Reganos būklę. Dabar ji krankė nesuprantama kalba. Kol spe- 
cialistas ją tyrinėjo, ji tai dainavo, tai leido gyvuliškus garsus. 
Paskui pasirodė Deningsas. 

— O, tai baisu, — emė verkšlenti jis, žiūrėdamas į specialis- 
tą. — Tai kraupu! O, aš taip tikiuosi, kad jūs kuo nors galėsite 
padėti. Kaip nors. Matote, priešingu atveju mes neturime kur 
eiti ir kadangi... Ak, ve/nžop tą užsispyrusį demoną! — kol spe- 
cialistas keistai spoksojo į jį, matuodamas Reganos kraujo .spau- 
dimą, Deningsas pažvelgė į Karą ir ėmė skųstis: - Kokio velnio 
tu čia? Nejau 2emara:, kad tą kalę reikia uždaryti į ligoninę, į 
beprotnamį, Karai! Juk tu tai žinai! Tikrai! Baikime šitą pra- 
keiktą bereikšmį ritualą! Žinai, jei ji mirs, tai bus zav0 kaltė! 
Tavo! Aš noriu pasakyti, kad nors /žs ir yra užsispyręs, tai ne- 
reiškia, kad tu turi elgtis kaip snarglius! Tu esi gydytojas! Tu 
geriau žinai, Karai! Na, pagalvok; paskutinėmis dienomis mums 


baisiai trūksta vietos. Jeigu mes... 

Čia vėl grįžo demonas, stūgaudamas kaip vilkas. Specialistas 
bereikšmiu veidu nuėmė stigmomanometro raištį ir linktelėjo 
Karui. Jis baigė tyrimą. 

Jie išėjo į koridorių, paskui specialistas, akies krašteliu žvilg- 
telėjęs į miegamojo duris, atsisuko į Karą. 

— Kokia velniava ten vyksta, tėve? 

Jėzuitas nukreipė akis. 

— Aš negaliu to pasakyti, — tyliai tarė jis. 

— Gerai. 

— Na, ir ką nustatėte? 

Specialisto veidas buvo niūrus. 

— Jai reikia nutraukti tai ir... miegoti... užmigti, kol nenu- 
krito kraujo spaudimas. 

— Ar aš ką nors galiu padaryr;, Bili? 

Specialistas pažvelgė tiesiai Karui į akis ir tarė: 

— Melstis. 

Jis atsisveikino ir išėjo. Karas žvelgė į jį. Kiekviena jo arterija, 
kiekvienas nervas maldavo poilsio, maldavo vilties, maldavo ste- 
buklų, kurių, kaip jis žinojo, negalėjo būti. „... Tau nereikėjo 
duoti jai lšbriumo.“ 

Jis atsisuko į kambarį ir sunkia kaip siela ranka atidarė duris. 

Merinas stovėjo prie lovos žiūrėdamas, kaip Regana žvengė 
nelyginant arklys. Jis matė, kaip įeina Karas ir klausiamai pa- 
žvelgė į jį. Karas papurtė galvą. Merinas linktelėjo. Jo veide ma- 
tesi liūdesys, susitaikymas, o kai pasisuko į Reganą, jame spin- 
dėjo negailestingas ryžtas. 

Merinas atsiklaupė prie lovos 

— Tėve mūsų... — pradėjo jis. 

Regana aptėškė jį tamsia ir dvoklia tulžimi, paskui sukrankė: 


— Tu pralaimėst! Ji mirs! Ji mirs! 

Karas paeme „Ritualą“. Atsivertė jį. Pakėlė akis ir žvelgė į 
Reganą. 

— „Išgelbėk savo tarną“... — meldėsi Merinas. 

— „...susidūrus su priešu“. 

Karo širdyje buvo beviltiška kančia. Užmik! Užmik! — be- 
protiškai riaumojo jo valia. 

Tačiau Regana neužmigo. 

Nei iki aušros. 

Nei iki vidurdienio. 

Nei iki nakties. 

Nei iki sekmadienio, kai pulsas padažnėjo iki šimto ketu- 
riasdešimties, pasidarė silpnesnis, o priepuoliai atkakliai tęsėsi. 
Karas ir Merinas kartojo ir kartojo ritualą, nepaisydami tyko- 
jančio miego, Karas karštligiškai ieškojo vaistų: varžomosios an- 
klodės, kad Reganos judesiai sumažėtų iki minimumo; kuriam 
laikui išvarė visus iš miegamojo tikėdamasis, kad, esant mažiau 
provokacijų, priepuoliai gali baigtis. Jie nesibaigė. Ir Reganos 
šauksmai sekino ją taip pat, kaip ir jos judesiai. Tačiau kraujo 
spaudimas laikėsi. Bet kiek ilgai? Karas atkakliai kovojo. O, Dze- 
ve, neleisk jai mirti! - kartojo jis mintyse. Neleisk jai mirti! Leisk 
jai užmigti! Leisk jai užmigti! Jis niekuomet nesuprato, kad jo 
mintys buvo malda, tik ši maldą nebuvo išklausyta. 

Septintą valandą sekmadienio vakare Karas tylėdamas sėdė- 
jo miegamajame šalia Merino, išsekęs ir iškankintas demono ata- 
kų, netvirto tikėjimo, nekompetentingumo, pabėgimų nuo mo- 
tinos ieškant padeties visuomenėje. Ir Reganos. Jo klaidos. „7aw 
nereikėjo duoti jai libriumo“. 

Kunigai ką tik užbaigė ritualo ciklą. Jie ilsėjosi klausydamie- 
si Reganos, dainuojančios „Panis Angelicus“. Jie nuolat buvo 


kambaryje. Vieną kartą Karas buvo išėjęs persirengti ir apsi- 

skusti. Tačiau šaltyje buvo lengviau nemiegoti; šaltyje ir smar- 
vėje, kuri nuo ryto pavirto į šlykštų sušvinkusios, supuvusios mė- 
sos kvapą. 

Karštligiškai žiūrėdamas į Reganą krauju pasruvusiomis akimis, 
Karas išgirdo, kad kažkas girgžtelėjo. Ir vėl. Jam markstantis. Ir 
tada jis suprato, kad šis garsas sklinda iš jo paties perdžiūvusių 
vokų. Jis pasisuko į Meriną. Tų ilgų valandų metu egzorcistas 
kalbėjo labai mažai: kartais apie kokią nors vaikystės istoriją, prisi- 
minimus, menkniekius, istoriją apie antį, kurią jis vadino Klensi. 
Karas nerimavo dėl jo. Miego trūkumas. Demono išpuoliai. Jo 
amžiuje. Merinas užsimerkė ir nuleido smakrą ant krūtinės. Ka- 
ras pažvelgė į Reganą, paskui sunkiai atsistojo ir priėjo prie lovos. 
Jis patikrino jos pulsą ir ėmė matuoti kraujo spaudimą. Vynioda- 
mas juodą stigmomanometro raištį ant rankos, jis nuolat mirksė- 
jo, stengdamasis paryškinti regėjimo kontūrus. 

- Šiandien Mirties diena, Dimi. 

Kurį laiką jis negalėjo pajudėti jausdamas, lyg jo širdis nori 
išsprūsti iš krūtinės. Tada pažvelgė į akis, kurios buvo ne Rega- 
nos, o liūdnos ir priekaištingos. Jo motinos. 

— Aš negera tau? Kodėl palieki mane mirti visiškai vieną, 
Dimi? Kodėl? Kodėl tu... 

— Demienai! 

Merinas tvirtai sugriebė jo ranką. 

— Prašau, eikite ir dabar truputį pailsėkite, Demienai. 

— Dimi, prašau! Kodėl tu... 

Šarona įėjo pakeisti patalynę. 

— Eikite ir dabar truputį pailsėkite, Demienai! — reikalavo 
Merinas. 

Su gumulu gerklėje Karas apsisuko ir išėjo iš miegamojo. 


Pastovėjo koridoriuje, nusileido laiptais ir neryžtingai sustojo. 

Kavos? Jis troško kavos, tačiau dar labiau troško išsimaudyti po 
dušu, pasikeisti drabužius, nusiskusti. 

Jis išėjo iš namo ir, perkirtęs gatvę, pasuko į jėzuitų bendra- 
butį. Įėjo. Užsiropštė į savo kambarį. O kai pažvelgė į lovą... 
Užmiršk dušą. Miegok. Pusvalandį. Jis jau buvo beimąs ragelį 
paskambinti į priimamąjį, kad jį pažadintų, kai telefonas su- 
skambo. 

— Klausau, - kimiai tarė jis. 

— Tėve Karai, su jumis nori susitikti misteris Kindermanas. 

Kurį laiką Karui užgniaužė kvapą, paskui jis silpnai atsakė: 

— Pasakykite jam, kad aš išeisiu po minutės. 

Padėjęs ragelį Karas pamatė ant rašomojo stalo „Camel“ pa- 
kelį. Priėjo buvo pritvirtintas Dajerio laiškelis. Lyg per miglą jis 
perskaitė: 

Koplyčios klauptuose buvo rastas raktas į „Playboy“ klubą. Ar 
jis ne tavo? Gali reikalauti jo priimamajame. 

Be jokios išraiškos Karas padėjo raštelį atgal, persivilko nau- 
jais drabužiais ir išėjo iš kambario, užmiršęs pasiimti cigaretes. 

Priimamajame prie telefonų komutatoriaus jis pamatė Kin- 
dermaną, rūpestingai tvarkantį gėlių puokštę vazoje. Kai jis pa- 
sisukęs pamatė Karą, laikė rankoje rožinę kameliją. 

— O, tėvas Karas! — nušvito Kindermanas. 

Paskui jo veide šmekštelėjo susirūpinimas, pamačius išse- 
kusį jėzuito veidą. Jis greitai įkišo kameliją į vazą ir priėjo prie 
Karo. 

— Jūs siaubingai atrodote! Kas atsitiko? Štai kas būna, kai be 
perstojo sukate ratus! Meskite šį įproų! Klausykite, eime! — jis 
pačiupo Karą už alkūnės ir ištempė jį į gatvę. - Jūs turite laisvą 
minutę? — paklausė jis, kai jie ėjo pro paradines duris. 


— Vargu, - sumurmėjo Karas. — Kas atsitiko? 

— Noriu truputį pakalbėti. Man reikia patarimo, ir daugiau 
nieko, tik patarimo. 

— Kam? 

— Vieną minutę, - Kindermanas nuvijo mintis. — Paėjėkime 
truputį. Pakvėpuokime. Pasimėgaukime gamta, — jis paėmė jė- 
zuitą už rankos ir vedė jį įstrižai Prospekto gatvės. — Štai, pažiū- 
rėkite! Puiku! Nuostabu! - jis mostelėjo ant Potomako upės be- 
sileidžiančios saulės pusėn. 

Priešais barą prie Trisdešimt šeštosios gatvės stovėjo Džor- 
džtauno universiteto studentai, kalbomis ir juokais trikdė tylą. 
Vienas jų stipriai smogė kitam į petį, ir jie abu pradėjo drau- 
giškai ristis. 

— Ak, koledžas, koledžas, - liūdnai atsiduso Kindermanas ir 
linktelėjo galvą. — Aš niekad nesimokiau... bet aš norėčiau... — 
jis pamatė, kad Karas žiūri į saulėlydį. — Aš norėjau pasakyti, 
kad jūs tikrai labai blogai atrodote, - pakartojo jis. - Kas atsiti- 
ko? Jūs sergate? 

„Kada Kindermanas prieis prie reikalo?“ — galvojo Karas. 

— Ne, tik užsiėmęs, — atsakė jis. 

— Tad mažiau dirbkite, —- sunkiai atsiduso Kindermanas. — 
Mažiau. Jūs juk pats žinote. Beje, jūs matėte „Bolšoj Balet“ Vo- 
tergeite? 

— Ne. 

— Ir aš nemačiau. Bet norėčiau pamatyti. Jos tokios grakš- 
čios... tokios žavingos! 

Jie priėjo prie automobilių stovėjimo aikštelės sienos. Uždė- 
jęs ant jos alkūnę, Karas pažvelgė į Kindermaną, kuris pasirė- 
męs liūdnai žvelgė į upę. 


— Kas neduoda jums ramybės, leitenante? — paklausė Karas. 

— Ak, tėve, — atsiduso Kindermanas. — Mane slegia vienas 
dalykas. 

Karas trumpam pažvelgė į Reganos langą užrakintomis lan- 
ginėmis. 

— Profesinis? 

— Na, iš dalies taip... bet tik iš dalies. 

— Koks? 

— Na, jis yra daugiau... - Kindermanas abejodamas sužvai- 
ravo. — Na, sakyčiau, jis yra daugiau dvasios dalykas... - seklys 
apsisuko ir atsilošė į sieną. Jis susiraukė, po to gūžtelėjo pečiais. — 
Paprasčiausiai nėra žmogaus, su kuriuo galėčiau apie ją pakal- 
bėti, o ypač su mano kapitonu. Aš negalėčiau: Negalėčiau jam 
papasakoti. Todėl aš pagalvojau... — staiga jo veidas pagyvėjo. — 
Aš turėjau tetą... paklausykite, tai labai juokinga. Metai iš metų 
mano dėdė kėlė jai siaubą. Ji nė sykio neišdrįso jam prieštarau- 
ti. Neišdrįso pakelti balso. NMiekados! Taigi tąsyk, kai ji už ką 
nors įširsdavo ant jo, — už bet ką, — iškart nubėgdavo į tualetą 
prie savo miegamojo ir ten tamsoje — jūs nepatikėsite — pati 
viena, tarp kabančių drabužių ir kandžių, ji keikdavosi — keik- 
davo mano dėdę gal apie dvidešimt minučių! Išsakydavo tai, ką 
ji mano apie jį! Tikrai! Ji rėkdavo! Paskui išeidavo, pasijausdavo 
geriau, prieidavo prie jo ir pabučiuodavo į skruostą. Kas tai, 
teve Karai? Tai terapija ar ne? 

— Tai labai gera terapija, — tarė Karas blyškiai šypsodama- 
sis. — Ir dabar aš esu jūsų tualetas? Jūs tai norėjote pasakyti? 

— Iš dalies taip, — tarė Kindermanas ir vėl nuleido akis. — Iš 
dalies. Bet kalbant rimtai, tėve Karai, — jis stabtelėjo, — ir tuale- 
tas turi kalbėti, — pridūrė jis. 

— Gal turite cigaretę? — paklausė Karas. Jo rankos drebėjo. 

Seklys nepatikliai pažvelgė į jį. 

— Ar aš, būdamas tokios būklės, galiu ržkyri? 

— Tikrai, negalima, - sumurmėjo Karas, pasiremdamas ran- 
komis į sieną ir spoksodamas į jas. Liaukitės drebėjustos. 

— Gydytojas! Neduok Dieve susirgti kokiose nors džiunglė- 
se! Neduok Dieve atsidurti ten su jumis, o ne su Albertu Švei- 
ceriu! Jūs vis dar gydote karpas varlėmis, daktare Karai? 

— Rupūžėmis, — prislopintu balsu atsakė Karas. 

— Šiandien jūs nejuokaujate, — susirūpino Kindermanas. — 
Kas nors ne taip? 

Karas tylėdamas papurtė galvą. 

— Pasakokite, — tyliai tarė jis. 

Seklys atsiduso ir pažvelgė į upę. 

— Aš sakiau... - sunkiai alsavo jis, trindamasis nykščiu kaktą. 

— Aš sakiau... na, sakykime, aš tiriu bylą, tėve Karai. Žmog- 
žudystę. 

— Deningso? 

— Ne ne, tai hipotetinė byla. Jūs nieko apie ją nežinote. Nie- 
ko. Visiškai nieko. 

Karas linktelėjo. 

— Tai atrodo kaip ritualinė žmogžudystė, - susimąstęs tęsė 
Kindermanas. Jis susiraukė ir iš lėto rinko žodžius. - Ir sakyki- 
me, kad tame name — hipotetiniame name — gyvena penki 
žmonės, ir vienas jų turi būti žudikas, — jis mostelėjo ranka, 
pabrėždamas šiuos žodžius. - Dabar aš tai žinau. Aš tai žinau — 
tai yra faktas, — jis stabtelėjo ir letai atsikvėpė. — Ir čia iškyla 
problema... Visi įkalčiai... na, jie rodo į vaiką, tėve Karai, ma- 
žą mergaitę, galbūt dešimties, dvylikos metų... vaiką; ji galbūt 
galėtų būti mano duktė, - jis žvelgė į upės krantinę. — Taip, 
aš žinau: tai skamba fantastiškai... juokingai... bet tai tiesa. Ir 


štai į šį namą, tėve, ateina kunigas — labai garsus kunigas — ir 

kadangi ši byla tik hipotetinė, tėve, aš sužinau iš savo taip pat 
hipotetinės dvasios, kad šis kunigas kartą yra išgydęs labai sa- 
votišką ligą. Ligą, kuri yra psichinė; beje, aš paminėjau šį fak- 
tą tik dėl įdomumo. 

Tuo metu Karas pajuto, kad jo veidas papilkėjo. 

— Be to, į šią ligą... įveltas satanizmas, taip pat... jėga... taip, 
milžiniška jėga. Ir ši... hipotetinė mergaitė, sakykime, galėtų... 
apsukti žmogaus galvą į kitą pusę, suprantate. Taip, ji galė- 
tų, — dabar jis linksėjo galvą. - Taip... taip, ji galėtų. Dabar 
iškyla klausimas... — jis mįslingai susiraukė. — Matote... Mato- 
te, mergaitė už tai negali atsakyti, tėve. Ji yra pamišusi, — jis 
patraukė pečiais. — Ir ji juk vaikas! Vaikas! — jis papurtė gal- 
vą. — Ir vis delto ši liga, kuria ji serga... ji gali būti pavojinga. Ji 
gali dar ką nors užmušti. Kas žino? — jis vėl sušnairavo į upę. — 
Štai kokia problema. Ką daryti? Aš turiu galvoje, hipotetiškai. 
Užmiršti? Užmiršti ir tikėtis, kad ji, — Kindermanas patylė- 
jo, - ji pasveiks, - jis išsitraukė nosinę. — Tėve, aš nežinau... aš 
nežinau, — jis išsišnypštė. — Tai baisus nuosprendis; siaubin- 
gas, — jis ieškojo švarios, nesuteptos nosinės dalies. — Siaubin- 
gas. Ir aš nenoriu būti tuo, kuris priims šį nuosprendį, - jis vėl 
išsišnypštė ir lengvai palietė šnervę. — Tėve, kaip reikėtų tei- 
singausiai pasielgti tokiu atveju? Hipotetiškai? Kaip, jūsų ma- 
nymu, būtų teisingiausia pasielgti? 

Kurį laiką jėzuitas virpėjo iš nuobodaus, sunkaus pasipikti- 
nimo jausdamas, kaip svoris griūva ant jo. Jis leidosi supančio- 
jamas. Pažvelgė Kindermanui į akis ir tyliai atsakė: 

— Aš perduočiau šį reikalą į autoritetingas rankas. 

— Aš tikiu, kad dabar jos yra čia, — atsiduso Kindermanas. 

— Taip... ir į jas aš viską perduočiau. 


Jų žvilgsniai susikirto. Kindermanas įsikišo nosinę į kišenę. 

— Taip... Taip, aš tikėjau, kad jūs tai pasakysite, — jis linkte- 
lėjo, tada pažvelgė į saulėlydį. - Koks gražus vaizdas, — jis atsi- 
traukė rankovę ir pažvelgė į laikrodį. - Na ką gi, man reikia 
eiti, misis Kinderman vėl šauks „Vakarienė atšalo!“ — jis atsisu- 
ko į Karą. — Ačiū, tėve. Dabar aš jaučiuosi geriau, daug geriau. 
Beje, galėtumėte padaryti man paslaugą? Perduoti žinutę? Jei 
sutiksite žmogų, pavarde Engstriomas, pasakykite jam, na, kad 
Elvyra yra klinikoje, ji jaučiasi gerai. Jis supras. Jūs galėtumėte 
tai padaryti? Žinoma, jei sutiksite jį. 

Karas suglumo. Paskui tarė: 

— Žinoma, žinoma. 

— Klausykite, mes juk galėtumėme nueiti į filmą kokį vaka- 
rą. A, teve? 

Jėzuitas nuleido akis ir sumurmėjo: 

— Greit. 

— „Greit“. Jūs kaip rabinas, kuris kalba apie mesiją: visuo- 
met „greit“. Klausykite, padarykite man dar vieną paslaugą, tė- 
ve, — seklys atrodė smarkiai susirūpinęs. — Meskite trumpam 
šitą bėgiojimą ratais. Pradėkite vaikščioti. Lėtai. Gerai? 

— Gerai. 

Susikišęs rankas į kišenes, seklys nuolankiai pažvelgė į ša- 
ligatvį. 

— Greit. Visuomet greit, — jis žengė žingsnį nuleidęs galvą, 
paskui uždėjo ranką ant jėzuito peties ir spustelėjo jį. — Elija 
Kazan siunčia linkėjimų. 

Kurį laiką Karas žiūrėjo, kaip seklys svirduliuoja gatve. Žiū- 
rėjo su nuostaba, su meile, stebėdamasis širdies posūkių labi- 
rintais. Jis pažvelgė į viršų, kur virš upės kabojo rožine spalva 
nuplauti debesys, paskui į vakarus, kur jie plaukė į pasaulio kraš- 


tą, šviesdami silpnai, lyg prisimintas pažadas. Jis pridėjo kumštį 

prie lūpų ir pažvelgė žemyn į liūdesį, besiveržiantį iš gerklės į 
akies kraštelius. Jis laukė. Nedrįso dar kartą pažvelgti į saulėly- 
dį. Pažvelgė į Reganos langą ir įėjo į namą. 

Šarona įleido jį į vidų ir pasakė, kad pokyčių nėra. Rankose 
ji laikė dvokiančių skalbinių ryšulį. Ji atsiprašė: 

— Man reikia nunešti juos žemyn, į skalbimo mašiną. 

Jis žiūrėjo į ją. Pagalvojo apie kavą. Tačiau išgirdęs, kad de- 
monas baisiai plūstasi ant Merino, ėmė lipti laiptais. Staiga pri- 
siminė žinutę. Karlas. Kur jis? Jis atsisuko ir norėjo paklausti 
Šaroną, bet ši jau leidosi į rūsį. Lyg per rūką jis įžengė į virtuvę. 

Karlo nebuvo. Tik Kris. Ji sėdėjo prie stalo ir žiūrėjo į... al- 
bumą. Suklijuotos nuotraukos. Iškarpos iš žurnalų. Parėmusios 
kaktą rankos dengė jos veidą. 

— Atsiprašau, — švelniai tarė Karas. — Ar Karlas kambaryje? 

Kris papurtė galvą. 

— Aš išsiunčiau jį pirkinių, — kimiai sušnibždėjo ji. Karas 
išgirdo, kaip ji sušnarpštė. — Ten yra kavos, tėve, - sumurmėjo 
Kris. — Ji turėtų greit užvirti. 

Karas pažvelgė į kavinuko lemputę. Išgirdo, kaip Kris at- 
sistojo, ir atsisukęs pamatė, kaip ji greitomis sprunka pro jį, nu- 
sisukusi į šalį. Jis išgirdo drebantį „Atsiprašau“, ir ji išbėgo iš 
kambario. 

Jo žvilgsnis nukrypo į albumą. Jis priėjo ir pažvelgė į jį. Slap- 
čia fotografuotos nuotraukos. Jauna mergaitė. Jis pajuto aštrų 
skausmą supratęs, kad žiūri į Reganą, užpučiančią žvakutes ant 
kremu papuošto torto; su šortais ir sportiniais marškinėliais sė- 
dinčią ant doko ir linksmai mojuojančią į fotoaparatą. Ant marš- 
kinėlių buvo kažkoks užrašas: TER... Jis negalėjo įžvelgti. 

Gretimame lape ant liniuoto popieriaus lapo vaiko rašysena 


buvo parašytas posmelis: 

Vietoj paprasto molio 

Jei galėčiau paimti 

Pačius gražiausius daiktus, 

Pavyzdžiui, vaivorykštę, debesis 

Ar paukštelio dainą, 

Galbūt tada, brangioji mama, 

Jei sudėčiau juos kartu, 

Aš tikrai galėčiau nulipdyti tavo skulptūrėlę. 

Po eilėraštuko: AS MYLIU TAVE! SU MOTINOS DIENA! 
Ir parašas pieštuku — Regi. 

Karas užsimerke. Jis negalėjo išvengti šio atsitiktinio susiti- 
kimo. Bejėgiškai nusisuko ir laukė, kol užvirs kava. Nuleidęs 
galvą, atsirėmė į bufetą ir vėl užsimerkė. Užmiršk! - pagalvojo 
jis, - viską užmiršk! Tačiau jis negalėjo užmiršti ir, klausantis 
verdančios kavos kliuksėjimo, jo rankos ėmė drebėti, gailestis 
staiga ir netikėtai peraugo į įniršį del ligos, dėl skausmo, del 
vaiko kančių ir kūno trapumo, dėl žiaurios ir negailestingos mir- 
ties korupcijos. 

„Vietoj paprasto molio...“ 

Įniršis peraugo į sielvartą ir beviltišką žlugimą. 

„Pačius gražiausius daiktus...“ 

Jis negalėjo laukti kavos. Jis privalo eiti... jis privalo kažką 
daryti... kažkam padėti... bandyti... 

Jis išėjo iš virtuvės. Praeidamas pro svetainę pažvelgė į vidų. 
Kris gulėjo ant sofos ir konvulsiškai verkė, o Šarona ramino ją. 
Jis nukreipė akis ir užkopė į viršų, išgirdo, kaip demonas įsiutęs 
plūdo Meriną: 

„„„būtum pralaimėjęs! Tu būtum pralaimėjęs, ir tu tai žin0- 
jai! Tu niekšas, Merinai! Išpera! Grįžk! Grįžk ir... 

Karas įžengė į kambarį. 

„Ar paukštelio dainą...“ 

Įėjęs į kambarį jis suprato, kad užmiršo apsivilkti megztinį. 
Pažvelgė į Reganą. Jos galva buvo nusukta į šoną, o demonas 
toliau plūdosi. 

„Pačius gražiausius...“ 

Jis lėtai priėjo prie kėdės, paėmė antklodę ir tik tada, visiškai 
išsekęs, pastebėjo, kad Merino nėra kambaryje. Eidamas prie 
Reganos pamatuoti kraujo spaudimo, jis vos neužkliuvo už jo. 
Gležnas ir nejudrus jis gulėjo kniūpsčias prie jos lovos. Sukrės- 
tas Karas atsiklaupė. Apvertė jį. Pamatė melsvą veidą. Pačiupi- 
nėjo jo riešą. O tada skausmas ir sielvartas nudiegė jo kūną. 
Karas suprato, kad Merinas miręs. 

— Šventas smirdaliau! Tu mirsi, a? Mirsi? Karai, išgydyk jį! — 
plūdosi demonas. — Sugrąžink jį ir leisk mums wužbazgi:, leisk 
mums... 

Širdies išsekimas. Vainikinė arterija. 

— O, Dieve, - suvaitojo Karas. — Dieve, ne! - jis užsimerkė, 
netikėdamas, praradęs viltį, papurtė galvą, paskui, užplūdus 
sielvartui, staiga stipriai smeigė nykščiu į pabalusį Merino riešą, 
lyg norėdamas išspausti iš jo kraujagyslių užgesusio gyvenimo 
dūžius. 

— „„dievobaimingas... 

Karas atsilošė ir giliai įkvėpė. Tada pastebėjo mažytes table- 
tes, išsibarsčiusias ant grindų. Jis paėmė vieną tabletę ir, atpaži- 
nęs ją, suprato, kad Merinas žinojo. Nitroglicerinas. Jis žinojo. 
Paraudusiomis ašarotomis akimis Karas pažvelgė į Merino vei- 
dą, „eikite ir dabar truputį pailsėkite, Demienai“. 

— Net Ąirmelės neės tavo puvėsių, tu... 

Karas išgirdo demono žodžius ir ėmė drebėti iš mirtino įniršio. 


Neklausyk! 

— ..„homoseksualiste... 

Neklausyk! Neklausyk! 

Tamsi vena pritvinko ant Karo kaktos. Jis paėmė Merino 
rankas ir švelniai sudėjo jas kryžiaus ženklu. Demonas plūdosi: 

— Dabar įstatyk penį į jo rankas! — dvokiančių seilių krūvelė 
žnektelėjo ant velionio akies. — Paskutinis ritualas, — tyčiojosi 
demonas. 

Jis atkragino galvą ir žvėriškai nusižvengė. 

Karas tylėdamas žiūrėjo į seiles. Jo akys išsprogo. Jis nejudė- 
jo. Kunkuliuojantis kraujas neleido nieko girdėti. Lėtais, kam- 
puotais judesiais, drebėdamas jis pakėlė išraudusį veidą, trūk- 
čiojantį nuo paniekos ir įniršio spazmų. 
plienas. — Tu, išpera! — nors jis nejudėjo, atrodė, kad jis atsitie- 
sia, kaklo sausgyslės išsitempė kaip lynas. Demonas nustojo juok- 
tis ir piktdžiugiškai žvelgė į jį. - Tu būtum pralaimėjęs, ir tu 
pralaimėjai! Tu visad pralaimi! - Regana aptėškė jį vėmalais. Jis 
nekreipė dėmesio. — Taip, tu gerai moki susidoroti su vaikais! — 
drebėdamas tęsė jis. - Mažomis mergaitėmis! Na, ką gi! Pažiū- 
rėkime, kaip tau seksis su didesniais žmonėmis! Pirmyn! — jis 
pakėlė rankas, sulenktas kaip didžiulius kablius, ir lėtai pamo- 
javo į save. - Pirmyn! Pirmyn, pralaimėtojau! Pabandyk mangs! 
Palik mergaitę ir paimk mane! Paimk mane! Įeik į... 

Maždaug po minutės Kris ir Šarona viršuje išgirdo triukš- 
mą. Jos buvo kabinete. Kris išverktomis akimis sėdėjo prie ba- 
ro, o Šarona ruošė jai gėrimą. Kai dėjo degtinę ir toniką į barą, 
abi moterys pažvelgė į lubas. Smūgiai. Garsūs trenksmai į bal- 
dus. Į sienas. Paskui balsas... demono? Demono. Keiksmai. Ir 
kitas balsas. Besikaitaliojantis. Karo? Taip, Karo. Tik stipresnis. 


Gilesnis. 

— Ne! Aš neleisiu tau jų kankinti. 74 nekankžnsi jy! Tu eisi su... 

Kris krūptelėjo nuo garsaus stiklo dūžio viršuje, ir ji su Šaro- 
na greitai puolė iš kabineto, užbėgo laiptais prie Reganos mie- 
gamojo, įsiveržė į vidų. Ant grindų, išplėštos iš vyrių, gulėjo lan- 
ginės! O lango stiklas buvo sudaužytas į šipulius. 

Susijaudinusios jos nuskriejo prie lango, ir bebėgdama Kris 
prie lovos pamatė Meriną, gulintį ant grindų. Ji sustingo. Pas- 
kui prišoko prie jo. Pasilenkė. Sukliko. 

— O, Dieve, - suverkšleno ji. - Šarona! Šarona, eikš čia! Grei- 
tai, eik... 

Šarona suklykė prie lango ir pasileido durų link. Kris pakėlė 
bekraujes akis. 

— Šarona, kas yra? 

— Tėvas Karas! Tėvas Karas! 

Apimta isterijos ji išlėkė iš kambario. Kris atsistojo ir drebė- 
dama pribėgo prie lango. Ji pažvelgė žemyn ir pajuto, kad jos 
širdis šoka iš kūno. Judrios M gatvės laiptų apačioje, tarp besi- 
būriuojančios minios, gulėjo Karas. 

Ji spoksojo apimta siaubo. Suparalyžiuota. Bandė pajudėti. 

— Mama? 

Silpnas, verkšlenantis vaikiškas balsas pasigirdo jai už nuga- 
ros. Kris nurijo ašaras. Negalėjo patikėti. 

— Mama, kas atsitiko? Prašau! Prašau, ateik čia! Mama! Aš 
bijau! Aš... 

Kris greitai atsisuko ir pamatė išsigandusias, maldaujamas 
akis. Ji verkdama pribėgo prie lovos. 

— Regi! Mano vaikeli, mano vaikeli! O, Regi! 

Apačioje Šarona puolė iš namo ir paklaikusi nulėkė į jėzuitų 
bendraburį. Ji skubiai pasiprašė pas Dajerį. Šis greitai atėjo į 


priimamąjį. Ji viską papasakojo jam. Jis išbalo. 

— Iškvietėte greitąją? 

— O Dieve, aš visai nepagalvojau! 

Dajeris greitai davė nurodymus komutatoriaus operatorei 
ir kartu su Šarona išbėgo iš bendrabučio. Perkirto gatvę. Nu- 
bėgo prie laiptų. 

— Prašau, praleiskite mane! Praleiskite! 

Stumdydamas į šalis žioplius, Dajeris išgirdo abejingumo li- 
tanijos murmesį: 

— Kas atsitiko? 

— Kažkoks vyrukas nukrito nuo laiptų. 

— Jūs žinote... 

— Turbūt girtas buvo. Matai vėmalus. 

— Eime, o tai pavėluosime į... 

Pagaliau Dajeris prasibrovė ir akimirką pajuto, kad jo širdis 
sustojo belaikiame širdgėlos išmatavime; erdvėje, kur įkvėpti oro 
buvo per daug skausminga. Karas gulėjo pasisukęs, ant nugaros, 
jo galva — didėjančio kraujo klano vidury. Jis žiūrėjo į tuštumą. 
Prasižiojęs. Dabar jo akys tylėdamos pakrypo į Dajerį. Sužibo gy- 
vybe. Nušvito džiaugsmu. Kažkokiu maldavimu. Kažkuo svarbiu. 

— Na, atgal! Visi atgal! 

Policininkas. Dajeris atsiklaupė ir uždėjo lengvą, švelnią, gla- 
monėjančią ranką ant sudaužyto, supjaustyto veido. Kiek daug 
žaizdų! Iš burnos nusidriekė kraujo srovelė. 

— Demienai... — Dajeris stabtelėjo, norėdamas numalšinti 
drebulį gerklėje. 

Akyse jis matė silpną, nekantrų švytėjimą, draugišką malda- 
vimą. Jis pasilenkė arčiau. 

— Tu gali kalbėti? 

Karas lėtai ištiesė ranką ir sugriebė Dajerio riešą. Žiūrėda- 


mas jam į akis, jis spustelėjo riešą. Trumpam spustelėjo. 

Dajeris nugalėjo ašaras. Jis pasilenkė dar arčiau ir pridėjo 
burną prie Karo ausies. 

— Ar nori dabar atlikti išpažintį, Karai? 

Spustelėjimas. 

— Ar tu gailiesi dėl visų savo gyvenimo nuodėmių ir dėl visa- 
galio Dievo įžeidimų? 

Spustelėjimas. 

Dabar Dajeris atsilošė ir, lėtai brėždamas kryžiaus ženklą virš 
Karo, tarė nuodėmių atleidimo žodžius: 

— Ezo te absolvo...* 

Didžiulė ašara nuriedėjo iš Karo akies krašto, ir dabar, baig- 
damas atleidimą, Dajeris juto stipresnius, nuolatinius savo riešo 
spusčiojimus, 

— „in nomine Parris, et Filii, et Spiritus sancti. Amen. ** 

Dajeris pasilenkė ir pridėjo lūpas prie Karo ausies. Palauke. 
Nurijo gumulą gerklėje. Sumurmėjo: 

— Ar tu?.. 

Jis stabtelėjo. Jo riešo suspaudimas staiga susilpnėjo. Jis pa- 
kėlė galvą ir pamatė akis — pilnas ramybės, pilnas kažko kito: 
lyg paslaptingo džiaugsmo, pasibaigus tam, ko troško širdis. Akys 
vis dar žiūrėjo. Tik ne į šį pasaulį. Ne į jį. 

Dajeris lėtai ir švelniai užmerkė jo akis. Tolumoje pasigirdo 
greitosios pagalbos mašinos kaukimas. 

— Sudiev... — jis negalėjo užbaigti sakinio. 

Nuleido galvą ir ėmė verkti. 

Greitosios pagalbos mašina atvyko. Jie paguldė Karą ant neš- 
tuvų. Įkėlė jį į mašiną, o Dajeris įlipo į vidų ir, atsisėdęs šalia 
jauno gydytojo, paėmė Karo ranką. 


* Aštauatleidžiu (/t.). 


** Vardan Dievo Tėvo ir sūnaus, ir Šventosios Dvasios. Amen. (Lot.) 

— Dabar jūs jam niekuo nepadėsite, tėve, — švelniu balsu 
tarė jaunasis gydytojas. - Neskaudinkite sau širdies. Ne- 
važiuokite. 

Dajeris žvelgė į randuotą, sudraskytą veidą. Jis papurtė galvą. 

Jaunasis gydytojas pažvelgė pro kabinos duris, kur kantriai 
sėdėjo vairuotojas. Jis linktelėjo. Mašinos durys girgžtelėjo ir 
užsidarė. 

Priblokšta Šarona stovėjo ant šaligatvio ir žvelgė į nuvažiuo- 
jančią mašiną. Kažkas iš stebėtojų sumurmėjo: 

— Kas atsitiko? 

— Velnias žino, drauguži. Kas žino? 

Greitosios pagalbos sirena drebino naktį virš upės, kol vai- 
ruotojas prisiminė, kad laikas nebeturi prasmės. Jis išjungė sire- 


ną. Upė vėl ėmė ramiai tekėti, plaudama nuožulnų krantą. 


EPILOGAS 


Birželio pabaigos saulės šviesa liejosi pro Kris miegamojo lan- 
gą. Ji sulankstė palaidinukę ir, įdėjusi ją į lagaminą, uždarė dang- 
tį. Tada paskubomis pasuko prie durų. 

— Na, štai ir viskas, — tarė ji Karlui, prieinančiam užrakinti 
lagaminą. 

Kris išėjo į koridorių ir pasuko į Reganos miegamąjį. 

— Sveika, Regi, kaip sekasi? 

Nuo kunigų mirties buvo praėjusios šešios savaitės. Nuo šo- 
ko pabaigos. Nuo to laiko, kai Kindermanas baigė bylą. Tačiau 
atsakymų į klausimus dar nebuvo. Tik baikščios spėlionės ir dažni 
ašaroti pabudimai iš miego. Merino mirties priežastis buvo vai- 
nikinės arterijos liga. Tačiau Karo... „Beviltiška“, — nusprendė 
Kindermanas. Ne mergaitė, nutarė jis. Ji buvo tvirtai supančio- 
ta varžomaisiais diržais ir paklode. Akivaizdu, kad Karas išplėšė 
langines ir iššoko pro langą. Bet kodėl? Baimė? Bandymas pa- 
bėgti nuo kažko baisaus? Ne. Kindermanas griežtai tai atmetė. 
Jei jis būtų norėjęs pabėgti, jis būtų galėjęs išeiti pro duris. Ir be 
to, Karas nebuvo iš tokių, kurie nuo ko nors būtų bėgę. 

Tad kodėl tas lemtingas šuolis? 

Atsakymai po truputį paaiškėjo tada, kai Dajeris paminėjo 
Karo emocinius konfliktus: jo jaustą kaltę dėl motinos mirties, 


jo tikėjimo problemą; ir kai prie jų Kindermanas pridėjo kelių 

parų nemigą, susirūpinimą ir kaltės jausmą, kad Regana ne- 
išvengiamai mirs, demono atakas jo motinos pavidalu ir paga- 
liau patirtą šoką dėl Merino mirties, jis liūdnai priėjo išvadą, 
kad kaltės našta taip užgriuvo jo protą, jog šis neatlaikė. Be to, 
tyrinėdamas Deningso mirtį, seklys skaitydamas apie užvaldy- 
mą sužinojo, kad dažnai patys egzorcistai būdavo užvaldomi, 
ir būtent dėl tokių priežasčių, kurių būta ir šiuo atveju: stip- 
rus kaltės jausmas ir noras būti nubaustam bei autosugestijos 
jega. Karas buvo tam subrendęs. Ir kovos garsai, pasikeitęs 
kunigo balsas, kurį girdėjo Kris ir Šarona, tik patvirtino šią 
seklio hipotezę. 

Tačiau Dajeris nepritarė. Po Reganos pasveikimo jis vis ėjo į 
šiuos namus pasikalbėti su Kris. Vis klausinėjo, ar Regana nega- 
li prisiminti, kas tą vakarą atsitiko jos miegamajame. Tačiau ši 
visuomet tik purtė galvą arba sakė „ne“. Tad byla buvo baigta. 

Dabar Kris įkišo galvą į Reganos miegamąjį, pamatė dukte- 
rį, apsikabinusią du medžiaginius gyvulėlius, su vaikišku pasi- 
piktinimu pažvelgė į pilnutėlį atvirą lagaminą ant jos lovos. 

— Kaip sekasi krautis daiktus, vaikeli? — paklausė Kris. 

Regana pakėlė akis. Truputį išblyškusi. Truputį sulysusi. 
Akys truputį pajuodusios. 

— Niekas į jį netelpa! — susiraukė ji. 

— Na, brangioji, visko iškart neįmanoma paimti. Palik juos, 
Vili atveš likusius daiktus. Na, vaikeli, paskubėk, nes pavėluosi- 
me į lėktuvą. | 

Po pietų jos turėjo išskristi į Los Andželą, o Šarona ir Engst- 
riomai turėjo likti čia ir pasirūpinti namo pardavimu. Vėliau 
Karlas jaguaru turėjo atvežti visus į naujus namus. 

— Na, gerai! — patempusi lūpą sutiko Regana. 


— Geras vaikas, — Kris paliko ją ir nusileido į pirmą aukštą. 

Tik spėjus nulipti laiptais, suskambo durų skambutis. Ji ati- 
darė duris. 

— Sveika, Kris, — tai buvo tėvas Dajeris. - Trumpam užsu- 
kau atsisveikinti. 

— O, labai gerai. Aš jau rengiausi pati jums paskambinti, - ji 
žengė žingsnį atbula. — Įeikite į vidų. 

— Ne, nereikia, Kris. Aš žinau, kad jūs skubate. 

Ji paėmė jį už rankos ir įtraukė į vidų. 

— Na, prašau. Aš kaip tik rengiausi išgerti puodelį kavos. 

— Na, jei jūs įsitikinusi. 

Ji buvo įsitikinusi. Jie nuėjo į virtuvę, atsisėdo prie stalo, gėrė 
kavą, juokavo. Tuo metu Šarona ir Engstriomai bėgiojo pirmyn 
atgal. Kris kalbėjo apie Meriną: kaip ji buvo nustebusi ir pagar- 
biai sumišusi, matydama jo laidotuvėse tiek daug įžymių žmonių 
ir aukštų dvasininkų iš kitų šalių. Jie abu tylėjo, o Dajeris spok- 
sojo į savo puoduką, į liūdesį. Kris tarytum perskaitė jo mintis. 

— Ji vis dar negali prisiminti, — švelniai tarė ji. - Man labai gaila. 

Jėzuitas linktelėjo nepakeldamas akių. Kris pažvelgė į savo 
pusryčių lėkštę. Ji buvo per daug susinervinusi ir susijaudinusi, 
taigi nieko nevalgė. Rožė vis dar buvo ten. Ji paėmė ją už kote- 
lio ir svajingai palingavo. 

— Ojis net nepažinojo jos ir niekad nebuvo matęs, - liūdnai 
sumurmėjo ji. 

Tada, vis dar laikydama rožę, pažvelgė į Dajerį. Jo akys bu- 
vo nukreiptos į ją. 

— Kaip jūs manote, kas iš tikrųjų atsitiko? — paklausė jis. — 
Kaip netikinti. Jūs manote, kad ji tikrai buvo užvaldyta? 

Ji svarstė nuleidusi akis, vis dar žaisdama su rože. 

— Na, kaip jūs sakote... Dievu aš netikiu. Vis dar netikiu. Bet 
kalbant apie velnią — na, tai kažkas kita. Aš galėčiau ir patikėti. 

Tiesą sakant, aš ir tikiu. Tikiu. Ir ne tik dėl to, kas atsitiko su 
Regana. Aš turiu galvoje apskritai, — ji patraukė pečiais. - Kalbant 
apie Dievą, žmogus turi įsitikinti, ar jis yra, ir Dievui reikia ilsėtis 
milijoną metų kiekvieną naktį, nes žmonės jį išvestų iš kantrybės. 
Jūs suprantate, ką aš noriu pasakyti? Jis niekad nekalba. O velnias 
nuolat duoda patarimų, tėve. Velnias vykdo didžiulę propagandą. 

Kurį laiką Dajeris žiūrėjo į ją, paskui tyliai tarė: 

— Bet jeigu visas pasaulio blogis priverčia jus manyti, kad 
velnias egzistuoja, tai kaip jūs vertinate visą pasaulio ge7;? 

Ji pažvelgė jam į akis, nusisuko. 

— Taip... taip... — tyliai sumurmėjo ji. — Čia ir yra esmė, 

Liūdesys ir šokas dėl Karo mirties melancholišku rūku nusi- 
leido ant jos. Tačiau ir per jį ji matė šviesos taškelius ir bandė 
sutelkti mintis ir žvilgsnį į juos prisimindama, kaip po Karo lai- 
dotuvių kapinėse Dajeris palydėjo ją iki pat jos automobilio. 
„Jūs galėtumėte trumpam užvažiuoti pas mane į namus?“ - tąsyk 
paklausė ji. „Mielai, bet aš turiu dalyvauti puotoje“, — atsakė jis. 
Ji sumišo. „Kai jėzuitas miršta, — paaiškino jis, — mes visuomet 
keliame pobūvį. Jam tai — pradžia, todėl mes ir švenčiame.“ 

Kris kilo nauja mintis. 

— Jūs sakėte, kad Karas lyg ir nebuvo tikintis. 

Dajeris linktelėjo. 

— Negaliu tuo patikėti, — tarė ji. — Niekad gyvenime nesu 
mačiusi tokio tikinčio žmogaus. 

— Taksi laukia, madam. 

Kris pabudo iš svajonių. 

— Ačiū, Karlai. Gerai, — ji ir Dajeris atsistojo. — Ne, tėve, jūs 
pasilikite. Aš tuoj grįšiu. Einu į viršų pasiimti Regi. 

Jis linktelėjo ir žiūrėjo, kaip ji išeina iš virtuvės. Svarste keistus 


paskutinius Karo žodžius, šauksmus, kuriuos girdėjo apačioje prieš 

jo mirtį. Kažką jie reiškė. Tačiau ką? Jis nežinojo. O Kris ir Šaro- 
nos prisiminimai buvo migloti. Tačiau jis dar kartą pagalvojo apie 
tą paslaptingą džiugesį, spindėjusį Karo akyse. Jis dar prisiminė 
gilų ir ryškiai švytintį... triumfą? Jis nebuvo įsitikinęs, bet pasijuto 
keistai ramesnis. „Kodėl ramesnis?“ — nusistebėjo jis. 

Jis nužingsniavo į prieškambarį. Susikišęs rankas į kišenes, 
atsirėmė į duris ir žiūrėjo, kaip Karlas padeda sudėti bagažą į 
taksi. Buvo drėgna ir karšta, ir jis nusivalė kaktą, tada pasisuko 
į žingsnių garsą, sklindantį nuo laiptų. Kris ir Regana, susikabi- 
nusios rankomis. Jos priėjo prie jo. Kris pabučiavo jam skruos- 
tą. Paskui palietė jį ranka ir švelniai pažvelgė į akis. 

— Viskas gerai, — tarė jis. Patraukė pečiais. — Aš jaučiu, kad 
viskas gerai. 

Ji linktelėjo. 

— Aš paskambinsiu jums iš Los Andželo. Sudie. 

Dajeris pažvelgė į Reganą. Ji susiraukė, lyg staiga prisiminu- 
si užmirštą nerimą. Impulsyviai ištiesė į jį rankas. Jis pasilenkė, 
ir jinai pabučiavo jį. Kurį laiką Regana susidomėjusi spoksojo į 
jį. Ne, ne į jį: į apvalius katalikiškus karolius. 

Kris pasisuko. 

— Eime, — kimiai tarė ji, paimdama Reganą už rankos. — 
Eime, mes pavėluosime, vaikeli. 

Dajeris žiūrėjo joms įkandin. Pamojo Kris. Matė, kaip ji pa- 
siuntė jam oro bučinį, paskui greitai įsirangė šalia Reganos į 
automobilį. Karlui atsisėdus prie vairuotojo, Kris dar kartą pamo- 
javo pro langą. Taksi nuvažiavo. Dajeris lėtai nužingsniavo prie 
šaligatvio. Žiūrėjo, kaip taksi užsuko už kampo ir dingo iš akių. 

Priešingoje gatvės pusėje jis išgirdo stabdžių cypimą. Pažvel- 
gė ten. Policijos automobilis. Kindermanas. Seklys lėtai apėjo 


aplink automobilį ir atkrypavo prie Dajerio. 

— Atvažiavau atsisveikinti. 

— Jie tik ką išvažiavo. 

Kindermanas sustojo lyg įbestas. 

— Išvažiavo? 

Dajeris linktelėjo. 

Kindermanas apžvelgė gatvę ir papurtė galvą. Paskui pa- 
žvelgė į Dajerį. 

— Kaip mergaitė? 

— Ji nuostabi. 

— Tai gerai. Labai gerai. Tai ir yra svarbiausia, — jis nusigrę- 
žė. — Ką gi, vėl prie reikalų, — atsiduso jis. — Vel prie darbų. 
Sudie, tėve, — jis pasisuko ir žengė prie policijos automobilio, 
tada sustojo ir atsisukęs klausiamai pažvelgė į Dajerį. - Jūs vaikš- 
tote į filmus, tėve Dajeri? Mėgstate filmus? 

— Žinoma. 

— Aš galiu įeiti be bilieto, — kurį laiką jis abejojo. — Tiesą sa- 
kant, rytoj vakare aš galiu eiti į „Crest“. Gal norėtumėte eiti kartu? 

Dajeris stovėjo susikišęs rankas į kišenes. 

— Koks filmas? 

— „Vėtrų kalnas“. 

— Kas vaidina? 

— Hitklifas - Džekas Glisonas, Katerina Ernšo — Liusilė Bol. 
Jūs patenkintas? 

— Aš jį mačiau, — abejingai tarė Dajeris. 

Kindermanas kurį laiką žvelgė į jį. Tada nusigręžė. 

— Dar vienas, - sumurmėjo jis. Žengė ant šaligatvio, paėmė 
Dajerį už parankės ir lėtai ėmė vestis jį gatve. —- Aš prisiminiau 
vieną eilutę iš filmo „Kasablanka“, — draugiškai tarė jis. — Jo 
pabaigoje Hamfris Bogartas sako Klodui Rainsui: „Lui, aš ma- 
nau, kad tai yra puikios draugystės pradžia“. 

— Žinote, jūs truputį panašus į Bogartą. 
— Jūs pastebėjote. 


Užmarštyje jie stengėsi prisiminti. 

